
PIRMAS SKYRIUS 


Po mirgančių deglų apšviesto mūrinio kapo skliautais šmėkšo 
Vazų herbas ir karaliaus karūna viršum jo. Lyg sustingę stovi 
juodai apsitaisę kariai su deglais, greta jų Švedijos karalystės 
kraštų herbus laiko iškėlę žinianešiai, deglų dūmai smardina 
orą, sykiais užgoždami herbą su karūna. 

Blėsčioja deglų liepsnos, kamuoliais versdamos dūmus, 
juodai apsitaisę sargybiniai stingso it negyvėliai ir herbas — 
Vazų herbas su karaliaus karūna - tarp dūmų tumulų judu- 
liuoja kaip gyvas. Šmėsčioja pro dūmus virš niauraus kapo, 
liudydamas visos giminės svajonę valdyt karūną, svajonę 
apie Švedijos laisvę ir gūdų kraujo palikimą, kurio nešamos 
prievartos, kančios ir slogulio gaubiama snaudžia šios šalies 
didybė. | | 

Katedroj jau pašlovinti iškilnūs velionio darbai laisvinant 
karalystę ir kovojant dėl karūnos, kuriant šalį ir saugant taiką. 
Šiandien laidotuvės, o laidotuvių dieną daug kas užmirštama, 
prisimenamas jis tik kaip karalystės kūrėjas, kuris kaip koks 
griežtas tėvas — valstiečių krašto valdovas —- barimu, baus- 
mėm, retsykiais geraširdiškai apdovanodamas rūpinosi šia 
šalimi ir stiprino jos sienas. Šiandien laidotuvės ir šią laidotu- 
vių dieną daug, labai daug kas užmirštama, prisimenama tik 
tai, kas buvo gera. 

Bet kapo link jau kaukši geležim kaustyti batai. Didžiulis 
karaliaus karstas nukeliamas nuo juodu aksomu dengtų neš- 
tuvų su paauksuotais stulpais ir Švedijos didikai neša jį į pas- 


kutinę poilsio vietą. Kaukši batai, karstui slenkant pro deglų 
rikiuotę, kosčioja didikai, spranginami deglų dūmų, o paskui 
karstą karaliaus kalaviją neša kilniausias Švedijos didžiūnas - 
šaltas ir pasipūtęs Svantė Sturė. 

Nulinguoja valstybės kraštų herbai ant kotų ir karstas 
dingsta kapo juodumoj. Svantė Sturė su karaliaus kalaviju su- 
stoja prie kapo ir tėvo karstą atlydėjęs karalaitis Erikas nekant- 
riai prisiartina prie jo. Bet atrodo, kad ponas Svantė tyčiomis 
dar valandėlę užvilkina ilgą laukimą, kuriuo dega nekantruo- 
lis Erikas. Svantė vis laukia, įrėmęs griežtą žvilgsnį į tiesioginį 
įpėdinį. Erikas krūpteli, išdidžiai atlošia galvą ir sustingsta. 

Kapo tamsoje pasigirsta dunksėjimas ir bildesys. Ten švys- 
čioja deglai, dūmai tumulais siausto Vazų herbą. Erikas Žiūri 
į karūną virš herbo, - karūną, kuri dabar jo, ir šios paskutinės 
laukimo minutės jam neprailgsta. Atminty tebetvyro pastarų- 
jų dienų vaizdai, kelių dienų kelias juodu žirgu paskui juodu 
aksomu užklotus neštuvus per žiemišką Švediją iš Stokholmo 
į Upsalą, be paliovos gaudžiant kunigų ir studentų giesmėms. 
Bet giesmes stelbė jaudinantis ir drąsinantis juodų žirgų kano- 
pų dundesys ir šarvų žvangčiojimas. Karalius savo tėvą - ka- 
ralių — lydėjo į paskutinę kelionę... 

Skvarbiom pilkom akim iš po pražilusių kuokštėtų anta- 
kių stebi Svantė Sturė būsimąjį karalių, kuris deglų šviesoj 
nublankusiu veidu žiūri į giminės herbą prie kapo. Ką tik su- 
kakęs dvidešimt septynerius, Erikas su juodais gedulo dra- 
bužiais atrodo stotingas, lankstus, negandą pranašaujantys 
rausvi jo plaukai šitoj šviesoj plėvoja tartum kruvini. Bet jo 
akys tamsios, gražios ir ugningos, nosis - tiesi ir daili, iš tėvo 
plonų, godžių seniokiškų lūpų jis perėmęs tiktai tirono viršu- 
tinę. Apatinė lūpa stora, jausminga ir gosli, ir Svantė Sturė lyg 
koks globėjas mintyse pasididžiuoja, kad Erikas bus vienas 
dailiausių naujosios Europos valdovų, gal net pats dailiau- 
sias. Jaunystė, stotas, išvaizda, nuovoka, išsilavinimas - Eri- 
kas pranašesnis visa kuo, bet... bet... 

Krauju plėvoja rausvi Eriko plaukai deglų šviesoj ir ponas 


Svantė nejučia prisimena, kad Erikas į šį pasaulį atėjo kruvi- 
nom rankom. Moterys dar pasakojo, jog gydytojas, sykiu ir 
matematikas, reikalavo, kad karalienės palydovės per gim- 
dymą prie durų suklupusios maldautų užvilkinti gimimą dėl 
grėsmingos žvaigždžių padėties, nes ji rodė, kad kūdikis visai 
Švedijos karalystei užtrauks sielvartą. Bet buvo per vėlu, nes 
tą akimirką per sienas pasigirdęs naujagimio riksmas paliudi- 
jo išsipildžius žvaigždžių valią. 

Deglas kario rankoj susiūbuoja, pakyla kibirkštys ir dūmų 
kamuoliai. Ponas Svantė įtraukia dūmų į plaučius, ima kosėt, 
įrausta, apsiašaroja. Erikas nugręžia svajingas akis nuo her- 
bo, šaipiai pažvelgia į senąjį poną ir akimirkos žava prapuola. 
Nežinoma ateitis, valandėlę, rodos, buvusi čia pat, vėl trau- 
kiasi į tamsumas ir iš kapo pūkštuodami, čiupnodami kelius, 
jau iškopia didikai, kurie nešė karstą. Šaukliai puola uždaryti 
kapo. Geležinės durys niauriai sudunda ir tas dundesys nuai- 
di nuvilnija po skliautais. Didikai buriasi prie Svantės Sturės. 
Atėjo jo eilė ir, ką tik mintytas mintis užmiršęs, vėl atšiauriai 
griežtas ir išdidus, jis žengteli prie Eriko, iškėlęs rankose ve- 
lionio kalaviją. 

— Didysis ir galingasis karalius Gustavas mirė, - garsiai pa- 
skelbia Sturė ir jo keistas balsas, nusklidęs po skliautais, su- 
aidi kapo vingiuose. Gyvo Žmogaus balsas mirčiai skirtame 
pasaulyje. 

Ir ponas Svantė pakviečia: 

— Erikai iš Vazų giminės, imk tėvo kalaviją i ir valdyk, kaip 
valdė tavo tėvas! 

Jis ištiesia kalaviją Erikui ir susijaudinę didikai Svantei už 
nugaros sunkiai atsidūsta, neužmiršdami savo valdžios, akim 
neaprėpiamų žemių ir ženklo, kad Erikui valdžią suteikia jų 
šalininkas. 

Suraukęs antakius, prikandęs storą lūpą, sugniaužęs į 
kumštį laibus pirštus, Erikas žiūri ponui Svantei į akis ir kala- 
vijo neima. Tada Svantė Sturė susivokia. Nenorom atsiklaupia 
ant ledinių akmeninių grindų ir vėl ištiesia kalaviją. Didikai 


giliai atsidūsta ir persimeta piktais žvilgsniais. Vazų giminė 
dar labai jauna, tad Sturėms nedera prieš ją klauptis, nors 
Švedijos didikai patvirtino ir prisiekė velioniui, kad karalius 
nebus renkamas, o paveldės karūną. 

Bet Erikas ištiesia ranką į tėvo kalaviją, - valandėlę padel- 
sia, mat dabar jis vilkina sunkų kaip lemtis laukimą. Jo delnas 
suima kalaviją ir tą akimirką suskardi visi trimitai po skliau- 
tais, visoje bažnyčioje ir kapinėse. Kai išgirsta svaigų, perga- 
lingą šimtų trimitų skardesį, Erikui krūtinė išsipučia. 

Jis nirčiai ir nekantriai išplėšia kalaviją iš senojo didiko 
rankų, suima jo rankeną ir taip jį trūkteli iš makšties, kad gele- 
žis žvangteli, o tada įvertina, kiek jis sveria ir ar patogus ran- 
koje laikyti. Vėl suskardi trimitai, nusklinda tolyn skambiu, 
svaigiu šimtagarsiu choru naujojo karaliaus garbei. O paskui 
triskart suskardi, paskelbdami, kad Erikas sykiu su „kalaviju 
perėmė į savo rankas ir tėvo valdžią. 

Erikas laukė ilgai, tad išsipildymo akimirka juolab svai- 
gesnė. Iškėlęs kalaviją, spinduliuodamas nežabotu valdžios 
džiaugsmu, Erikas jau nusigręžęs nuo didikų tarsi baudžias 
išeiti ir plaukų rauzgana lyg kraujas sušvinta plastančių de- 
glų šviesoj. 

O anapus geležinių kapo durų lieka paskutinio poilsio at- 
gulęs šaltas, mirtim atsiduodantis karalius Gustavas — šalies 
šeimininkas, valstiečių valdovas ir valstybės kūrėjas. Senatvės 
dienom jis buvo ūmus ir godus, bet po savęs paliko taiką, pra- 
„kutusią šalį ir prideramus papročius. Šiandien kitas paėmė į 
rankas jo kalaviją. 

Makštis žvangteli, kai Erikas vėl įstumia kalaviją ir pulte 
išpuola lauk, degdamas beprotiškų džiaugsmu, vien šimta- 
garsį trimitų skardesį girdėdamas. 


Stokholmo pilyje visiška sumaištis. Snieginam kieme suversti 
baldai, senos valstietiškos kėdės ir sudilę mediniai indai. Nors 
šalta, langai ir langinės atlapoti, ir senieji tarnai, suglumę, iš- 
gąstingom akim, lakstinėja klausydami atvykėlių įsakymų. 
„Mat karaliui Erikui netinka senieji, prie Gustavo papročių ir 
seniokiško šykštumo pripratę tarnai. Jo hercogų palyda iš Kal- 
maro irgi atkanka į Stokholmo pilį ir iškart suskanta juos vai- 
kyti. | 

Nupiepę tamsiaveidžiai italai neša iš vežimų savo griežy- 
nes, rūmų valdytojas Svenas stebi, kaip iškraunami kilimai ir 
gobelenai, Eriko taurininkas, purtydamas galvą, apžiūrinėja 
vyno rūsį ir tarpais šūkteli, nusistebėdamas šventėms atidėtom 
skurdžiom atsargom, virtuvėj prie tuščių prieskonių podėlio 
lentynų keikiasi ir barasi vyriausiasis virėjas, kuris supranta 
tik tiek, kad viską išvogė ankstesni tarnai. Šis svetimšalis net 
nenumanė, kad karaliaus pilies virtuvė gali būt tokia skurdi. 

Didžiulės menės plikos mūrinės sienos jau dengiamos auk- 
su siuvinėtu gobelenu su liūtų herbu. Dažomos durys, prie jų 
kalamos gražmenos ir, taukšint plaktukams, svetimšaliams 
linksmai šūkčiojant bei rėkčiojant, šokinėja neužauga Herku- 
"lis, vilkįs įvairiaspalviu skiaučių apdaru, tarškindamas juok- 
dario barškalą visiems tarnams po ausim, juos žnaibydamas 
ir kaukčiodamas iš juoko, jei pavyksta kuriam pakišti koją ir 
pargriauti kniūbsčią bežengiantį su nešuliu per slenkstį. 

Jis ūmiai sugalvoja dar šį tą nauja, kai rūmų tarnas skubė- 
damas vienu mostu nuo šventinio stalo nubraukia ant grindų 
medinius-bokalus ir kadaginius dubenis. Kai stalas užtiesia- 
mas brangiu audiniu ir papuošiamas sidabriniais indais bei 
prašmatniom žvakidėm, Herkulis užsimauna ant galvos kaip 
šalmą dviąsį bokalą. O tada, kumščiais barškindamas į du- 
bens dugną, nenusakomo sudėjimo kaliausė Herkulis išdai- 
nuoja sugalvotą sąmojį: 


Senelis gėrė gižų alų, 
Sūneliui reikia aukso taurės! 


Šlubas, kaulų gėlos kamuojamas senučiukas tarnas nusi- 
šėrusiu apdaru paslapčia persižegnoja ir išsigandęs pasižiū- 
ri į neūžaugą - tikrą velnio išperą. Bet kitas, jaunesnis, neju- 
čia prajunka, nors irgi išsigandęs, mat mintis, jog taupumo 
ir šykštavimo laikai pagaliau taip pat pasibaigė, jam patinka 
ir kelia dvasią. Tas, kuris įtiks šitiems naujiesiems, dar daug 
ką pamatys ir patirs ir, į menę užklydęs, sermėgius kiemo 
darbininkas lankstosi ir tūpčioja prieš Herkulį, kol tas piktai 
suspinga ir įspiria jam į užpakalį. Vis dėlto švedo prigimčiai 
šitai nepriimtina, todėl vaikinas sutrinka, nurausta ir, iškėlęs 
kumštį, puola Herkulį, bet staiga išdygsta vienas iš atvykėlių 
ir visi sustingsta ir nuščiūva. 

Tarpdury su popieriaus ritiniais sustoja Joranas Personas, 
karaliaus Eriko sekretorius, teisininkas. Paprastas raštininko 
apdaras, kurį jis tyčiomis apsivilko, neturėtų kelti išgąstingos, 
siaubo atmieštos pagarbos. Bet veikiai viskas paaiškėja į jį pa- 
žvelgus. Dar gana jauno vyro veide gali išvysti kažką niau- 
raus, slapaus, valdingo. Varganais mokslo metais sąvaldumas 
ir pažeminimai pirma laiko išvagojo tą veidą raukšlėm. Jo gu- 
drių, šaltų akių žvilgsnio niekas neperpranta ir jų išraiškos 
niekas negali supaisyt. Plonas lūpas kiekvieną akimirką gali 
perkreipti įžūli pašaipa. Bet jis gabus, mokėsi romėnų teisės 
Vokietijoje ir jis, žinoma, karaliaus favoritas. Įteiklios, prie- 
lankumo siekiančios pagarbos, kurią dabar regi aplinkinių 
veiduose, jis dar nėra patyręs ir visa tai jam malonu. Todėl 
jis valandėlę pamindžikuoja prie durų, džiaugdamasis savo 
valdžia, griežtai apsižvalgo aplinkui, įsimindamas kiekvieną 
smulkmeną, paskui rankos mostu paragina tarnus ir rūmų 
gražintojus tęsti darbą ir išdidžiai nueina per menę. 

Jam iš paskos nuseka susimąstęs, pilies menių šurmulio 
bei ruošos bemaž netrikdomas karaliaus Eriko mokytojas ir 
asmeninis gydytojas Dionizijus Berėjus - išsimokslinęs pran- 

cūzas, kuris nubraižė Erikui žvaigždžių kelius, išmokė jį nau- 
dotis efemeridėm ir supažindino su žvaigždžių matematikos 
paslaptimis. Berėjus turi surasti pilyje kambarį Eriko astrolia- 
bijai - per tūkstantį sidabrinių kainavusiam žvaigždėto dan- 
gaus matavimo prietaisui, todėl jis lydi Joraną Personą pirma- 
me žygyje pertvarkant karaliaus Gustavo kambarius naujam 
valdovui. Paskui Personą ir Berėjų tapena tarnai ir raštininkai, 
nešini gražiais rašymo reikmenimis, popieriaus ritiniais bei 
oda įrištom knygom. | 

Medinis bokalas pokšteli į sieną, mat Herkulis nusiima jį 
nuo galvos ir meta į šalį, suuodęs naujų išdaigų. Jis persiver- 
čia kūlio, griebia paauksuotą storą knygą iš rankų raštininkui, 
kuris žengia paskutinis, ir prisideda prie Jorano Persono vo- 
ros. Kreivom kojelėm mėgdžioja iškilmingai mąslią Berėjaus 
eiseną, pakreipia galvą ir įsižiūri į dangų sūpuodamas sunkią 
knygą lyg kūdikį glėby, ir menės rengėjai norom nenorom nu- 
sišypso. Bet balsu nei vienas neišdrįsta nusijuokt, nes Joranas 
Personas nenuspėjamas. 

Niauriam karaliaus Gustavo darbo kambary labai tylu. Pro 
dulkėm ir suodžiais užneštą langą mūro nišoj vargiai veržia- 
si šykšti žiemos saulės šviesa. Didžiulėj krosny sudegė kara- 
liaus Gustavo šykštus glėbys malkų, apskaičiuotas žiemos 
dienai, todėl čia baisiai šalta. Prie šoninio stalo įsitaisęs senas 
raštininkas juodu gedulo apdaru vis rašo nesibaigiančias sąs- 
kaitas ir ataskaitas. Pamėlusiais nuo šalčio, stingiais gumbuo- 
tais pirštais jis vis rašo skaičius ir deda juos vieną prie kito, 
krutindamas lūpas ir patylomis murmėdamas. Suniukusia, 
nusilpusia galva jis be paliovos skaičiuoja, kas akimirką būgš- 
taudamas pažįstamo, pikto riūktelėjimo ir tulžingo keiksmo 
nuo karaliaus didžiojo stalo. 

Ištisus dešimtmečius jis sėdėjo toj pačioj vietoj prie tų pa- 
čių metinių sąskaitų ir ataskaitų, jau nebesukdamas galvos 
dėl pavadinimų ir skaitmenų reikšmių, tik kaip bevalė ir ne- 
klystanti mašina dėliojo vieną skaičių prie kito. Kaip atlygį 
jis priimdavo senojo karaliaus šypsnį, pasitenkinimo kupiną 

kostelėjimą, o tokiom šaltom žiemos dienom, kai drebėdavo ir 
pats karalius, susisupstęs kailiais, kartais būdavo pavaišina- 
mas karštu alumi. Bet dabar nieko panašaus negirdėti, ir rašti- 
ninkas susivokia, kad karalius - jo karalius - miręs, plunksna 
rankoj ima drebėti, skaičiai apsiblausia ir jis turi greitai nu- 
sišluostyti rankove senutes, jau trumpareges akis, nes pabi- 
rusios ašaros bemat suteps brangų popierių, o karalius Gus- 
tavas už kiekvieną dėmę rūstaudavo - jo piktumas būdavo 
baugus, ir plaktukas visados gulėjo po ranka. 

Sudriskęs dulkinas voratinklis drykso suodinam palubės 
kampe senajam raštininkui virš galvos. Gal jau uždegt balaną 
žibinčiuj, svarsto jis, nes žvake galima naudotis tik pačiam ka- 
raliui esant. Bet jis vėl prisimena, kad karalius miręs, sunkiai 
atsidūsta ir nusišluosto akis nudryžusia gedulingo apdaro 
rankove. 

Jis dar braukia aks akis, kai išgirsta žingsnius, ir krūp- 
teli. Durys trankiai atsilapoja ir ant slenksčio išsižergęs, į šo- 
nus įsisprendęs sustoja ir savo naująsias valdas nužvelgia 
Joranas Personas. Raštininkas žiojasi sakyti piktą ir prieštarų 
žodį, bet tik tylomis pakyla nuo kėdės sustingusiom kojom, 
drebančiais ištinusiais pirštais spausdamas plunksną. 

Pro Jorano petį Berėjus liūdnom mąsliom akim nužvelgia 
kambarį. Viskas čia pasikeis, mintija jis, ir vien žvaigždės žino, 
į katrą - blogesnę ar geresnę - pusę. Berėjus įpratęs penėti sie- 
lą aitriom mintim apie netvarumą, jis vienodai sielojas dėl to, 
kas buvo, ir dėl to, kas bus, ir nenori nei darbais, nei žodžiais 
kištis į tai, kas neišvengiama. Rašymo reikmenis nešantis tar- 
nas taip pat dirsteli į kambarį, o pro Berėjaus kojas ūmai kyš- 
teli Herkulis, kaip velnias i iššiepęs dantis senajam raštininkui. 
Šis išsigandęs net pašoka ir persižegnoja. 

Bet Joranas Personas trūkteli šnervėm oro ir su pasibjaurė- 
jimu nusiviepia. 

— Fui, po velnių, kaip čia dvokia! — įžeidžiai šūkteli jis ir, 
nepaisydamas raštininko, iš karto žengia per kambarį. 

Jis pasilenkia prie lango nišos, atkabina kabliukus, taip sti- 

priai patraukia langą išbrinkusiais rėmais, kad stiklas žvangte- 
li, ir kambarin plūsteli žiemiška šviesa. Žvarbus vėjas tvoskia 
į įkaitusį veidą, bet Joranui nešalta, nes tai jo pergalės valanda 
ir jį šildo širdies liepsna. Mėgaujantis pergalės saldybe, šaltis 
maloniai gaivina veidą. 

Pro langą papūtęs vėjas nužeria ant grindų popierius, su- 
krautus ant karaliaus Gustavo stalo, jau nugultus dulkių bei 
suodžių. Šaltas vėjas pagriebia ir senojo raštininko dokumen- 
tus, tad jis numeta plunksną ir abiem rankom stvarsto lekian- 
čius popierius lyg nūsdamas dar valandėlę suturėti triūsliai, 
kruopščiai surašytus skaičius, kurie, rodos, akimirksniu iš- 
trūks. Tarnai puola keist rašymo reikmenų ant stalo ir dėliot į 
šalį karaliaus dokumentų. O Joranas Personas, netaręs nei žo- 
džio, prieina prie senojo raštininko, niekinamu rankos mostu 
nurodo jam susirinkti savo popierius ir užleisti vietą naujiems 
ponams. 

Senukas purto galvą, lošteli atgal supykęs, bet Joranas Per- 
sonas, neketindamas su juo ginčytis, staigiu judesiu trūkteli 
šūsnį popierių iš po jo rankų, įbruka į glėbį, apgręžia senioką į 
duris ir stumteli jų link. Suglumęs, nieko nesuvokdamas, nuo 
ūmios šviesos bemaž apžilpęs senasis raštininkas nušlitinėja 
prie durų. Berėjus rimtu veidu pasitraukia jam iš kelio ir Her- 
kulis pažengia į šalį, bet gudriai numeta ant slenksčio knygą, 
tad senukas suklumpa ir susimuša galvą į durų staktą. 

Herkulis pratrūksta juoku ir kvatoja, mušdamas delnais 
per kelius. Ir Jorano Persono plonos lūpos įžūliai išsiviepia. 

Ir senasis raštininkas su savo popieriais išeina, išeina kaip 
aklys, grabinėdamas ir markstydamasis nuo skaisčios šviesos, 
o sykiu su juo pasitraukia senieji laikai. Ir jau niekada nebe- 
sugrįš tie metai, kai valstiečių karalius Gustavas rūmininkus 
maitino įkartusiom strimelėm, girdė surūgusiu alum iš medi- 
nių bokalų, o pats be atvangos žiūrinėjo skaičius ir sąskaitas, 
įtarinėdamas prievaizdus — ir dažnai ne veltui - dėl klaidų ir 
apgavysčių skaičiuojant kiekvieną mokestinį grūdų talentą ir 
voverės kailiuką. 

Naujasis karalius reikalauja sidabrinių indų ir rytietiškų 
prieskonių. Jis trokšta valdyti karalystę savo galva, sekdamas 
teisės ir valstybės mokslo naujausia mintim, širdy neužblėsin- 
damas žioruojančios svajonės sukurti didžią valstybę. Naujo- 
jo šimtmečio žmogus Joranas Personas - jo tarnas. 


Švedijoje pats vasaros skaistumas, laukuose tarpte tarpsta ru- 
giai ir laukų pakraščiuose švyti skaistūs šiaurės žolynų žiedai. 
Iš visų kraštų suplūdo į Upsalą žmonės - šventiškai išsipuošę, 
smalsaus įkarščio ir laukimo kaitinami. Jau griaudi patrankos 
ant pilies mūrų ir ant kalvos, iš lėto drioksi šūviai, sūkuriuoja 
dūmų debesys, vasaros vėjas neša per miestą šventišką, kariš- 
ką parako dūmų kvapą. 

Simtą šūvių iššauna patrankos, nes karūnuojamas karalius. 

Erikas davė priesaiką, iki pusės nuogas jis jau sėdi soste 
ant raudona gelumbe nukloto katedros altoriaus ir arkivysku- 
pas šventuoju aliejum tepa jam galvą, rankas ir krūtinę. Arki- 
vyskupas ramus, bet jam gelbstinčių vyskupų rankos dreba, 
kai pateptąjį karalių rengia baltu apsiaustu, kai prijuosia jam 
kalaviją ir apgobia šermuonėlių kailiukais apsiūtu karališkų 
apsiaustu. Užjūrio kraštų pasiuntiniai smalsiai ir priekabiai 
stebi apeigą, tad padėjėjai jaudinasi, bijodami suklysti ir už- 
miršti kokią dalį apeigos, kuri oji šiandien atliekama 
pirmą kartą. 

Pats Erikas nesibaimina, stovi tiesus ir stotingas, kai arki- 
vyskupas vainikuoja jį karūna ir padėjėjai įteikia jam kara- 
liaus valdžios ženklus. Kai karūna sužiba jam ant galvos, visi 
pratrūksta džiaugsmu. Švedijos ir Suomijos didikai, užjūrio 
kraštų atstovai, didūs Hanzos miestų piliečiai garsiai šaukia 
jį tapus karalium. 

— Ericus Rex! Ericus, Ericus Rex! - aidi šventovėj. 

Ir lyg dusli, perkūniška sniego griūtis su bažnyčios balsų 
gausmu susilieja džiugūs minios sveikinimai už jos sienų: 

— Erikas! Erikas! Karalius Erikas! - be paliovos griaudi sma- 
gus, tolygus šūksmas. 

Erikas gali įdėmiai apsižvalgyt aplinkui. Jis pastebi gižią 
Danijos atstovo šypseną ir priekabius, vertinamus Liubeko 
pirklių žvilgsnius. Vis dėlto jo akys ieško šeimos būrelio ir 
užgriebia piktą, pavydo užnuodytą pamotės veidą, bet Eri- 
kui jis nė motais. Su karūna jis gavo atlygį už vaikystę, pra- 
bėgusią be meilės. Jis nužvelgia suvestinės seseris: užsispy- 
rėlė Elžbieta prisideda prie sveikinimų, lengvabūdė Sesilija iš 
įkvėpio ašaroja — ta kvailė, kuriai tėvas iš įniršio vos nenurovė 
plaukų, kai Vadstenoje pridarė gėdos su savo svainiu. Ne, se- 
serys Erikui nerūpi. Jo akys ieško suvestinių brolių. Jaunėlis 
Karlas žiūri į jį kaip vaikas, užburtas iškilmingo reginio - gal 
myli Eriką, o gal ir neapkenčia jo. Magnusas stebeilija prieš 
save lyg nieko nematydamas, nesumodamas, nei kiek laiko, 
nei kur esąs, nugrimzdęs į savo svajones. Bet Jonas! 

Hercogas Jonas vilki našlaičių rudumo aksominį apdarą, 
apkraštuotą šermuonėlių kailiukais. Apsitaisęs aksomu, žvil- 
gančiais šviesiais plaukais, stovi jis gražus, pasipūtęs ir iš- 
didus, iki širdies gelmių persmelktas kartėlio dėl karūnos, 
kuri galėjo puošti ir jo galvą. Erikas jau parodė Jonui, kur jo 
vieta. Tėvo griežtumas anksčiau juodu skatino eiti išvien — 
Joną Anglijoje rūpintis Eriko piršlybom, o Eriką - Jono keti- 
nimais dėl Estijos, bet tai jau praeitis. Tapusiam karalium Eri- 
kui rasis daugiau nuotakų, o pilis ir miestus Estijoje, žlugus 
Vokiečių riterių ordinui, Erikas dėl Švedijos karūnos, aiškų, 
pats griebs iš panosės ir Maskvos carui, ir Lenkijos karaliui, 
ir savo broliui, Suomijos kunigaikščiui. Erikas pats sau išdi- 
džiai nusišypso. 

Katedroje šauksmai nutyla, bet tarsi tolima audra tebe- 
gaudžia už sienų, kur asmens sargybiniai iš odinių maišelių 
barsto miniai karūnavimo pinigėlius. Brolis Jonas turi supras- 

ti, kur jo vieta, todėl karalius Erikas prie karūnavimo apeigų 
pridūrė veiksmą, kuris, jis žino, skaudžiai žeidžia jautruolį 
Joną. Brolis Jonas pirmučiausia turi atsiklaupt prieš patep- 
tąjį ir karūnuotąjį karalių ir padėti jam po kojų kunigaikščio 
karūną. Jonas kuo puikiausiai suvokia šito veiksmo reikšmę, 
užtat jo gražų veidą perkreipia apmaudas, kurio jis nepajėgia 
suvaldyt, kurį pastebi net užjūrio svečiai ir susišnibžda tar- 
pusavy. 

Magnusas irgi atsiklaupia prieš brolį ir padeda karūną jam 
po kojų, bet jam tai nerūpi, nes jis paskendęs savo liguistose 
svajose. O jaunėlis Karlas žengia priekin vaikiškai guvus, at- 
siklaupia, padeda karūną vyriausiam broliui po kojų ir šyp- 
sodamas pakelia į jį akis lyg laukdamas padėkos už puikiai 
atliktą užduotį. 

Karūnavimo iškilmės tęsiasi. Karalius Erikas pakelia savo 
vertę, suteikdamas grafo titulą trims Švedijos didikams - pir- 
miausia Svantei Sturei, vyriausiajam iš Sturių giminės - Vazų 
varžovų dėl valdžios ir liaudies prielankumo, - iš kurio rankų 
jis priėmė tėvo kalaviją. Taip pat devynis didikus jis iškilmin- 
gai paskelbia baronais. 

Kol galų gale šviesų šiaurės vakarą karūnuotas Erikas su 
palyda raudona gelumbe užtiestu taku ir po jaunų didikų 
nešama karališka priedanga per minią įžengia į pilį. Žmonių 
džiaugsmas neapsakomas, žiba karūnos auksas ir brangakme- 
niai ir pilyje prasideda puota, ji tęsiasi lig vėlyvos nakties. 

Bet šviesią šiaurės naktį aikštėse bei gatvėse švenčia ir liau- 
dis. Jai patiekiamas visas keptas jautis, dvi dienas čirškėjęs 
virš ugnies, iškimštas avelėm, žąsimis ir kitokiais paukščiais. 
Iš dviejų dubenų visi gali samstyti alų ir vyną, šnypščia į orą 
laidomos ugnys, atsispindėdamos danguje atošvaiste. Įsisiū- 
bavę žmonės valgo, geria ir mušasi, siautėdami ir ūžaudami 
apie pilį. Gatvėj palei sieną klajūnas traukia dainušką apie 
brolius, kurių vieno plaukai kruvini, antro - auksiniai, bet jo 
niekas nesiklauso. Švenčiant išsiveržia smurtingos pirmykštės 
aistros ir triukšmas prie pilies sykiais virsta nežabotu ūžmu, 

todėl dirglesni užjūrio svečiai išgąstingai dairosi aplinkui, kol 
upeliais plūstantis vynas suglumina galvas ir jie pasiduoda 
šito vilkų ir meškų krašto laukiniams kerams. 

Po karūnavimo svečiai linksmai švenčia dar ne vieną die- 
ną. Jų garbei surengiamas turnyras, o Anglijoje daug naujo- 
vių matęs hercogas Jonas suruošia šunų kovą su meška. Taip 
pat jaučiai siundomi meškom, ir, nors karalius Erikas neturi 
keistų kraštų gyvūnų - liūtų nei kupranugarių, kurių svečiai 
matę per žemyno karalių ir imperatorių vainikavimus, jis pa- 
rodys dar kai ką keistesnio — iš savo paslaptingos, pačią šiau- 
rę siekiančios karalystės tolių atgabentus samius su elniais. 

Šitaip ateina diena, kai Erikas, kaip karūnuotas karalius, 
įjoja į savo sostinę — Stokholmą. Įjoja sniego baltumo žirgu, 
kuriam ant galvos linguoja baltų stručio plunksnų kuodas. 
Erikas vilki perlais nusagstytu mėlyno aksomo apdaru, bro- 
kato švarku ir jo švelnių bruožų veidas dega džiaugsmu bei 
gyvenimo geismu. Visas miestas išpuoštas gėlėm ir žalumy- 
nais, žmonės linksmi, būreliais telkiasi prie gatvių, kuriomis 
joja karalius, uoste plasta laivų vėliavos ir skeltos vėliavėlės, 
aukštam pilies bokšte pučia dūdas karaliaus dūdininkai. 

Tą dieną Karina, Mauno duktė*, pirmą kartą pamato kara- 
lių Eriką. Gėdydamasi nuskarusio sijono ir apdraskytų blauz- 
dų, ji nedrįso stabtelėti gatvėj prie žmonių. Užtat išglūdino į 
riešutyną už miesto vartų ir iš ten išplėtus susižavėjimu spin- 
dinčias akis, ugnim kaistančiais skruostais stebėjo karalių, 
kuris prajojo pro šalį, lydimas raudonu aksomu apsitaisiusių 
tarnų. 

Tai truko tik akimirką ir pradingo. Išdidžiu, sniego baltu- 
mo žirgu raitas nuskriejo karalius, bet jo veidas ir ugningų 
akių žvilgsnis Karinai, Mauno dukteriai, pasirodė gražiausias 
iš visų matytų. Visa ištaiga, žydram liepos danguj skardint tri- 


* Karina, Mauno duktė - tikrasis vardas Karin Mansdotter (šved.). Originale var- 
tojamas suomiškas vardas Kaarina Maununtytar - Karina, Mauno duktė. Mans 
(šved.) taip pat reiškia „mėnulis“. 

mito garsams, karalius Karinai pasirodė veikiau nežemiškas 
nei tikras. Kaip pasaka ar sapnas, kurie būna netikri, ir ji ilgai 
ilgai stovėjo riešutyne, delnais spūsčiodama sau skruostus. 


ANTRAS SKYRIUS 


Vieną žiemos vakarą Prancūzijos karaliaus pasiuntinys šil- 
dosi prie smilkstančios židinio ugnies savo būste virš Gerto 
Kantoro vyninės, rūpestingai susisupstęs kailiniu apsiaustu, 
pasistatęs sidabrinę taurę su garuojančiu prieskoniais pagar- 
dintu vynu. Kambarys skendi prietamsoj. Sviesą skleidžia tik 
varvančios žvakės, prie kurių suvargęs raštininkas su plunks- 
na laukia tolesnių pradėto laiško žodžių. 

Kaukią švilpia vėjas, nešdamas sniegą siaurom Stokholmo 
gatvelėm. Opus, išpaikintas pasiuntinys drebėdamas dar tvir- 
čiau susisupsto brangiu kailiniu apsiaustu. Jį galuoja žiovulys 
ir nuovargis. Šitoj keistoj šaly, kur žiemą naktys neapsakomai 
ilgos, o dienos - tik blyški prošvaistė ligi kitos nakties, jam vi- 
sad noris miego. Bet jis turi užbaigti laišką savo karaliui, todėl 
stengias susiimti, pakelia taurę ir gurkšteli karšto vyno. 

Abejingai stebeilydamas į rausvas žarijas, jis sukioja tau- 
rę rankoj, galvoj dėliodamas kitą grakštų sakinį. Bet mintys jo 
neklauso, o vėl kažkur nuklysta. Keista šalis, mąsto jis, vasa- 
rą čia naktys nepanašios į naktis, o žiemą dienos nepanašios 
į dienas. Kambario tamsa ir pūgos kauksmas primena jam 
raganius, kuriais garsėja šitas kraštas. Ir moterys čia keistos, 
jam per augios ir pernelyg raumeningos. Jų akys spindi ledo 
mėliu, o skruostus dažo sveikas įgimtas raudonis, kuris baido 
pasiuntinį, nes jį žavi išpuoselėta, dirbtinai nublyškinta oda. 

Jis tyliai atsidūsta ir ryžtingai diktuoja toliau: 

— Karalius Erikas XIV - gražus ir protingas, įgimtais gabu- 

mais gerokai pranoksta savo amžininkus šioje šiaurės šalyje. 
"Tyloje pastangiai krebžda raštininko plunksna ir pasiunti- 
nys tęsia: 

— Estijoje jo politika sėkminga, užvaldęs Revelį, jis užtvers 
Suomijos įlanką, todėl prekės iš Rusijos bus gabenamos per jo 
miestus. 

Pasiuntinys nusižiovauja ir gurkšteli iš taurės. Staiga pri- 
simena karaliaus meilės nuotykius ir, be abejo, valstietiškos 
kilmės nulemtą prastą skonį, stumiantį jį prie drūtų, sveikų 
kaimiečių. Viena jau pagimdė jo vaiką. Beje, kalbama, jog nei 
viena rūmininkė neišsilenkia karaliaus, jei šis bent valandėlę 
ja susižavi. Bet nenuostabu, - karalius iš pažiūros dailus ir 
moterys tikriausiai nelabai spyriojasi prieš jį. 

Raštininkas klausiamai kosteli ir pasiuntinys šoka diktuoti 
toliau: . 

- Jeigu per santuoką į jam pavyktų rasti sąjungininkų, jis ne- 
palyginti sustiprėtų, bet kol kas visi ketinimai vesti netikėtai 
žlugdavo ir turbūt dėl jo paties kaltės. 

Taip, taip, gudrioji Anglijos Elžbieta siekiančius jos rankos 
savo politikos žaidime stumdo kaip šaškes. Varva žvakės, 
plunksna krebždina popierių. 

- Švedijos didikai irgi rezga karaliui pinkles, ir tai nenuos- 
tabu, nes jis nuosekliai siekia apribot jų valdžią ir apkarpyti 
teises, ir čia jį labai remia įžūlusis valstybės sekretorius. 

Akimirką padelsęs, raštininkas suskanta skrebint popieriuj 
diktuojamus žodžius. Bet iš padilbų nužleibia tamsius kam- 
bario kampus ir pasiuntinys slapčia šypteli, nes jis irgi pui- 
kiai žino Joraną Personą miesto užeigose laikant šnipų. Bet 
tai suprantama: norėdamas sustiprint AA be šnipų 
neapsieisi. Ir pasiuntinys tęsia: 

— Vis dėlto didžiausią grėsmę jam kelia suvestinis brolis, 
Suomijos kunigaikštis Jonas, kuris atkakliai vykdo savo poli- 
tiką ir tikrai paverš karūną, jei tik rasis proga. 

Raštininkas kosteli, plunksna rankoj pradeda drebėti. Lyg 

pajutęs kankinimų suolo žnyples, raštininkas įremia į poną 
maldaujamą žvilgsnį. 

— Rašyk, kvaily, kaip sakau! - piktai užrinka pasiuntinys. 

Raštininkas nulenkia galvą ir rašo tirtančia ranka. Varva 
žvakės, lauke kaukia vėjas. Pasiuntinį suima nuobodulys. 

— Ak, koks niaurus ir nykus kraštas! - atsidūsta jis atsiloš- 
damas, pasirąžydamas krėsle. 

— Ak, koks niaurus ir nykus kraštas! - nenustodamas dre- 
bėt iš baimės ir šalčio, užbaigia rašyti laišką ištikimas tarnas. 


Bet jau čiurlena po sniegplute pavasario upeliai, pilkas pava- 
karės dangus virš Stokholmo bokštų melsvėja ir, žvaigždėms 
sužibus, užkopia karalius Erikas į pilies bokštą, kur su astro- 
liabija matuoja dangaus skliautą ir žvaigždžių išsidėstymą. Jis 
nekantrus, sukaitęs kaip sniegu kvepiantis pavasario vėjas. Jį 
išvargino erzinančios pareigos, laiškai, sąskaitos ir Jorano Per- 
sono persergėjimai. Todėl jam dilga tai, ką žino, maga čia pat 
sučiuopti ateitį, nes slaptingi žvaigždžių keliai ir žvaigždžių 
santykiai surašė jo,likimą ir jis nori šitai perskaityt. 

Ištikimasis Berėjus, su aksomine mokslinčiaus berete, pa- 
sidėjęs prieš akis horoskopo brėžinį, vis dar skaičiuoja. Jis vėl 
sužymėjo Eriko gimimo žvaigždes Zodiako būstuose, pagal 
savo spėjimus, sukeitė jų padėtis, stengdamasis pritaikęs vi- 
sas žinias priartėti prie gimimo valandos, nes tada dangus 
buvo įnoringas, neramus ir grėslus, o norint teisingai nustaty- 
ti žvaigždžių padėtį, reikia žinoti gimimo minutę, - taigi, gal 
net akimirką. 

Erikas Žiūri į dangų: raudona Marso liepsna artinas prie 
žemės - ši geležies žvaigždė pražūtinga, bet palanki žvaigž- 
džių padėtis dar ilgai silpnins jos poveikį. Erikas atsitraukia 

nuo astroliabijos, prieina prie Berėjaus ir pasilenkęs pažvelgia 
pro petį. Ir horoskopo brėžinyje jo akys vėl atranda niauriai 
žalią Saturno ženklą, - tą grėsmingą, švininę priešų žvaigždę, 
sudaužančią visus viltingus garbės, valdžios ir sėkmės žen- 
klus. Eriko delnas susigniaužia į kumštį, gyvybingas veidas 
suniūra. Jam vėl norisi čiupt tą popierių ir perplėšti, šituo 
bergždžiu veiksmu tarytum perveikti likimo ženklus. Bet jis 
jau išmoko tvardytis, kaip privalu valdovui, ir tik ramiai pa- 
klausia: 

— Kas nauja, Berėjau? 

Rūškanų minčių užgultas Berėjus tik dabar pastebi Eriką ir 
pagarbiai atsistoja prieš savo mokinį. Tiesa, mėgina šyptelėti, 
bet jo senos akys liūdnos, kai pažvelgia į Eriką, rodos, iš anks- 
to žinodamas, kodėl reikia gailėt karaliaus. 

— Ieškojau skaičiavimų klaidos, - sako jis. - Vis ieškau skai- 
čiavimų klaidos, bet grėsmė išlieka. Žvaigždės rodo grėsmę, 
karaliau Erikai. 

Sunkiai tvardęsis Erikas vėl krūpteli ir negera nuojauta 
kaip ledas sukausto širdį. Veidas subjūra, nes įtarumas pražu- 
do visą jo gražumą, nuoširdumą ir jaunatvišką puikybę. Bet 
Berėjus tęsia: 

- Vis dėlto rados kai kas nauja. Žvaigždės šitai rodo. Tavo 
valdžios ir gyvybės siekia auksaplaukis vyras! 

Erikas Žino: jis tai sapnuodavo. Lyg slogutis jį persekioja 
nesikeičiantis regėjimas - saulėj tviskantys plaukai, bet sapne 
jis niekuomet nematė veido. 

— Auksaplaukis vyras, - pats sau rūsčiai pakartoja jis. 

O Berėjus vėl puola taisyti ir įtaikauti, nes puikiai Žino, kad, 
pagautas baimės ir įtarimų, jo globotinis praranda protą. Vis 
dėlto nelengva bus Švedijos karalystėje visus šviesiaplaukius 
vyrus padaryti nepavojingus. 

— Sidera inclinant, sed non necessitant, - suskuba pridurti jis, 
mėgindamas nusišypsoti. - Žvaigždės rodo kryptį, bet ne bū- 
tinybę. 

Bet širdies gilumoje jis Žino, jog šis įprastas astrologijos tei- 

ginys menkai guodžia. Nes jaunystėje Berėjus priėmė Kalvino 
tikėjimą ir per jį kentė persekiojimus ir pažeminimus, iki atsi- 
dūrė protestantiškuose rūmuose, kur jį, klaidatikį, visi paken- 
čia. Iš Kalvino jis žino, jog Žmogaus likimas būna nulemtas 
dar jo gimimo dieną ir jokie darbai nei teisuoliškas gyveni- 
mas neišgelbės nuo pragaro ugnies žmogaus, kuriam lemta 
ją iškęst. Dievas žvaigždėse surašė visų mirtingųjų likimus, ir 
perskaitę ugninį žvaigždžių raštą silpnieji sutrinka, apžilpsta 
net išminčius. 

— Auksaplaukis vyras! - atstatęs smakrą ir jau atgavęs savi- 
tvardą, vėl pakartoja Erikas, atsainiai barbendamas į stalą plo- 
nais baltais pirštais. Svarsto, kokiais veiksmais reikėtų atremti 
žvaigždžių grėsmę. 

Bet jam sutrukdo į uždarąjį bokšto Ramisaiėjį ryžtingai 
įžengęs Joranas Personas. 

— Ponas Nilsas Sturė ieško karaliaus, - greitai išberia jis, o 
jo akių blizgesys rodo, jog nutiko kažkas netikėta. | 

— Nilsas Sturė! — pakartoja Erikas. Jo veidas ūmai nušvin- 
ta nuožmiu džiaugsmu - viskas aišku. Jis suima sekretoriaus 
petį ir purtydamas sušunka: - Auksaplaukis vyras! 

Joranas Personas visai nesuglumsta, - jis per daug išmanus 
ir gudrus, kad parodytų savo nenuovokumą. Jis tik pažvelgia 
į Berėjų, kilsteli antakius ir nuseka paskui karalių, kuris teki- 
nas puola stačiais bokšto laiptais žemyn. 

Lieknas, gražus ir išdidus Nilsas Sturė stovi karaliaus dar- 
bo kambary. Jam už nugaros dega žvakės ir jų šviesoje Stuūrės 
plaukai tviska auksu. Jis - moterų numylėtinis, sykiu su Va- 
zom - galingiausios Švedijos giminės viršiausias asmuo, bet 
šiandien jis nerimauja. Drauge su tėvu juodu prisiekė ištiki- 
mybę Erikui ir ta priesaika jį įpareigoja. Nilsas Sturė prabyla, 
vos karalius įžengia vidun. 

- Iš Suomijos eina keistos žinios, - sąko jis. — Kai tik atsi- 
vers vandenys, hercogas Jonas keliaus į Lenkiją. 

Erikas sugriežia dantimis. Jis trumpai užmiršta žvaigždžių 
įspėjimus dėl Nilso Sturės. Vadinas, Jonas vis dėlto nepaiso jo 

draudimų ir jau neabejoja piršlybų sėkme, jeigu rengias į ke- 
lionę. Tapęs Lenkijos karaliaus žentu ir būdamas Suomijos ku- 
nigaikštis, kurio valdžia rėpia Estiją bei Livoniją, Jonas ūmai 
sužlugdytų politinius Eriko sumanymus. O ištirpę sniegai jau 
čiurlena Stokholmo naktyje, nes pavasaris šiemet ankstyvas ir 
laivai išplauks iš Turku miesto, Erikui nė nepradėjus atsako- 
mųjų veiksmų. Bet ar jis galėtų - kad ir jėga - sulaikyti savo 
brolį? | 

— Iš kur Žinai? - norėdamas nuslėpti susijaudinimą, šiurkš- 
čiai sviedžia Erikas. | 

Joranas Personas stovi Nilsui Sturei už nugaros ir Žiūri į 
Eriką piktai žibančiom šaltom, gudriom akim. 

Ir Nilsas Sturė papasakoja. Kaip jo didenybė žino, - Erikui 
patinka, kad trokštamas kreipinys „didenybė“ išdidėliui Stu- 
rei šįkart išsprūsta taip lengvai, - taigi Nilso Sturės jaunesny- 
sis brolis yra Turku hercogo rūmų pažas. Jis dar vaikas ir ten 
mokos papročių. 

Erikas linkteli galvą skubindamas Nilsą. Aišku, kad jis 
žino: kol Erikas neturi sūnaus, senas lapinas grafas Svantė 
mato ir Jono galimybes, todėl ir laiko saviškių prie Jono. O 
Nilsas Sturė pasakoja toliau. 

Vaikinas iš Turku įdavė naivų laišką kažkokiam prekiau- 
tojui, kuris dar prieš polaidį per Kvarkeną pasiekė Švediją. Jis 
kelionėje į bai O hercogo laivas - pats didingiausias Suo- 
mijos įlankoj - Ursus Finlandicus piršlybų galės plaukt iškart, 
kai pasitrauks ledai. Nesupratingas vaikinas netyčia atskleidė 
savo pono paslaptį, nes hercogas Jonas kuo mažiausiai norė- 
tų, kad Žinia apie kelionę pirma laiko pasiektų karaliaus Eri- 
ko ausis. Nuoširdžiai ištikimas Nilsas Sturė atskubėjo pranešt 
šito savo karaliui. 

Ir žvakės šviesoj tviskančiais plaukais Nilsas Sturė įbeda į 
karalių atviras žydras akis. Ė 

Bet Eriko jis neapgaus. Sturės žaidžia nešvarų Žaidimą. 
Jie žaidžia didų žaidimą ir Erikas be ilgų svarstymų suvokia, 


24 


kad žinia jį pasiekė per vėlai. Eikliausias žygūnas jau nesu- 
spės pasiekti Turku miesto iki vandenys atsivers, taigi Erikui 
iš tos žinios jokios naudos. Kuo didesnė įtampa tarp karaliaus 
ir hercogo, tuo geriau Švedijos didikams, o Sturės žiūri gaut 
naudos iš abiejų pusių. Norėdamas užliūliuot savo ištikimy- 
be, Nilsas Sturė pirmas atlėkė papasakot naujienos, kurią jau 
rytoj turbūt žinos visas Stokholmas. Sturių ištikimybė! - nors 
jie prisiekė Erikui, iš jos nė šiaudo paramos, o įvykiams pakei- 
tus kryptį jie atsigręš prieš Eriką. 

Bet Erikas savo minčių neišduoda. Priešingai, jis atlyžta, 
padėkoja Nilsui Sturei už ištikimybę ir patikina, kad neverta 
baimintis dėl jaunesniojo brolio, kuris dar vaikas ir tarnauja 
neištikimajam hercogui. Jis pažada prielankumą Nilsui Sturei 
ir šis atlyžęs išeina, ir pats tikėdamas savo ištikimybe. Tačiau 
jam išėjus Joranas Personas nusijuokia tyliu, negailestingu 
juoku. Jis pažįsta savo valdovą ir žino: Erikas pavojingiausias 
tada, kai elgiasi kuo maloniausiai. 

Joranas pastebėjo ir Nilso Sturės praeinant mestą niekina- 
mą, piktą žvilgsnį, kai jis, prastakilmis, pasitraukė į šalį, su 
šaipia pagarba praleist didiko. Tegul nekenčia, dar išmoks bi- 
joti ir tie pasipūtę švedų didžiavyriai, pagalvoja Joranas Per- 
sonas, per savo protą ir garbėtrošką iš liaudies iškilęs vyras, 
jau suėmęs į savo rankas valdžią kilmingiausiems, nes kara- 
liškajame teisme sėdi kaip valdovo atstovas. 

— Sturės — išdidi giminė, - tiriamai tarsteli jis, nes Erikas, pa- 
gautas pykčio, ilgai tyli. 

— Auksaplaukis vyras! - dar kartą pats sau pakartoja Erikas 
ir Sturių. galybė pradeda jį graužt pavydu, nes karaliui lygių 
nėra. 

Bet Joranas Personas labiau tiki žemiškų gyvenimu : nei sap- 
nais ir žvaigždėm. Žvaigždžių skaitymo tarpsnį jis išgyveno 
dar varganais mokslo metais Vitenberge, žvaigždės jam ne- 
davė vyno nei aukso, net duonos kasdien nedavė. Jis skuba 
nubrėžti veiksmus. 

— Reikia hercogo Jono kėšių įrodymų. Aplink jį sukiojasi 

žvalgų ir, jei sugausiu kokį jo Žžinianešį, 2 rūsy paslap- 
tys tikrai bus atskleistos. 

Negailestingas jo plonų lūpų šypsnys a kiiika perkreipia 
ir juslaus Eriko veidą. Bet karališka garbė neleidžia kištis į 
juodus teisėjo ir budelio darbelius. 

— Nežarstyk žarijų svetimom rankom, Joranai Personai, — 
šaipiai sako jis. —- Nes turėsi už tai sumokėt. 

Ir Eriką pagauna neperveikiamas noras išsilieti, išsilaisvin- 
ti, užmiršt nemalonumus. Umiai sulenkęs rankas, jis pajunta 
savo pečių stiprybę. 

— Muzikos! - sušunka jis. - Vyno, kur griežėjai! Velniop po- 
litiką ir didikų pinkles! Siąnakt karalius Erikas trokšta links- 
mintis ir juoktis! 

Ir netrukus karalius Erikas juokiasi, geria vyną ir glėbes- 
čiuoja moteris. Jį siausto italų griežėjų muzika, vaiposi Her- 
kulis ir vėl laidomi sidabro indai, kuriuos pilies auksakaliui 
ilgai teks lygint. 

Bet pavasarišką, upeliais čiurlenančią naktį laksto raganos 
ir ugninis žvaigždžių lemtas raštas tvaska danguje. 


Žemė vėl žaliuoja. Iš Stokholmo uosto laivai plaukia išpūtę 
bures ir plastančiom vėliavom. Geltonom pienėm plieskia pi- 
lies griovio atšlaitė, stovinčiam jo vandeny pliumpčioja var- 
liukės. Žvaigždės šiaurės naktim danguje nublyškusios ir ka- 
ralių Eriką pagauna nerimastingas karštis. | 

Jis užsimiršęs Žiūri į Anglijos Elžbietos portretą, jo įsaky- 
mu nutapytą patyraus dailininko, - į tą šaipią, šaltą karalienę, 
kuri vangstydamasi atsakinėjo į jo karščiausius laiškus ir vis 
atmetė jo pasiuntinių siūlomas piršlybas. Su bejėgišku pykčiu 
Erikas Žiūri į tą išdidų dailų veidą, protingas valdžiotroškos 

akis, kurias ant glotnaus medžio įamžino dailininko teptukas. 
Karalaitis Erikas piršosi jai dar tada, kai buvo menkas, kai 
Elžbietos ateitis buvo lygiai neaiški, kaip ir jo. Laiškuose jis 
neužmiršo šito paminėti, bet Erikui jau nusibodo jai rašyti ir 
įpykęs, degdamas kartėliu ieško kliaudos tam šaltam veide. 

Joranas Personas atspėja, kur jo mintys, atsitraukia nuo 
savo popierių ir pakiša jam Heseno Kristinos atvaizdą. Erikas 
papurto galvą. 

— Kunigaikštis ir landgrafas derasi dėl kraičio, - dygiai 
sako jis. - Kokia nauda iš jo dukters, jei negalėsim apsiausti 
Danijos ir nenustumsim už nugaros sąjungininko Frederiko. 
Heseno didžiūnas trokšta visko, o pats nepasiūlo nieko. | 

Joranas Personas neprieštarauja. Bet dabar pasiūlo pažiūrėt 
į Lotaringijos Renatos atvaizdą, atgabentą vos prieš porą sa- 
vaičių. Gražus, kvailutis vaikelis šypso nuolankiai, bet Erikas į 
atvaizdą žiūri įtariai, nes menininkų pagražinimais netiki. 

— Sako, merginos oda prasta, - sviedžia jis. 

Joranas Personas gūžteli pečiais ir tartum nusivylęs sąva- 
dautojas patraukia atvaizdą į šalį. 

Valdovų vedybos! Eriką užgriuvo tokie pat sunkumai, 
kaip ir jo tėvą, iki Eriko gimimo. Per santuoką jis nori sustip- 
rint savo valdžią. Jo svajonė, kurią ir Joranas Personas palai- 
ko kaip įmanomą - viešpatauti Baltijos jūroje. Santuoka, per 
kurią jis apglėbs Daniją iš nugaros ir apmalšins galingų Liu- 
beko pirklių įžūlavimą — viena iš tos svajonės įgyvendinimo 
sąlygų. Tačiau Erikas trokšta gauti savęs vertą žmoną, gebė- 
siančią patenkinti jo geidulius ir pagimdyti Švedijos sosto 
įpėdinį. 

Bet į širdį įsigauna ir tamsi, baugi mintis apie motiną, — 
motiną, kuri pagimdė jį po nelaimingom žvaigždėm ir kurios 
jis visai neprisimena. Iš karaliaus Gustavo vaikų tik jo vieno 
gyslomis teka karališkas kraujas. Bet kokia kaina? Erikas žino 
ir tą tykų, neužgniaužiamą gandą apie motinos smurtinę mir- 
tį, kurią lėmė senstančio karaliaus pykčio proveržis. 

Ar valdovo santuoka verta tų prieštarų, kurių ji sukelia? Ta 

apmaudi mintis nuodija Eriko svajones. Ir juolab apmaudes- 
nė, kai žino, kad brolis Jonas, nors draudžiamas, jau gaus, ko 
troško. Jam pažadėta Lenkijos karalaitė Kotryna Jogailaitė ir 
vestuvės skubinamos. Turku hercogo dvaras bus prašmatnes- 
nis už paties karaliaus ir iš jo kylanti grėsmė gali sudaužyti 
svajonę apie švedų viešpatystę Baltijos jūroj. - 

Prieš Eriką vėl stoja siena. Bet lauke švyti pavasaris, žemė 
žaliuoja ir karalių graužia ilgesys, kurio nupirktos meilužės 
glėbys nenumaldys. Erikas ūmai pratrūksta keiksmais: keikia 
karalienę Elžbietą ir Heseno landgrafą, keikia pasalų Danijos 
Frederiką ir Rusijos pamišėlį Ivaną, Lenkijos Žygimantą ir 
Švedijos didžiūnus, berdamas vieną vardą po kito, bet pirmu- 
čiausia - grafą Svantę ir jo auksaplaukį sūnų Nilsą Sturę. 

Joranas Personas klausosi ir šypso plonom lūpom ir šal- 
tom, gudriom akim. 

Ir vakaras baigiasi taip pat, kaip daugis vakarų tą pavasa- 
rį - tužmu ir įkaušiu, kuris nuslopina įtarimus ir ilgesį. 

Virš Stokholmo jau kyla auksinė, tvaski saulė, prie namų 
gieda gaidžiai ir siaurom gatvelėm Galvijų vartų linkui ge- 
nami galvijai, bet aukštose karaliaus pilies svečių menės žva- 
kidėse dar virpčioja ugnelės. Visi užmiršo, kad jas reikia už- 
gesinti, ir Erikas parverčia ant stalo vyno taurę, mėgindamas 
paaiškinti ištikimajam pogr Karoliui, > trūksta jo asmeninei 
laimei. 

— Ji turi būti jauna ir graži, - nusikaušęs ir įsisvajojęs aiš- 
kina Erikas. — Ne per liesa, o gražiai nuaugus, švarios odos, 
linksma, džiugi. 

Šviesus svajonių merginos Lavčikajas šmėkščioja vyno su- 
drumstoje jo galvoje. Bet ponas de Mornėjus, nerūpestingas 
kondotjeras, kuris seniai paliko Prancūziją, nusprendęs tar- 
nauti Erikui, su girtu atkaklumu primena: 

— Karališka giminė! Neužmiršk. Karališka giminė SUSAPIIS 
na valdžios perimamumą. 

Ponas de Mornėjus prisimena pilką akmeninę pilį ir malo- 
nius vynuogynus žaliojoje Prancūzijoje, jo ilgais ūsais nusirita 

jausminga ašara ir kapteli į vyno taurę. Apie jo praeitį niekas 
nieko tikra nežino, bet jis pats minėjo patyręs daug negandų, 
praradęs palikimą ir savo turtą už tai, kad tapo kalvinistu. 
Tegul mano, ką nori, jis pats žino, kad kortos ir kauliukai — 
apgaulūs dalykai, moterys - neištikimos, bet jeigu vyras, siek- 
damas laimės, pasižymi kortas ir įlašina ašarėlę švino į lošimo 
kauliuką, pavydas iškart užverčia klasčiais kaltinimais, o jei 
dar perveri kalaviju kilmingą apgaviką sykiu su neištikima 
moterim glėby, verčiau sprukt, palikus visą turtą skolų išieš- 
kotojams. Bet šiaurės barbarų šaly dar vertinamas geras kala- 
vijas ir dori papročiai, išsilavinimas, nešvankūs juokai ir ge- 
bėjimas susižymėt kortas, žaidžiant aikštingus diplomatijos 
žaidimus. Ne, kondotjeras de Mornėjus nepeikia likimo, tik 
ilgais jo ūsais nuvarva ašara į vyno taurę, kai prisimena malo- 
nią vynuogyno žalumą aplink seną pilį. 

Erikas tyli ir Joranas Personas, kuris sėdi gale stalo ir nie- 
kad nepasigeria, taip pat jam primena: | 

- Karališka giminė! Ji užgniauš Švedijos didikų valdžio- 
trošką, - tepaspringsta jie kaulu! 

Tačiau Erikas įniršta, trenkęs į stalą, suploja sidabrinę taurę 
ir vynas išsitaško ant grindų. 

— Muzikos! - subliūva jis, apsidairydamas aplinkui. 

Ir užgriežia muzika. Herkulis sėdi ant grindų, nes nelaiko 
kojos, ir kelis kartus cingteli liutnios stygas. Paskui ir jis blau- 
siom akim žnekteli aukštielninkas ir padeda galvą ant garsiai 
knarkiančio italo muzikanto pilvo, šitaip parodydamas, kad 
pasiduoda. Herkulis užmiega, užmiega ir muzikantai, pri- 
veikti vyno ir nemigos. 

Staiga Erikui nušvinta akys ir jis pamato viską. Pama- 
to žvakides su mirksinčiom, apvarvėjusiom žvakėm, kurios 
dar dega, nors lauke šviečia saulė. Muzikantus, miegančius 
girtu miegu, užkandžio likučius ant grindų ir vynu sulaisty- 
tus brangius kilimus. Pamato prie sienos virtint didžiakrūtę 
moterį, kurią vakare glėbesčiavo. O iš kito šono į jį stiklinėm 
akim spokso karaliaus dainininkas Gertas Kantoras, kuris vis 

artina savo apvalų kaip mėnulis veidą lyg nūsdamas atspėti, 
kas pamalonintų valdovą. 

Staiga Erikas atstato delnus prieš tą riebų veidą, atstumia 
iš visų jėgų ir Gertas visu ūgiu aukštielninkas išsitiesia ant 
grindų. Ponas de Mornėjus prapliumpa juoku ir juokias, o 
paskui pravirksta, alkūnėm pasirėmęs į stalą. Bet Erikas pašo- 
ka ir apsižvalgo aplinkui neramiom akim. 

Ar tai šitokia jo karališka garbė? Šalia guli girta kekšė, rie- 
bus sąvadautojas bruka savo snukį, spėliodamas jo norus. Jo 
valstybei atstovaujantis Joranas Personas - kyšininkas ir šni- 
pų viršininkas. Ar tai tokia Eriko karališkoji garbė? 

Neapsakomai pasidygėjęs savimi, Erikas puola prie spal- 
votais stiklais išgražinto lango ir atplėšia abu švininius rė- 
mus. Langas žvangteli ir vėjas pūsteli žolės kvapą į žvakių 
prismalkintą ir vynu įdvisusį kambarį. Erikas persisveria per 
langą ir giliai įtraukia gaivaus ryto oro. Toli toli, prie Galvi- 
jų vartų girdėti skambantys karvių Žvanguliai lyg sidabriniai 
ryto šviesoje ir saulė tartum aukso luotas tvaskiom burėm jau 
išplaukia į žydrą dangaus jūrą. 

Iš širdies veržiasi daina ir eilės. Erikas vėl jaunas ir skais- 
tus, dar nesusitepęs nakties potyriais, jam noris sėsti ant pui- 
kaus žirgo ir šuoliais pasileist į žalią mišką, kur švyti baltutė- 
liai beržai. Per griovius ir laukus, per tvoras ir kliuvinius kiltu 
žirgu lekia karalius Erikas į ateitį. 

Bet su vėju Eriko ausis pasiekia kažkokie garsai. Jis klau- 
sos, klausos. Jo ausis pagauna melodiją, seną, iš universiteto 
laikų, ir šalimais atsistojęs Joranas Personas patyliukais už- 
traukia lotynišką dainą. 

— Studentai dainuoja, - sako Erikas sau. - Stokholmo stu- 
dentai. | 

Joranas Personas prisimena jaunystės dienas ir jam iš galvos 
akimirksniu pradingsta visi skaudūs pažeminimai ir kartėlis. 
Jis vėl jaunas, godžiai ryja Žinias, nuostabus, svaigus naujojo 
šimtmečio pažinimas jį kvaitinte kvaitina. Žemės rutulys ap- 
valus, Kolumbas nuplaukė į Indiją, tipografijos menas atvėrė 

visiems Žinių šaltinius, Roma išplėšta, popiežių valdžia daužė- 
ja, Makiavelis nubrėžė naujoviškos politikos kryptis, žmogaus 
mintis laisva. Ir tiesiai iš Melanchtono žvaigždžių matemati- 
kos paskaitos jie, studentai, suvirsta vyninėn. Tas, kuris turi pi- 
nigų, moka už vyną, jie ūžauja pernakt, o paskui dainuodami 
ir gąsdindami miestiečius patraukia Vitenbergo gatvėm. 

Skleidžiasi pavasaris, Joranas Personas vėl jaunas ir, jei 
kartais pluta papelijus, jei degina kartėlis dėl gimtos šalies di- 
džiūnų godumo, nuoskaudos apmalšta nuo jaunumo ir naujų 
žinių, per kurias drąsus vyras gali tapt pasaulio valdovu, - ne 
per įpėdinystę ar giminystę, o protu ir valia.. 

Laki kaip troškimas sklando vėjo atnešta sena studentų 
daina; jau ne pirmą šimtmetį kas pavasarį tie patys žodžiai 
dainuojami Prahoje ir Paryžiuje. 

Svaigulingas vaizdinys pagauna Eriką ir jis nusitraukia nuo 
kaklo aukso vėrinį, nusiplėšia perlais nusagstytą švarką, koja 
išmuša ponui de Mornėjui iš rankų vyno taurę. Apniukusiom 
akim, jau nieko nematydamas ir nesuvokdamas ponas Karolis 
netvirtai atsistoja, bet Erikas tik nusijuokia, čiumpa paprastą 
Jorano Persono apsiaustą ir išpuola lauk šaukdamas: 

— Eime! Pas studentus! 

Akimirksniu suklusęs Joranas nuseka iš paskos. Gertas 
Kantoras šypsančiu mėnulio veidu irgi iššlitinėja įkandin. Ka- 
ralius traukia iš pilies pas studentus ir miegūstas sargybinis 
su alebarda spokso jam pavymui, gąsliai klapsėdamas akim. 

Studentai jau nudainavo į kitą gatvės galą, dainos ritmu 
bildindami namų langines. Jiems nulingavus, vienas kitas lan- 
gas atsiveria ir iš miegų pabudintas kyšteli galvą koks mies- 
tietis su naktine kepurėle - iš pradžių išsigandęs, bet paskui 
pratrūksta piktai keiktis, supratęs, kad nei gaisro, nei kitokios 
piktadarystės negirdėt. 

— Šunsnukiai! Naktibaldos! - įniršę rėkia garbingi miestie- 
čiai studentams pavymui, bet paskui patyliukais nusijuokia, 
nes saulė jau aukštai ir vis tiek netrukus reikės keltis. Kas pa- 
vasario rytą gali iš rimtųjų pykt ant Stokholmo studentų? 

Dainuodami ir šokdami studentai nusigauna iki Žuvų tur- 
gaus, apsvaigę nuo dainų ir jaunumo, nes vynui studentas 
neištenka, o nuo skysto alaus šlakelio niekas nenusikaušta. 
Senas piemuo šlubuodamas gena pro vartus tris karves ir 
studentai pasileidžia rateliu aplink raguotąsias, nors piemuo 
mostais varo juos šalin. Paskui jie išvysta senikes, jau prisi- 
krovusias krepšius žuvų iš žvejų valčių palei krantą, ir ratelis 
iš karto apsupa už prekystalių pyktaujančias moterėles. Vėl 
suskamba daina, senikės išsigąsta lotyniškų žodžių ir piktu- 
mas susyk praeina. Kas žino, gal jie gieda Dievo žodį? O į 
turgų jau atbėga karalius Erikas - vienplaukis, užsimetęs ant 
pečių paprastą apsiaustą, paskui jį atskuodžia Joranas Perso- 
nas, pasaliom, apžiūriom akim dvilkčiodamas aplinkui. Ats- 
tu atsilikęs atpūškuoja į turgų ir mėnuliaveidis Gertas Kan- 
toras. 

Karina, Mauno duktė, atėjo į turgų jau auštant, tuo metu, 
kai į krantą atplaukė pirmieji žvejai. Pasistatė krepšį su riešu- 
tais pagarbiu atstumu nuo prekystalių ir gūžojo čia smalsiom, 
skaisčiom akim stebeilydama į smarkėjantį turgaus šurmulį. 
Bet kol kas nepavyko parduot nei saujelės, tik vienas malonus 
senelis žvejys buvo priėjęs, paplekšnojo jai skruostą, įsibėrė 
į krepšį saują riešutų, davė jai porą žuvų ir Karina patenkin- 
ta, nes Žino pamaitinsianti jom tėvą, kai šis sunkia kareiviš- 
ka ginkluote popiet pareis iš teismo posėdžio. Tėvas, miesto 
kareivis, gavo jai leidimą be mokesčio pardavinėti riešutus 
turguje, o šis riešutų krepšys - paskutinės Karinos atsargos, 
kurias išlaikė per pavasarį, norėdama brangiau parduot. Vis 
dėlto pirkėjų kol kas nėra, bet turtingesnieji keliasi vėliau, tad 
Karina neabejoja, kad riešutus šiandien parduos. | 

Gūžėdama prie krepšio, Karina skaisčiom akim dairinėjasi 
aplinkui. Ji jau keturiolikos, grakšti, sunešiotas apdaras išaug- 
tas ir nepaslepia stybstančio kūno apybraižų. Jos lūpos dega 
raudoniu, plaukai iš ryto supinti į storą kasą. Atsitūpusi ji sle- 
pia plikas blauzdas, nes gėdijasi, kad neturi kojinių eit į turgų. 

Karina taip pat išgirsta džiugią studentų dainą ir jai širdis 

suspurda, nors dainos žodžių ji nesupranta. Pašėlęs studentų 
ratelis apie žuvų krepšius ją pralinksmina ir ji atsiklaupia ant 
kelių, kad geriau matytų. Jai irgi noris eit ratelio, juoktis ir 
linksmintis, bet kareivio dukteriai nedera dėtis prie ponaičių 
studentų. Ji tik žiūri žibančiom akim ir karštai alsuoja. Tada 
pamato prie žaidimo prisidedant ir jauną dailų poną plevė- 
suojančiu apsiaustu. Ranka į ranką jis šoka su studentais ir iš 
visos gerklės plyšauja drauge. Atokiau stovi liesas, šalto veido 
vyras ir stebi studentus su abejinga šypsena, bet staiga ratelį 
vedantis studentas spiria krepšį su žŽuvim, žuvys išsidrabsto 
turgaus purve ir Karinos džiugesys akimoju užgęsta. 

Ji pamato, kad studentai žaisdami nedorai smarkauja. Erzi- 
na vargšus žmones ir pasipiktinimo ašaros plūsteli jai į skais- 
čiai mėlynas akis. Žaidimas subjuro, džiaugsmas subjuro ir ji, 
sugniaužusi įdegusias rankas į kumščius, Žiūri, apmaudau- 
dama ant tų paikų lengvabūdžių, kurie EuŽGam a iš naktinių 
linksmybių erzina mažaturčius. 

Bet Karina jau neturi kada mintyti. Kvatojanti, uždususi 
šokėjų vora pasigręžia į Kariną ir veikiai ratelis sukas aplink 
ją, pastriuokomis vedamas to pasilakėlio plastančiu juodu 
apsiaustu. Išsigandusi Karina pasilenkia prie savo krepšio ir 
apglėbia jį rankomis, bausdamasi kūnu išsaugot riešutus. Bet 
jau per vėlu. Strazdanoto veido studentas su pašaipa išspiria 
krepšį iš jos glėbio, riešutai pabyra ant žemės, ratelis išyra ir 
šokanti vora nutolsta. Negana šitų patyčių, juodaskvernis iš- 
šiepęs baltus dantis graibsto nuo žemės riešutus ir žeria sau- 
jom į turgininkus. Apmėto riešutais moterėles su Žuvim, saują 
po saujos paberia į palydovus. 

Ašaros Karinai smaugia gerklę, ji bergždžiai graibo tą be- 
protį už rankų, nes jos jėgos per menkos vyrui sutramdyt. 
Karina įširsta, apsižvalgo, čiumpa nuo žemės šaką ir abiem 
rankom taip kerta riešutų vagišiui per nugarą, kad čiaukšteli, 
ir nenaudėlis pašoka, surikęs iš skausmo. Taip jam ir reikia, 
rūsčiai suraukus antakius spėja pagalvoti Karina, tebekunku- 
liuodama pykčiu. Ir vėl abiem rankom pakelia lazdą... 

Bet tada Joranas Personas ir Gertas Kantoras griebia Kari- 
ną už rankų. Tiesa, ji drąsiai priešinasi ir taip niūkteli galva 
Gertui į didelį pilvą, kad tas be kvapo šlepteli į turgaus purvą. 
Bet Joranas Personas mitriai užlaužia Karinai rankas už nu- 
garos ir, bergždžiai paspurdėjusi, mergina paklūsta, smarkiai 
alsuodama jauna krūtine, nupliskusi įniršio raudoniu. Bet 
ašaros jau veržiasi jai į akis, nes riešutai pražuvo, rankas jai 
spaudžia šiurkščios nepažįstamojo letenos ir tai ją žeidžia. Vis 
dėlto ji neverkia, o sukanda dantis ir su niršiu priešiškumu 
įsibeda į tą juodaskvernį, kuris sutrikęs trina nugarą ir darkart 
aikteli. | 

— Jis pavogė mano riešutus! — priekaištingai sviedžia ji Jo- 
ranui Personui, mėgindama parodyt juodaskvernį. 

Sėdėdamas ant žemės Gertas Kantoras trina pilvą ir staiga 
prapliumpa juoku taip, kad platūs žandai net dreba. 

Bet Erikas... Erikas užsimiršęs Žiūri į tą gražią merginą, 
kuri iš visų jėgų kirto jam - kirto strampu karaliui. Jis turėtų 
supykti, bet negali. Nugaros dilgulys staiga pasidaro malo- 
nus ir jis žiūri į skaisčiai mėlynas, iš piktumo nugiedrėjusias 
akis tartum palaimingame sapne, kuris jau užmirštas, bet su- 
grįžo atmintin šį pavasario rytą nesučiuopiamas, neįtikimas. 
Bet tos akys pradeda mirksėti, karštu skruostu nusirita ašara, 
raudonos lūpos virpa ir Erikui širdis krūpteli. 

— Kasji, kas tas gražus vaikelis? — tyliai klausia Erikas tarsi 
bijodamas išsklaidyt kerus, negalėdamas atplėšt akių nuo Ka- 
rinos veido, grakštaus kūno ir įdegusių blauzdų. 

Karina nurausta, nuduria akis. Ji gėdijasi plikų blauzdų, o 
tas nepažįstamojo veidas jai staiga pasirodo dailus ir geras, ir 
ji pasigaili, kad mušė tą gražų nepažįstamąjį. 

Bet ji nespėja šito sumesti mintyse, nes Joranas Personas 
jau šiurkščiai purto ją ir sušnypščia į ausį: 

— Atsakyk! Kas tu tokia, kale? 

Tada karalius pašoka ir jį sulaiko. 

— Palauk, — paliepia jis, žengdamas prie Karinos. - Kas tu 
tokia, vaike? — klausia jis labai švelniai, išsitraukia iš ranko- 

vės kvepiančią šilkinę nosinę ir pasilenkęs nušluosto Karinai 
akis. Joranas atleidęs gniaužtus, tačiau Karina net nekrusteli, 
nuo nepažįstamojo prisilietimo jos kūnas sustingsta, ją perlie- 
ja kažkoks naujas, sukrečiantis jausmas, - tokio ji dar niekad 
nepatyrė. 

Bet tada ji susivokia, jog turi atsakyt į klausimą. 

— Aš vardu Karina, - tyliai atsako ji ir susipratusi priduria: — 
Karina, Mauno duktė. - Ištarusi tėvo vardą, prisimena patirtą 
įžeidimą. Ji išdidžiai atlošia galvą ir sviedžia: - Mano tėvas — 
miesto kareivis! Jis tikrai nubaus jus, nors ir didžiūnai esat. 

Gertas Kantoras juokiasi, juokiasi tebesėdėdamas turgaus 
purve, didelis pilvas liumpsi, - taip jį pralinksmina šis susiti- 
kimas. Ir Erikas žaidžia tą žaidimą. Neva išsigandęs miesto 
kareivių, jis apsižvalgo ir sušunka: 

— Ai, ai, tada turiu pustyt padus! 

Bet jis neatsispiria pagundai ir delnu švelniai paglosto Ka- 
rinai skruostą, paliečia storą kasą. 

Ir pagautas savo galios karščio, širdy trykštančio neaiškaus 
džiugulio, pakelia už krūtų Gertą Kantorą, pastato ant kojų ir 
šnibžteli ausin: 

— Gertai, pasiimk mergaitę į savo vyninę ir duok naujus 
drabužius. Ji per graži, kad prapultų! 

Jis nueina per aikštę jaunatvišku, stamantriu žingsniu, švy- 
tinčiu veidu, lydimas Jorano Persono nelyg šalto šešėlio. Bet 
dar sykį atsigręžia, žemai nusilenkia, dvariškių papročiu pa- 
mosuodamas ranka, ir šūkteli: 

— Sudie, Karina, Mauno dukterie! 

Jis nueina, o Karina glumo ištikta stovi, delną prie širdies 
priglaudusi. Tai karštis pila, tai supurto šaltis, ji pyksta ant 
savęs ir džiūgauja, karštai alsuoja, nesuvokdama, kas iš tiesų 
nutiko. Gertas Kantoras valosi platų purviną užpakalį ir juo- 
kiasi sau tyliai, kol Karina norom nenorom pasigręžia į jį ir 
nustebusi paklausia: 

— Kas jis toks? 

— Nejaugi iš tiesų nepažinai? — apstulbsta geraširdis Gertas 

ir suima Karinos ranką, bet Karina piktai ištraukia ją. - Kvai- 
lute! Juk tai karalius Erikas. 

Ir Karinai tarytum valktis nuo akių nuslenka. Su gražiau- 
siu sapnu ji sieja tą dailų baltos odos veidą ir tamsias, ugnin- 
gas akis. Ji suglumus pakelia ranką prie skruosto, kurį palietė 
karaliaus delnas. Ir kai Gertas vėl paima Karinos ranką, ji kaip 
sapne eina drauge su juo, užmiršusi savo riešutus, krepšį ir 
žuvis, kurias ketino ruošti tėvui. 


TREČIAS SKYRIUS 


Šitaip Karina, Mauno duktė, pakliūva į Gerto Kantoro vyni- 
nę, virš kurios didžiulių durų prikalta vynuoges vaizduojanti 
iškaba. Virtuvėje ji mazgoja ir šluosto išgertus bokalus, pade- 
da ruošti valgį, rytais plauna ir šluoja prišnerkštas grindis, o 
vakarais išplėtusi akis klausosi iš rūsio sklindančio triukšmo 
ir muzikos. Ir Gerto Kantoro svečius ji aptarnauja, nes Gertas 
laiko nakvynės namus rinktiniams svečiams ir dažnas užjūrio 
ponas gyveno jo namuose, atvykęs tvarkyt E kuriuos 
turi spręsti karalius. 

Ką mintija Karina? Šito niekas nežino. Gertas Kantoras daž- 
nai žiūri į ją ir tada jo geraširdį veidą užtemdo šešėlis. Karina 
dabar graži visiems, ji dėvi gėlėm išsiuvinėtą apdarą, kuris 
apnuogina jos baltą kaklą. Ir plaukus išmoko naujaip šukuo- 
tis. Bet ką ji mano apie tai, ką mato, niekas nežino. 

Ar daug ji mato? Apie tai Gertas dažnai mąsto ir kaip įma- 
nydamas sergsti, kad ji nepamatytų to, ko nedera. Ne vienas 
vyras jau mėgino pačiupti Kariną už rankos, kažkoks didžiū- 
nas, pastojęs kelią, žadėjo papuošalų bei dailių apdarų, ir 
šiurkščių šnekų Karina nemažai girdėjo. Bet skaisčiai mėly- 
nose jos akyse Gertas neįskaito, ką ji supranta iš to, ką mato. 

Karina dažnai lanko tėvą. Gerto vyninėje ji gerai uždirba 
ir tuo džiaugiasi. Bet kaip ji išgavo miesto kareivio Mauno 
sutikimą tarnaut naujoje vietoje, nežino net Gertas. Jis težino, 
kad Karina dar vaikas neteko motinos ir kad ji — vienintelis 
Mauno vaikas. 

Po nutikimo Žuvų turguje karalius Mauno dukters Karinos 
neprisiminė nei sykio. Bent jau nė karto nepasiteiravo Gerto 
apie Kariną. Iš pradžių Gertas buvo nepatenkintas ir ketino 
pats pradėti kalbą, pasitaikius progai. Bet ir pats stebisi, kad 
neprasižiojo, o dabar vis žiūri į Kariną ir kažkas švelnaus ir 
gera randasi jo širdyje, kai ji raudonom lūpom patikliai nu- 
sišypso savo geradariui. Ne, Gertas jau nebeprimins karaliui 
Karinos. | 

Ir karalius turi savų rūpesčių, kurie atima jo laiką. Gertas 
dažnai pasakoja apie juos Karinai, jausdamasis įtakingas ir 
didžiosios politikos dalyvis. Karinai klausytis nepabosta, ji ir 
pati vaikiškais klausimais vis pradeda kalbą apie karalių ir, 
Gertui pasakojant, jos akys žiba. Šalia Karinos Gertas jaučiasi 
geras ir išmintingas. Būdamas su Karina, Gertas dainininkas, 
Gertas sąvadautojas, Gertas vyno gėrovas jaučiasi lyg būtų 
kitas žmogus. Taip juodu diena iš dienos gyvena karaliaus 
įprastą gyvenimą. 

Vieną dieną karalius su sakalu medžioja paukščius, kitą 
dieną priima Danijos pasiuntinius, o trečią visam kraštui iš- 
siuntinėja kariškus nurodymus. Kas savaitę jis lavina savo ka- 
riuomenę ir samdo jon vyrus. Jis kuria naujovišką karo meną, 
išmintingai aiškina Gertas. Kilpinių lankų atsisakoma, arke- 
buzininkai turi mikliai užtaisinėt šautuvus, šalia sunkiagin- 
klių pėstininkų turi kautis raitija, o lengvaginklių pulkai turi 
būt judrūs. Šešių šimtų juodųjų karaliaus raitelių būrį jau žino 
visa šalis. | 

Bet vieną dieną karalius su savo didikais linksminasi. O 
kitą — nusiunčia knygrišiui savo kūrinius, parašytus liutniai. 
Iš Suomijos įlankos ateina naujienų: karaliaus laivai renka 
mokesčius iš visų laivų, kurie plaukia į Narvą megzti preky- 
bos santykių su rusais. Didūs Eriko karo laivai plauko Baltijos 
jūroje ir netrukus perveikia Danijos ir išdidėlių Hanzos pir- 
klių karo laivus. 

Šiandien karalius Sverdšėje, o rytoj bus Gripsholme. Ne- 
nustygstantis, nekantrus, jis keliauja po savo karalystę, Žiū- 


38 


ri, kad didikai neskriaustų Žmonių, baudžia plėšikaujančius 
antstolius. Šitoks karalius Erikas. O Karina, priglaudusi delną 
prie bumbsinčios krūtinės, klausosi džiugiai spindinčiom ir 
nekaltom akim, raudonai nupliskusiais skruostais. 

Gertas Kantoras Žiūri į ją ir tyliai atsidūsta. 

Gertas dar pasigiria, jog karalius Erikas savo apsilankymu 
sykiais pagerbia ir jo vyninę. Bet netrukus pasigaili, nes nuo 
tol Karina nepaliauja smalsauti, kada karalius vėl apsilankys. 
Ir dar labiau pasigaili prisiminęs, kokie būdavo tie karaliaus 
apsilankymai Gerto vyninėje. Gandai apie triukšmingas Gerto 
puotas sklando ir mieste, nors durys per puotas būna tvirtai 
užsklęstos. Bet sykį nuogutėlė mergina ištrūko iš puotauto- 
jų nagų ir išbėgo gatvėn šaukt pagalbos. O kartą po naktinės 
puotos vieną gėrovą sudaužyta galva išnešė iš vyninės ne- 
gyvą. Šitie įvykiai pakurstė gandus ir Gertas širdies gilumoj 
būgštauja, kad Karina ką nors apie tai sužinos iš kitų tarnų ar 
mieste sutiktų žmonių. 

Bet ne, Karina apie tai nieko nenumano, o tik laukia, kada 
užsuks karalius. Ziūrint į Kariną Gertui širdis vis labiau 
sunksta ir jis baiminas karaliaus apsilankymo. 

Todėl Gerto šypsena virsta bejėgišku vypsniu, kai vieną 
dieną, grįžęs iš pilies su savo griežyne, jis sako Karinai, jog 
karalius pažadėjo vakare pas jį užsukti. Kai išvysta Kariną 
džiūgaujant, Gertą vis labiau ima neviltis ir jis praranda įkvė- 
pį ruoštis puotai, kaip anksčiau. Ištvirkęs bjauras Gertas Kan- 
toras nusprendžia, kad šįkart vaišės bus kuo padoriausios. 

Karinai su tarnais pinant žalumynų pynes bei gėlių vai- 
nikus, jis gaidų lape braižo musės kojas ir, pats sau niūniuo- 
damas, storais rašaluotais pirštais tikrina ritmą. Jis tyliai niū- 
niuoja, kurdamas karaliui pasveikinimą, kad Erikas iškart 
suprastų, jog puota bus iškilmingesnė nei paprastai. 

Artėjant vakarui, nešiodamas iš indaujų dailiausias taures, 
maišydamas vynus ir berdamas į juos pagardus, jis ne kar- 
tą persergsti Kariną. Jai nevalia išeiti iš virtuvės, nieku gyvu 
nevalia pasirodyti rūsio salėj, kai vyks puota, nes taip daryti, 

kai karalius švenčia, nedera. Bet Karina ir pati tą puikiai su- 
pranta. Ji ir neišdrįstų rodytis karaliui. Bet maldauja, prašo, 
delnu glostydama riebų Gerto skruostą, ir vis dėlto išgauna 
iš jo leidimą vičvieną kartą žvilgtelėt pro žalumynų pynes, — 
vičvieną kartelį iš arti pažvelgti į karalių. Daugiau nieko Kari- 
nai nereikia. Jos svajonės toliau nesiekia. 

Šitaip ateina vakaras — lauktas, trokštas, karštligiškas. Bet 
kai karalius galų gale atvyksta, lydimas Jorano Persono ne- 
lyg šalto šešėlio, Gertui drąsa išgaruoja ir jo viltys pražūva. 
Nes jis mato, kad Erikas bjauriausios nuotaikos, jo akys dega 
tužmu ir jau nuo durų jis garsiai šaukia vyno. Vėl blogos nau- 
jienos, spėja Gertas, karalius skandins nuovylį vyne ir įkaušy. 
Jis tai supranta, bet nejučia dvilkčioja į salės galą, pridengtą 
žalumynų pynių, nes kiekvieną akimirką bijo išvyst tarp lapų 
išgąstingas Karinos akis. 

Su apsimestiniu džiuguliu jis išdainuoja pasveikinimą, ka- 
raliaus tamsiaveidžiai italai pagroja, išgeria vyno ir vėl groja. 
Erikas nertėja, keikiasi, stūgauja, parsiguldo ant kelių mergi- 
ną, ši papuošia jo galvą vainiku, kaip įprasta Gerto vyninėje. 
Mergina juokiasi, karalius gniaužo ją glėby, kol ji suklinka ir 
žaismingos akys prisipildo siaubo. Drėgnom nuo vyno lūpom 
juokiasi karalius Erikas beprotišku juoku, Gertui keliančiu 
šiurpą. Ir Joranas Personas, kankinimų žinovas, kyšininkas 
Joranas, šalimais juokiasi iš nusigandusios merginos. 

Kaip tik tą akimirką, iš jaudulio nukaitusi, Karina šmurkš- 
ri ir mato lengvapėdę merginą karaliaus glėbyje, mato gėlių 
vainiką kreivai nusmukus karaliui ant kaktos. Kai išvysta tas 
drėgnas, negailestingas lūpas, tūžmias akis, išgirsta baugų 
juoką, jos antakiai susiraukia ir neapsakomas nusivylimas 
sugniaužia širdį. Ji nesupranta, kas čia dedas, - tai ne jos ka- 
ralius — gražuolis karalius, kuris jojo sniego baltumo žirgu, 
šypsantis karalius, kuris delnu glosniai palietė jai skruostą. 
Karina visa širdim maištauja prieš tą bjaurų vaizdą. Nustėru- 
si, išplėtusi akis, ji smakso pro žalumynus į salę. 

Visko Gertas sužiūrėt negali. Vienaakis muzikantas paste- 
bi, kad vyno ąsotis ištuštėjo, ir ima šlaistytis po salę jo ieškoda- 
mas. Nuo ponų stalo ąsočio nedrįsta pasiimt, bet kaip niekur 
nieko šmurkšteli į salės galą už žalumynų pynių ir susiduria 
su Karina. Ši jam maloniai nusišypso. Vienaakis, tamsiaveidis 
muzikantas išsišiepia ir čiumpa Kariną į glėbį. Tylomis, iš visų 
jėgų spiriasi Karina, kol su siaubu pajunta, kad vyras plėšia 
jos drabužį. Viską užmiršusi, ji surinka ir nuogąstus vaikiškas 
riksmas akimoju nutildo salės erzelį. 

Gertas išblykšta ir įsiunta, bet karalius Erikas pirma jo pa- 
šoka ir puola per salę. Įniršęs muzikantas tempia už plaukų 
Kariną. Erikas pamato jos veidą ir kaip per sapną prisimena 
kadais jį matęs. Jis piktai stveria vienaakį bjaurą muzikantą, 
pargriauna aukštielninką ant grindų ir išsitraukia kalaviją, 
užsimojęs čia pat persmeigt. 

Bet tąvakar Gerto vyninėje niekas nieko nenužudo, nes Ka- 
rina nurimsta ir, parklupusi ant kelių, abiem delnais suėmusi 
kalaviją laikančią karaliaus ranką, maldauja jo pasigailėti kalto- 
jo. Ir Gertas jau čia pat, ir Joranas Personas ramdo valdovą. Ne- 
nuleisdamas nuo Karinos akių, Erikas nevalingai įkiša kalaviją 
į makštį ir prasikaltęs muzikantas pilku veidu, žagsėdamas iš 
išgąsčio, keturiomis ropoja į tamsiausią kampą už statinės. 

Erikas žiūri į Kariną ir Karina nusigandusi žiūri į jį, supras- 
dama tik tiek, kad nederamu elgesiu sugadino karaliui puotą. 
Erikas mato jos maldaujančias, skaisčiai mėlynas akis, mato 
ir baltą kaklą bei krūtinę, kurią apnuogino goslios įsijaudri- 
nusio muzikanto letenos. Bet Eriko ta krūtinė nejaudrina, jis 
žiūri į krūtinę tiktai kaip į kažką labai gražaus, prakalbinantį 
jame tai, kas akim neparegima. 

Karina pamaži nurausta ir prisidengia rankom krūtinę. Bet 
karaliaus žvilgsnis jos nežeidžia ir ji nenusigręžia nuo jo tamsių 
ir švelnių akių. Ji vėl nustėrsta ir apmiršta, kaip tąkart Žuvų 
turguje. Karščio ir šalčio bangos virpina jos kūną, sykiu ir verkt, 
ir juoktis norisi. Mėlynos jos akys apsiblausia, kojos dreba. 

Išblyškęs, už naktį juodesne širdim stovi Gertas Kantoras 

visai prie pat karaliaus, bruka savo mėnulišką veidą, nūsda- 
mas iš arčiau pamatyt kiekvieną virpsnį. Bet ir jis karaliaus vei- 
de mato tai, ko dar nėra matęs. Nirštą, aistrą ir įkaušį, pašaipą 
ir net svajonę jis matęs, bet dabar jis pirmąkart išvysta keistą 
švelnumą, tokį šiltą ir svaigų, kad ir jo kieta širdis atlyžta. 

O karalius šypsosi, karalius Erikas šypsosi gražiausia šyp- 
sena. | 

— Tau čia ne vieta, vaikeli, - sako jis ir ima Kariną už ran- 
kos, ketindamas išsivest. - Eikš, Karina, Mauno dukterie, ve- 
žuos tave į savo pilį. Gal kuri nors iš mano seserų imsis tave 
globot. | 

Karina jau nesuvokia, kur sapnas, kur tikrovė. Jos ranka 
kaip mažas, šiltas paukštelis prapuola karaliaus delne, ir ka- 
ralius ją išsiveda, ir, rodos, nieko bloga nei bjauraus jai niekad 
nenutiko. | 

Žado netekę, akimirksniu išsiblaivę svečiai viską stebi. 
Gertas vėl šypso, bet Joranas Personas, suraukęs antakius, 
trauko pečiais nesuprasdamas. Jis dar niekad nematė tokių 
karaliaus akių ir spėja, kad radosi kažkokia neregėta, nežino- 
ma jėga, kuri sugriaus jo sumanymus. Bet viskam turiu savų 
ginklų, pasiguodžia jis, puldamas paskui karalių. Nes kas iš 
karaliaus be ištikimojo šešėlio — šalto, griežto Jorano? Tiktai 
įgeidžių sukiojamas, aklas vėjarodis, kurio galva vargiai nu- 
laikytų karūną. Todėl Joranas nelyg šaltas šešėlis vejasi kara- 
lių, kai šis vedasi už rankos Kariną, Mauno dukterį, iš Gerto 
Kantoro vyninės į karališkos pilies ištaigą ir ištvirkimą. | 


Šalta, pikta ir vyriška karalaitė Elžbieta neišduoda, ką mano, 
kai jos draugijon įstumiama neišauklėta miesto kareivio duk- 
tė. Karalaitės palydovės šnibždasi tarpusavyje, svaido į Kari- 

ną reikšmingus žvilgsnius, bet jai pačiai niekas nieko nesako, 
ir nieko ypatinga nenutinka, o Karina pasišnibždėjimų negir- 
di. Po pilies kambarius ji vaikšto tykiai kaip pelytė, pakalbinta 
vargiai atplėšia nuo grindų akis, nuolankiai, tyliu balsu atsa- 
kinėja „taip“ ir „ne“. Pirmom dienom ji nedrįsta net juoktis, 
nors baimės ir glumo perimtos širdies pačioj gilumoj skamba 
ir gieda kažkas tartum mažas džiugus paukštelis maloniausią 
vasarvidžio dieną. 

Pasišnibždėjimai greitai baigiasi, nes nėra ko šnibždėtis. 
Kariną galima ir išnaudot, ji paslaugiai ir nuolankiai atlieka 
net nemalonius darbus, džiaugiasi ir varžliai šypso, gavusi 
progą pagelbėt. Netrukus karalaitės palydovės ir net kamba- 
rinės įžūliai naudojas jos paslaugomis, Karina vėl turi apsčiai 
darbo ir jai visai neilgu. Bet karaliaus ji nemato - pilis didelė 
ir karalaitės Elžbietos kambariai atskirti nuo kitų, kaip koks 
šaltas, nuobodus pasaulis. 

Ir aukle Karina pabūna, nes karalaitė Elžbieta globoja ma- 
žąją Virginiją, kurią pirmiau augino keistuolė Sesilija. Mažajai 
Virginijai jau septyneri, pilyje ji turi gaut krikščionišką auklė- 
jimą ir išmokti gerų papročių, mat Agdai Perdotir ištekėjus 
Erikas perėmė iš jos mergaitę, taręs, kad ji nesugebės jos au- 
klėti. Mažoji Virginija - audringų Kalmaro meilės naktų vai- 
sius. Jos gimimą lėmė šiurkštus geidulingumas ir savimyliš- 
kas godulys. 

Tačiau vaiko atgaivus meilumas sklaido visa, kas bjauru 
ir juoda. Mažoji Virginija nenuramdoma ir linksma, jau labai 
aukštai kelia siaurą, tiesią noselę ir kartais, atsitiktinai sutikęs, 
Erikas ją paima ant rankų ir lūpom paliečia jos švelnius plau- 
kus. Dabar Karina - uoli Virginijos žaidimų draugė, kantri ir 
nepavargstanti. Ir giži, vyriška karalaitė Elžbieta, kuri vaikų 
nemyli, džiaugias ją matydama. 

Žaidimai, vaiko priežiūros ir skubūs karalaitės palydovių 
pasiuntinukės darbai - dar ne viskas. Karina taip pat turi mo- 
kytis papročių, todėl kasdien ištisas valandas siuvinėja kara- 
laitės Elžbietos kambaryje. Kaip ir šiandien. 

Karšta, giedra diena. Pro švininių rėmų langus veržias sau- 
lės spinduliai. Piktai zyzia kamanė, atklydusi į vėsią kamba- 
rio nuobodybę. Karalaitė Elžbieta skaito šaltu vienodu balsu, 
skaito, retsykiais nusižiovaudama, bet vėl atitiesia sustingu- 
sią nugarą, atremtą į drožinėtą aukšto krėslo atkaltę, ir toliau 
skaito. Knapsėdamos, miegūstos sėdi karalaitės palydovės 
prie savo siuvinėjimo stovų, saulės spinduliuose žiba aukso 
siūlai, adatos smaigsto audinius. Karinos gėlėtas sijonas, atro- 
dęs toks gražus, iš tiesų labai paprastas ir varganas, lyginant 
su merginų apdarais, ir ji išgąstingom akim vogčia stebi mer- 
ginų pirštus, mėgdžioja jų judesius ir stingią laikyseną, net 
oro laisvai ir giliai įkvėpti nedrįsdama. | 

Ką karalaitė Elžbieta skaito? Karina nežino, jos sąmonės 
nepasiekia svetimi, nuobodūs žodžiai. Jei mintys akimirką pa- 
bėga iš nuobodaus kambario, tai uoliai sukasi apie sidabrinio 
audinio skiautelę, kurią kažkur nusičiupo Virginija ir iš kurio 
ji, Karina, pažadėjo pasiūti Virginijos lėlei dailią palaidinę, ly- 
giai tokią, kokią pati Virginija vilki švenčių dienomis. Ji mąsto 
apie Virginijos lėlę su tikrais plaukais ir aprengtą taip standžiai 
suklostytais siuvinėtais drabužėliais, kad net nuvilkti jie stovi 
kaip stati. Karina būgštauja, kad iš sidabrinio audinio skiaute- 
lės nepasiūs nieko panašaus, o tik sugadins brangų audinį. 

Bet didingą ir nuobodžią kambario tylą sutrikdo smarkus 
mažų kojelių trepsėjimas. Net kamanė iš nuostabos nustoja 
zyzti, o karalaitė Elžbieta pasideda knygą ant kelių ir priekaiš- 
tingai pakelia akis. Trinktelėjusi durim, į kambarį įbėga ma- 
žoji Virginija, įraudusi iš jaudulio, degančiom akim. Elžbietos 
žvilgsnis neleidžia Virginijai užsimiršti, ji sustoja, atsitiesia, 
stingiom kojom prieina prie karalaitės, žemai tūpteli ir pabu- 
čiuoja jos kaulėtą, plačią ranką. Bet ilgiau jau nesusituri, o nu- 
sijuokia balsu ir numeta ant grindų rankoje laikomą kamuolį. 

Karalaitės palydovės krūpteli, išplečia akis, kažkuri senu 
papratimu nejučiom persižegnoja. Ir Elžbieta išsižioja. Nes tas 
kamuolys nepaprastas. Paneigdamas visus visuotinės traukos 
dėsnius, jis vėl atšoka nuo grindų ir bumbsėdamas nustraksi 


44 


per kambarį. Tai raganos kamuolys - nežemiškas ir neperma- 
nomas, — viena mergina klykteli, sena rūmininkė iš išgąsčio 
pradeda šniurkščioti. Bet Virginija džiaugsmingai juokiasi, 
kad pasisekė užkrėsti neapsakoma nuostaba. 

Susijaudinusi ji greitai beria Žodžius, stengdamasi iškart 
išpasakoti viską, todėl žodžiai painiojas, užsikerta. Karalius 
jai davė kamuolį. Kamuolį atgabeno žygūnas iš Prancūzijos 
karaliaus dvaro. Jis kainuoja tiek aukso, kiek sveria, bet atsi- 
rado tolimoj Indijoj anapus vandenyno. Ne, kamuolys ne ra- 
ganiškas, aiškina karalius. Laiške, kuris atėjo su kamuoliu, sa- 
koma, kad raudonodžiai Indijos gyventojai daro kamuolius iš 
keistų medžių minkštų sakų. Tai tik suspausti sakai. Ir tikrai, 
žiūrint iš arčiau, jo raukšlėtame paviršiuje dar matos sustingę 
pirštų atspaudai. 

Vartydama nuostabų kamuolį, karalaitė Elžbieta užmiršta 
savo piktumą. Neatsispyrusi pagundai, ji paleidžia kamuo- 
lį ant akmeninių grindų ir stebuklas pasikartoja - kamuolys 
aukštai iššoka, nors paprastas odinis nusiristų grindimis. Ka- 
ralaitės palydovės užmiršta orumą ir visos siekia paimt į ran- 
kas kamuolį, tad kamuolys bumbsi per kambarį, ojo valiūkiš- 
ką šokčiojimą lydi spygsmai ir kikenimai. | 

Kol karalaitė Elžbieta vėl prisimena savo rangą, atsisėda 
ir knyga šiurkščiai pabeldžia į krėslo kraštą. Rūmininkės iš- 
sigąsta ir skubinai puola prie siuvinių, greitai taisos plaukus, 
paskutinį kartą pasišnibždėdamos tarpusavy. Virginijos akis 
apiblausia nusivylimas, lūpos pradeda virpėti. 

— Gal galėčiau išsivesti Kariną pažaist su kamuoliu? - pa- 
prašo ji. 

Karina pakelia skaisčiai mėlynas akis į karalaitę, džiugiai 
atsidusdama, nes neišdrįso liesti kamuolio, kad ir labai norė- 
jo. Iš šalies droviai stebėjo jo nuostabų bumbsėjimą. Dabar jai 
sužiba viltis. 

Mažosios Virginijos balsas gailus, ji tuoj tuoj pravirks, ir ka- 
ralaitė Elžbieta suirzta, nes negali pakęsti verkiančių vaikų. 

— Eikit! Eikit! - skubinai sviedžia. 

Karina pašoka, čiumpa Virginiją, susikibusios už rankų, 
juodvi sykiu žemai tūpteli ir puola pro duris. Niauriam kam- 
bary vėl pradeda šmaižyti adatos, patenkinta kamanė vėl 
migdo zyzimu - viskas kaip anksčiau, kaip kad buvo diena iš 
dienos šaltosios karalaitės Elžbietos siuvimo kambary. 

Bet kieme prie mūro netrukus pasigirsta skambus juokas. 
Virginija juokiasi, nukaitusi nuo Žaidimo, susivėlusi, ir Kari- 
na, —ji irgi vaikas, - stebuklingo žaislo pakerėta, pirmą kartą 
pilyje kvatoja užsimiršusi. Kamuolys bumbsi į mūrą, suglu- 
męs sargybinis žiopso išsižiojęs ir kasinėjasi galvą su gelto- 
nais styrančiais šeriais po šalmu. Vos prieš kelias savaites jį 
atitraukė nuo plūgo ir nusamdė tarnauti karaliui, bet dabar jis 
užmiršta geležinių šarvų svorį, pečius trinančius dirželius ir 
kaip koks avinas spokso į raganos kamuolį. Nykiuose mūruo- 
se skambiai ir aidžiai liejas juokas. 

Karalius Erikas, paliepęs atidaryti darbo kambario lan- 
gą, išgirsta tą juoką ir, palikęs kuo svarbiausius, tą valandėlę 
svarstomus reikalus, susimąstęs pamaži eina prie lango. 

— Elvsborgo įtvirtinimo darbai jau eina į pabaigą, - taria 
Joranas Personas, vis žvilgčiodamas į laiško ritinį, kurį atnešė 
pasiuntinys. - Bet jau ir laikas, nes jutai vis labiau įžūlėja. Fre- 
deriko laivai Baltijos jūroje jau gainiojasi mūsiškius, kerštau- 
dami už muitus Suomijos įlankoj. 

— Akis už akį, — atsainiai sviedžia Erikas, slinkdamas vis 
arčiau lango. 

Jis jau mato, kas dedasi lauke, užmiršta Elvsborgą ir jutus, 
užmiršta pailgą, raukšlėtą Jorano Persono veidą ir pasilenkęs 
pažvelgia į kiemą. Taip, karalius užmiršta savo rangą ir, norė- 
damas geriau matyti, kaip neišauklėtas pažo sūnus, žiūrinė- 
jantis dailių merginų, pasilenkia per lango nišą. 

Joranas Personas skaito laišką, supyksta, šneka toliau, bet 
karalius jo jau negirdi. Jis tik žiūri į atgaivų jaunystės paveikslą 
tarp niūrių pilies mūrų. Ten Virginija uždusus, džiugi bėgioja 
paskui kamuolį, Karina jį gaudo, jos juokas skamba nevaržo- 
mai, užkrečiamai. . 

Karalius Erikas nejučia nusišypso ir nugrimzta į savo min- 
tis. Jis nei sykio neužkalbino Karinos nuo tol, kai iš Kantoro 
vyninės ją parsivedė į pilį ir nerūpestingai paliko netikros se- 
sers Elžbietos globai. Be abejo, buvo užgriuvę darbai ir sun- 
kūs sprendimai, be to, ne kartą lėkė žirgu paskui sakalus per 
pievas ir tvoras, pasiutiškom įstangom išliedamas galią, kuri 
verda kūne. Jau beržai tvaska geltoniu, ir vandenys jau juosta 
apie Stokholmą. Bet Karinos jis neužkalbino nei karto. 

Karalius dvejoja ir šypsosi pats sau. Ar jis tyčiomis vengė 
Karinos? Nejau net neprisiminė to gražaus vaikelio skaisčiai 
mėlynom akim, kurios spindi neapsakomai šilta ir dievinan- 
čia pagarba karaliui? O gal karalius varžos savo valdinės? Jis, 
Erikas, varžos vaiko? Karalius šypso sau ir glumsta, ir galvoj 
suskamba liutnios melodija, kurią norėtų užrašyti. 

Iš kažin kur, iš tolo jo ausis pasiekia atkaklus balsas ir jis 
sumišęs atsigręžia. 

— Tai pasityčiojimas, tyčinis įžeidimas, - piktai aiškina Jora- 
nas Personas. - Tai visos Švedijos karalystės ir jos karaliaus 
įžeidimas. Pakankama dingstis kelt karą, jeigu mums dings- 
čių reikia. 

— Kas? —jau susmalsęs nutraukia jį karalius. 

Tik tada Joranas Personas pakelia akis nuo laiško ritinio ir 
suirzta, kad Erikas toks išsiblaškęs. 

— Danijos Frederikas įsakė savo antspaudą paženklinti tri- 
mis karūnomis, — piktai pakartoja jis, — tarsi Svedija lig šiol 
būtų Danijos karūnos valdinė! 

Bet šiandien, kai pilies kieme čiurlena juokas, Eriko niekas 
neįsiutins, nors paprastai jis būna net per daug ūmus. Valan- 
dėlę pamąstęs, jis linksmai sako: 

— Gerai! Tada mes savo antspaudą paženklinkim trim Da- 
nijos liūtais ir dar pridėkime Norvegijos - ketvirtą. 

Joranas Personas netenka žado, išgirdęs tokį įgeidį, ir, 
jam nespėjus atitarti žodžio, karalius pasičiumpa nuo stalo 
nerūpestingai numestą kepurę ir jau lekia laukan. Joranas 
turi dėstyt prieštaravimus užsidarančioms durims, tad jis 

iškart nutyla, o veidą perkreipia negailestingas, įžūlus vyps- 
nys. Nes karaliaus užgaida - puikus atsakymas išdidėliams 
jutams, lygiai svari, gal net svaresnė karo priežastis nei trys 
Frederiko karūnos. Kuo daugiau Joranas mąsto, tuo geriau 
suvokia, kiek išmanumo šitoj užgaidoj. Jis jau trina savo sau- 
sus delnus ir smagus niūniuoja. Jei karas, šiaip ar taip, ne- 
išvengiamas, tai Daniją reikia paverst užpuolike, kad Erikas 
prieš savo tautą ir Europą pasirodytų kariaująs dėl taikos ir 
teisingo reikalo. 

Nes Joranas, kaip ir Erikas, puikiai suvokia, jog tai ne herbų 
karūnų ir liūtų, o viešpatystės Baltijos jūroj klausimas. Jeigu 
Švedijoj įsigalėtų patvaldystė, šalis tikrai galėtų tapti didžia 
šiaurės valstybe, ir Erikas pradės ją kurt ant pamato, kurį pa- 
klojo jo tėvas. 

Sargybinis su alebarda prie mūro staiga liaujas kasinėtis 
šarvų dirželio nugraužtą petį ir pašokęs išsitempia. Jis, nese- 
niai čia atkliuvęs tiesiai nuo plūgo, jau pažįsta savo karalių 
ir jo doras veidas šią iškilmingą valandą parausta iš sumiši- 
mo. Kad nors sargybos viršininkas čia būtų, kad patartų, ką 
daryt, kai karalius eina pro šalį, bet sargybos viršininkas jau 
seniai nušlubčiojo į vyresniojo liokajaus kambarį gyriotis savo 
žygdarbiais, pelnytais Estijos kare, ir kaip senas karys ao 
bokalo alaus nepasotinamam troškuliui numalšinti. 

Kai karalius bėga pro šalį, jis, sustingęs kaip stulpas, Kiedis, 
ta net kvėptelėt, pagal nuostatus atsukęs alebardą ašmenim į 
priekį, o kotą atrėmęs į šoną. Laimei, karalius jo net nepastebi, 
karalius juokiasi ir pagauna kamuolį, atbumbsintį nuo mūro. 
Gaudydama kamuolį, Virginija lekia tiesiai jam į glėbį, tad jis 
vėl atsiduria prieš Kariną, Mauno dukterį, ir sutinka jos skais- 
čiai mėlynas akis. 

Karina krūpteli, apmiršta, bet, laimei, prisimena išmoktą 
žemą rūmininkų tūpsnį. Virginija juokiasi, tarškėdama apie 
nuostabų kamuolį, o Erikas stovi su juo rankoje ir užsimiršęs 
stebeilija į Kariną, kol ši nudelbia akis ir raudonis nuplieskia 
skaisčius jos skruostus, ir kakta parausta, ir kaklas, ir ašaros 

į akis veržias, — ji taip suglumo, taip nusiminė, kad karalius 
„pamatė ją kaip vaiką siaučiančią su kamuoliu ir kvatojančią. 

Ir Erikas, kuris žodį valdo geriau už visus savojo amžiaus 
Švedijos didžiūnus ir kurio grakščiu laiškų stilium turbūt ža- 
vėsis net ateities kartos, ir karalius Erikas nesumeta, ką pasa- 
kyti šią nuostabią akimirką menkiausiai savo valdinei. 

Kol jų visų žvilgsnius į šonines duris atkreipia gargždus 
senioko balsas. Iš ten, trumparegėm akim, dairydamasis į ša- 
lis, atklibikščiuoja senas, geraširdis mokytojas. 

— Virginija! - šaukia senukas su garbinga kūgiška kepure, 
amžinai rašaluotais pirštais ir iki blizgesio nutrinta švarko nu- 
gara bei alkūnėm. - Virginija! — karksi jis kaip senas, utėlių 
kandamas varnas. 

Ir Virginija staiga nutyla, kilsteli delną prie lūpų tarsi su- 
laikydama kvėpavimą ir dairosi, kur pasislėpti, nes nėra sma- 
gesnio dalyko, kaip žaisti slėpynių su senu mokytoju. Bet Ka- 
rina sustingusi, it pakerėta žiūri į karalių. 

Tada karalių pagauna valiūkiškas įgeidis, jis šelmiškai ir 
sąmoksliškai pamerkia Karinai akį, pasvarsto kamuolį delne 
ir meta, tad kamuolys atšokęs numuša mokytojui nuo galvos 
kūgišką kepurę ir kažkur nubumbsi. Bet mokytojo kepurė nu- 
krinta ant kiemo grindinio, pro kurio tarpus atkakliai stiebiasi 
žolė. | | 

Virginija šokinėja, ploja delnais ir taip kvatoja, kad ašaros 
ritasi skruosteliais, ir Karina negali sulaikyti juoko — neapsa- 
komai juokinga, kai senas mokytojas išsigandęs dairosi į dan- 
gų ir aplinkui, graibstydamas vienplaukę galvą ir nesuvok- 
damas, kas iš tiesų nutiko. Ir jaunasis samdinys, laikydamas 
alebardą, kvatoja taip, kad geležiniai šarvai džerška, smarkiai 
kilnojantis krūtinei, kol staiga prisimena savo tarnybą ir pa- 
reigas, įkvepia oro ir nutyla išsigandęs. 

Bet karalius jau surimtėjęs. Jis paima Virginiją už rankos 
ir nuveda pas mokytoją, mostu nurodęs Karinai sekti iš pas- 
kos. Pagaliau mokytojas pastebi karalių ir apstulbęs pradeda 
lankstytis, bet karalius labai rimtai ir oriai pakelia nuo žemės 

kūgišką kepurę, nubraukia rankove dulkes ir, pagarbiai nu- 
silenkęs, įduoda mokytojui į drebančią ranką. Karina išgąs- 
tingai užsiima burną delnu, - aišku, kad ji turėjo pakelti nuo 
žemės kepurę, - dabar karalius turbūt mano, kad ji kvaila ir 
nenuovoki. Nusiminusi ir neapsakomai nusivylusi Karina 
trokšta, kad žemė atsivertų ir amžiams ją prarytų. 

Vis dėlto karalius turbūt to nepastebi, nes jau kalbasi su 
mokytoju. 

— Apgailestauju dėl šio menko nesusipratimo, gerbiamasis 
mokytojau, - kuo maloniausiai sako jis. - Už tai atvedu jums 
naują mokinę. 

Jis paima Kariną už rankos, - koks nuostabus karaliaus 
prisilietimas, — ir įspaudžia į raukšlėtą mokytojo delną, - bet 
iš lėto, tartum nenorėdamas paleist. Karina sumišus tūpteli, 
nes žino, kad jos rankos raudonos nuo skalbimo ir negrabios, 
ir nemiklios kaip visų paauglių. Karina gėdijasi savo rankų. 

Mokytojas žiūri į karalių, klapsėdamas akim, lyg švieson 
atklydusi sena pelėda. O karalius paaiškina: 

— Noriu, kad Karina, Mauno duktė, mokytųsi skaityti ir ra- 
šyti drauge su Virginija. Ir Virginijai tikriausiai bus smagiau. 

Virginija iš džiaugsmo striksi ir ploja delniukais. Bet Kari- 
na taip išsigandusi, sukrėsta iki širdies gelmių, kad vos išdrįs- 
ta prasižioti ir paprieštarauti. 

— Aš —- skaityti? — baikštinas ji. - Tik kilmingos merginos 
moka skaityti. 

Bet vėl parausta, o paskui išblykšta, supratusi, koks nesu- 
vokiamas dalykas nutiko jai šiandien. Ji išdrįso paprieštaraut 
karaliui, kai karalius išreiškė savo valią. Subūgusi, maldau- 
jančiom akim ji žiūri į karalių ir šis atlyžta, dar kartą švelniai 
paplekšnoja jos ranką, kurią negrabiai laiko mokytojas nuo 
tol, kai įbruko karalius, ir sako: 

— Leidžiu jums eiti į pamokas, kad smėlis laikrodyje bergž- 
džiai nebyrėtų. 

Galų gale mokytojas suvokia, nusilenkia, atsispiria koja 
taip, kad dulkės pakyla, ir pusiaubėga nukuldena su Karina 


50 


ir Virginija vidun. Kai durys jiems iš paskos užsidaro, mo- 
kytojas pradeda krenkščiot — iš pradžių sutrikęs, paskui vis 
reikšmingiau — ir nusprendžia pasivaišint bokalu stipriausio 
vokiško alaus, nes jį ištiko netikėta malonė ir, jei karaliaus sąs- 
kaitininkas nebus labai atidus, jis nuo šios dienos ims dvigubą 
atlygį. 

Bet karalius tebestovi kieme ir mąsto, atsirėmęs į liauną 
beržo kamieną. Šypsena žaidžia jo veide, akys svajingos, ku- 
pinos liūdesio ir ilgesio, kai jis savo pilies kieme stovi atsirė- 

męs į baltutėlį beržo kamieną ir mintija apie Kariną, Mauno 
"dukterį - paaugę, kurios juokas toks nuoširdus ir skambus, o 
akys mėlynos tartum užjūrio žibuoklės meistro Alaro sode. 


KETVIRTAS SKYRIUS 


Laikas bėga, sniegas plakasi į pilies langus, akmeninės grin- 
dys tvilko šalčiu, o jūroj tarp salų braška ledai. Stokholmą 
griūte užgriūva sniegas, prie namų durų auga pelenų krūvos 
ir ramų rytą iš begalės namelių kyla dūmai stačiais stulpais į 
perregimą tarsi stiklas dangų. 

Karina išauga, gėlėtas sijonas jai per ankštas ir ji gauna 
naujus drabužius - švarius ir paprastus, kaip ir pridera mer- 
ginai, kuri nežinia kuo bus - tarnaite ar rūmininke. Drauge 
su mažąja Virginija ji kasdien skaito ir mokosi rašto, terliojas 
rašalu pirštus, mokslo kelias jai sunkus, todėl kartais užninka 
liūdesys. Šaltais vakarais lediniuose pilies kambariuose ilgu 
namų - varganų namų, kur prie krosnies būdavo šilta ir sau- 
gu nuo tėvo artumo. 

Neišeinančios į lauką Karinos ia nublykšta, kūnas su- 
lieknėja, žvilgsnis patamsėja. Ir rankos jau nei raudonos, nei 
šiurkščios, rankos paprato naudotis adata ir plunksna, jos 
pirštai tiesūs, balti, o nagai dailiai rausvi. Karina jau moka de- 
ramai elgtis, ji daugiau niekad nesijuoks balsu, ji moka įsitem- 
pus vaikščiot ir iškilmingai tūptelėti iki pat grindų. Bet koks 
jai iš to džiaugsmas, jei karalius net nežvilgteli į ją, kai užsuka 
į karalaitės Elžbietos kambarius, karalius nei sykio nepaklau- 
sė mokytojo, kaip jai sekasi. Karalius Kariną užmiršo, ir jau 
niekas jai neteikia džiaugsmo. 

Užtat jau ne kartą pasitaikė, kad koks nors pilies didžiūnas 
krūpteli žvilgtelėjęs į Kariną, vėl pasižiūri, pamato, kad Karina 

graži, ir paklausia, kas ji. Kartais po pietų sutiktas blandžiam 
koridoriuje koks ponas alaus nukaitintais skruostais juokom 
mėgina gnybtelt Karinai skruostą arba suturi, panūdęs ją pa- 
kalbint. Karina traukiasi ir sprunka šalin. Ji neapkenčia visų tų 
rankų, kurios siekia ją sugaut. Tik karaliaus ranka gera ir pa- 
laiminga, bet karalius ją užmiršo, ir jau niekas jos nedžiugina. 
O sykiais, užnikta miglotų mergiškų minčių apie save ir 
apie pasaulį, ji pasijunta kaip tuolaik, kai tarnavo Gerto Kan- 
toro vyninėj: ji eina siauru takeliu, o abipus jo - juoda bedug- 
nė. Kažkur skaistu, džiugu, gieda paukščiai ir ten link ji eina, 
bet baugi tamsa ją supsto, galva švaigsta, pragarmei po kojų 
tvyrant. Sykiais naktimis ji pabunda šaukdama balsu. 


Iki ateina viena Žiemos pilnaties naktis. 

Stojus nakčiai, dangaus juodumą nutvieskia mėnulis — si- 
dabrinis mėnesio luotas. Pikta lemiantis šviesus jo pavidalas 
nustelbia žvaigždžių spindesį, jo šviesoj mažutės Žvaigždės 
tartum skvarbūs peilio ašmenys. Šunys kiemuose pradėda 
kaukt mirtį, vaikai verkia per miegus. 

Karalių Eriką apninka nerimas, - kaip visada, užėjus pil- 
načiai. Tokiom naktim jis baiminas sapnų, nemiega ir sielos 
nerimas jį kursto be atvangos kilnoti vyno taurę. 

Vakarienės likučiai nuo stalo dar nenurinkti, ponas de 
Mornėjus šimtąjį kartą išpasakojo nepadorius juokus apie 
Prancūzijos karališkojo dvaro gyvenimą, Herkulis sėdi nu- 
siminęs, delnu parėmęs skruostą, išbalęs Joranas Personas 
nerimastauja dėl valstybės reikalų, o ir jo asmeniniai reika- 
lai šiandien prastai klojos. Vyresnysis liokajus Svenas pildo 
karaliaus taurę, dvilkčiodamas neramiom akim, pastebi tam 
tikrus požymius ir baimingai nujaučia, kas bus. 

Vis tvaskesnis, vis baugesnis daros mėnuo virš pilies bokš- 
tų, miesto kiemuose šunys nepaliauja kaukę. Neramios dva- 
sios blaškosi tokiom naktim ir rytą turgaus pakrašty randa- 
mas sušalęs mažas elgetėlė su ledo ašarom akyse. 

Bet karalius Erikas pakyla nuo stalo, atsisėda į savo didįjį 
krėslą ir paima į rankas liutnią. Didžiūnai nuščiūva, taurinin- 
kas tipena ant pirštų galų, Herkulis iššiepia dantis. Karalius 
paliečia liutnios stygas ir kambarį užlieja švelnūs, trapūs gar- 
sai. Dabar išsišiepia ir Joranas Personas. Vis dažniau jis paste- 
bi tą atsainumą karaliaus Eriko akyse, - jausmingi garsai jam 
ne į naudą. Kažkas nauja randas Eriko gyvenime ir Joranas 
suvokia turįs tai sukliudyti. Jis tarnauja blogam karaliui, nes 
naujajam šimtmety, kai pasaulis keičia veidą, geram karaliui 
sunku nulaikyti karūną. Viskas, kas kursto Eriko piktumą ir 
smurtą, naudinga valstybei, tikina save Joranas. Ateis valan- 
da, kai reikės parodyt jėgą ir rūstį, ir reikia rengt karalių tokiai 
valandai. 

Karalius groja kaip jausmingas trubadūras, pats nežino- 
damas, ko nori, ir ĮPtSBE Personas paslapčia duoda ženklą 
Herkuliui. 

Herkulis linkteli, išsišiepia ir nubėgęs atsineša savo mažąją 
liutnią. Netrukus jis sėdi ant pakojos prie Eriko krėslo, delnu 
parėmęs skruostą, ir, svajingai išsproginęs akis, dūsauja tarsi 
pajuokdamas karalių. Bet karalius jo kol kas nepastebi ir di- 
dikai tramdo juoką. Karalius Erikas kuria meilės dainą, kuri 
skamba jo širdy nuo kažkokio tolimo pavasario ryto. Melo- 
dija susipina su sena studentų daina, - jis timpčioja liutnios 
stygas, trapūs garsai skambiai ž E ir Erikas užmiršta visa ką 
aplinkui. 

Ir Karina šį vakarą nemiega savam pastogės kanikasėins ji 
stengias būt stropi, ją graužia kažkokia garbėtroška, ir rūks- 
tančios lajinės žvakės šviesoje ant naudoto popieriaus ji vis 
braižioja žalgias raides, kaip nurodė ponas mokytojas. Ji jau 
truputį moka skaityti, nori išmokt ir rašyti, nes tokia karaliaus 
valia, nors tik kilmingos merginos moka skaityti ir rašyti. Bet, 

kai skrebena raides, skruostu nusirita ašara ir jauną širdį ga- 
luoja gėla ir nuovylis, — kas iš tų pastangų ir griozdiškų rai- 
džių, jei karalius užmiršo ją ir vis tiek nepaklaus, kaip jai se- 
kasi. ; 

Daugis pilyje jau miega, tad nepaprastai tylu, o lauke švie- 
čia tulžus nakties valdovas - sidabrinis mėnuo. 

Tolimi it sapne žyra į akmenines sienas, aidi grindim ir 
koridoriais trapūs ir ilgesingi liutnios garsai. Vos girdimi, jie 
paliečia Kariną, ir jai širdis suvirpa, o plunksna iškrinta iš ran- 
kos. Karalius Erikas skambina liutnia, o Švedijos karalystėj 
jam nėra lygaus liutnininko. Gabumais ir išmanumu karalius 
Erikas visais atžvilgiais pranašesnis už savo valdinius. 

Visi jau miega, mano Karina, ir daugiau tramdytis nepajė- 
gia. Mėnulis ją keri, liutnios garsai užburia ir netrukus ji, be- 
maž nesąmoningai, tykina skliautuotu koridorium karaliaus 
kambarių linkui. Nulipus žemyn vieną aukštą, antrą, vis ai- 
džiau sklinda į ją nuotaikingi liutnios garsai tartum ja džiaug- 
damiesi. Po akimirkos Karina stovi už puotos menės durų ir, 
nejausdama šalto skersvėjo lediniam koridoriuj, suneria ant 
krūtinės rankas ir klausosi, nejučia šypsodama. 

Bet liutnia nutyla, stygos piktai dzingteli ir Karina išsigan- 
dus sudreba. 

Pajutęs, kad didikai tramdo juoką, Herkulis išdaigavo vis 
drąsiau. Vis smarkiau tampė juokdario liutnios stygas aičio- 
damas, dūsaudamas ir vartydamas akis, kol Erikas galų gale 
tai pastebėjo. Liutnios stygos džergžteli, Eriko žvilgsnis nuo 
Herkulio metasi į didikus ir jo veidą užlieja tamsus raudonis. 
Jis suvokia, kad šiurkšti juokdario pašaipa jį užklupo per slap- 
čiausias svajones, - tokias slaptingas, kad net jis sau nepripa- 
žįsta tų svajonių, nenorėdamas apjuokt karališkos garbės. 

Stygos dzingteli, Erikas taip trenkia žemėn brangią liutnią, 
kad stygos dusliai suskamba, pašoka ir paspiria pakoją, ant 
kurios sėdi juokdarys. Herkulis griūva aukštielninkas, su- 
unkščia užsigavęs skaudamą kuprą, kurią iš tuštybės visaip 
slapsto, manydamas, kad ją nuslėps krūtinės kamšalas po 

drabužiu, užtat jo liemuo panašus į išpūstą kamuolį ant var- 
ganų plonų kojelių. 

Herkulis cypia kaip žvėriūkštis ir skuba repečkot šalin, nes 
karalius vėl skaudžiai įspiria. Paskui čiumpa iš pusdubenio di- 
delį kaulą ir meta į juokdarį. Herkulis rėkia mirties gresiamas, 
nes į apžilpusias akis nuo kaktos pasrūva kraujas. Bet Erikas 
jo šauksmo negirdi, negirdi, kaip pašokę šiurkščiai kvatoja di- 
džiūnai, - jo veidas persikreipęs neatpažįstamai, gyslos prie 
smilkinių išpampusios, jis nusitaiko ir tūžmiai meta sunkų 
bokalą Herkuliui į galvą. Herkulis nutyla ir griūva kniūbsčias 
traukulių tampomom plonom kojelėm. 

Tada prie žaidimo prisideda ir Joranas Personas bei ponas 
de Mornėjus. Lentgaliai, kaulai, metalinės lėkštės, stalo įrankiai 
žvangėdami lekia į kampą, į kurį nušliaužė Herkulis. Joranas 
pasiekė savo — ištraukė Eriką iš svajų, tad dabar gali juoktis. 

Staiga svaidomąjį ginklą laikanti karaliaus ranka sustingsta 
ir jis krūpteli tartum pabudęs iš negero sapno. Išgirdusi juok- 
dario riksmus, Karina akimirką tvardėsi, bet baimei gniau- 
žiant širdį ji nesusivaldo, įsiveržia į kambarį, puola į kampą 
pas Herkulį ir, pagailiai suklupusi prie jo, užstoja savo kūnu. 
Jos veidas iš išgąsčio nublyškęs, bet sykiu liūdnas ir įžūlus, 
kai ji pažvelgia į karalių. 

— Lauk, vaike! - įsiutęs surinka Joranas Personas ir puola, 
ketindamas išvyti Kariną. Bet karalius jį sulaiko. 

— Neliesk merginos! - atlyžęs sako jis keistu balsu. - Jau 
gana žaidimų. 

Karalius pakelia rankoje laikomą taurę ir nustebęs žiūri į ją, 
bet taurininkas Svenas susipranta ir, baugščiai sukukęs, greit 
pritykina pripilti vyno. Erikas atsidūsta ir pakelia taurę prie 
lūpų. Bet gerdamas žvilgsniu stebi Kariną, kuri iškart išsive- 
da graudžiai šniurkšintį neūžaugą ir jau eidama motiniškai 
šluosto jam kruviną veidą. Durys užsidaro, o Erikas kažkokiu 
bereikšmiu veidu spokso į duris. 

Paskui pastebi Jorano Persono apžiūrias akis ir įžūlų šyps- 
nį. Erikas įsiunta ir, atlošęs galvą, sustūgsta: 

— Atvesk muzikantus, pone Karoli! Kur Brita ir Ingreda? 
Greičiau! 

Jis susmunka į krėslą ir dideliais gurkšniais ištuština taurę. 
Gyslose sušniokščia ugninis Ispanijos 2)36E ir Joranas Perso- 
nas turi paskubėt. 


Karina bemaž nešte parsineša mažąjį juokdarį į pastogės kam- 
barėlį ir, nupraususi kraują ir ašaras nuo bjauraus veido, pagul- 
do į savo siaurą lovą. Herkulis rimsta, širdį draskantis verks- 
mas dar kelis kartus trūkteli kūną, gležnos kojos sudreba. Tada 
jis atsimerkia, pažvelgia į Kariną, o Karina švelniai kaip motina 
paglosto jo karštą kaktą. 

— Karina! - nustemba juokdarys. - Karina, Mauno duktė! 

Karina, aišku, jau pažįsta juokdarį ir jau pati pabuvus jo 
piktadarysčių auka. Vienąkart Herkulis adata prismeigė prie 
kėdės jai kasą, kitąkart rašalu sutepė naują drabužį. Karina 
puikiai Žino, jog visi pilies gyventojai nuoširdžiai neapken- 
čia Herkulio. Jis neturi nei vieno draugo, net pririšti šunys, jį 
pamatę, piktai urzgia ir šiepia dantis. Kažkas įpykęs P 
vieną tamsią naktį nusukt jam sprandą. | 

Bet jau senokai juokdarys neerzina Karinos ir ši, įtariai ats- 
tu jį apeidama, pastebėjo jo bjauriam veide keistas prašančias 
ir liūdnas akis. Todėl Karina nejaučia jam neapykantos taip 
kaip kiti, o gaili jo, gaili, nes jis luošys, vienišas ir liūdnas. Ir 
Karina supranta, kad jo piktas ir įžūlus elgesys - tiktai gynyba 
nuo pasaulio, kuris išjuokia luošius ir negailestingai sutrypia 
silpnuosius. 

Iš jaudulio sukaitęs juokdarys dar sykį šniurkšteli ir staiga 
pratrūksta bjauriais žodžiais keikt ir su purvais maišyt kara- 
lių Eriką: . 

— Erikas tironas! Erikas kruvingalvis! Erikas - kankintojas! 
Erikas — paleistuvis! 

Karina skaudžiai įžnybia juokdariui, kad šis nutiltų, ir nu- 
kerta: 

— Tai netiesa, Herkuli! 

Bet juokdarys prapliumpa piktu, trūksmingu juoku. 

— Gal tik tu viena to nežinai, - šaiposi jis. - Erikas - nuož- 
mus tironas. Ne veltui Švedijos didikai nekenčia Eriko kru- 
vingalvio. Joranas - jo pakalikas, juodu drauge galuoja žmo- 
nes kankinimų suole ir grobia didikų žemes. Erikas baudžiasi 
nuskurdinti diduomenę, liaudis jau aimanuoja apkrauta sun- 
kiais mokesčiais, o jis tik geria ir skambina liutnia! 

— Tai netiesa! — vėl rėžia Karina ir jos akys mėnulio šviesoje 
išsiplečia, nes žvakė jau sudegus ir tiktai baltas, grėslus mė- 
nuo nušviečia kambarėlį. - Tai netiesa, - lyg skausmo perimta 
dar sykį pakartoja Karina sudėjus delnus. 

Bet juokdarys kilsteli galvą, apkabina pliką Karinos kaklą 
ir, prisitraukęs ją, sušnibžda į ausį: 

— Nejaugi nežinai, kvailele? Jis jau gimė kruvinom letenom! 

Bet Karina nusipurto apgaviko juokdario rankos ir ūmiai 
atremia: 

— Ne, ne! Karalius negali padaryti nieko pikta. 

Tada juokdarys supyksta. 

— Verčiau sakyk: karalius Erikas neturi nieko gera! Jis gaš- 
lūnas ir nedorėlis. Nei viena moteris jo neišsilenkia. Juk tu pa- 
žįsti Britą ir Ingredą, - Erikas neslepia, kad tai jo sugulovės. 
Net kekšių jam reikia dviejų. 

Karina nieko neatsako, tik sėdi sudėjus delnus ir jos suglu- 
musioj galvoj vienas po kito blykčioja paveikslai. Iš piktumo 
atsigavęs juokdarys strikinėja džiugiai girdamasis savo teisu- 
mu ir šnopuodamas paragina: 

— Eik pasižiūrėt, jei netiki, - pamatysi savo akim! 

Tuomet Karina, užmiršusi gailestį, skelia Herkuliui per ausį. 

— Dink, bjaurus juokdary! — surinka ji. - Netikiu tavo me- 
lagystėm! 

Herkulis vėl pradeda šniurkščioti, prisidengia rankom bjau- 
rų veidą ir pravirksta dėl savo bjaurumo, piktumo ir vienatvės. 
Bet per juokdario žliumbimą pasigirsta instrumentų džerške- 
sys kažin kur puotų menėj. 

Karina staiga prieštariai atlošia galvą ir suraukia antakius. 
Muzika ir mėnulio šviesa ją įaudrina. 

- Ir nueisiu! - sako ji, ryžtingai žengdama prie durų. 

Juokdariui noris pult prieš ją ant kelių, apkabint ir melsti 
jos gerumo, bet nelabasis jame vis rėkčioja ir šaiposi: | 

— Ir nueik! Eik! Taip ir reikia karaliui. Vilkas alksta ėriuko. 

Ir juokdarys kvatoja, mušdamas kumščiais per kelius, nors 
širdies gilumoje rauda dėl savo neapsakomo piktumo. 


Puotų menėj užjūrio muzikantai išsproginę akis džyruoja kiek 
pajėgdami. Dvi lengvapėdės - Brita ir Ingreda — nubalusios 
stebeilija į Eriką. Pažas drebėdamas atneša karaliui papuošalų 
dėželę, Erikas čiumpa ją pažui iš rankų ir taip trenkia kumš- 
čiu jam į krūtinę, kad kažkas trakšteli, o tada plėšte atplėšia 
dėžutės dangtį, nės pirštai užrakto išsyk neįveikia. 

Ant kilimo pažyra auksas, žiedai, papuošalai. Šviesiaplau- 
kė Brita puola ant kelių ir nusižeminusi godžiai renka juos. 

— Tik pasakykit, ko norit, - vaiposi karalius Erikas. - Jora- 
nai, nori didžiūno herbo? Ponui Karoliui turbūt reikia žemių? 
Ingreda prašė aukso, tai ir gaus aukso! Auksu užkimšiu jums 
nasrus! 

Muzikantai išsproginę akis džyruoja kiek pajėgdami. Smui- 
kininkui iš nosies siurena kraujas, bet jis nedrįsta nusišluostyt. 
Užtat putni, raudonskruostė Ingreda kaip pakerėta žiūri į auk- 
so vėrinį, kuriuo žaidžia Eriko rankos. Ji nejučiom ištiesia ran- 
ką, godėdama pagriebt vėrinį. 

— Gausi! — pritvinkusiom kraujo akim sukriokia Erikas. — 
Pats apvyniosiu jį tau apie kaklą, kekše! - Jis vienu trūktelėji- 
mu perplėšia Ingredos apdarą ir apveja aukso vėrinį apie ka- 
klą. O tada visu svoriu užgriūva Ingredą, kad nesispyriotų. 

Brita numeta papuošalus ir išbėga, muzikantai, nedrįsdami 
mest groję, pašoka ant kojų, ponas de Mornėjus, pasidygėjimo 
perkreiptu veidu, mosteli lyg norėdamas nutildyti griežėjus, 
bet Joranas Personas, negailestingai šypsodamas, sulaiko jo 
ranką. 

Riksmas stringa Ingredai gerklėj. Erikas abiem rankom ver- 
žia vėriniu jai kaklą, vėjavaikės veidas bjūra, mėlynuoja, stip- 
rus kūnas neviltingai įsiręžia, spaudžiamas karaliaus. Putli 
gražuolė Ingreda jau negraži ir jau nenori aukso, nes baisu būt 
pasmaugtai karaliaus auksu. Nes tokia Eriko meilė. 

Norom nenorom muzika pradeda trūkinėti, net daugel ša- 
lių apkeliavę ir daug ką matę muzikantai negali ramiai stebėt, 
kaip žudomas žmogus. Iššiepęs dantis, Erikas smalsiai spokso 
į gęstančios Ingredos veidą lyg stengdamasis pamatyti, kada 
dvasia paliks kūną. Tačiau jo jauslios ausys pagauna trūkinė- 
jant muziką. Jis atsistoja susivėlusiais raudonais plaukais ir 
subliūva: 

— Muzikos! 

Sukaupusi sąmoningų išgalių likučius, Ingreda nusirita į 
šalį, bet karalius apsukęs apie kumščius veržia aukso vėriniu 
jai kaklą ir Ingreda pabėgt negali. 

Erikas kilsteli ir susiduria su Karinos akim. 

Ji stovi tarpdury apmirus ir išblyškus, užsikišusi už nugaros 
rankas tartum bijodama pargriūti. Siaubo kupinos jos akys žva- 
kių šviesoje nujuosta, ji žiūri, rodos, nesuvokdama, ką mato. 

Erikas nusikeikia, atleidžia vėrinį, bloškia Ingredą šalin ir 
ta drebėdama susmunka ant grindų. Muzika nutyla. Erikas 
atsistoja ir lėtai žengia prie durų, grabinėdamas prieš save 
rankom. Nepaprastai susmalsęs, Joranas Personas su įžūlia 
šypsena stebi, kas dedasi, ir persimeta žvilgsniu su ponu de 
Mornėjum. 

Erikas sustoja priešais Kariną apstulbęs ir tarsi užmiršęs, 
kas nutiko, taria: 

— Karina! 

Jis persibraukia delnu plaukus, apsižvalgo tuščiom akim, 
čiumpa Kariną už rankos ir išsiveda. Nenorom, apmirusi išei- 
na Karina su juo suraukus antakius, išblyškusiu veidu. 

Muzikantai giliai atsidūsta, ponas de Mornėjus nusišluos- 
to išprakaitavusią kaktą, o Ingreda, dar gaudydama orą, bet 
labai patenkinta, pasiima aukso vėrinį. Jos skruostus vėl nu- 
spalvina raudonis, paikom tuščiom akim ji taisosi drabužį. 

Mėnuo niauriu sidabru nušviečia skliautuoto koridoriaus 
sieną. Erikas sustoja, nepaleisdamas sustingusios Karinos ran- 
kos. 

— Mažoji Karina! - sušnibžda jis tylutėliai, lyg čiuopdamas 
tai, kas akimirksniu suvisam pradings. Ir baisiai išsigąsta. 

— Tai netiesa! - patikina jis ir atgręžia Kariną į save, norė- 
damas matyti jos akis. - Tai netiesa! - neviltingai surinka jis, 
gniaužydamas delnais Karinos pečius. - Tu sapnavai negerą 
sapną. Erikas ne toks. 

Stingdančios nevilties ir širdgėlos persmelkta Karina grie- 
biasi tų žodžių kaip šiaudo. 

-— Ne, ne! Karalius negali toks būti! - sako ji ir glosto Eriko 
rankas, kurios su palaimingu skaudesiu gniaužo jos pečius. 
Jau net nusišypsot mėgina. 

— Eikš, Karina! Palydėsiu tave į kambarį! - sako Erikas niū- 
rėjančiu balsu, akimis rydamas mėnulio šviesos nutviekstą 
veidą. Dvejodamas ir net pats stebėdamasis prisilietimo pa- 
laima jis apkabina Kariną ir vedasi. 

Karina droviai šypso. Ji sapnavo blogą sapną, bet dabar ji 
liko su karalium dviese ir ją globia stipri karaliaus ranka. Ji 
tyliai atsidūsta, šypso atgręžus veidą į mėnulį, kai Erikas atve- 
ria jos kambario duris ir pasodina ją ant lovos krašto. Karalius 
geras ir daugiau nieko jai nereikia. Su pasigėrėjimu, droviai ji 
žvelgia į išsvajotąjį karaliaus veidą. 

Erikas kandžioja storą apatinę lūpą, jo ranka dreba, kai 

persibraukia veidą, jis gėdijasi pats savęs ir savo dvejonės. 
Daugybė moterų verkė ir juokėsi jo glėbyje, ir šita mergina jo 
goslumo nesulaikys niekuo. Tad ko jis dvejoja? 

Įtaikiai, lyg norėdamas iš anksto atlygint už tai, kuo jo są- 
žinė dygisi, Erikas klausia: | 

— Karina! Ko norėtum? Duosiu, ko tik panorėsi! 

Bet Karina nustebusi papurto galvą. Ko dar ji gali trokšt šią 
išsipildymo valandą? Ji gali būti dviese su karalium ir žvelgti 
jam į veidą. Karalius jai geras, daugiau nieko ji netrokšta. 

— Man nieko nereikia! - varžliai atsako Karina. - Turiu vis- 
ką, ko noriu. | 

Erikas krūpteli, jo įtarumas pabunda. Mergina gudresnė 
už kitas ar paprasčiausiai kvaila? 

— Tikrai nieko nenori? — spiria jis, žengtelėdamas arčiau. — 
Papuošalų? Gražių drabužių? - siūlo, delnu glostydamas Ka- 
rinai skruostus, ir jį užlieja palytėjimo palaima. 

“Karina pašoka, pažvelgia į jį ir jai vėl sušvinta pavasaris 
Žuvų turguje, vėl studentai dainuoja ir saulė kaip auksinis 
luotas plaukia žydru dangumi. Bet paskui praslenka daug 
juodų, liūdnų dienų, ir karalius niaurus ir liūdnas, ji blogai 
sapnavo karalių. Ir Karina droviai šnibžda: 

— Aš tik norėčiau, kad karalius būtų laimingas... 

Tas žodis smogia Erikui į širdį ir širdis krūtinėj sutirpsta, 
jis akimirksniu pajunta žemiškos valdžios tuštybę ir tą nenu- 
manytą pajautą, kuri dabar pasiekiama ranka. Šešėliai tolsta, 
jis vėl jaunas, tyras ir trapūs liutnios £52 tarsi sidabras su- 
skamba jo sieloj. 

— Dar niekas šito nelinkėjo man, - susijaudinęs sako jis ir 
prisimena mirusią motiną, vaikystę be meilės, smurtingą tė- 
vą, kuris šviesiaplaukį Joną mylėjo labiau nei jį, prisimena ir 
tuos, kurie supa jį kaip valdovą, ko nors gviešdamiesi. Dar 
niekada jis nepatyrė tokio valdžios vienatvės dagumo kaip tą 
akimirką. 

Bet jis jaučias vertas ir karališkos šidšikių kai švelniai ir at- 
sargiai kilsteli Kariną ir apkabina. 

— Miegok ramiai, mažoji Karina! — sako, švelniai lūpom 
palytėdamas jai kaktą. - Tesaugo tavo miegą visos gerosios 
dvasios. | 

Durys trinkteli ir karaliaus nebėra. Šaltam kambary gūži 
Karina viena ant lovos krašto, susinėrusi rankas. Drebulys 
virpina jos kūną, nes karaliaus gražios lūpos palietė jos kaktą, 
nes karalius jos neužmiršo. Mėnulio šviesa dar tvieskia kam- 
barėlin, bet žemai, mieste šunys kaukt nustojo ir mėnulis jau 
pavirto švelniu nakties tėvu, kuris gailis nusiminusių ir nevil- 
tį šviesa nusidabruoja. 

Nuostabaus svajonių išsipildymo pakylėta sėdi Karina ant 
lovos krašto — vaikas, kurį pabučiavo karalius. 


Ir karalius tą naktį nemiega. Į puotų menę jis grįžti neketina, 
knygos — vieninteliai ištikimi draugai — taip pat nenuramins 
širdies, kurioje skamba gaudžia palaiminga melodija. Užsi- 
svajojęs, įnikęs į savo mintis jis kopia aukštais laiptais į bokšto 
kambarį. 

Ištikimasis Berėjus, užniktas niūrių minčių, sėdi nakčia 
prie astroliabijos. Mėnulio pilnaties naktį jis niekad neužmie- 
ga, nes tokią naktį piktos dvasios gali įsismelkti į žmogaus 
sielą ir užvaldyti kūną. Niūrių minčių užgultas, jis nemie- 
ga, mąstydamas apie amžiną prakeiksmą, kuriuo Žmogus 
nusmerkiamas dar gimimo dieną ir kuris nieku verčia blogį 
ir gėrį. Jis permąsto niaurias Kalvino mintis, kurios jį išginė 
tremtin, užtraukė nešlovę ir privertė bėgti į šiaurę. Bet išdi- 
dus mokslinčius nenusilenks ir neatsisakys to, ką laiko tei- 
singu. | 

Įėjus Erikui, jis pakyla nuo stalo ir nustebęs Žiūri į savo val- 
dovą. Eriko veide matyti kažkas vaikiška ir nuoširdu ir Berėjus 

šimtąjį kartą nusistebi tąja prigimties keistybe, kai iš karštumo 
nesibodima net nužudyti. Stebisi tuo ištaigą mėgstančiu, tuš- 
čiagarbiu, gabiu Žmogum, kurio taurus dosnumas jam senatvėj 
suteikė ramybę. Jis savo šimtmečio vaikas, pagalvoja Berėjus. 
Ką dar galėtų pagimdyti šis išradimų, baisybių ir gyvenimo 
kvaitulio šimtmetis, pažangai staiga ėmus lėkt baisiu ir svai- 
ginamu greičiu, akimirksniu nušluojant ramius šimtmečių pa- 
siekimus. 

Sušilusiom akim, visu sielos kilnumu švytinčiu veidu Eri- 
kas iš lėto atveria užšalusį žvaigždžių bokšto langą. Šaltis lau- 
ke nuslūgęs, švelnus, žvaigždės giedram tėvo mėnulio šviesos 
lauke išdidėjusios. 

- Šiandien žvaigždės skaisčios, Berėjau! - sako Erikas, žiū- 
rėdamas į jas. Jis žiūri į savo gimimo žvaigždes ir jų jau ne- 
bijo. - Šiąnakt planetos nepiktos i ir pasaulis nepiktas, - sako 
jis ir Berėjus linkteli, nes iš efemeridžių matyti, kad šiąnakt 
žvaigždės išsidėsčiusios palankiai. 

Erikas mokinys patikliai kaip vaikas uždeda delną moky- 
tojui ant peties ir artėja prie jo kaip kažkada, prieš daugel metų 
būdamas dar vaikas, kuris troško su geru mokytoju žiniose ir 
knygose atrasti pakaitalą to, ko gyvenimas jam nedavė. 

— Noriu, kad parengtum naują horoskopą, - sako jis ir jo 
balse girdėti džiaugsmas ir retai patiriamos laimės virpulys. 

Jis suneria rankas ir žiūri į didžiules žvaigždes atlėgusioj 
nakty. Jo balsas pakilus, kai sako: 

— Tai tik maža mergaitė, maža, šviesiaplaukė mergaitė. Gi- 
musi tūkstantis penki šimtai keturiasdešimt aštuntaisiais mūsų 
Viešpaties Kristaus metais, lapkričio aštuonioliktą, trečią valan- 
dą nakties. Šitiek išsiaiškinau. 

Berėjaus plunksna skrebena popierių, kai jis rašosi skaičius, 
ketindamas pradėti ilgus skaičiavimus. Jis paslapčia žvilgteli 
į Eriką, atversdamas brangias, retai kur pamatomas efemeri- 
džių lenteles. Sunėręs rankas Erikas tebežiūri į dideles žvaigž- 
des ramiam žiemos danguj. Ir šypsosi. 

Karalius šypso švelniai ir gražiai kaip vaikas. 

Berėjus atsidūsta ir horoskopo brėžinyje pradeda skirtin- 
gų spalvų rašalu žymėti žvaigždžių padėtis tąnakt, kai gimė 
Mauno duktė Karina. 


PENKTAS SKYRIUS 


Praslenka žiema, dienos vėl šviesėja ir išaušta rytas, kai kimus 
išsiilgusių gervių klyksmas sušaukia Stokholmo miestiečius 
prie durų ir prie vartų ir jie, pakėlę galvas, pažvelgia į žydrą 
dangų. Metas neramus: maisto prekes iš šalies išvežti už- 
drausta, karštligiškai stiprinamos tvirtovės, tikrinami ginklų 
sandėliai. Jorano Persono patikėtiniai turi daug darbo, o kara- 
lius, atsivėrus vandenims, su savo laivynu galų gale išplaukia 
į Heseną pirštis. 

Patrankos trenkia garbės šūvius, plazda vėliavos su karū- 
nom, sąsiauryje verpetuoja parako dūmai, žadindami jaus- 
mus ir įkvėpį. Svedijos laivynas subūrė numatytą skaičių karo 
pajėgų — tai baugi galybė, kurią turi pamatyti Danija, todėl 
karalius plaukia pirštis. Bet jis turbūt dar nė pats nežino, ar 
tie ketinimai rimti, nes tuo pat metu, tyliai juokdamasis, rašo 
gražų, riteriškų dūsavimų kupiną laišką gudruolei Anglijos 
Elžbietai ir tikina piršlybom Hesene tenorįs ją išmėginti. 

Štai koks pakvaišęs karalius Erikas. Negana, kad pirm jo į 
Heseną lekiantį pasiuntinį Kopenhaga suima, kai šis neteisė- 
tai reikalaudamas atidaryti miesto vartus sodriausiais švediš- 
kais žodžiais išderglioja mėšliną Frederiką ir jo mėšliną mies- 
tą. Laišką Elžbietai atima danai ir išmintingasis Frederikas su 
džiaugsmu skubinai nusiunčia jį karštakošiam grafui. 

Taigi Hesenas Eriką atstumia iš tolo ir įsiutęs grafas atsiun- 
čia jam tokių karštų linkėjimų, kad Švedijos didikams kaista 
ausys ir rankos stverias kalavijų. Bet Erikas, pamišėlis Erikas, 

tik juokiasi, pliaukšėdamas delnais sau per kelius, tik juokia- 
si ir akys Žėri, žiba balti dantys. Vėl pakyla burės, nugriaudi 
patrankų šūviai ir Erikas su laivynu sugrįžta, pamatęs, kad 
tas tinkamas laivybai ir parengtas kautynėms. Paskutinį kartą 
sudie, Heseno didžiapilvi grafe, tavo duktė Erikui per liesa ir 
per daug spuoguota. 

O Karina? Ką ji supranta apie politiką ir išsvajotą valdžios 
galybę! Drauge su Virginija ji stropiai skiemenuoja iš knygų, 
plunksna braižioja žalgias raides popieriuje, kaip liepia ge- 
raširdis mokytojas. Ji, aiškų, supranta, kad karalius turi vest 
aukštakilmę. Pati sau mąsto, kad Erikas parplauks su gražia ir 
gera karaliene, tinkama gimdyti jam vaikus. Bet nedidelis dy- 
gliukas bado širdį. Karaliui iškeliavus, niaurios pilies menės 
pasidaro tamsios, šaltos. 

Slaptą, palaimingą valandėlę Karina guodžias tuo, kad ka- 
ralius jai geras ir jos neužmiršta. Pavasarį ji pastebėjo šiokių 
tokių švelnaus dėmesio ženklų. Jos siauručio pastogės kam- 
barėlio baldai pataisyti, ant grindų atsirado minkštas vilnonis 
kilimas, ji gavo dar vieną naują apdarą, išsiuvinėtą plonais si- 
dabro siūlais, kokius vilki tik kilmingosios merginos. O kartą 
karalaitė Elžbieta pasikvietė ją ir davė išsiuvinėt ploniausios 
drobės marškinius - karaliaus marškinius. 

Tiesa, karalius jos nešnekina. Bet sykį mokytojo siaubui ir 
Virginijos džiaugsmui pasirodė skaitykloje, pasižiūrėjo, kaip 
Virginija rašo, ir Karinos pusėn žvilgtelėjo. Juosvas, šiltas ka- 
raliaus žvilgsnis buvo kupinas gerumo ir Karinos gyvenimas 
akimirksniu paplūdo džiaugsmu, virto pavasario švente. Ka- 
rina nepastebi vėl svaidomų reikšmingų žvilgsnių, pagiežingų 
šypsnių ir piktų šnabždesių aplinkui. Brita su Ingreda, kurios 
tikriausiai noriai būtų jai šitai parodžiusios, išsiųstos iš pilies. 

Karina ir pati savęs nepažįsta, ji nesupranta, kodėl supurs- 
lojusį džiaugsmą akimirksniu nustelbia juodžiausia neviltis. 
Kai laivyno patrankos griaudžiojo karaliaus garbei, ji nulin- 
do savo pastogės kambarėlin ir atsigulus liete suliejo ašarom 
naują minkštą pagalvę. Bet tą pat vakarą ji jau šypsojo, įsi- 

leidusi į svajones, plūsdama šviesiu pavasarišku džiuguliu. 
Dabar ji greit parausta ir nukaista, kas kartą, kai susijaudina, 
kraujas nevaldomai muša į skruostus. Kas jai? Sykiais ji mano). 
kad užniko liga, ir norėtų liūdno ir išmintingo pono Dionizi- 
jaus paprašyti vaistų, bet vaistų nuo jos negalios turbūt nėra, 
o ir drovisi Karina skųstis. 

Mokyklos kambario langas atdaras, į drėgną vėsą veržiasi 
vasaros šiluma ir šviesa. Nelyg juodos žaibų strėlės žydrame 
danguje šmaižo čiurliai, plunksna piktai dreskia popierių ir 
smėlis piktai gurgžda, kai Karina sausina juo prirašytą po- 
pierių. 

Senas, pasišiaušęs mokytojas vaikšto po kambarį ir, norė- 
damas apraminti vietoj nenustygstančią Virginiją, seka pasa- 
ką. Pasakoje gyvena karalius, ragana ir užkerėta karalaitė ir, 
prastai nusiteikusi, Virginija nepatikliai klausosi, braižiodama 
raides popieriuje. Karina irgi klausosi ir mąsto apie karalių. 
Gal iš tiesų pikti kerai apniko karalių; juk visi žino, kad Jorano 
Persono motina, kurios smakras lenktas ir akys ašaroja, yra 
ragana. Be motinos raganiškų išdaigų Joranas Personas ne- 
būtų pasiekęs dabartinės valdžios, nebūtų tapęs karališkuoju 
teisėju, kurio savivalės baiminasi net kilmingiausi didžiūnai. 
Gal iš tiesų kerai užniko karalių, bet gal kada nors jis ras už- 
kerėtą karalaitę ir bus laimingas. Karinai širdį vėl bado ta ne- 
didelė akstis, ašaros smaugia gerklę, nors ji linki karaliui gera. 
Bet užkerėtos karalaitės karaliui ji nelinki, ne, tegul karalius 
pasitenkina Heseno džiūsna. 

Pasišiaušęs ir apšiuręs kaip senas apuokas mokytojas kos- 
čioja ir seka pasaką. Nuo kambario drėgmės jam gelia dantis, 
o akys greitai taip suges, kad jau neįžiūrės raidžių, bet jis nuo- 
lankiai kęs šitą Dievo lemtą bausmę. Sykiais jis šilumą spindu- 
liuojančiom akim pažvelgia į svajonėse paskendusios šviesius 
Karinos plaukus ir tamsius antakius. Jis irgi visko girdėjo, bet 
tariasi pažįstąs Kariną ir piktom kalbom netiki. 

Jis vaikšto po kambarį minkštos odos batais ir pasilenkęs 
pasižiūri pro Karinos petį, kaip ši rašo. Karina sutrinka, neno- 

ri, kad mokytojas pamatytų, bet jis jau laiko popierių gyslotoj 
seniokiškoj rankoj ir pučia nuo rašto smėlį. 

— Ericus Rex, Ericus Rex, Ericus Rex, — krutindamas lūpas, 
skaito jis ir nemato Karinos klaidos nei praleidus raidę. Per po- 
pieriaus kraštą jis dirsteli į Kariną ir pamato liūdnas skaisčiai 
mėlynas akis ir ugnim degančius švelnius apvalius skruostus. 

Senasis mokytojas atlyžta ir atsidūsta, padeda popierių 
ir raukšlėta ranka švelniai paglosto Karinai galvą. Žodžiai ir 
perspėjimai čia nepadės, mergina vis tiek eis likimo keliu. Lai- 
mė truks trumpai, gėda liks ilgai, bet senas ir šlubas mokyto- 
jas nieko negali pakeist. 

Smėlis laikrodyje subyra. 

— Gali eiti, Karina! - maloniai sako mokytojas. - Gali šian- 
dien aplankyt namus, kaip žadėta. 

Skaisčiai nušvitęs Karinos veidas ir akys jam kaip atlygis. 
Nes apsilankymai namuose Karinai dabar reta šventė. Pilyje 
jais nepatenkinti, o Karina paskutinį kartą lankėsi tada, kai 
kūpsojo aukštos sniego pusnys, ir prisimena, kad sergalingas 
tėvas kosėjo ir suirzęs nesiklausė jos šnekų apie pilį. Karina 
taip pašoka nuo krėslo, kad sijonai sušvyluoja, pamojuoja su- 
niurusiai Virginijai ir tuptelėdama pabučiuoja mokytojui ran- 
ką. Ir išpuolusi lauk mitriai nutapena akmeniniu grindiniu. 

Pasišiaušęs mokytojas žiūri jai pavymui, susimąstęs pake- 
lia prie trumparegių akių švelnių mergaitės lūpų pabučiuotą 
ranką ir nusibraukia jausmingą seniokišką ašarą. Jaunystė, 
laimė, džiaugsmas pralekia strėlės greičiu, tartum žydram 
danguj už lango šmaižantys čiurliai. 


Šiukšlinom Stokholmo gatvėm Karina bėga į miesto pakraš- 
tį, į namus. Jos džiaugsmas neapsakomas, todėl skrenda kaip 

ant sparnų. Ji vilki plonais sidabro siūlais siuvinėtą apdarą, 
rankoje nešasi lauktuvių ryšulėlį iš pilies, — tai, ką sutaupė 
nuo savo dalies. Dabar pavakarė, tad darbai dirbtuvėse baigti, 
tarnaitės su melžtuvėm skuba į ganyklas anapus mūrų, kai 
kur prie vartų stoviniuoja miestiečiai, apsivilkę paltus su Ži- 
biom alavinėm sagom, ir dairosi, koks oras. 

Jie visi žiūri į Kariną — praeiviai ir tie, kurie stoviniuoja gat- 
vių kampuose, ir kuo artyn namų, tuo daugiau smalsuolių. 
Karina švyti džiaugsmu manydama, jog; visi gręžiojas į jos si- 
dabru siuvinėtą apdarą. Taip, ji pasikeitusi, bet čia, čia niekas 
nepasikeitę. 

Iš dažyklos tebeteka į gatvę nešvarus vanduo, raudonai 
mėlynai spalvindamas akmenis ir skiedras. Ir prie šių vartų 
tebeknaisioja žemę išdidi ponios Ursulos kiaulė, nepaisyda- 
ma jokių draudimų nei drausmės taisyklių, kaip ir šeiminin- 
kė. Kiaulė iš nuostabos kriukteli ir, pametusi savo rūpestį, 
taip pat įsižiūri į Kariną. Karina nusišypso ir, plūste plūsdama 
džiuguliu, valiūkiškai tūpteli didžiulei ponios Ursulos kiau- 
lei, labai panašiai į pilyje viešėjusį anglų pirklį. Juokdamasi, 
džiūgaudama Karina šokio žingsneliu strykteli pro dailiai 
drožinėtus vartelius į kiemą. 

Ten, kiemo gale, stovi jų žema trobelė. Saulė švykso pro 
mažučius žalius langelius, ant mūrelio palei krosnį, kaip vi- 
sada, tupi miegūsta katė. Ir tėvas — rimtas, liūdnų akių, nu- 
balusiais ir susivėlusiais ūsais — atsisėdęs ant suolelio blizgi- 
na geležinius miesto kareivio šarvus, nes kas rytą jie turi būt 
švarutėliai ir žvilgantys, kad nesumenktų tvarkos sergėtojų ir 
teisingumo garbė. Po mamos mirties Karina retai matė tėvą 
šypsantį, dar liūdnesnis ir vienišesnis jis pasidarė, kai Karina 
išėjo į karaliaus pilį. 

Bet tėvo akys šypteli, kai Karina lekia tiesiai jam į glėbį, 
apkabina, šniurkščiodama ir juokdamasi iš džiaugsmo, švel- 
niom lūpom bučiuoja jo barzdotus skruostus. Tėvas atsargiai 
pastato šarvus prie sienos, atsistoja, atgalia ranka droviai per- 
sibraukia ūsus ir sumikčioja: 

— Na, na! 

Jis irgi įsižiūri į Kariną, o Karina — su juoko duobutėm 
skruostuose — atsistoja vidury mažos trobelės, išskleidžia 
pirštų galiukais sidabru juostuotą sijoną ir tūpteli žemai kaip 
rūmuose. Bet šitai matant tėvo šypsnys gęsta ir kuo ilgiau jis 
žiūri į Kariną, tuo skvarbesnis ir atšiauresnis darosi jo žvilgs- 
nis. Karina suglumsta, surimtėja, nustebusi ir klausiamai ji 
pažvelgia į tėvą. 

Bet tėvas tepasako: 

— Užaugai, Karina. Tu jau didelė. 

Tik tada Karina pastebi Maksimilianą, kuris sėdi ant lovos 
krašto ir taip pat žiūri į Kariną keistu, piktdagos perkreiptu 
veidu. Karina šūkteli, puola pabučiuoti ir jo, - taip nudžiugus, 
kad jis čia, nes stiklapūčio sūnus Maksimilianas - mylimiau- 
sias jos vaikystės draugas. Bet šis šiurkščiai atstumia ją, smar- 
kiai atlošia galvą, tada nerangiai ištiesia ranką ir pasisveikina 
su Karina. | 

— Arnepabučiuosi manęs, Maksimilianai? - įsižeidusi klau- 
sia Karina, irgi perverdama jį žvilgsniu. 

Tuomet ji viską supranta ir kraujas plūsteli jai į veidą susi- 
gėdus dėl savo elgesio. Nes ir Maksimilianas užaugo. Jam virš 
lūpos sužėlę tamsūs švelnūs ūseliai, rankos pūslėtos, nudegin- 
tos lydalo kaip tikro stiklapūčio, jis vilki tikros mėlynos olan- 
diškos gelumbės švarką. Karina puikiai supranta, kad jie jau ne 
vaikai ir jai nedera bučiuoti Maksimiliano, kad ir kaip jį myli. 

Bet Maksimiliano žvilgsnis Karinai nepatinka - jis dygus, 
įžūlus, nirtus, nužiūrint dailų jos drabužį. 

— Iš kur tu čia dabar? - klausia Karina, nenorėdama pa- 
rodyt sumišimo, nes staiga pajunta, jog praaugo vaikiną ir jį 
pranoko, kad ir koks gražus Maksimilianas. 

Išdidumas neleidžia jam atsakyti, bet tėvas, senas paikšis, 
suskumba paaiškint: 

— Norėdamas ką nors apie tave sužinoti, Maksimilianas 
dažnai mane aplanko. Kaip tik dabar šnekėjomės apie tave. 

Maksimilianas dėbčioja į savo rankas, atsainiai linguoja vi- 

su kūnu, bet jis tik apsimeta, — Karina tai supranta, taip pat 
suvokia, kad Maksimilianas jos drovisi, - žavisi ir drovisi sy- 
kiu, ir pavydi. Užtat keistai elgiasi, bet jo žvilgsnis Karinai 
nepatinka. 

— Žiūrėk, ką tau atnešiau, tėve! — sako Karina, atrišdama 
ryšulį. | 

Ryšulėly ji atnešė cukruotų vaisių, pačios pasiūtą puošnią 
staltiesėlę ir molinį ąsotį prieskoniais pagardinto ispaniško 
vyno, kuris tikrai pralinksmins tėvą ir paakins papasakoti 
apie savo jaunystę senojo karaliaus Gustavo laikais, apie karą 
Suomijoje ir Vyborgo apsiaustį. 

Bet tėvas nesidžiaugia lauktuvėm, o tik stebi Kariną skvar- 
biu ir atšiauriu žvilgsniu. Tuomet ją pagauna noras pasigirt, 
ką nors pasakyt, kad tėvo veidas iš pasitenkinimo virptelėtų, 
ir Maksimilianui parody kad, tapęs stiklapūčiu, prieš ją ne- 
sididžiuotų. 

— Karalius man geras, - sako Karina ir raudonis užlieja jai 
skruostus. - Jo valia išmokau skaityti. 

Tai padaro įspūdį. Tėvas pašoka ir persižegnoja: 

— Tu... skaityti? 

Karina greitai palinksi galva, akies kertele žvilgteli į Mak- 
similianą ir kaip akivaizdų dalyką praneša: 

— Ir rašyti jau moku! 

Bet Maksimilianas tyli, o tėvas susimąstęs žengteli prie sta- 
lo ir, įbedęs į stalviršį akis, vėl sumezga Karinos lauktuvių ry- 
šulį. Karinos džiaugsmas gęsta, akys tamsėja. 

— Ne... tau tai neišeis į gera! - galų gale pabrėžtinai išspau- 
džia tėvas. 

Karinai ištrykšta apmaudo ašaros. Tėvas nieko nesupran- 
ta! Bet sykiu ji mato, kad tėvas susenęs, paliegęs, pražilęs, ir 
nuojauta, stipresnė už suvokimą, Karinai sako, jog tėvas vis 
dėlto teisus. Tėvas teisus, Karina žengia pragarmės pakraščiu, 
nežinodama, kur eina ir kad ją supa baugi juoduma. Bet net 
juodumoj švyti švelnios, tamsios karaliaus akys ir dėl tų akių 
Karina gali padaryt bet ką. Todėl ji sušiurkština širdį: 

— Ko judu į mane taip žiūrit! — rėžia ji keistai ledėjančia 
širdim. 

Tėvas nieko neatsako. Maksimilianas nulenkia galvą, pa- 
siima kepurę ir sukinėja pūslėtose, stiklo lydalo nudegintose 
rankose. | 

— Vargu ar kilniajai mergelei iš pilies stiklapūčio draugija 
maloni, - kerta Maksimilianas, žeisdamas ir Kariną, ir save. - 
Aš išeinu! 

Ir ryžtingai žengia prie durų. Bet Karina staiga atsimaino 
ir prišoka prie jo. 

— Kvaileli Maksai! - šūkteli ir šypsodama, juokdamasi pa- 
purto Maksimilianą už ausų. 

Bet kažkas atsitiko, - ji nesupranta kas, nes Maksimilianas 
nuraudęs ištrūksta iš jos rankų: 

— Sidabrėliai! — pagiežingai tėškia jis. - Fui, po velnių! — 
nusikeikia ir supykęs puola pro duris, bet Karina nė neketina 
bėgt jam iš paskos. Stovi iškėlus galvą, degančiais skruostais 
ir tikrai nesupranta, kodėl Maksimilianas šitaip elgiasi. 

Tada tėvas sunkiom, pavargusiom kojom prie jos prieina ir 
uždeda ant peties svarią ranką. Vėl apglobta tėvo švelnumo, ji 
apsipila ašarom, pasigręžia į jį ir įsikniaubia į petį. 

— Aš nieko bloga nepadariau, tėve! - šniurkščioja ji. 

Tėvas įdiržusiu, dideliu delnu glosto jos švelnius plaukus. 

— Maksimilianas - geras vaikinas, - lyg pats sau niūriai ta- 
ria tėvas. 

Kuo Maksimilianui nepatiko sidabru išsiuvinėtas Karinos 
sijonas? Karina nesuvokia, ko jai liūdna, bet jau žino, jog visa 
negrįžtamai paliko praeity. Jau nebėra jai kelio į tėvo ir Mak- 
similiano pasaulį. Ji prisimena savo vaikišką svajonę, Mak- 
similiano bučinius ir gražų stiklapūčio namą su spalvotais 
stiklais duryse. Maksimilianas žadėjo parsivest ją ten kaip šei- 
mininkę, kai užaugs. Kažkada Karina užvis labiausiai mylėjo 
Maksimilianą, labiau - tik tėvą. Gal ir dabar Karina jį myli už 
niaurų kietakaktiškumą ir nudegūsias amatininko rankas. Bet 
vargšės merginos svajonė apie gražų namą, miestietės šeimi- 

ninkės garbę ir saugią tėvo senatvę susprogo kaip burbulas. 
Vaikystėje susikurta, švelnių bučinių sustiprinta ateities sva- 
jonė jau netraukia Karinos. Ji išaugo iš tos svajonės, kaip iš 
senų drabužių. 

Iš tolo atsklinda skardūs, drąsinantys trimito garsai. Pily 
keičiasi sargybiniai. 

— Turiu eiti, - tyliai tarsteli Karina, išsiverždama iš tėvo glė- 
bio. - Sudie, tėve! - sako, pasilenkusi pabučiuoja tėvo skruos- 
tą, atsisveikindama su vaikyste, viltimis ir vaikiška meile, pati 
viena išeidama į tamsą. 

— Tegul Dievas iš dangaus tave saugo, vaikeli, — suni su 
ašaromis akyse išspaudžia tėvas. - Aš apsaugot negaliu! 

"Ir Karina išeina tramdydama verksmą, nes dabar ji turi 
būti drąsi, drąsi ir stipri, nors neapsakomas liūdesys graužia 
širdį. 

Ir gerai, kad ji drąsinasi, nes prie vartų jos tarytum laukia 
galingoji ponia Ursula, už rankos stipriai laikydama savo ap- 
sisnarglėjusį vaikigalį. Ir daugiau žmonių gatvelėj stoviniuoja, 
tarsi kažko laukdami. Kad ir nusiminusi, Karina pradžiunga 
juos pamačiusi, nes pažįsta juos visus — daugis vaikystėj jai 
buvo geri, alkaną virtuvėje pavaišindavo riekele duonos su 
sviestu ar kitokiu gardėsiu. 

— Laba diena, gerieji žmonės, - linksmai pasisveikina Kari- 
na, bet nei vienas jų neatsako, o traukiasi į šalį, įbedę į ją šaltas 
ir įtarias akis. 

Karina vėl suglumsta, dar mėgina ESS šypsotis ir ne- 
jučia tūpteli, išskleisdama savo gražųjį sijoną. 

— Laba diena, ponia Ursula! - sako ji ir veidas virpteli šyps- 
niu. 

Ponia Ursula nusispjauna jai po kojų. 

— Fui! - ir dar nuoširdžiai nusistebi: - Net nesigėdija! 

Snarglinas berniūkštis prapliumpa juoku, bet ponia Ursula 
trūkteli jį už rankos ir nusiveda. Geltonsnapis parodo Karinai 
ilgą nosį, mėgina kažką šaukti, bet jam per burną pliaukšteli 
platus motinos delnas. Karina išgirsta tiktai vieną Žodį: 

— Karaliaus!.. - kai pasigirsta pliaukštelėjimas ir vaikas pra- 
deda bliaut. 

Apmirus stovi Karina prie vartų ir žvalgosi, akim ieškoda- 
ma bent vieno prielankaus žvilgsnio. Bet vienas po kito pažįs- 
tami Žmonės gręžiasi nuo jos ir nueina. Karina nunarina galvą 
ir leidžiasi pilies linkui. Sliūkina tamsiausiais pasieniais, tvy- 
lina išsigandusi, susigėdusi, lyg ką bloga padariusi. 

Bet ji nieko bloga nepadarė, tai ko žmonės šitaip į ją žiūri? 
Karina jau visai nesidžiaugia sidabru siuvinėtu sijonu. 


Sapnuose Karina aklioja pragarmės pakraščiu ir verkia. 

Ji paliko viena, neturi namų nei tėvo globos, karaliaus pilis 
jai atrodo niauri ir rūsti, ji jau pastebi atšiaurius, smalsius ap- 
linkinių žvilgsnius ir žino, jog, visi džiaugsis, jeigu jai nutiks 
kas bloga. Herkulis įžūliai šaiposi iš jos, net mažoji Virginija 
vaikiškai susmalsus sykiais nužvelgia ją lyg prisiklausius ko- 
kios nors bjaurios tarnaitės negerų šnekų. 

Bet karalius sugrįžta ir Karina užsiveria savy, vaikšto sau 
aukštai iškėlus galvą, nuslėptom ašarom žvilgančiom akim. 
Karalius sugrįžta ir kelioms dienoms užsidaro derybų menėje 
su karo vadais bei Joranu Personu, bet kartais Kariną kliudo 
šiltas, tamsus karaliaus akių žvilgsnis ir tada ji nieko nebema- 
to, o gyvena tik dėl šitų akimirkų. 

Vėl giedra vasaros diena, pratybų lauke debesim kamuo- 
liuojasi dulkės, drebindami žemę žygiuoja išprakaitavę pa- 
šauktiniai su atstatytom alebardom. Bet karalaitės Elžbietos 
siuvimo kambaryje vėsu, o šalia Karinos prie stovo jau sėdi 
mažoji Virginija papūtus lūpas ir mokos dailiai siuvinėt nuo 
adatų dūrių ištinusiais pirštų galiukais. Karina siuva greitai ir 
gražiai, į kitas merginas nežiūri, užtat kitos į ją žvilgčioja vis 


75 


dažniau. Vyriška, šiurkšti karalaitė Elžbieta irgi sykiais dirs- 
teli per knygos viršų ir stebėdamasi svarsto, kuo ta paprasta 
mergina traukia vyrus. Ji to nesupranta, bet į ją niekas niekad 
ir karštai alsuodamas. Todėl ji panaši į rūgštų, suvytusį obuo- 
lį, kai sėdi čia prie knygos, didžiuodamasi savo išmintim ir 
išsilavinimu. 

Tuomet į kambarį įžengia rūmų valdytojas Svenas ir plonu 
balsu praneša: | 

— Jo didenybė teikiasi pakviesti Kariną, Mauno dukterį. 

Karina išblykšta ir nusiminusi pažvelgia į karalaitę Elžbie- 
tą. Viena rūmininkė šūkteli, adata įsidūrusi pirštą. Karalaitė 
suraukia antakius ir linkteli Karinai. Dar neatsigavusi Karina 
atsistoja, žemai tūpteli ir droviai nuseka paskui išdidųjį rūmų 
valdytoją Sveną. Nieko panašaus dar nėra buvę, - rūmų da- 
mos iš susijaudinimo drebėte dreba, bet karalaitės Elžbietos 
smerkiamas žvilgsnis jas nuramina. 

Ir Karina, sudėjusi delnus, dreba, nuolankiai sekdama pas- 
kui rūmų valdytoją Sveną. Jai pirmiausia šauna mintis, kad iš 
nežinių padarė kažką bloga ir už tai karalius ją nubaus. Bet 
Svenas veda ją ne į karaliaus darbo kambarį, o laiptais žemyn 
ir laukan pro šonines duris, paskui per sodą, pro meistro Ala- 
ro daržą ir šilimamius į karaliaus parką. 

Ten stovi mįslingas namelis, kurį per vasarą statė užjūrio 
meistrai, ir visi bergždžiai spėliojo kam. Namelis jau baigtas 
ir pastarosiom dienom į jį nešė žaliuosius augalus iš šiltnamių 
ir kažkokius uždengtus krepšius, iš kurių sklido čiulbesys ir 
čiepsėjimas. Rūmų valdytojas Svenas abejingu veidu veda 
Kariną prie šito statinio ir jai pradeda dunksėt širdis. 

Prie durų Svenas sustoja ir mosteli į mažą, margą namelį. 

— Į vidų turi eiti viena, - dalykiškai sako jis. - Toks kara- 
liaus įsakymas. 

Likęs vienu du su Karina, rūmų valdytojas Svenas nesivar- 
gina pridurti žodžio „didenybė“. Jis nueina pilies link, purty- 
damas galvą ir net tyliai švilpaudamas. 

Karina lieka viena ir, pridėjusi delną prie krūtinės, pirštų 
galiukais pritykina prie paslaptingojo namelio. Visokiausiom 
spalvom tvaska jo langų stiklai, o staktos, stogo kraigas ir nuo- 
lydos išgražinti grakščiais medžio drožiniais. Karina atveria 
duris ir į ją ūmai plūsteli nuogąstus ir malonus šimtų paukščių 
čiulbesys. 

Karina aikteli. Ji pakliuvo į miškelį, nuostabią giraitę, ku- 
rios keistus augalus čia atspindi galybė didelių veidrodžių. 
Prietamsą sklaido pro mažus langelius krintanti įvairiaspalvė 
šviesa, o aplinkui gieda šimtai paukščių. Kirbinėm kabo paukš- 
čių narveliai, o aukščiausiai — giesmininkų. Ant šakos supasi 
išmintingas varnas, pririštas už kojos plona grandinėle. Baltos 
kaip sniegas narvelyje purpčioja startos, burkuoja didžiagerk- 
liai karveliai. Bet aukštai virš galvos nelyg atgaivus upelis be 
paliovos sruvena šimtų paukščių giesmininkų ulbesys. 

Priblokšta, visą pasaulį užmiršusi, Karina krykštaudama 
šokinėja nuo vieno narvelio prie kito, braukia į šoną šešė- 
liuojančias šakas ir susižavėjusi pašaukia kuoduotą ir išdidų 
paukštį, kuris tupi narvely nejudėdamas ir išdidžiai žiūri į ją. 
Karinos rausvos lūpos dega, mėlynos akys žėrėte žėri, krūmų 
šakos velia plaukus. | 

Karalius, kuris, šešėlių supstomas, slėpėsi už medžio, 1š- 
skečia rankas ir apkabina Kariną. Ši krūpteli, nusigandusi 
atšoka ir tūpteli ligi pat žemės. Kodėl ji tokia kvaila? Užsi- 
žiūrėjusi į paukščius, ji užmiršo karaliaus kvietimą ir dabar 
sutrikusi žvilgsniu prašo karaliaus atleidimo. 

Bet karalius vaikišku džiaugsmu žibančiom akim priglau- 
džia pirštą prie lūpų, švelniai apkabina Kariną ir vedasi į 
didžiulį kambarį, kur už krūmų stovi dailus suolelis, o šalia 
kabo paauksuotas paukščio narvelis. Karalius sustoja, Karina 
taip pat sustoja prasižiojusi iš nuostabos ir paukščių namelio 
čiulbesį perveria gargždus ir įsakmus balsas: 

— Karina! 

Karina krūpteli, apsižvalgo aplinkui, bet nieko nematyti, ir 
kimus balsas darkart, jau pikčiau surinka: 

— Karina! Karina! | 

Balsas eina iš paauksuoto narvelio. Pasistiebusi ant pirš- 
tų galų, iš nuostabos ir baimės išplėtusi akis, Karina žengteli 
prie narvelio. Jame tupi nuostabus paukštis, tokio Švedijoj 
dar niekas nėra matęs. Jo stačios plunksnos švyti visom vai- 
vorykštės spalvom, jis vėl praveria negailestingą kumpą sna- 
pą ir surinka: 

— Karina! 

Karalius greit įkiša riešutą pro paauksuotus narvelio vir- 
bus. Paukštis ištiesia koją ir nagais kaip žmogus suima riešu- 
tą. Galingas snapas triaukšteli kietą kevalą, paukštis praryja 
riešuto branduolį ir patenkintas išpučia akis. Tai lyg kokie 
burtai! 

Bet karalius nusiveda Kariną prie suolelio, pasodina, - nors 
ši prieštarauja — juk didenybės akivaizdoje sėdėti nedera, - ir 
pradeda pasakot apie kalbantį paukštį. 

Jūrininkai jį atgabeno iš Indijos anapus vandenyno, sako 
jis. Jis pats išmokė paukštį šaukti Kariną. Kalbantys paukš- 
čiai gyvena iki šimto metų, sako karalius, ir būna protinges- 
ni už žmones. Karina klausosi išplėtusi akis, dvilkčiodama 
čia į karalių, čia į stebuklingą paukštį, ir jau nebepajėgia atsi- 
spirt smalsumui, o užduoda klausimą, kuris kamuoja visą 
dvarą: 

— Kam pastatytas šitas nuostabus namelis? 

Karalius surimtėja. 

— Tau, Karina! - atsako jis. - Tau jį pastačiau ir dovanoju su 
visais paukščiais. 

Bet Karina nenudžiunga, - jeigu šito Erikas tikėjosi. Ji nu- 
leidžia galvą ir atsitraukia nuo karaliaus. 

— Ko nesidžiaugi, Karina? — suniuręs klausia Erikas. - No- 
riu, kad šypsotumeis, kad juoktumeis. 

Karina mėgina nusišypsoti, nes karaliaus įsakymą privalu 
vykdyti, bet šypso labai liūdnai ir netrukus iš po akių vokų 
ištrykšta ašaros, kad ir kaip ji stengiasi jas sulaikyti. Erikas 
karštai suima Karinos rankas. 

— Ko nusiminei, Karina? - griežtai klausia jis. 

Tada Karina galų gale išlieja iškankintos širdies slogulį. 

— Žmonės! — sako ji ir akyse žvilga skaidrios ašaros. - Žmo- 
nės taip keistai į mane žiūri. 

Erikas plyksteli, įširsta, bet prikanda lūpą. Žmonių kalbų, 
žmonių žvilgsnių net karalius negali sulaikyt. Ir jį slapčia pra- 
deda graužti kaltė. 

— Nežiūrėk žmonių, mažoji Karina, - sako jis, delnuose 
gniauždamas Karinos rankas. —- Karalius Erikas - vienas, Eri- 
kas nelaimingas, jam reikia tavęs. Mažoji Karina, karalius il- 
gisi tavęs. Jis šypsosis, jeigu tu šypsosies, jis juoksis, jeigu tu 
juoksies. 

Nustebusi, savom ausim netikėdama, Karina įsistebeilija į 
karalių. Nejučia jos veidą pro ašaras nušviečia šypsena. 

— Ar tai tiesa? —- sukužda ji. - Ak, tada aš laiminga, laimin- 
giausia Švedijoje. 

Nevalingai, jausmų pagauta, ji suima delnais gražią, baltą 
karaliaus ranką ir ilgesingom mergiškom lūpom karštai pa- 
bučiuoja. Per paukščių čiulbesį Erikui vėl sugaudžia nemari 
daina. Pamaži, labai pamaži jis traukia Kariną prie savęs. 

Bet Karina glaudžia rankas prie krūtinės ir jos šypsena gęs- 
ta, akys juosta, žiūrint į karalių. Erikas suglumsta. 

— Bijai manęs, Karina? - nusivylęs klausia jis. 

Bet Karina papurto galvą. Karštos bangos nuvilnija kūnu, — 
tamsa čia pat ir ją praris, ji bijo. Bet papurto galvą ir įbeda į ka- 
ralių juostančias akis. 

Tada Erikas ją pirmą kartą pabučiuoja. Iš jos lūpų Erikas 
perima lakiausią nekaltybės svaigą ir krūptelėjusi Karina pa- 
junta, kaip jos kūnas bunda, krečiamas dar nepatirtos, bau- 

gios ir šiurpios laimės. 

„ Pabučiavęs į lūpas, Erikas paleidžia Kariną ir jo akyse ne- 
belieka jokio šešėlio. Karaliaus veidas švytėte švyti šveliumu, 
džiaugsmu ir Karina virpančiom lūpom jam nusišypso. Eri- 
kas suvokia laimėjęs tai, kas stipriau už valdžią ir karūną, ir, 
neabejodamas laimėjimu, paklausia: 

— Negerai, kad tave bučiuoju, Karina? 

Drebančiom lūpom, apsiašarojus Karina bemat atremia 
paskutinę jo abejonę. 

— Ne, ne! - šūkteli ji. - Karalius negali būt negeras. 

Virš galvos aukštai čiulbuoja šimtabalsis paukščių choras. 
Aistrus ir palaimingas jų ulbesys Karinai visada primins jos 
drovų ir baugų pirmo bučinio žavesį. Nes tuolaik visa buvo 
gražiausia ir šviesiausia. 

Ji nežino, jog paukščių giesmininkų akelės išbadytos karš- 
tom adatom. Jiems atimta rega, kad jie giedotų ir niekad ne- 
nutiltų. Bet karalius tai Žino ir liepė aukštai iškelt narvelius, 
kad Karina nepamatytų giesmininkų akių. 

Karinos likimas nulemtas. Liko tik žingsnelis, o karalius 
Erikas, geidulingas ir išlepintas, gabus ir gražus gundytojas, 
įpratęs gauti viską, ko įsigeidžia. 


Vasaros naktys eina tamsyn, vakarais virš neperregimų miškų 
blyksi amalas, mėliu švyti rugiagėlės po grūdų svarinamom 
varpom. Lauko pakrašty lyg kraujo lašas Žioruoja mažas 
gvazdikėlio žiedas, leidžias saulė ir ramų kaip veidrodis eže- 
rą iš lėto skrodžia karaliaus valtis. Tykiu vandens paviršium 
sklinda džiugūs liutnios garsai. Valties gale, purpuru užklo- 
tam krėsle, sėdi Erikas ir dainuoja savo širdies meilės dainą, o 
jam po kojų, patikliai į kelius atrėmusi galvą, ilsis Karina. 

Pirmagalyje kabo standžiai išsiuvinėtos karaliaus vėliavos, 
paskui laivą vandeniu slenka puošnios valties užuolaidos. Pa- 
maži, net irklų įkaboms negirgždant, slenka ežeru karaliaus 
valtis. 

Užmerkusi akis, Karina šliejasi prie Eriko kelių. Ji svajoja, 
visa jai rodos kaip daina, pasaka ir sapnas ir ji jau nebenori 

pabust iš šito sapno. Karaliaus artumas tarpais suvirpina jos 
kūną palaimingu drebuliu ir ji nejučiomis delnu švelniai glos- 
to karaliaus kelį, pridengtą šilku — stiprų, dailų kelį, kuris su- 
valdo net nirčiausius žirgus. 

Užsimerkus Karina krenta tamson. Ji jau neturi praeities 
nei ateities, tik šias laimingas valandas, kai valtis slenka ra- 
miu kaip veidrodis vandens paviršium ir trapūs, įstabūs liut- 
nios garsai žeria karaliaus Eriko meilę. 

Saulė leidžiasi, vanduo sužvilga purpuru ir tolumoje, tam- 
siam krante suboluoja tarp baltų beržų šviesus namelis. Tykiai 
iriama, valtis artėja prie namelio ir Karina smarkiai plakančia 
širdim krūtinėj vis stipriau merkia akis. 

Kol valtis atplaukia į krantą, tylūs irklininkai iškelia irklus 
ir Erikas, netardamas nei žodžio, padeda Karinai išlipti ant 
prieplaukos laiptelių. Karina žvelgia į grakščias namelio ko- 
lonas ir dailias apybraižas prie tamsaus miško. Saulė krauju 
dažo ežerą, raudoniu dega Eriko plaukai, o akys žiba rūškana 
aistros ugnim, kai skubina namelin Kariną, tvirtai paėmęs ją 
už rankos. Bet Karina nesispiria, lyg sapne ji eina su karalium, 
nebejusdama po kojom žemės. 

Abipus durų sustingę kaip stulpai stovi asmens sargybi- 
niai su geležiniais šarvais ir nuleistais šalmų antveidžiais, 
kaip įsakyta karaliaus. Durys tyliai atsiveria ir užsiveria, kai 
karalius su jauna mergina įeina vidun. Tada žvangteli ant 
durų sukryžiuojamos asmens sargybinių alebardos. 

Virpulingiausią laimės akimirką vienas pratrūksta ašarom, 
kitas kvatoja. Karina, Mauno duktė, karaliaus glėby guli tylo- 
mis, atmerkusi ir išplėtusi akis. 


ŠEŠTAS SKYRIUS 


Saulė jau aukštai, ant gūbrio tyliai ulbuoja volungės, ežere sy- 
kiais pasigirsta vandens paukščio pliuškenimas. Karina sėdi 
ant lovos krašto, saugodamasi sutrikdyti karaliaus gilų miegą, 
ir Žiūri į savo baugų mylimąjį tarsi gramzdindama giliausion 
atmintin miego nuraminto veido kiekvieną brangų bruožą. 
Žiūri į storą, putlią apatinę lūpą, dailią nosį, aukštus, griežtus 
antakių linkius ir baltą kaktą. Karinos akys žvilga liūdesiu ir 
švelnumu, bet kūnu nuvilnija niauri ugnis. 

Ne, karalius nebūna neteisingas! 

Ji atitoksta iš svajonių, išgirdusi žirgų kanopas ir būgnų 
dundesį. Po akimirkos pasigirsta nekantrus bėgimas laiptais, 
beldimas į kažkurias duris. Erikas pabunda ir pašoka, pasi- 
remdamas alkūnėm. Prispaudusi prie krūtinės drebančias 
rankas, Karina sunerimusi žvelgia į karalių ir karalius nusi- 
šypso. Karalius nusišypso jai ir mirtiną Karinos baimę išsklai- 
do džiaugsmas. 

Bet į duris ir vėl beldžia, dunda būgnas. Erikas suniūra, 
aukšti jo antakiai susiraukia. Tačiau jis atpažįsta Jorano Perso- 
no balsą ir supranta, jog iš tiesų nutiko kažkas svarbaus. An- 
traip Joranas nedrįstų jo dabar trukdyti. Karalius karštligiškai 
skuba apsirengt. 

Ir Joranas Personas įpuola į priemenę, šiek tiek įraudusiu 
raukšlėtu, liesu veidu, pergalingai šypsodamas negailestinga 
šypsena: 

— Karas! - surinka jis. - Danijos žygūnai ir Hanzos pasiun- 
tiniai atvyko į Stokholmą. 

Erikas iš įkvėpio parausta. 

— Pagaliau! - sako jis, įsmeigdamas akis į tolį. 

Kyla didi Švedijos valstybė, dabar jo valdymas patirs didžiau- 
sią ir lemtingiausią išmėginimą, išmėginimą, kurio, kaip aukš- 
čiausio tikslo, valdovas turi siekt visais veiksmais ir mintimis. 

Jis nedvejoja nei akimirkos. Jis gimė nugalėtojas. Ši naktis 
vainikavo jo gyvenimą geriausia iš visų žemiškos laimės ne- 
šamų progų. Eriko kūnas lankstus, tarsi atgimęs, kai jis išbė- 
ga laukan ir užšoka ant prunkščiančio žirgo. Būgnas skelbia 
karą, garbę, Švedijos didybę ir tą akimirką karalius jau užmir- 
šęs Kariną. 

Tik dieną ją prisimena ir nusiunčia rūmų valdytoją Sveną 
parvežti jos iš vasaros namelio. 

Bet ką reiškia karas? Kol kas Erikas nežino, nes savom akim 
dar niekad nėra matęs karo. Karina apie tai veikiau tiktai nu- 
mano, kai, žirgams išjojus, sėdi vasarnamy viena degančiom 
akim ir žegnojas dėl visų Švedijos varguolių. 

Užtat Erikas pilies soste sėdi išdidus, nukaitęs nuo svajonių 
apie valdžią, kai Danijos pasiuntiniai grėsmingai skaito raštą, 
kuriuo skelbia karą. Bet Liubeko pasiuntinio Erikas net nesi- 
teikia priimti, šis gali savo reikalą išdėstyt miesto valdytojui ir 
tarybai, nes Erikui karališka garbė neleidžia priimti prasčiokų 
vertelgų, kaip pats sako. Tai išgirdęs, augus ir griežtas Han- 
zos pirklys parausta iš piktumo. 


Bet kas yra karas? Netrukus Erikui teks jį patirt. 
Danija turi daug pinigų ir pirktinės karinės patirties, apmo- 

kyta samdyta kariauna kaip visa naikinanti ir tikslinga karo 
mašina jau ritasi per Skonę į Elvsborgą - Eriko išsvajotą val- 
džios atramos stulpą. Skonė — danų kraštas, bet Rancau sam- 
dyti kariai šito tartum nežino. Plėšdami, žudydami, savo kelyje 
visus plikai apiplėšdami, jie veržiasi pirmyn ir Švedijos pasie- 
nio kraštuos namai paskęsta liepsnose, medžių šakas svarina 
pakarti valstiečiai, o varnai vos pajėgia sparnais pakelti sočius 
kūnus, kad galėtų toliau sekti paskui judančią kariauną. 

Kas yra karas? Pakelėse nuversti pabėgėlių vežimai, į pur- 
vą sutrypti rakandai ir drabužiai, ietimis subadytos pagalvės 
ir jų plunksnų baltas sniegas, nusėdęs ant gaisrų nujuodin- 
tos žolės. Ant kelio aukštielninkas susmukęs tyso negyvėlis, 
krauju apkrekusia nuoga krūtine po palaike sermėga. Batai 
pavogti, o prie basų jo kojų purve klūpi moteris, susiėmusi 
galvą, ir linguoja, visas ašaras išverkusi. 

Pro šalį žengia pušnys, batai, karo žygio kruvinai nutrintos 
basos kojos, vangiai trata būgnas. Arkebuzininkai atkakliai 
stebeilija į priekį, nešantieji šaudymo šakes klupčioja, dan- 
gaus pakraštyje kamuoliuojasi juodi ir niaurūs gaisrų dūmai. 
Laukus jau ištrypė žirgai ir Eriko kariuomenė žygiuoja per de- 
gančią, smilkstančią, dykra paverstą Švedijos žemę. Patrankų 
vežimai klimpsta purve, atsilieka, nuo arklo pašaukti kariaut 
valstiečių sūnūs, pastirę iš baimės, dairosi aplinkui. Vadinasi, 
toks yra karas? 

Ir Erikas juodu žirgu joja pro nuverstus vežimus, bet mo- 
teris, išverkusi visas ašaras, nepakelia suvargusio veido į jo 
tvaskius šarvus ir ant jo žirgo galvos linguojantį plunksnų 
kuodą. Erikas irgi nesižvalgo aplink, o rūsčiai suraukęs kaktą, 
sukandęs dantis, niūriu veidu stebeilija į balno gugą. Jį smel- 
kia pagiežus kartėlis ir nusivylimas. 

Nes akimirksniu viskas pasikeitė ir pasaulio veidas jau ne 
tas. Ištaigą, meilės svaigulį, svajones valdyti nustelbė šiurpus 
karo medūzos vypsnys. Kokie puikūs buvo sumanymai, su 
kokiu įkvėpiu jis lavino savo karius — Švedijos kaimiečius — 
paprastas, ištikimas pajėgas, kurios turėjo įveikt svetimšalius 

karius, kaip išmintingai svarstė to sprendimo įgyvendinimą! 
Bet akimirksniu viskas sugriuvo. 

Jis žino: Turku mieste dabar griaudi apsiausties patran- 
kos ir laivynas supa Auros upės žiotis, nes lemiamą akimirką 
jis turėjo išsklaidyti savo pajėgas ir netikėtu smūgiu palaužt 
klastūną brolį Joną — hercogą, kuris svajoja apie nepriklau- 
somą, Lenkijos remiamą, Suomijos karalystę. Elvsborgas ap- 
suptas ir - baisi žinia, - jau linkęs pasiduoti. Vyrai, kuriais jis 
pasitikėjo, kuriems pilnom rieškučiom dalijo garbę, rangus, 
vienas po kito jį išduoda. Per Turku apsiaustį laivynas pakri- 
ko, pakeliui pabūklininkai klimpsta purve arba bergždžiom 
dingstim delsia Stokholme, vadai dvejoja, nes kiek galvų, tiek 
nuomonių, ir patyrūs karo vadai, - Erikas puikiai žino, - bijo 
vesti savo šalies pajėgas į lemtingą mūšį su apmokyta samdi- 
nių kariuomene. | 

Tad nenuostabu, kad ir Erikas dabar dvejoja! Išmintingi ir 
neabejotini jo sumanymai akimirksniu suiro kaip voratinkliai, 
mostelėjus kalaviju. Išdavystė, išdavystė, šaukia piktas balsas 
širdies gilumoj, apie išdavystę laiškuose pasakoja ir Joranas 
Personas. Ar jis gali pasitikėt kitais, jei nebepasitiki net pats 
savim? 

Ir po šiltos vasaros vėstant vakarams, kai gaisrų nuraus- 
vintame danguje vėl matosi žvaigždės, nerimo graužiamas 
Erikas kopia ant kalnelių ir gūbrių skaityt ir permanyt ne- 
pakeičiamos žvaigždžių žinios. „Auksaplaukis vyras!“ - val- 
džios ir laimės kupinom dienom jis jau buvo užmiršęs tą 
naivų įvaizdį. Į jo širdį vėl įsigauna abejonė. Prakeikta val- 
džiotroškų Sturių giminė, - kaip švariai jie nušlavė savo pėd- 
sakus, nors ėjo išvien su išdaviku hercogu. Žvaigždės dega 
nemirksėdamos rauzganam danguj, žemė smilksta, Žirgai 
baidosi kraujo ir lavonų kvapo. Ar gali Erikas kovoti su pla- 
netom, nujausdamas išdavystę ir šnabždesių kužėte kužan- 
čią aplinką? | | 

Vis labiau niūra Erikas, vis įtariau dėbčioja į kariaunos di- 
dikus, vis slogesnė nuotaika stovykloje. Jis jau nebesuspėja pa- 

dėti Elvsborgui, nes Elvsborgas pasiduoda - baisu ir gėda, - ne 
vienus metus stiprinta, geriausiai karui parengta Švedijos tvir- 
tovė su pilnutėliais sandėliais pasiduoda danams! Kas daugiau 
tai lėmė, jei ne išdavystė? 

Erikas vėl turi keist numatytus veiksmus. Netikėtai imasi 
jų pats ir gena kariuomenę į Daniją, Halando kraštą, Halmsta- 
do linkui. Užėmus Halmstadą, kelias į Elvsborgą jutams bus 
užkirstas. Ir Rancau samdyti kariai, įsibodėję nesibaigiančių 
paribio krašto kelio vingių, kirviais ir ilgakartėm smeigenom 
ginkluotų valstiečių pakrikų, neviltingų puldinėjimų, trau- 
kiasi atgal jau prisiplėšę grobio tiek, kad gali atsidėti. Ruduo 
liūdnas, lietingas, ir Švedijos žiema baugina svetimšalius karo 
vadus. Bet Jorano Persono laiškai, pasakojantys apie išdavys- 
tės užkratą, vis neramesni. 

Užeigose ir amatininkų trobose šnibždamasi, jog Erikas ne- 
sugebėjo išsaugoti taikos, kaip tėvas. Švedijos didikai niurzga 
dėl karo vargų ir karinių prievolių. Viskas staiga pabrango, 
užjūrio prekių nebėra, jau sunku ir druskos gauti, nes pre- 
kiautojai ją slepia, laukdami, kol pakils kainos. Jutų ir Liubeko 
laivynai jau niekuo neprekiauja. Ir Stokholme rusena išdavys- 
tė, rusena ji visoje šalyje, tik vėjo šuoro reikia įpūst liepsnai. 

Temstant vakarui, prie karaliaus palapinės plasta karo vė- 
liava. O palapinėj sėdi Erikas ir taip kandžioja kumščius, kad 
plaštakos ištinsta ir supūliuoja nuo įkandimų. Sėdi palapinėj 
Erikas, trūkčiojančiu veidu, niauriai degančiom akim. Jis ne- 
gali besąlygiškai pasikliauti nei vieno Žmogaus nuovoka ir at- 
sidavimu. Tas, kuris turi proto ir galvą, - neturi širdies, o tik 
klasčių išskaičiavimų. Tas, kuris turi širdį ir atsidavęs, stokoja 
nuovokos, todėl jį lydi bjaurios nesėkmės. Pats Erikas visur 
nespėja. Jis tartum plaukia sutrešusiu, kiauru laivu ir nevil- 
tingai bėgioja iš vieno jo galo į kitą kamšydamas skyles, o visi 
abejingai ir vangiai stebi tą jo plūkiavą arba nerangiai vykdo 
tai, ką jis įsako. 

Karštinė sekina Eriką, jo tvirtas kūnas jau pripratęs prie 
prabangos ir patogumų, tad karo žygio vargai bei nerimas- 

tis jam ne į gera. Tiesa, mokslinčius Antonijus Nyderlandietis 
sumaišo jam vaistų, bet būna vakarų, kai Erikas nusprendžia 
verčiau slapta išpilt vaistus. Vaistininko ranka gali būti pa- 
tepta auksu, o jutai ir Liubekas lengviausiai pasiektų pergalę, 
jeigu jiems pavyktų smogti pačiam Erikui. Bejėgiškai niršda- 
mas Erikas suvokia, jog Svedijos galybė laikosi vien jo jėgom. 
Perėmęs jo valdžią, vėjavaikis, parsidavėlis Jonas lengva šir- 
dim atiduotų Lenkijai i ir Danijai pirmagimystės teisę į Balti- 
jos jūrą. 

Kol kas Erikas gėdijasi savo pagiežingo įtarumo ir tiktai 
slapčia išpila vaistus. Bet jau įprato net savo vadų draugėje 
neatsukti niekam nugaros, kad išvengtų pasalaus durklo dū- 
rio. Ne, Erikas nepasitiki Švedijos didžiūnais, kurių valdžią ir 
ypatingąsias teises jis nuosekliai siaurino ir ribojo. Erikas ne- 
atsuka jiems nugaros, nes gerai išmoko istoriją. Jo akys apžiū- 
rios ir blykčioja įtarumu, jis vaikšto šonu, dėbčiodamas į šalis, 
visad lydimas ginkluoto sargybinio. Didikai stebi jį, purtyda- 
mi galvas ir susižvelgdami tarpusavyje. Vieną vakarą jie lyg 
susitarę susirenka į Klaso Kristersono palapinę ir geranoriškai 
pataria ponui Antonijui ruošti stipresnius vaistus. 

Be abejonės, karalius serga, nusprendžia jie tarpusavyje. 
Kai kalba, jo veidas bjauriai trūkčioja. Kaip staiga jis suly- 
so, nublyško ir dabar dar greičiau pratrūksta piktumu. Kaip 
karo vadui, jam trūksta patirties, — šitai Žino visi, tai patvir- 
tina ir ponas de Mornėjus, kuris bergždžiai aiškino karaliui, 
jog iš esmės karas - tai laukimas, kantrybė, ligos ir bjaurastis. 
Didikams galutinai nusibodo, kad karalius savo įgeidžiu kai- 
talioja įsakymus, maino, pažemina arba paaukština vadus. 
Kaip palaikyti drausmę kariuomenėje, kurią sudaro švedų 
prasčiokai, o ne apmokyti kariai - vokiečiai, šveicarai, škotai, 
kurių šimtametė šlovė įvaro priešininkui baimę pirmiau nei 
jie patys. 

Jeigu valstybei trūksta lėšų prideramai apmokytai kariuo- 
menei sukurti, tai verčiau saugot taiką ir garbingai gyventi 
gimtame krašte, taria didikai. Tiesa, jutai užtvėrė jūrą ir jeigu 

karas užsitęstų, per didžiuosius žemyno samdos taškus nuo- 
lat siuntinėt pastiprinimą būtų neįmanoma, bet didikai šito 
nenori suprast. Jie atkakliai laikosi įprastinės karo meno sam- 
pratos ir Eriko toliaregiškumą vadina mėgėjo įkarščiu, kuris 
greitai atsisuks prieš jį patį. Vyno taurė eina ratu palapinėj, 
galvos kaista ir sykiais jau išlekia toks žodis, nuo kurio net at- 
sargiausi krūpteli ir apsižvalgo aplink. Tegul ponas Antonijus 
ruošia stipresnius vaistus, kad karalius pagytų, nusprendžia 
jie, ir plikagalvis olandas mokslinčius, įraudęs nuo vyno ir 
iš pasitenkinimo sprogstančia širdim, nusilenkia už tai, kad 
kaip lygus galėjo bičiuliškai ir maloniai pabūt su kilmingais 
kariuomenės vadais. | 

Vyrai sušyla, nuo vyno žvilgsniai sušvelnėja ir vienas di- 
dikas su liūdesiu prisimena savo gražiuosius galvijus, o kitas 
pagalvoja, jog karas ištirpino tą sidabrą, už kurį jis ketino išsi- 
pirkti kaimyninę valdą, mirus jos užsispyrusiam šeimininkui. 
Cia pat pagaunama sklando mintis apie Joną kaip karūnos 
paveldėtoją - jautrios širdies linksmuolį Joną, kuris savo pa- 
dėjėjams tikrai atlygins auksu, garbe ir išskirtinėm teisėm. Bet 
ta mintis baugi ir vis karščiau, vis ugningiau, lyg raminda- 
mi sąžinę, didikai svarsto, kaip pagydyti karalių ar bent jau, 
po paraliais, sugrąžinti į Stokholmą, kariauną palikusį tiems, 
kurie šį tą išmano apie karybą. Naujų madų jau visiems per 
akis. | 

Ponui de Mornėjui, kuris arčiausiai karaliaus, kyla įtarimų 
dėl to, kad pono Antonijaus vaistai kažkur dingsta, ir Mornė- 
jus čia pat surezga nedidelę, nepiktą kilpą. Geriausia įmaišyt 
stiprių vaistų į karštą vyną, kurį karalius geria vakarais. Iš ne- 
žinių karalius gydomuosius vaistus išgers su vynu, ir tikslas 
pateisins šią nekaltą išdaigą. Su juokais, sušilę nuo vyno, di- 
dikai pritaria pono Karolio įteikliam pasiūlymui ir staiga pra- 
puola klastos ir išskaičiavimai, apmaudas ir slogulys. 

„Nesjis, tas Erikas, nors užgaidus ir pasipūtęs, - jų karalius, 
senojo Gustavo sūnus. Erikas savas, žilagalviams didikams jis 
kaip sūnus, kuris užaugo užgaidus ir pasipūtęs, bet vis tiek 

paliko savas. Jie karštai myli Eriką, linki jam vien gera, nes, 
šiaip ar taip, jis - vienas narsiausių Europos valdovų ir galbūt 
laikas jo jaunystę apmaldys, o patirtis parodys, kas jį tvirčiau- 
siai remia, keičiantis laikams. Karalius neapsieis be Švedijos 
diduomenės, — užsispyrę ir atšakūs didikai šitai žino, tad ir 
karalius sužinos, - sušilę nuo vyno mintija jie sušvelnėjusiom 
akim. 


Kandžiodamas skaudamą ranką sėdi Erikas savo palapinėje 
vienas, - amžinai vienas, velniškai vienas, o virš palapinės 
dega rudens Žvaigždės —- negailestingosios planetos, Marso, 
geležies žvaigždės, raudona dėmė dangaus pakrašty. Ne vie- 
ną valandą veja Erikas mintis iš to paties kamuolio, to paties 
supinklioto kamuolio, veidas trūkčioja, jį smelkia neapsako- 
mas troškimas įglausti galvą į švelnų glėbį ir viską užmiršti, 
užmiršti. | | 
Skaisčiai mėlynos, spindulingos akys neišeina jam iš gal- 
vos, nors jis manėsi jau seniai jas užmiršęs. Nes skardint karo 
trimitams studentų dainų negirdėt, - pasiekęs savo, Erikas 
išsekino įstabųjį laimikį ir atsikratė jo, džiaugdamasis užda- 
viniais, kurių vykdyti jis pašauktas. Karaliui nedera per ilgai 
žiūrėti prastakilmei meilužei į akis, kad ir labai lipšnias. Kari- 
na, Mauno duktė, - jau nugyventas tarpsnis, mąsto Erikas, — 
kare ir vėjy sustiprėjęs, įtarus, net savęs būgaujantis Erikas. 
Patenkinęs aistrą, vyras imasi naujų darbų, o Erikas tikrai 
patenkino, žinodamas, kad jis pirmasis, nes jis turi karališką 
teisę įveikti droviai priešgyniaujančią mergystę ir patirt jaus- 
liausią pražydusios jaunystės svaigulį. Sąžinė jo nėmaž ne- 
graužia, merginos ašaros kada nors išdžius, o karalius tikrai 
karališkai atlygins už tai, ką gavo. Bet Erikas mano, kad šis 

gražiausias brandos tarpsnis nieko tvaraus nepaliks. Tiesa, jis 
pripažįsta, jog tai gražiausias tarpsnis, bet geriausia, kad šią 
vaikišką meilę, kuri trikdė net karalių, užblėsino karo bjauras- 
tis ir būgnų dundesys. 

Ne, Karina, Mauno dukterie, gražioji miesto kareivio duk- 
terie, karalius prisimins tave tiktai su lengvabūdišku gražių 
lūpų šypsniu. Juk tu buvai tik patyraus medžioklio suma- 
niai užspeistas laimikis, kurio kūno trūkčiojimas ir niauriai 
baugščios akys aistrą kurstydavo ligi siutingiausio geismin- 
gumo. | | 

Bet šypsena užgęsta, Erikas suniūra ir vėl kandžioja kumš- 
čius taip, kad net krumpliai braška. 

— Vyno! - galų gale surinka jis į palapinės angą nuo žvar- 
bos užkimusiu balsu. 

Karaliui atneša garuojančio, kvapnaus, prieskoniais pa- 
gardinto vyno. Erikas nirčiai griebia karštą taurę, indas šildo 
gumbuotas, kruvinai sukandžiotas rankas. Kol Erikas atitoks- 
ta, vogčia pažvelgia aukštyn ir, suraukęs antakius, įdėmiai 
įsižiūri. 

Kas toks atnešė vyno? Jis nėra matęs to tamsiaveidžio jau- 
nuolio, kuris nežino, kaip reikia elgtis karaliaus akivaizdoje, 
ir dabar nemitriai, drebėdamas iš sumišimo, traukiasi iš pala- 
pinės. | 

— Stok! - gargždžiu balsu surinka Erikas. - Grįžk! - Ir tarsi 
atsainiai ištiesia jam vyno taurę ir paragina: - Pirmiau pats 
paragauk, vaikine! 

Tas suglumęs žiūri į karalių, nesiryždamas paimt taurės 
ir nesuprasdamas, ko karalius siekia. Jis, ispanas, vaistininko 
Antonijaus padėjėjas, neturėdamas nei namų, nei rūpesčių, 
keliaujantis per pasaulį, genamas svajonės kada nors įsigyti 
daktaro kepurę ir kalaviją viename iš žemyno universitetų, 
dabar jau gailisi, kad atkakliai prašėsi į karaliaus palapinę, 
norėdamas savom akim pamatyti Švedijos karalių. 

— Pirmiau tu nugerk! - niršiai sumauroja Erikas, brukda- 
mas vaikinui taurę, nes šio elgesys sustiprina jo įtarimus. Ką 

jis Žino apie karaliaus patiekalų ragautojus ir apsaugos bū- 
dus, kuriais naudojas Erikas, baisindamasis nuodų - slapto 
valdovų ginklo naujojo šimtmečio Europoje. Vaikinas dreban- 
čiom rankom paima taurę ir, išgąstingai spoksodamas į Eri- 
ką, traukiasi atatupstas. Koja užsikabina už kilimo kampo, jis 
suklumpa ir išmeta taurę. Brangus vynas su vaistais pasilieja 
žemėn. | 

Erikui gyslos prie smilkinių išsprogsta, jis irgi dreba. Jei- 
gu tas gudrus tamsiaveidis mano, kad išsisuks numesdamas 
taurę, tai labai klysta. Trenk pirmas ir stipriai! Šitoks Jorano 
Persono nepakeičiamas pamokymas. Drebančia ranka Erikas 
siekia kalavijo ir pasilenkęs pavilgo pirštą į pasiliejusį vyną, 
tada paliečia pirštu liežuvį ir per prieskonius ir stiprų vyną 
pajunta metališką aitrių vaistų dagumą. 

Jaunuolis tyso sustingęs ir Erikas smarkiai kerta jam kala- 
viju. Priešmirtinis riksmas užstringa nelaimėliui gerklėj, kai 
Erikas įsispiria į jo kūną koja ir iš visų jėgų trūkteli kalaviją, 
nes jo smaigalys užstrigo stuburkaulyje. Atbėga sargybiniai, 
Erikas nušluosto kalaviją į negyvėlio švarko kraštą ir paliepia 
išnešti kūną. Drebulys nepraeina, Erikas blaškosi su pliku ka- 
laviju po palapinę tartum žvėris narve. Štai kaip toli nueita! 
Priešai jau pasiekė jo palapinę, įsigavo tarp taurininkų. Jam 
jau nesaugu stovykloje. 

Galiausiai Eriką apima neapsakomas pasibodėjimas ir 
šleikštulys. Bergždžios pastangos, karo žygiu jis šiemet vis 
tiek nieko nelaimės, nes visur tyko išdavikai. Tad kai kitądien 
iškilmingai įžengia išblyškę didikų pasiuntiniai ir primygtinai 
paprašo jo dėl sveikatos bei brangios gyvybės grįžti į Stokhol- 
mą, Erikas be ilgų įšnekinėjimų sutinka. Tik pareikalauja di- 
džiūnų savo vardais patvirtinti raštą, kuriame tas pasiūlymas 
pagrindžiamas ir liudijama, kad dėl valstybės reikalų jis turi 
vykt į Stokholmą. Erikas nori, kad už šį sprendimą didikai 
atsakytų savo tautai ir ainiams, nes jis tikrai ne savo užmačia 
bėga iš kovos lauko ir meta vadystę, kurios ėmėsi su tiek sva- 
jonių ir didžių lūkesčių. 

Pučia vėjas, prunkščioja nartus juodas žirgas, pentinų su- 
rėžytais jo šonais srūva kraujas. Skriete skrieja Erikas su pa- 
lyda per ūžaujančią smėlynę Stokholmo linkui ir nevaržomas 
džiaugsmas neša jį, išsivadavusį iš slogučio, nes už nugaros 
lieka griuvėsiai, ašaros, karo stovyklos ligos ir bjaurastis. Išsi- 
vadavimo ir keršto nirštas jį pakylėja, nes dėl valstybės reika- 
lų jis iš tiesų privalo grįžti į Stokholmą. 


Mat Turku miestas jau pamatė trumputį vaidinimą apie her- 
cogo Jono svajonę tapt karalium ir uždanga nusileidžia per 
kankinimo suolų ir bausmės pakylos baisybes. Nėmaž nesi- 
jaudindamas Joranas Personas smalsiai pasilenkia prie Jono 
tarno Johano Bertilsono, kuris, išpiltas kančios prakaito ir 
ašarų, bergždžiai maldauja nejautros palaimos šiame praga- 
ro prieduryje. Joranas duoda ženklą budeliui, tada nuogas, 
įsitempęs kūnas vėl išlinksta lanku ir pasigirsta šiurpulingas 
stūgsmas. Bet akmeninės, drėgme varvančios kankinimų rūsio 
sienos sugeria tą riksmą - tik raštininkas, dirgliai pasimuistęs 
už medinio stalo, tėkšteli rašalo ant popieriaus. 

Galų gale Johanas Bertilsonas palūžta, sukąsti dantys prasi- 
žioja ir šnopuodamas, šiurpiai šniurkščiodamas jis pareiškia, 
kad kalbės. Pasakys bet ką, jei tik gerasis Joranas Personas nu- 
rodys, ką. Budelis draugiškai linkteli ir nusišluosto kruvinas 
rankas į raudono apdaro kraštą. Atėmė jėgų šis išmėginimas, 
pagalvoja jis ir pasiima alaus ąsotį, paslėptą kampe už pamato 
akmens. Ten alus nesušyla, tad jis patenkintas pakelia ąsotį 
prie lūpų, ruošdamasis kitiems išmėginimams. 
 Raštininkas bemaž negirdi, ką sako Bertilsonas, bet Joranas 
Personas jam padiktuoja. Johanas Bertilsonas taip išsekęs, kad, 
norėdamas ji girdėt, Joranas turi prikišti ausį prie skausmuo- 

se sukandžiotų kankinio lūpų. Nuo kankinimų suolo sklin- 
da šnibždesiai ir murmesys, iki Joranas atsitiesia, susimąstęs 
patrina sausus delnus ir pasvarstydamas diktuoja raštininkui 
svarbiausias kaltinimo dalis. 

= Rašyk! — sako Joranas Personas sausu teisėjo balsu. - Pri- 
sipažįsta girdėjęs Joną ir jo sutuoktinę Kotryną tarpusavyje 
bjauriai pašiepus jo karališkąją didenybę. 

Johanas Bertilsonas stengiasi klausytis, nors ugniniai 
skausmų liežuviai tebelaižo kūną. Joranas sviedžia į jį griežtą 
žvilgsnį ir diktuoja toliau: 

— Rašyk! Prisipažįsta girdėjęs hercogo Jono pagyras, kad 
iki Mykolinių jis turėsiąs savo valdžioj visą Švediją. 

Tarnas kankinimų suole skausmingai surinka. 

— Ne! Ne! - išgąstingai sustūgsta jis, surištas rankas grąžy- 
damas taip, kad raumenys išpampsta. 

Budelis ramiai pastato į kampą alaus ąsotį, koja pastumia 
jį už pamato akmens, bausdamasis vėl imtis darbo. Bet arti- 
nantis jo baugiam raudonam apdarui Johanas Bertilsonas su- 
gniūžta ir viską pripažįsta. Joranas Personas diktuoja toliau, 
paskui budelis išverčia ant Johano Bertilsono auseklį van- 
dens, greitai nuima parankias kankinimų suolo kilpas ir pri- 
veda Bertilsoną prie raštininko suolo, kad jis pats brūkšteltų 
kryžiuką popieriuje, patvirtindamas savo žodžius. Joranas 
Personas abiem rankom paberia smėlio, kad nudžiūtų raša- 
las, o raštininkas rankove nušluosto kruviną nykščio pėdsa- 
ką, kurį tardomasis, negrabiai brėždamas kryžiuką, netyčia 
paliko popieriuje. 

Joranas Personas, patvaldystės sarbiniojas ir diduomenės 
vergėjas, stingiai šypso, neberaukydamas kaktos, ir ramiai su- 
suka į ritinį prisipažinimo liudijimą. Jis jau sukaupė visą krū- 
vą popierių Erikui, karaliaus tarybai, reikalui kilus, jų gaus ir 
valstybės Luomai, ir dabar jaučiasi taip, lyg akmuo po akmens 
mūrytų tvirčiausius valdžios pamatus. 

Ne, jo darbas nei lengvas, nei smagus. Jis vėl sėdi ant ka- 
mino ir kibirkštys jam daigsto užpakalį, kaip sako Erikas. Bet 

Joranas Personas nesibaimina, nes žaidžia didų žaidimą, ir jei 
jis kada nors nuvirs nuo kamino, tai bent jau virs iš aukšto. 


O Turku pilyje prie atviro lango į kiemą stovi hercogas Jonas 
ir išdidžioji Kotryna iš Jogailų giminės. Nupilkusiais ir tūžmo 
perimtais veidais jie žvelgia į aidžią niauraus kiemo bedugnę. 
Patrankų sviediniai apdaužė mūrus, sugriovė stogus, ore te- 
betvyro bjaurus ir gailus parako dvokas. 

Kieme pastatyta pakyla apdengta raudonu audeklu, bet 
kraujas jau prasismelkė pro lentas ant grindinio ir susitvenkęs 
į balutes žliurgso nuožulniuose nutekamuosiuose grioveliuo- 
se. Budelio parankiniai tempia ant pakylos vyrą, tas išblyškęs, 
perkreiptu veidu spyriojasi, šaukia. Sudunda būgnai ir išdi- 
dų, dailų Kotrynos Jogailaitės veidą subjauroja panieka. Jono 
skruostai trūkčioja, jis prisidengia delnais akis. 

Kotryna žvilgteli į silpnadvasį, jauną sutuoktinį ir jos griež- 
tose giedrose paukštiškose akyse sužvilga gailestis ir švelnu- 
mas. Jėga, piktumo kaitinama, ji atitraukia Jono rankas nuo 
veido, versdama žiūrėt žemyn, į juostančią kiemo bedugnę, 
kai ten vėl dunksteli, nukirsta galva ritasi pakyla ir suglebęs 
kūnas žnekteli prie trinkos. Gyvybę palydėjo lenkų ponas — 
Kotrynos draugas jėzuitas, bet, būgnams nutilus, Kotrynos 
akyse nematyti jokios ašarėlės. 

Nukirsdinimo žiūrovai tirštais būreliais susisiido kiemo 
pakraščiuose. Tai tik kariai, jų vyresnieji, taip pat dvariškiai, 
kurie pasidavė, prisiekė ištikimybę ir išvengė bausmės. Užsi- 
sklendę, tylūs, jie žiūri į bausmės pakylą, kai kurie stambiais 
žandikauliais abejingai kramto duoną. Joranas Personas parei- 
kalavo užtikrinti, kad Turku pilies kieme vykdomų bausmių 
nematytų liaudis, nes baiminosi, - ir ne veltui, - nereikalingo 

triukšmo. Prasčiokus ganės pagąsdinti ant kuolų pamautom 
nukirsdintųjų galvom. 

- Žiūrėk, Jonai, žiūrėk, kad neapykanta per amžius neuž- 
gestų, kad nepristigtumei stiprybės, kai išauš tavo diena! — 
prilaikydama silpstantį sutuoktinį kužda Kotryna. - Žiūrėk, 
kaip miršta suomiai! 

Nes, ko gera, tiktai lenkas jėzuitas neišlaikė ir pratrūko 
žliumbti, stojęs prieš neišvengiamybę. Visi kiti ramiai, nedre- 
bindami kinkų, lipo ant pakylos, klaupėsi prie trinkos ir atida- 
vė gyvybę Viešpačiui. Tvirtom, žemę juntančiom kojom kopė 
ant pakylos tie Suomijos didžiūnai, į kurių gyvenimą ir niau- 
rius dvarus Jonas atnešė reta proga regimos prabangos žybs- 
nį. Jie mylėjo Joną ir jo žmoną - gražią, paukščiaakę Kotryną, 
mylėjo ir savo atšiaurią žemę, todėl pritarė didingai svajonei 
apie Suomiją kaip nepriklausomą valstybę, kuri, nusidriekusi 
abipus Suomijos įlankos, su Lenkijos parama kada nors pa- 
sieks Baltosios jūros ir Onegos ežero medžioklės plotus. 

Tie užsispyrėliai dabar guldo galvas ant krauju apglitusios 
budelio trinkos ir atiduoda nepalaužiamą dvasią Viešpačiui, 
bet iš jų niaurių akių niekas nesupras, ką jie mąsto girgždin- 
dami bausmės pakylos laiptus prieš rūškaną minią. Jie nela- 
bai turtingi, dažno pečius dengia tiktai mėlyna sermėga, ran- 
kos plačios ir įdiržusios, mitrios ir stiprios nuo plūgo rankenų 
ir kalvystės darbų. Niekas iš jų ramių veidų nesupras, ką jie 
mąsto, kada tvirti, kaip ir jų žemės uolos, kopia vienas paskui 
kitą girgždančiais laiptais niaurioj kiemo pragarmės tamsu- 
moj, kai saulė leidžiasi toli už Ruisalo salos ąžuolų. 

Apsitaisęs aksomo švarku su sidabrinėm sagom, prie kaklo 
pastirusia brangia ispaniška nėrinių apykakle stebi Jonas nu- 
pilkusiu ir siaubo atmainytu veidu, kaip miršta tie, kurie buvo 
jam ištikimi. Nerūpestingasis, dailusis Jonas stebi, kaip miršta 
jo valdiniai, kurių valia tvirtesnė ir karštesnė už jo paties va- 
lią. Vaikas jis buvo ligi šiol, nerūpestingas ir užgaidus vaikas, 
pavyduolis ir savimyla, apkerėtas karūnos spindesio. Šiandien 
jis mato mirtį ir kraują, trykštantį dėl savųjų svajonių, ir gal tik 

šiandien tampa vyru tas nerūpestingas Jonas, kurio žirgus den- 
gė sidabru siuvinėtas aksomas ir kuris sidabro trimitu kviesda- 
vo dvariškius į medžioklę ir vėjavaikiškas linksmybes. 

Šįvakar, kai saulėlydis auksina gražiąją Ruisalo salą ir lieja 
spindulius ant didžiulių, sueižėjusių Turku pilies mūrų, Jo- 
nas tampa vyru, nes tik dabar supranta, ką reiškia karaliaus 
karūna. Giedrom paukštės akim, nei ašarėlės neišspaudusi ir 
išdidžiai iškėlusi mažą galvutę, stovi Kotryna šalia lanksčia it 
plieninė spyruoklė nugara ir čiupnoja pirštais šiurkštų mūro 
akmenį. Ji jau aiškiai suvokia tai, ką Jonas dar tik brėžia rūs- 
čiai ir apmaudžiai: suvestiniai broliai Jonas ir Erikas neišsi- 
teks šitam pasauly, jiems abiem jame per maža vietos. Jonas 
jau ketino atsisakyti palikimo ir pasitenkint Suomija, paversti 
ją karalyste ir pats kurti jos didybę ant uolėto pamato. Erikas 
neleido, tad tegul dabar kils kova dėl Švedijos karūnos, kova, 
įkainota gyvybe. Nuovokiai skaičiuojanti Kotryna mintyse vėl 
sudėlioja pažirusius žaidimo ritinėlius, įvertina Jono padėtį, 
Eriko būdą ir supranta, kad Erikas neišdrįs įžūliai nustumt į 
šalį brolio vieno tėvo, nors atrodo, kad politiškai tai neišven- 
giama. Ne, Erikas neišdrįs to padaryti, ir Kotryna jau dabar 
niekina jį ir jo silpnumą. 

Kirviu čiaukštelėjus paskutinį kartą, minia pradeda skirs- 
tytis iš vakarėjančio kiemo, budelis, suimdamas už plaukų, 
krauna į krepšį bekraujes galvas, o jo pasksui riejas dėl 
nukirsdintųjų apdarų. 

— Kraujuje nuskendo Suomijos karūna, - taria Jonas, stebei- 
lydamas siaubo kupinom akim į kiemą. 

— Iš to kraujo kada nors iškils Švedijos karaliaus karūna, — 
atsako Kotryna stipriu, sodriu balsu ir Jonas pašoka, lyg juo- 
džiausios negandos valandą blykstelėjus viltį žadinantiems 
keršto kalavijo ašmenims. Nuo šiol jis turi būti drąsus, nes jau 
artėja velkamų grandinių klaikus džerškėjimas. Joranas Per- 
sonas ateina, šaipiai nusilenkia gražiajai hercogienei ir prane- 
ša gavęs įsakymą nugabenti surakintą hercogą į Stokholmą. 

Kraujas plūsteli Kotrynai Jogailaitei į veidą, ji tik žiūri į Jo- 

raną Personą ir tas žvilgsnis pasipūtėlį lapiną Joraną stingdyte 
sustingdo. Vėliau jis ne kartą prisimins tą žvilgsnį ir jo rambią 
jas ištraukia slėgias grandines, sutrikęs, lyg atsiprašydamas 
žvilgteli į hercogą ir šoka taisyti ant kojų grandinių. Jonas be- 
jėgiškai pasukioja galvą, nes jam atrodo, kad ir jo galva silpnai 
laikos ant pečių. Bet jį stiprina nepalaužiama Kotrynos valia 
ir jis, išdidžiai iškėlęs galvą, susiėmęs į rankas sunkias gran- 
dines, įlipa į laivą. 

Vėjas kaukia tarp laivo stiebų, o laivas pro miškingas sa- 
las ir plikų uolų saleles suka į atvirą jūrą. Jis palieka Turkų, 
palieka slėnią, pilką žemę, kurią Kotryna visad prisimins ap- 
siaustą keisto kerimo švytėjimo kaip pasakoj. Krantams tols- 
tant, Kotryna net šiek tiek susigraudina, prisiminusi Suomiją. 
Varganą, atšiaurią bekraščių girių ir šaltų klampynių Žemę, 
apgobtą vasaros naktų švaraus baltumo ir meilės svaigo. Žvil- 
gius jos miškų ežerus ir plikus gūbrius kitados parodė Jonas 
savo sutuoktinei, mešką jis parodė, degymės pakrašty kaip 
šeimininkę tupinčią ant suodino kelmo, meškiškai susimąs- 
čiusią, paukšinčią letenom. Tada Kotryna pamilo tą savotišką 
ir rūsčią žemę taip, kaip šiaurę gali pamilti tiktai svetimšalė 
lygumų duktė. Drauge su Jonu ji išmoko šios šalies sunkios, 
keistos kalbos ir džiaugdavos, išvydusi retai regimą džiugų 
spindesį jos nepatiklių ir niaurių gyventojų akyse, kai herco- 
gas pakalbindavo juos gimta kalba. 

Atšiauria ir abejinga Kotryna laikė šitą tautą, jų akmeninės 
širdys nelengvai išlieja svetimšaliui jausmus ir gražius žodžius, 
bet šiandien ji matė tos tautos vyrus mirštant už ištikimybę ir 
jai atrodo, kad tai didingiausias jos rūškano gražumo reginys. 
Slegiama nešlovės ir pralaimėjimo, sėdi ji dervuotame laivo 
denyje, supratusi, jog ta tauta mylėjo ją. Mylėjo jos skaisčias 
paukštės akis ir pailgą tamsų veidą ir dėl tos meilės paaukojo 
gyvastis. Kotrynos širdį pakylėja išdidumas ir pralaimėjusi ji 
pirmą kartą duoda valią ašaroms dėl suomių vyrų, kai, burėms 
išsipūtus, laivas putotom bangom lekia Stokholmo linkui. 

SEPTINTAS SKYRIUS 


Išbalusi, nutamsusiais paakiais sėdi Karina, Mauno duktė, su- 
nėrus rankas ant dailaus suolelio paukščių namelyje. Paukš- 
čių namelis jos, karalius namelį dovanojo jai ir niekas nedrįsta 
jos iš ten varyti. Tame namelyje ji slepias nuo dvariškių dygių 
žvilgsnių ir juodinančių šnabždesių, ten ji ištisas dienas svajo- 
ja, ilgesio kamuojama. Bergždžiai papūga kraipo ryškiaspalvę 
uodegą ir šaukia Kariną, bergždžiai čiulbuoja šimtai paukščių 
giesmininkų. Karina nenusišypso ir senas varnas kauliniu sna- 
pu, grandinėle pririštas prie šakos, spokso į jos skaisčią, aša- 
rotą akį svajodamas, kaip smagu būtų kaptelėt ją ir dar kartą 
praryt didžiausią gardumyną. Šalyje vyksta karas, - varnas, 
aišku, šitai žino, tik grandinėlė kliudo jam prisidėti prie brolių 
nesuskaičiuojamų pulkų, kurie sulekia iš šiaurės, pietų, rytų ir 
vakarų į kautynių vietas ir rėksmingai kertasi dėl sustingusių 
negyvėlių akių. O kad būčiau laisvas, godoja varnas, spygsoda- 
mas į skaisčią Karinos akį. Varną erzina nepavargstančių aklų 
giesmininkų naivus čiulbavimas ir jis staiga piktai surinka. 
Kartais iš savo keistų augalų daržo į paukščių namelį at- 
eina sukumpęs meistras Alaras, žinovo žvilgsniu nužvelgia 
Karinos kaklą, kūną, nusišypso ir darkia švedų kalba pasako 
kelis pagarbius žodžius. Maža ką Karina iš jo kalbos supran- 
ta, bet vis tiek šypso, džiaugdamasi, kad bent kas jai malo- 
nus, o ir meistras Alaras patenkintas. Ak ak, tyliai atsidūsta 
jis, paliečia Karinai ranką ir kraujas nutvieskia jo suvytusius 
skruostus. Karaliams - karališkos pramogos, o jis turi pasiten- 

kint gėlėm ir daržu, bet jis vertina šį bičiulišką artumą, kurio 
Karina nesusivokia vengti. Juolab kad Erikas nusibodusias 
meilužes ištekindavo už savo favoritų. Tad ar meistrui Alarui 
negalėtų taip nutikti, be to, jis jau per senas laukti. Jis, pran- 
cūzas, žino, kad tik laikas subrandina sodriausią vyną, ir čia 
turbūt laukimas malonesnis nei aistros patenkinimas. Tyliai 
šnibždėdamas ir glostinėdamas barzdą, jis pasižiūri į Kariną 
ir vėl sugrįžta prie savo augalų. | 

— Karina! — pasigirsta prie durų baikštus balsas ir Karina 
atitoksta iš savo svajų, nes tai ne papūgos šaižus balsas, prie 
kurio ji taip pripratus, kad jau nebegirdi. 

— Maksimilianai! - sušunka ji, su didžiausiu džiaugsmu 
puola pasitikti jo, apsikabina. 

Maksimilianas droviai prisiglaudžia ją ir apsižvalgo. Ne 
pirmą kartą jis užeina į paukščių namelį ir jau matęs jo stebu- 
klus, bet toj keistoj aplinkoj jam vis tiek nedrąsu. 

Akimirksniu pradžiugusi, pralinksmėjusi Karina paima jį 
už rankos, pasisodina ant suolelio ir apipila klausimais. Kaip 
laikosi tėvas? Ką tėvas sakė apie auksinus, kuriuos ji atsiuntė? 
Ar tėvas nusipirko namą, apie kurį kalbėjo? Maksimilianas 
niūriai atsakinėja, nejučia atitraukia delną nuo Karinos ran- 
kos, o Karina vylingai ir supratingai šypsosi, matydama, kaip 
jis drovisi. 

Nes užėjus Maksimilianui Kariną pagauna nesuvokiamas, 
slaptingas džiugulys, nes ji jaučia, kaip traukia ir masina 
Maksimilianą. Kad ir kiek spyriojęsis ir priešinęsis, vargšelis 
Maksimilianas, karaliui išėjus į karą, kelis vakarus pavaikš- 
tinėja apie pilį kaip niaurus vaiduoklis ir susiranda Kariną. 
Oi, koks sulysęs Maksimilianas, koks išblyškęs ir kaip žiba jo 
įkritusios akys. Jis mėgina slėpt nuo Karinos nudegusias, pūs- 
lėtas stiklapūčio rankas, žiūri į ją gosliai ir varžliai, sopulingai 
ir sykiu laimingas, kad gali pabūti su ja. 

Kraujas veržliau teka Karinos gyslom, liūdesys akimirksnį 
prapuola, veidas atsigauna. Aš graži, mintija ji, gebu sužadin- 
ti meilę. Ir atsitiesia lanksčiu kūnu, atsainiai pasitaiso drabužį 

prie iškirptės, o jos akys paslaptingai apsiblausia. Jau daug ką 
žino Karina, Mauno duktė, nes vieną vasaros naktį prieš jos 
akis perplyšo visų paslapčių ugninė uždanga. Nedrąsiai, ku- 
pina baugios pagundos, ji jaučia savo kūno magumą ir galią. 
Todėl taip pat žino, ką mąsto Maksimilianas. 

Ko nepabūt man laimingai, svarsto Karina, kai ilgu, o kara- 
lius išvykęs. Ji baiminas pati savęs ir žiauraus pasitenkinimo, 
kuris apima gundant Maksimilianą. Ji jau ne mergaitė, ji mo- 
teris, pagal Dievo ir Žmonių įstatymus, per anksti pražydus 
moteris ir jos padūmavusios akys taip atvirai švyti nuodėme, 
kad ji staiga nusuka žvilgsnį ir šoka erzinti papūgos, kol ta 
pradeda rėkt, paskui švysteli prijuoste piktajam varnui į akis, 
tas pakyla, suplasnoja sparnais, nirčiai ima traukyt ploną 
grandinėlę, traškindamas šaką. 

Maksimilianas įsibaiminęs dreba, nesumoja, ką pasakyti 
Karinai. Jis puikiai suvokia, kad jo viltys bergždžios, bet jį de- 
gina liepsna, kaitresnė ir dagesnė nei pukšintis stiklo lydalas, 
nesąmoningas potraukis jį vaiko po miestą it neramią šmėklą, 
kol jo vyriškas išdidumas sugūra ir piktas, pats savęs nekęs- 
damas jis pasuka pilies ir paukščių namelio link. Pavojinguose 
vandenyse jis plauko, aplinkui sūkuriuoja verpetai ir atrodo, 
kad jį jau sekė šnipai, ir vyrai su kepurėm nuleistais graižais 
tėvo dirbtuvėje jau klausinėjo apie jį. Bet jis užsidengia akis, 
delnais užsispaudžia ausis ir puola į kankinamą meilės svai- 
gulį ir beširdystę. 

Šią vaiskią rudens dieną į jis metė darbą ir, vaikštinėdamas 
po riešutyną anapus miesto vartų, rinko į kišenes auksingus 
riešutus, prisimindamas mėlynakę mergaitę geltonom kasom, 
kuri kitados čia lakstė plikom įdegusiom blauzdom. Voverai- 
tės kiauksi, ūkčioja jam šaipiai, rudens skaistumoj Brunke- 
bergo gūbrys rodosi visai čia pat, žemė lyg bekraštė. Riešutai 
švyti auksu ir jaunasis Maksimilianas neviltingai pagalvoja, 
kad be Karinos artumo jo gyvenimas nieko vertas. 

Paukščių namely Karina vylingom, šelmiškom akim stebi jį 
nusiminusį ir pasigaili. Ji švelniai glosto Maksimilianui galvą 

ir nusistebi savim, nusistebi, kodėl ji tokia gera ir sykiu labai 
bloga Maksimilianui. Maksimilianas išima iš kišenės riešutų 
ir Karina nudžiunga, jos atminty sukyla palaimingų vasarų ir 
ryškiaspalvių rudenų prisiminimai, ašaros sušoka į akis ir ji 
panūsta vėl būt tik basakojė mergaitė nuskarusiu sijonu, ku- 
rios negraužia rūpestis, sekinantis ilgesys ir nežinia. 

Stipriais, baltais dantim gliaudo Maksimilianas riešutus 
kaip kitados ir, liūdnai šypsodamas, tiesia Karinai branduo- 
lius. Sunkia širdim kramto juos Karina ir mąsto apie savo da- 
lią bei Maksimilianą. Karalius iškeliavęs, krašte siaučia karas 
ir ji, smulkmė, turbūt nuskęs tamsoj, bus sutrinta kaip grūdas 
malūno girnų. Gal karalius ją jau užmiršo, gal karo stovykloje 
jau glėbesčiuoja kitas moteris — vėjagaudes skeltom kepurėm, 
moteris, kurios, kaip sako, seka įpėdžiui kariuomenės. 

Karina švelniai apkabina Maksimilianui kaklą ir paglos- 
to skruostus. Maksimilianas ūmiai sudreba, sukanda dantis. 
Aukštai narveliuose lyg mirties gresiami čiulbuoja akli paukš- 
čiai giesmininkai. Tada pilies kieme suskardi trimitai ir tiltą 
subildina žirgų kanopos. 

Plačiai išplėtusi akis, krūtinėj dundančia širdim pašoka 
Karina, nujausdama, kas atsitiko po tiek laiko bergždžio lau- 
kimo. Ir skriete nuskrieja prie durų, jau užmiršusi Maksimi- 
lianą, lyg jo niekuomet nebuvo. Tikra tiesa, - karaliaus vėliava 
bokšte kyla ir džiaugsmingai tebeskardi trimitai. 

— Karalius sugrįžo! - pradžiunga Karina, o paskui nublykš- 
ta, silpdama dreba, išplėtusi akis. 

Ir karalius sugrįžta. Nekantraudamas pralekia per kiemą, 
skeldamas kibirkštis iš grindinio akmenų. Žirgas šoka per ap- 
tvarą, plastėdamas sidabruota gūnia, ir nušuoliuoja per bran- 
gius meistro Alaro augalus. Ilgesys veria Erikui širdį ir jis pir- 
mučiausia skrieja pas Kariną, — vadinasi, taip prastai jis pats 
save pažįsta. Nes kuo arčiau Stokholmo, tuo nirčiau jo Žirgas 
lėkė, atstu palikęs palydą, ir kelyje sutikti žmonės, išsigandę 
kanopų dundesio, mesdavos į pakelę. Aistra ir meilė jį gena, 
ojis gena botagu stotingą žirgą, pentinais draskydamas jo šil- 

kinius šonus. Erikas jau žino, kaip nuskandins nusivylimą ir 
įtarimus, nerimą ir širdies baimę. Karinos glėbys — amžinas 
užmaršties šaltinis, visos karo dingstys ir nuoseklūs skaičia- 
vimai žlunga, valktis nuslenka Erikui nuo akių ir atrodo, kad 
be Karinos nėra jam nei laimės, nei gyvenimo. 

Meistras Alaras pešioja barzdą, virkaudamas sutryptų 
brangių augalų. Išsigandęs arklininkas atskuodžia tiesiai per 
daržą. Bet Erikas kvatodamas taip staigiai sustabdo Žirgą, 
kad tas atsistoja piestu. Žvangindamas šarvais, Erikas nušoka 
nuo žirgo, šis nirčiom akim kinknoja gražią galvą. Iš snukio 
ant žolės drimba putos - putos su krauju. Bet Karina, Mauno 
duktė, skriete atskrieja pasitikt karaliaus. 

Stiprios karaliaus rankos ją apkabina, karalius prievarčiai 
ją atlošia ir pabučiuoja taip, kad dantys barška, o Karinai at- 
rodo, jog lūpos pasrus krauju. Pakėlusi galvą, ji pamato akis — 
tokias džiugias ir iš aistros paraudusias, kad ji kvaista glausda- 
masi prie šarvų šaltos geležies. 

Tuomet karalius per jos galvą nukreipia akis į paukščių 
namelio tarpdurį. Ten įžūliai stovi nubalęs Maksimilianas ir 
žiūri į karalių - jaunas, dailus, gražiai nuaugęs ir plačių pečių, 
virš lūpos sužėlusiais švelniais kaip šilkas ūseliais. Umai ka- 
ralius pastumia Kariną į šoną ir žengia prie jo. 

— Kas šis jaunuolis? — lūžtančiu balsu klausia Erikas, ir jo 
gyslas tartum dantytos stiklo šukės pjauna. 

Maksimilianas priklaupia ant vieno kelio ir nulenkia galvą 
prieš karalių. Karina nusigąsta, mėgina sulaikyti už rankos ka- 
ralių. 

— Tai Maksimilianas! — paaiškina ji, dar uždususi nuo glė- 
besčiavimų. — Mano vaikystės draugas, beveik kaip brolis 
man - Maksimilianas. Jis labai EEmS Kartais, kai lieku viena, 
mane aplanko. 

Bet ar karaliui rūpi Karinos vienišumas. Kai ji mėgina pri- 
siglausti prie karaliaus, jos rankos prisiliečia tik šaltos šarvų 
geležies. Kramtydamas lūpas, suraukęs kaktą, piktumo per- 
kreiptu veidu, karalius apsisuka ant kulnų. 

— Ir tu mane išduodi! - skausmingai suveblena jis ir nueina 
pilies linkui. 

Karina stovi išblyškusi, švelnumo ištroškusios rankos nu- 
svyra ir kūnas sustingsta. 

Maksimilianas atsistoja, - dabar jis žino tai, kuo nenorė- 
jo tikėti, jo siela lyg išdegus žemė ir visa jam dabar vis tiek. 
Karina žengteli prie jo ir linkstantys keliai jos jau nelaiko. Ji 
įsikimba Maksimiliano rankos ir su baisia baime staiga sako: 

— Maksimilianai! Grįžtu su tavim į namus! 

Tik šita išganinga mintis iškyla jos užtemusioje galvoje ir 
ji griebias tos minties. Kas jai rūpi žmonių pašaipos ir kalbos! 
Karalius ją atstūmė, karalius ją paliko, ji neturi daugiau kur 
prisiglausti. 

— Grįžtu su tavim į namus, Maksimilianai! - karštai sako 
ji. - Palauk manęs čia! 

Karina nulekia į savo kambarį, Maksimilianui nespėjus jos 
sulaikyti. Turi pasiimti savo mantą, viską sutvarkyti prieš iš- 
eidama, negali kaip vagis išeit iš karaliaus pilies. Todėl bėga 
neramiai tvaksinčia širdim, o galvoj aidi šiurpulingi žodžiai: 
„Ir tu mane išduodi!“ Jeigu karalius šitaip apie ją mano, tai 
verčiau numirti. Ir baisiausia, jog kažkas jai primena ir tikina, 
kad tie žodžiai turi šiokį tokį pamatą. Žaisdama su Maksimi- 
lianu, ji žaidė su ugnim ir greitai gavo atlygį. 

Suglumęs, nieko nesuvokdamas stovi Maksimilianas prie 
paukščių namelio durų. Karina grįš su manim namo, kartoja 
jis pats sau, bet tų žodžių prasmės nesuvokia. Bet galų gale 
susipranta užlįsti už paukščių namelio kampo. Antraip sargy- 
binis per apžiūrą išvys jį iš parko. 

Piktai Žvangčioja karaliaus batai ant pilies laiptų, jis net ne- 
pažvelgia į skubančius jo pasitikti, negirdi džiugių, pagarbių 
sveikinimų. Pykčiu ir kartėliu degančia širdim, perblyškęs, 
jis lekia tiesiai į darbo kambarį, rūmininkai traukiasi į savo 
kambarius, nedrįsdami net šnibžtelti. Bet karalius Erikas įsi- 
veržia tiesiai į savo darbo kambarį, šaltoms dantytoms stiklo 
šukėms pjaunant gyslas. Suputojęs tūžmas netrukus nurimsta 

ir užeina slogulys, kartesnis net už mirtį. Vadinasi, ir Karina 
išdavė, nėra pasaulyje ištikimybės, ir tų skaisčiai mėlynų akių 
švelnumas netikras. Bet moterys tokios, atmaini moters širdis 
neatlaiko išsiskyrimo - tai žinojo dar Petronijus, šaipiai pagal- 
voja Erikas apie Efeso našlę. 

Bet jį pasitinka Joranas Personas. Šaltos, apžiūrios akys 
žėri retai pamatomu džiaugsmu, kai jis puola bučiuot savo 
karaliui rankos. Erikas - jo valdovas, jis tikrai džiaugias Eriko 
sugrįžimu, nes pavieniui juodu aklinėja nežinodami, kur suk- 
ti, tik draugėj jie iš tiesų stiprūs. Ir Joranas Personas - nuolai- 
dus ir šiurkštus it vandens nuskalauta uola - žavisi savo kara- 
lium, kurio jausmai pursloja taip siutingai ir smarkiai, veržliai 
ir kaitriai, — ir nudžiugus, ir supykus, ir laimėje, ir neviltyje. 
Visa tai Erikas tariasi matąs apžiūriose Jorano Persono akyse, 
nulenktoj nugaroj ir šitai jį apmaldo ir sušildo. Tiesą sakant, 
Joranas Personas primena šunį, apgaulų ir klastingą, bet išti- 
kimą šeimininkui, vizginantį uodegą ir nuolankiai besidžiau- 
giantį šykščiu šeimininko gerumu. 

"Drebančiom rankom rūmų valdytojas Svenas padeda ka- 
raliui nusiimt šarvus ir parklupęs numauna antblauzdžius. 
Jis negrabus, todėl karalius taip skaudžiai įspiria jam, kad šis 
pargriūva. Karaliui atlėgsta, jis net nusijuokia, kai rūmų val- 
dytojas Svenas, tirtėdamas ir susiėmęs šoną, sunkiai stojasi. 
Karalius teikiasi nusijuokti ir rūmų valdytojas Svenas su pa- 
lengvėjimu nusišypso, nors šoną duria, lyg lūžus kaului. Dar 
ne viskas prarasta, jei karalius net prajunka. 

— Lauk! - sukriokia Erikas ir, atlaidžiai suėmęs už sprando, 
išstumia rūmų valdytoją Sveną pro duris. 

Rūmų valdytojo galva kreta iš pasididžiavimo ir susijaudi- 
nimo, kai jis įžengia į ginklinę nešinas sunkiais šarvais ir ant- 
blauzdžiais. Karalius jam buvo labai prielankus ir savo ranka 
suėmė jį už sprando, dėl tokio karaliaus galima net numirt. 
Toks atsidavęs šią valandą rūmų valdytojas Svenas, kuris 
prieš kilminguosius vergiškai nusižemina, o su prastakilmiais 
elgiasi šiurkščiai ir išdidžiai. 

Karalius neramiai žingsniuoja akmeninėm darbo kambario 
grindim, o Joranas Personas, džiaugsmu žėrinčiom akim, trin- 
damas sausus delnus, įžūliai šypsodamas pergalinga šypsena, 
pasakoja. Jonas ir Kotryna Gripsholmo pilyje gerai saugomi. 
Su pašaliniais kalbėtis jam draudžiama, jo laiškai atimami, bet 
šiaip jau jis gyvena įprastą gyvenimą, - netgi laisvai vaikšto 
po parkus ir medžioja. Paskutinę akimirką dviem druskos lai- 
vams taip pat pasisekė prasiveržti pro apsiaustį, tad druskos 
poreikis bus patenkintas ir atsargų liest nereikės. Išdavystė 
užspranginta krauju Turku pilies kieme, karališkasis teismas 
tarnaus karaliui, o jeigu Erikas nori sušaukti Luomus, tai Jo- 
ranas parengęs dokumentus, nenuginčijamai įrodančius her- 
cogo ir jo bendrų kaltę. Vien geras naujienas pasakoja Joranas 
Personas. 

Erikas atidžiai klausosi ir įtarimų graužiama, prislėgta jo šir- 
dis atlėgsta, bet akyse vis tiek kažkoks rūpestis ir Joranas stebi 
jo veidą, stengdamasis permanyti, koks. Išdidumo gniaužiamas 
karalius sunkiai alsuoja, bet jausmai stipresni už protą ir, nusi- 
gręžęs nuo Jorano, jis iš jaudulio užkimusiu balsu sumikčioja: 

— O Karina, Mauno duktė? Paukščių namelyje lankosi sve- 
timi! — Ilgiau nebepajėgdamas tvardytis, jis trenkia kumščiu 
į stalą ir įsmeigia į Joraną paraudusias akis. - Koks šėtonas 
geria iš karaliaus šulinio? 

Jis užsidengia delnu akis ir tarytum regi savo tyrąjį šulinį, 
kurio vanduo užterštas ir sudrumstas. Kažkas gėrė iš kara- 
liaus šulinio ir karaliui iš jo gerti nedera. 

Per trumpą valandėlę Joranas Personas turi išspręsti labai 
sunkų ir nemalonų dalyką. Norėdamas laimėti laiko, jis neva 
abejingai atsako: 

— Maksimilianas... stiklapūčio sūnus! Mes, aišku, jį stebė- 
jom... 

Karalius atsigręžia ir vėl pasižiūri į jį, sulaikęs kvapą, 
nedrįsdamas užduoti lemiamo klausimo, nes Jorano valia - 
įstumti niūriausion juodumon ar išvaduoti iš slogučio jį, ka- 
muojamą pavydo ir kartėlio. Reikliai ir maldaujamai stebeilija 

karalius į Joraną Personą, mėgindamas iš jo siaurų, negailes- 
tingų lūpų perskaityti savo liktį. 

Koks jautrumas, koks keistas atjauslumas staiga perima 
žiauruolį Joraną, tą, kuris su šaltakraujiška smalsa atsidėjęs 
klausosi skausmingų kankinamųjų klyksmų ir su mielu noru 
ritina budelio pakylos laipteliais jaunų ir gražių žmonių gal- 
vas. Džiaugsmas, netikėtai sugrįžus karaliui, širdį užliejęs 
švelnumas, gal ir drovus skaisčiai mėlynų akių žvilgsnis ir ne- 
apsakomas pasiilgimas... ką tik jis buvo pasirengęs sugniuž- 
dyti tariamą varžovę, sunaikinti įtaką, sykiais atstumiančią 
jį nuo karaliaus, ir dėl to kaupė įrodymus bei dviprasmiškas 
ataskaitas. Tačiau Joranas švelniai ištaria: 

— Iš to šulinio svetimi negeria! Tai turbūt vaikystės bičiulis, 
žaidimų draugas. Mergina buvo viena, o vaikinas atneša jai 
riešutų ir kažką įsivaizduoja. 

Kokia neperveikiama jėga priverčia jį ištarti tuos žodžius — 
juk jis ketino kalbėti visai priešingai, dviprasmiškom užuomi- 
nom gudriai užnuodyti karaliui širdį. Pats ant savęs pykdamas 
ir stebėdamasis Joranas Personas bemaž piktai tęsia: 

— Aišku, vaikinas buvo stebimas! Karaliaus šulinys gerai 
apsaugotas. Nieko bloga nenutiko. | 

Erikui akys nušvinta, šešėliai nuslenka nuo veido, ran- 
ka guviai mosteli. Bet jis dar neužmiršo to, ką pamatė prie 
paukščių namelio durų, - vaikinas stotingas ir net gražus, už 
Eriką jaunesnis. Ir nerūpestingai, pats šiek tiek susigėdęs, ka- 
ralius sako: | 

— Išsiųsk vaikiną į karą Estijoje arba liepk įrašyti į laivyno 
sąrašus. Jis turi dingti! 

- Jis turi dingti! — nuolankiai pakartoja Joranas Personas ir 
apmaudas vis labiau jį graužia dėl prarastos progos, užtat nu- 
krypsta į jaunuolį —- kvailį Maksimilianą, kuris it paikas dru- 
gys vis metasi į liepsną, iki susvils sparnus ir negyvas kris Že- 
mėn. Nors karalius sugrįžo, nors girdėti vien geros naujienos, 
Joranas Personas jaučia, kad jam ši diena nesėkminga. 

Jis palieka karaliui visą šūsnį popierių, kuriuos šis turi kuo 

greičiau perskaityti ir patvirtinti savo vardu, ir eina atsivesti 
savo sekretoriaus suomio Jako Teičio — pašaipūno, merginų 
medžioklio, kuris labiau mėgsta žvangint kalaviju nei skrebint 
plunksna. Juodu pasišnibžda ir Jakas Teitis supratingai palink- 
čioja galvą, užsideda plunksna papuoštą kepurę ir prisijuosia 
kalaviją. Netrukus, užslenkant prieblandai, pilies pamūriu nu- 
tykina vyrai su kepurėm nuleistais graižais ir sargybiniai apsi- 
meta jų neregintys, nes gavo slaptą nurodymą jų nematyt. 


Tuo laiku Karina susivokia ir susitvarko mantą. Ant siauros 
mergiškos lovos tvarkingai padėtas sidabru siuvinėtas sijo- 
nas, šalia — sagtis ir kryželis —- karaliaus dovanoti papuoša- 
lai. Kurpaites Karina taip pat palieka - ir minkštas, raudonos 
odos, ir dailias sidabrines. Ji dabar basa ir vilki išaugtinį gėlėtą 
apdarą, kurį sąžiningai užsidirbo plaudama indus Gerto Kan- 
toro vyninėj. Išblyškusi, ryžtinga, šiek tiek suraukusi tamsius 
antakius, ji vaikšto po kambarį nepaprastai šviesiom akim. 
Vargšė ji atėjo, vargšė ir išeina, vilias tik, jog Maksimilianui 
neprailgo laukti. Nenumano, kad, basa, išaugtiniu apdaru, ji 
traukte traukia gražumu, pavasariška pagunda ir jaunumu. 

Tada pro duris kyšteli šlykštūnas Herkulis - gal norėdamas 
ką vamptelėt ar sumanęs bjaurią išdaigą. Bet tai, ką pamato, 
Herkulį visai suglumina, jis šmurkšteli vidun ir smilium ima 
maigyt savo plačią nosį. 

— Kas čia dabar, Karina, Mėnulio dukterie? — klausia jis, 
baisiausiai nusiminęs. 

Karina smarkiai kresteli galvą. 

— Išeinu... namo! — atsako ji, neapsakomo nusivylimo ir 
piktumo virpinamu balsu. | 

Dabar Herkulis jau iš tikro išsigąsta. 

— Karalius supyks! — perspėja jis. 

— Tegul pyksta! - mirkčiodama piktai atkerta Karina. 

Šitai Herkulį nudžiugina. Karina - pirmoji moteris, kuri iš- 
drįsta nepaisyti karaliaus. Tai bent išdaiga, - Herkulis sučepsi 
lūpom ir šokio žingsniu porą sykių apsisuka aplink Kariną. 
Bet naujiena per magi, kad pats sau ją laikytų, tad jis sukda- 
masis išstraksi pro duris ir tyliai dainuoja, mintyse dėlioda- 
mas taiklų dvieilį. 

Nirčiai skrebindamas plunksna karalius savo darbo kam- 
baryje karštligiškai verčia popierius, kuriuos Joranas Perso- 
nas vėl jam kaišioja, sykiais sausai paaiškindamas. Karalius 
net neatsisėda, bet palinkęs stovi prie stalo ir nekantriai varto 
popierius, jau svyrinėdamas iš kelionės nuovargio"Jis skuba, 
jis, barbarų šalies valdovas, nemokantis kantriai ir mandagiai 
laukti, kaip tas prancūzas meistras Alaras. Joranas iš šalies į jį 
žvelgia lyg pagailiai, lyg apmaudžiai, gal ir džiaugias kokiam 
juodos sielos kampelyje tada, kai karalius džiaugias. 

Tuomet pro duris šokdamas ir spygaudamas įlekia Herku- 
lis, plonom kojelėm pastrikinėja apie stalą, trepena, sukasi ir 
traukia kvailą dainelę: 


Karina - ne ta! 

Karina pikta! 
"Karina, Karina 

Namo jau eina! 


Karalius pašoka, tėkšdamas rašalu varvančią plunksną ant 
stalo, griebia už apykaklės Herkulį ir išgąstingai sukriokia: 

— Ką čia rėkauji, niekše? 

Bent šįkart Herkulis pranašesnis, todėl pagarbiai nusiima 
nuo sprando karaliaus ranką, pasipurto ir piktai pasitaiso apy- 
kaklę. | 

— Tai tiesa! - galiausiai teikias atsakyt jis. - Karina, Mėnulio 
duktė, palieka rūmus. Senu apdaru ir basa išeina tartum įsi- 
giežus mūsų. 

Herkulis apsilaižo lūpas, varstydamas karalių pilkom pik- 
tom akim. Joranas Personas suniūra, širdies gilumoj keikda- 
masis ir šaukdamasis šėtono pagalbos. Nes jis supranta, kad 
po šitos gudrios išdaigos Karina turės dar didesnę galią kara- 
liui nei anksčiau. Gal vis dėlto mergina nėra kvaila ir nekalta, 
kaip kad jis manė. Jo nuojautą patvirtina karaliaus nekantra, 
nes, šiurkščiai parbloškęs Herkulį, jis išlekia iš kambario, 
kliuvinėdamas už savo kojų kaip kvailys - tikras juokdarys, 
apžilpęs iš meilės. Jis iš tiesų turėtų pasikeist su Herkuliu dra- 
bužiais. 

Trindamas petį, Herkulis vargiai atsistoja ir išsiviepia. Tada 
Joranas Personas prieina prie jo ir pykčio perkreiptu veidu 
skelia skaudų antausį per vieną, o paskui per kitą skruostą. 
Jis irgi turi kur nors išliet nusivylimą. 


Bet karalius jau prie pastogės kambarėlio durų, uždusęs nuo 
lėkimo laiptais ir savo širdies smarkaus plakimo, susiduria su 
Karina, kai ši, pasikišusi po pažasčia ryšulį, ketina paskutinį 
kartą žengt pro tas duris. Verždamasis vidun, karalius ją įstu- 
mia atgal į kambarėlį ir išsigandęs skaudžiai suspaudžia jos 
pečius. Karina negali jam pasipriešinti, nes staiga apleidžia 
jėgos, ir ji nusigręžia nuo karaliaus. 

— Nepalik manęs, Karina! - primygtinai prašo karalius, o 
basos Karinos kojos ir po ankštu drabužiu vylingai kilsuojanti 
krūtinė vėl sukursto jo aistrą ir ilgesį. 

Karalius prievarčiai suspaudžia Kariną glėby, siekia pabu- 
čiuot, bet Karina susivokia, piktai nugręžia galvą ir pašėlsta 
kumščiais tvatinti karaliui į krūtinę. 

— Karina! - šnibžda karalius, mėgindamas ją sutramdyti, ir 
nužvelgia skurdų mažą kambarėlį. - Įrengsiu tau gražų kam- 

barį, turėsi tarnų, gražių drabužių ir brangių papuošalų. Vis- 
ką, viską tau duosiu, jei tik pasiliksi. 

Bet Karina nustėrsta ir apmiršta jo glėby, griežtai suraukusi 
antakius, ji stumia kumščiais nuo savęs karalių. Ar tik šito iš 
jos karaliui reikia? Ar ji karaliui tiktai paleistuvė, prisivilioja- 
ma gražiais drabužiais ir papuošalais? Karina nejučia apsiaša- 
roja, bet tos karštos ašaros — iš piktumo ir apmaudo. | 

— Kas man iš drabužių, iš papuošalų! - užrinka ji, išsiverž- 
dama iš karaliaus glėbio - to, apie kurį svajojo vienišom nak- 
tim ir ilgesingom dienom. 

Tuomet Erikas palūžta, puola priešais ją ant kelių ir ją ap- 
kabina. 

— Be tavęs aš vienišas, Karina! - sušvokščia jis.'- Aplink 
mane priešai, net mano gyvasties siekia, visur tik apgaulė ir 
išdavystė. Tik tu viena gera, Karina, tik tu viena gali suteikti 
man ramybę. Nepalik manęs, Karina! 

Vadinas, taip toli nuėjo Erikas, kad, parklupęs ant kelių 
prieš žemos kilmės merginą, išmaldauja meilės. Jis jau neturi 
karališko išdidumo, nes užvis baisiausia jam patirti Karinos 
šaltumą savo glėbyje. Prievarta iš Karinos džiaugsmo nepatir- 
si. Todėl jis parklupęs aistriai glostinėja Karinos juosmenį. Ir 
jis, karalius, nulenkia galvą ir pabučiuoja Karinos basą koją. 

Ugnis nuvilnija Karinos kūnu ir vėl visa taip, kaip anks- 
čiau, tik nuostabiau, užtat labiau baugina nei anksčiau. Šyp- 
sena sušvinta jos veidas, apsipylusi piktumo ašarom, ji su- 
spaudžia delnais Eriko galvą ir bejėgiškai kilsteli, - juk ne- 
dera karaliui klūpėti po tarnaitės kojom. Eriko rankos vėl ją 
apkabino, Eriko stiprybė globia ją ir ji užmiršta paukščių na- 
melį, užmiršta Maksimilianą, visą pasaulį užmiršta. Ryšulys 
nukrinta ant grindų, atsiriša, karalius bučiuoja švelnias lūpas, 
įstabiai prasiveriančias jo bučiniui, ir Karinos kūnas užsidega 
skaisčia ugnim. . 

Išplėtusi akis, guli Karina, Mauno duktė, siauroje pastogės 
kambarėlio lovoje, nes karalius labai nekantrus. Bet kai Erikas 
bučiuoja baltus Karinos kelius ir jos kūnas krūpsi atsakyda- 

mas į kiekvieną bučinį, pamūriu, paukščių namelio linkui ty- 
kina vyrai su kepurėm nuleistais graižais. Pavargęs nuo lau- 
kimo, Maksimilianas sėdi prie krūmų ir žiūri į žemę, užniktas 
beviltiškų minčių, nes jau nesitiki, kad Karinos išėjimas išvirs 
į gera. Juk jis matė Karinos akis, kada karalius grįžo. Drugelis 
nuplasteno ir vėl sugrįžo, virpėdamas sparnais apsuko apie 
ugnį ir metėsi į ją. O Maksimilianas - dar labiau sulysęs, ap- 
gailėtinas nugeibėlis, sėdi sukukęs ir spokso į pūslėtas, stiklo 
lydalo nudegintas rankas. 

Smailialiežuvis suomis Jakas Teitis dėl visa ko išsitraukia 
kalaviją, bet jo neprisireikia. Vyrai su kepurėm nuleistais grai- 
žais išmano savo darbą. Vienas užmeta juodą audeklą svajo- 
tojui ant galvos, kitas užlaužia už nugaros rankas ir mitriai 
suriša virve. Riksmas nuščiūva Maksimiliano gerklėj ir jis ne- 
sipriešina, kai šiurkščios rankos jį išsiveda. Jakas Teitis įkiša 
į makštį kalaviją ir eina paskui Jorano pakalikus, žvanginda- 
mas pinigus kišenėje. Vakaras jau driekia šešėlius ant pilies ir 
margi paukščių namelio langai nušvinta kruvinai. 


Aistrai atslūgus, lieka tik nuoširdus, nepaprastas švelnumas, 
ilgos kelionės ir meilės nuoilsis, skaisčiai mėlynos, spindinčios 
akys, kuriose gali atrasti miegą ir užsimiršimą. Eriko galva il- 
sisi Karinai ant krūtinės, o ji pirštų galiukais švelniai glosto 
jo rausvus plaukus ir nubalusius smilkinius. Pašnibždom, jau 
bemaž per miegus kalba Erikas ir sau, ir Karinai. Jis turi atsi- 
verti, iki galo atsiduot jausmams, nes miegas jau vaduoja jį ir 
virpulingom bangom kūnu nuvilnija pasitenkinimas, gilesnis 
ir palaimingesnis, nei jis kada patyręs. 

— Tik tavo glėby galiu pailsėti, Karina! - kužda jis. - Tik 
tu atneši man ramų miegą. Kai tavęs šalia nėra, mane visad, 

visad galuoja slogūs sapnai. Dar vaikystėj broliai manęs ne- 
kentė, tėvo aš bijojau, nes jis labiau mylėjo Joną. Sako... sako, 
jis užmušė mano motiną! 

Karina krūpteli, - šiurpios karalių paslaptys, - bet švelnūs 
jos pirštai tebeglosto karštus Eriko smilkinius. 
 - Miegok, Erikai! - šnibžda ji. - Miegok, miegok! Karina 
sergės tavo miegą! 

Erikas atsidūsta, pasiverčia, skruostu priglusdamas prie 
jos šiltos krūtinės, ir užmerkia neramias akis. 

— Noriu paverst Švediją didžia valstybe, - kužda jis, - bet 
karūna labai sunki. Dėl Švedijos didybės noriu užvaldyti Bal- 
tijos jūrą, bet karūna sunki ir degina kaktą. Liaudį noriu ap- 
saugot nuo diduomenės godumo, apsaugot ir globoti, bet vis 
tiek visi manęs nekenčia. Turiu visus šnipinėti, žmonės šneka, 
kad stumiu šalį negandon ir elgiuosi neteisingai... 

Smilkstanti tarnaitės žvakė subliksi ir užgęsta. Šilta tam- 
sa siausto siaurą lovą ir Karina švelnumo ašarom žibančiom 
akim sušnibžda: 

— Karalius nebūna neteisingas. 

Po ilgos kelionės nerami, įtarimų nuodijama Eriko siela 
pagaliau nurimsta. Jis užmiega Karinos glėby, siauroj pasto- 
gės kambarėlio lovoj, o Karina degančiom akim stebi jo mie- 
gą bluosto nesudėdama ir svajoja. Karalius užmiega mažam 
tarnaitės kambarėly ir rūmų valdytojas Svenas lig vėlyvos 
nakties vaikšto koridoriais sumišęs ir grąžydamas rankas. Pa- 
skala aplekia pilį it rėksmingas negandos paukštis, Herkulis 
vaipos sau piktom pilkom akim, paskui užsidengia delnais 
bjaurų veidą ir graudžiai pravirksta, pats nežinodamas ko. 

Bet arklidėje dar krūpčioja taurus žirgas Žaizdotais šonais. 
Jis pažabotas ir pagirdytas, bet kruvinos putos veržiasi pro 
virpčiojančias šnerves, akys melzganai liepsnoja tamsoje. Juo- 
džiausią rudens nakties valandą ant pakrantės uolos toli už 
Stokholmo bruzda ir vyrai su kepurėm nuleistais graižais. 
Nuo stataus kranto vandeny atsispindi dervos deglo rauzga- 
na ir, Jakui Teičiui davus ženklą, lazda dusliai bumbteli per 

juodu audeklu uždengtą galvą. Aičiojantis Maksimilianas 
pūkšteli į vandenį ir, kai vyras su kepure nuleistais graižais 
pasilenkęs pašviečia deglu, juodame vandenyje iš lėto ribu- 
liuoja tiktai ratilai. 

Maksimilianas turėjo dingti ir karalius niekad apie jį ne- 
siteiraus, - Joranas Personas šitai puikiai žino. Iš užjūrio, iš 
Estijos karo vyras gali kada nors sugrįžti, ir net karo laivas su 
dervuotu deniu ir mazguota virve neužtikrina visiškos nebū- 
ties. Tik mirusieji tyli ir niekuomet negrįžta, mintija Joranas 
Personas, nuožmiai šypsodamas plonom lūpom. Karaliaus 
šulinys turi būt patikimai apsaugotas. Šituo reikia rūpintis. 
Rauplėti vyrai su kepurėm nuleistais graižais tąnakt nusikau- 
šia ir Jakas Teitis, užsimaukšlinęs kepurę su plunksna, žvan- 
gina kalaviju Gerto Kantoro vyninėje, siekdamas apkabint 
raudonskruostę tarnaitę. 

Et, linksma, kvatojanti rudens naktis - karalius miega savo 
mergšės kambarėly ir jo meilę apglėbia mirtis. 


AŠTUNTAS SKYRIUS 


Karas užtrunka ilgai, bet šalis kantri ir nuolanki, o aistra muša 
sunkiom, putotom bangom ir laikas pralekia lakiais sparnais. 
Mėnesiai ir metai praskrieja it auksinės strėlės. Karina? Mauno 
duktė, subrendusi moteris, jos veidas švyti slėpininga šypse- 
na, o akyse dažnai randas mįslingas žvilgesys. Visi pripažįsta 
Karinos gražumą, kai ji važiuoja karieta per Stokholmą, apsi- 
taisiusi mėlynu aksomu, aukso segtukais susisegusi plaukus, 
brangakmenių vėriniu pasidabinusi kaklą. Pilyje ji turi atski- 
rus, prašmatniai išgražintus kambarius, po jos lovos sunkia 
aksomo priedanga kietu miegu, netrikdomas sapnų, miega 
karalius. Karina, Mauno duktė, turi tarnų ir net Svedijos di- 
dikai, nenoriai lenkiantys prieš ją išdidžias galvas, nedrįsta 
šnibžtelėti žodžio, kuris greit pradeda suktis ant liežuvio 
galo, žvelgiant į jos rausvus skruostus ir grakštų kūną. Ir vai- 
kelį Karina, Mauno duktė, pagimdo Erikui - mažą mergytę, ir 
tik tada jos kūnas sužysta visu tarpumu. Herkulis dažnai sėdi 
ant kėdutės, delnu pasirėmęs skruostą, žiūri tik į Kariną, bet 
užkluptas per svajones sušnypščia kokią šlykštybę ir nubėga 
nuraudusiu bjauriu veidu. 

Erikas gyvena pajėgos ir laimės kupiniausius metus. Vei- 
das jau netrūkčioja, kakta rami, skaisti, jis nesivangsto Žmo- 
nių akių. Ir griežtas geba būti, kaip ir pridera karaliui. Valsty- 
bės vadeles jis laiko savo rankose, o Joranas Personas - šimtus 
kartų peiktas ir prakeiktas, — žiūri, kad vadelės būtų įtemptos. 

Šimtais sumanymų ir rūpesčių užsivertęs Erikas. Jis nusta- 

to prekių kainas, bet tada tos dingsta nuo prekystalių. Bet net 
atskirties gresiamai valstybei privalu turėt sieros ir salietros 
parakui gaminti, reikia skubint darbus Salos sidabro kasyklo- 
je, tai geriausias Pinigų rūmų turtų šaltinis. Ir į karo žygius 
sykiais pulkus veda Erikas, — tuomet varnai sotūs kėsnoja ant 
sudegusių kaimų griuvėsių. Ronebio upės vanduo nuo danų 
kraujo nusidažo raudonai, o Svartere Eriko suburta švedų 
sausumos kariuomenė galų gale parodo esanti tolygi svetim- 
šalių samdinių kariaunai. 

Griaudama ir degindama įsiveržia Švedijos kariauna į Ha- 
landą, o, užėmusi Varbergą, pralaužia atskirtį ir vakaruose. 
Varbergas pakeičia prarastąjį Elvsborgą ir Šiaurės jūra vėl 
atvira Svedijos laivams. Bet Erikui to negana. Jis smogia ir 
Norvegijai, siekdamas priversti Daniją išsklaidyti pajėgas ir 
kovot iš dviejų pusių. Eriko ketinimai siekia Islandiją, nes ten 
gausūs sieros šaltiniai, ir jo šnipai tenai sukursto maištą. Bet 
didžiausių pergalių Erikas pasiekia jūroje, kai Klaso Horno 
vedamas laivynas nuskandina Liubeko karo laivus ir atveria 
kelią į Štralzundą. Netrukus Erikas įsigali Baltijos jūroje ir 
pergalingasis jūrų laivyno vadas su belaisviais ir grobiu iškil- 
mingai įžygiuoja į džiūgaujantį Stokholmą. 

Erikas išgyvena puikių dienų, kuriomis patiria karščiausią 
valdžios ir sėkmės džiaugsmą. Bet karas trunka ilgai, priešai 
stiprūs. Rusijos pamišėlis Ivanas buvo atsiuntęs pasiuntinius 
prašyti Eriko į sutuoktines Kotrynos Jogailaitės, per kurią būtų 
galėjęs pasiekti Lenkijos karaliaus sostą. Erikas vykdo savo poli- 
tiką pusiniais pažadais, pergales atsveria pralaimėjimai ir paže- 
minimai; nuskandintas laivas - už nuskandintą laivą, užgrobtas 
prekinis laivas —- už sunaikintą saugyklą, kraujo baloj krintantis 
samdytas karys — už žaizdų ar karo ligos išsekintą Švedijos vyrą. 
Šalis skursta, atsargos tirpsta, žemdirbystė nustekenta, nes ge- 
riausi vyrai nesugrįžta po kelerius metus, galvijus galuoja ligos 
ir galų gale net kantrūs žmogeliai pradeda niurzgėti. 

Todėl Erikas turi labai ramiai miegot po prašmatnia prie- 
danga Karinos, Mauno dukters, glėby. 

Šitaip vėl ateina pavasaris po alkanos ir skurdžios žiemos ir, 
ledams pasitraukus, akmenuoton pakrantėn netoli Stokholmo 
bangos išmeta neatpažįstamai sumuštą, vandens sugraužtą 
negyvėlį. Žinia apie tai lekia iš vieno pilko namelio į kitą ir 
netrukus ryto saulės skaistumoj pažiūrėt negyvėlio susirenka 
būrelis žvejų sukritusiais veidais ir slapiom akim. Skenduolių 
ir pražuvusių laivų lūžgalių tuolaik jūra prie Stokholmo iš- 
meta dažnai, bet šis skenduolis kažkoks keistas ir baugus. 

Kažkas atrišo pridumblėjusius raiščius ir atidengė negy- 
vėlio galvą. Išpurtęs veidas po juodu audeklu daiktais išliko, 
ant rankų, surištų už nugaros, dar laikosi prie kaulų prikibę 
odiniai dirželiai. 

Slogioj, baugioj tyloj žilas senutėlis piktai išspjauna: 

— Joranas Personas! 

Ir staiga, to žodžio išlaisvinti į giedrą pavasario dangų ne- 
lyg žuvėdrų klyksmas pakyla gargždūs, kimūs balsai: 

— Erikas kruvingalvis! - šaukia senutė kretančia galva. 

— Joranas kraugerys! - subliūva vyras su irklu rankoj. 

"O išblyškusi moteris, glausdama prie suvytusios krūtinės 
vaiką, dūsauja ir ašaroja savo vyro, kuris jau niekad nesugrįš. 
Vis stiprėja balsai: „Karas niekad nesibaigs, badas išpjaus 
miestus. Už ką sūdysim žuvis, - jei žuvų turėsim, juk drus- 
kos kaina daugkart viršija žuvies ribinę kainą. Jaunų vyrų 
kaimuose neliko, stingant pašaro, karvės nepastovi ant kojų, 
bet karaliaus kekšė važinėja sidabru aptaisyta karieta, mėlynu 
aksomu išsipusčiusi, o švelnusis hercogas Jonas, kuris ir Žve- 
jams malonų žodį tardavo, įkalintas Gripsholmo mūruose.“ 

— Karas niekad nesibaigs, jeigu karalius!.. - sušunka vy- 
ras su irklu rankoje, bet išblyškusi moteris suskumba delnu 
užimt jam burną, kad neprisišauktų nelaimės sau ant galvos. 
Dėl bergždžio nieko neverta prarasti vyrų, juk savas jau nie- 
kada nebesugrįš. 

Netrukus moterėlės jau sėdi su krepšiais Žuvų turguje ir 
žinia apie surištą, apgobta galva skenduolį apskrieja Stok- 
holmą. Balsai darosi šaižūs, Žmonės būriuojasi gatvių kam- 
puose, jau pasigirsta grasinimų, svaidomi plūsmai miesto 
kareiviams, tie bejėgiškai grūmoja alebardom. Prapuolusio 
sūnaus liūdėjęs žilabarzdis stiklapūtys Hendrikas lekia pa- 
krantėn, kaip lėkdavo žiūrėt kiekvieno neatpažinto valkatos 
lavono, rasto miesto apylinkėse - tai su pjautine žaizda krū- 
tinėj, tai sušalusio. Iš drabužių jis atpažįsta sūnų ir, sudėjęs 
delnus virš galvos, šaukias Dievo prakeiksmo nuodėminga- 
jam Stokholmo miestui. Gandas sklinda, gandas įgyja varno 
sparnus, tiesa įsikūnija ir išsipučia iki didelio melo. Įsisiau- 
tusi minia pargriauna seną miesto kareivį Mauną, sulaužo 
jo alebardą, pamuša ašarotas akis, nupeša barzdą. Pasigėrę 
kariai įsilaužia į sandėlį, išmėto duonos kepalus, lašinių luis- 
tus, kol sargyba atbėga pagalbon, todėl skaldomos galvos ir 
liejasi kraujas. Įnirtę, niurzgėdami, įraudusiais veidais grįžta 
žmonės į namus. | 

Joranui Personui tai skubri diena. Vyrai su kepurėm nu- 
leistais graižais baiminasi liaudies pykčio, vienas sprunka iš 
miesto, kitas dedasi prievilgą ant kruvinos galvos. Bet miesto 
tarybos rūsyje pokši lazdos į kietas švedų galvas ir budelis taiso 
kankinimų suolą, nes kurstytojus reikia išaiškinti ir per juos ras- 
ti tuos, kurie paslapčia vadovauja šitam liaudies sukilimui. Nes 
jų yra, - Joranas Personas tuo net neabejoja, jis ne toks kvailas. 

Bet pirmiausia skubama palaidot jūroje sudūlėjusius jau- 
nojo Maksimiliano palaikus ir numaldyti liūdesio pražildinto 
tėvo graudžias dejones. Karalius ir jo sugulovė, ta gražuolė 
Karina, turi girdėti tik tai, ką reikia. Karalius ir girdi tik tai, ką 
reikia, ir tai karaliaus prakeikimas. 

Karalius Erikas garsiai nusikvatoja, išgirdęs apie liaudies 
maištą. Jis dar savo valdžios ir laimės viršūnėje ir neabejoja 
savo nei savo reikalo teisingumu. Paika liaudis nekantrauja, 
užtrukus karui, - jis tai supranta. Luomuose valstiečių atsto- 
vus jis nuramino padovanodamas kiekvienam vyrui po pusę 

statinės druskos iš karaliaus saugyklos, - tikrai karališka do- 
vana šiais laikais, - ir neišgirdo iš jų nieko nemalonaus. Taip 
pat reikėtų padaryti ir dabar, tad kai kurie žvejai gauna do- 
vanų po saikelį druskos. Nepasitenkinimą reikia nukreipti 
teisinga vaga ir skatinti bruzdėjimus karaliaus labui. Liaudis 
turi gauti dingstį piktumui išlieti, turi gauti atpirkimo ožį — 
štai puikus politinis pasiūlymas. Erikas trinasi kaktą, mąsto. 

— Ponas Nilsas Sturė, - bemaž negirdimai sušnibžda Jora- 
nas Personas, sukdamas karaliaus mintis teisinga kryptimi. 

Erikas trenkia kumščiu į stalą, jo veidas plyksteli beprotiš- 
ku džiaugsmu. Pasitaikė proga sumenkint didžią Sturių šlovę 
ir apjuokt prieš visus žmones. 

— Tegul pamato Stokholmo prastuoliai, - samprotauja jis ir 
jo galvoj randas vis daugiau barbariškos juokdarystės smulk- 
menų. ž 

Jakas Teitis kvatoja žvangindamas kalaviją ir net negai- 
lestingas Jorano lūpas perkreipia šypsnys. Joranas Personas 
išpampo ir nutuko valdžioje, ir prašmatnius drabužius pamė- 
go, todėl blizga sidabrinės jo švarko sagos. Joranas prisidėjo 
prie kariuomenės rengimo, ir net karalius nebežino, kiek jis 
turi turto. Užtat Personas džiaugiasi, kad liaudis turės kitų 
svarstytinų dalykų. 


Spindulinga liepos diena, saulėje žiba Stokholmo bokštai, 
aikštėje, po neramiai Zzujojančių žmonių kojom, kamuoliuo- 
jasi dulkės. Prie pirmųjų gatvės namų, tartum triumfo vartai, 
stovi dvi eglės šaknimis į viršų ir pro gatvėje išsirikiavusius 
karius žygiuoja miesto globotinių — elgetų senių, benamių 
vaikų, apsigimėlių ir luošių —- garbinga eisena, kuri rodo, jog 
atvyksta ponas Nilsas Sturė. Jis jau pasirodė: joja ant varga- 

niausio kuino, o kuinas traukia vežimą, kuriame elgetos vai- 
kigaliai barškina samčiais auseklių dugnus ir prie kurio galo 
pritvirtintos eglaitės šluoja gėdingus pėdsakus. 

Auksaplaukis Nilsas Sturė joja į Stokholmo aikštę ir pra- 
mogų ištroškusi, trumpos atminties minia pasiunta kaukt ir 
stūgaut, mėto į jį purvo gurvolius, švilpia ir trypia kojom, 
keldama dulkes. Pusaklis kuinas šlubčioja, skausmingai lin- 
guodamas galvą. Nebylus, sustingusiu veidu sėdi ant to kui- 
no didingiausios Švedijos giminės, - šlovingesnės už Vazas ir 
kilnesnės už Vazas, - giminės viršiausias asmuo. 

Ką mąsto Nilsas Sturė, jodamas su rėksminga gėdos paly- 
da? Karalius teikiasi jį bausti, nes jis nevykdė pareigų ir už- 
davinių. Tiesa, prieštaringiausiais ir pikčiausiais įsakymais jis 
žiemą buvo išvytas į vakarų Gotlandą įkalbinėti užsispyrusių 
valstiečių dirbt būtinuosius karo meto darbus Varbergo pily- 
je. Už didelius pinigus į šalį atgabentų vokiečių raitelių pulkai 
vyko su juo, nes pačios Švedijos vyrai tokiems baudžiamie- 
siems žygiams per silpni. Karaliaus įsakymas buvo aiškus, — 
užsispyrėlius valstiečius privalu palaužti kariant ir deginant, 
jeigu jie nepaklus. Karo įsakymas griežtas: pavienių žmonių 
kančios ir vargai niekis, palyginti su valstybe, ir valstiečiai 
tai turi suprasti, - plakami ir klupdomi smilkstančiuose savo 
trobų pelenuose, jei kitaip nesupras. Atlikęs užduotį, ponas 
Nilsas su savo raiteliais turįs prisidėti prie kariuomenės. Jis 
privalo stebėti raitininkus, kuriais Erikas nepasitiki, ir žiūrėti, 
kad jie nepabėgtų. 

Bet Nilsas Sturė pernelyg išdidus, kad taptų savo tau- 
tos budeliu. Kad ir kaip gražiai jis įkalbinėja valstiečius, bet 
vokiečiams raiteliams, kurie iš pradžių su užsidegimu sekė 
paskui jį ir varvino seiles, alkdami grobio, Nilsas ir išdaigos 
Svedijoje greitai nusibosta. Koks čia karas, mąsto jie, jeigu ka- 
reivis ūdijamas už tai, kad nusičiupo vištą iš valstiečio tvarto, 
o už merginos prievartavimą baudžiama rykščiavimu? Išauš- 
ta rytas, kai Nilsas Sturė pabunda vienas valstiečių troboje, 
visa kariauna jau pabėgus pas Rancau, kuris kariauja taip, 

kaip privalu kariauti pagal šimtmečių papročius; - deginant, 
žudant ir prievartaujant, — užtat patyrūs samdyti kariai su 
džiaugsmu eina paskui jį. Tuomet Nilsas Sturė, paklusdamas 
gautam įsakymui, palieka valstiečius ir prisideda prie kariuo- 
menės, pasiduodamas jos vado valdžiai. 

Už tai dabar jis baudžiamas patyčiom ir pažeminimu. Jis 
sako pripažįstantis savo kaltę, bet iš tiesų suvokia, kad į kilpą 
ji įstūmė Jorano klasta ir slapta Eriko pagieža. 

Žmonės kaukia, eglaičių šakos šluoja netvirtai žengiančio 
arkliūkščio pėdsakus, barška mediniai auseklių dugnai, purvo 
gurvoliai lekia Nilsui Sturei į veidą. Bet jis nesidangsto auk- 
saplaukės galvos, — purvinos ir kruvinai apdraskytos. Iškėlęs 
galvą ir sustingęs kaip stulpas, jis žvelgia žmonėms virš galvų 
nieko nematančiom akim ir šaipių riksmų negirdi. 

Tuomet ilgais, mekenančiais šauksmais pratrūksta toši- 
niai rageliai. Prie arklėko apynasrių pripuola Jakas Teitis ir 
sustabdo jį vidury aikštės. Kariai iečių kotais praskina kelią 
ir Jako Teičio suburti suomiai vėl pučia ragelius. Bet išgirdę 
tuos garsus, —- kimius, ilgesingus Suomijos piemenų ragelių 
ūbčiojimus, - žmonės kaukte kaukia iš juoko. Nilsas Sturė nu- 
tempiamas nuo arklėko, dėl visa ko dviem vyrams prilaikant. 
Tošiniams rageliams ūbčiojant, Jakas Teitis, šaipūnas, pasi- 
puošęs kepure su plunksna, uždeda Nilsui Sturei ant galvos 
sudžiūvusį žolių vainiką ir paskelbia: 

— Tai pergalės vainikas, kurio nusipelnei kare, išdavike Nil- 
sai Sture! 

Ir popieriaus ritinį laiko rankose Jakas Teitis. Paskui iškil- 
mingai išvynioja tą tuščią popierių, o žmonės valandėlę tyli ir 
klauso. 

— Tai sąrašas paveldėtinių žemių, kurios skiriamos tau už 
laimėjimus. Karvių šėrikė tiksliai atmatavo už tvarto! 

Žmonės, — trumpos atminties, besmegeniai Stokholmo 
prasčiokai, - vėl užkaukia iš juoko, kai Jakas Teitis įbruka Nil- 
sui Sturei tuščią popierių. Vyrai, kurie jį laiko, suima tvirčiau, 
kai Jakas Teitis pakelia bokalą ir pila bjaurų bizalą pro sukąs- 

tus dantis Nilsui Sturei į burną. Gėralas teka jo smakru, liejasi 
ant krūtinės. 

— Karalius atsidėkodamas atsiuntė tau taurę gėralo perga- 
lei atšvęsti, — paskelbia Jakas Teitis, bet žmonių juokas apš- 
čiuvęs. 

Jie jau purto galvas, kai kurie rimtesni miestiečiai nusuka 
akis. 

Jakas Teitis numeta medinį bokalą ant žemės, nusikvatoja 
ir pliaukšteli delnu Nilsui Sturei per petį. Sustingusiu veidu 
per minios galvas stebeilija į tolį išdidus jaunuolis, suvokda- 
mas, jog tokio pažeminimo dar nėra patyręs nei vienas Švedijos 
vyras. O kad jis bent būtų kaltas, bet sąžinė jam sako, kad jis 
niekuo nenusidėjo. Todėl šalta neapykanta pergali visus kitus 
jausmus. 

Tą valandėlę minia subruzda, šauksmai ščiūva ir nuo Nilso 
Sturės gręžiasi visų akys į kitą netikėtą reginį. Pro minią brau- 
nasi Karina, Mauno duktė, ir žmonės duoda jai kelią. Ji uždu- 
so bėgdama, jos drabužiai išsipešioję, akys dega. Karalius jai 
neužsiminė apie tai, kas dedasi, - šitiek Erikas dar susivokia. 
Karina su krepšiu grįžta iš miesto pakraščio, kur ligoniams 
dalijo dovanas, bet triukšmas, riksmai ir tošinių ragelių ūbčio- 
jimai atvedė ją į aikštę. Netikėdama savom akim, ji kurį laiką 
dvejodami praleidžia ją, o ji pykčiu degančiu veidu sustoja 
prie Nilso Sturės, nutraukia jam nuo galvos sudžiūvusį žolių 
vainiką, sutrypia kojom ir pasisukusi surinka prastuoliams: 

— Gėdos turėkit, Stokholmo Žmonės! 

Pašaipūnas Jakas Teitis, apdairiai atsitraukęs atokiau, 
kramto lūpas, šiek tiek būgštaudamas, nes, rengdamas šį vai- 
dinimą, jis iš tiesų mažumėlę persistengė. Minia akimirksniu 
nuščiūva, vyrai mindžikuoja ir neramiai dairos į šalis. Girdi- 
si tik vargano arklioko sunkus šniokštavimas Nilsui Sturei 
už nugaros, kai jo liesas kūnas įsitempia, traukiant orą, ir 
išsišoka šonkauliai nelyg statinės lankai. Begėdžiai elgetos ir 
išsigimėliai irgi nutilę piktai dėbčioja į Kariną. 

— Turėkit gėdos! Turėkit gėdos, Stokholmo žmonės! - šau- 
kia Karina, suklaikusi iš širdgėlos, nes ji, prastuomenės mer- 
gina, visad pagarbiai žavėjos auksaplaukiu Nilsu Sture. 

Ji rūpestingai pakelia prijuostę, norėdama nušluostyt nuo 
sustingusio veido purvą ir marmalą, kuriuo jį apipylė iš boka- 
lo. Bet tą akimirką Nilso Sturės akys blyksteli, tas akmeninis 
stulpas atgyja, atkragina galvą ir su dygiu piktumu taip surin- 
ka, kad išgirsta visa nutykusi aikštė: 

— Pati turėk gėdos, karaliaus šliundra! 

Karina krūpteli ir išblykšta. Vos girdimas atodūsis ir įsi- 
vyrauja glumi tyla, o tada ūmai pratrūksta juoko ir kauksmo 
audra, irjau visa, kas čia pat nutiko, atrodo kaip žaidimas. Pa- 
kyla lazdos, lekia mėšlo gurvoliai, žmonės staugia iš juoko. 

— Kekšė! Šliundra! Paleistuvė! | 

Karina, Mauno duktė, vienąkart savom ausim išgirsta, 
kas ji. 

Raudonis muša Karinai į veidą, baisus gėdos raudonis, ir ji 
nuduria akis prieš Nilso Sturės pergalingos pajuokos perkreip- 
tą veidą. Senės elgetos, išsigimėliai ir luošiai vadina ją kekše 
ir šliundra, užmiršę, kad ji visą Žiemą nešiojo jiems ir visiems 
Stokholmo mažaturčiams maistą iš pilies sandėlių. Jei ne ji, 
daugelis būtų badu mirę, bet jie tai užmiršo, o gal kaip tik tai jie 
prisimena ir dabar šimteriopai atsilygina už pažeminimą, kurį 
patyrė imdami duoną iš kekšės rankų. Karina staiga smarkiai 
mosteli ranka, apsisuka ir kaip akis išdegusi puola bėgt. 

Jakas Teitis duoda ženklą kariams, šie suskanta stumt žmo- 
nes atokiau, praskindami kelią Mauno dukteriai Karinai. 


Karina sėdi savo kambaryje ant lovos krašto po prašmatnia 
priedanga, bet auksiniai aksominės užlaidos liūtai jos jau ne- 

džiugina. Mažoji jos dukrelė jau miega, ant pagalvės išdriku- 
siais rausvais žvilgiais plaukais, sugniaužusi kumštelius, bet 
ir tas vaizdas Karinai širdies neatgaivina. Grąžydama rankas, 
Karina, Mauno duktė, čia rausta, čia bąla, svajodama, kad 
Stokholmo liaudis turėtų vičvieną kaklą ir budelio kirvis ga- 
lėtų čiaukštelėt per jį. 

Šitaip ji kovoja pati su savim, mintyse vis atkartodama pa- 
tirtas patyčias. Sveikas protas sukyla prieš įžeidimą, kažkas 
šalta ir kieta išauga širdy. Kol ji neviltingai suneria rankas ir 
pradeda melstis. Karalius nebūna neteisingas, meldžiasi ji, te- 
gul gerasis Dievas atleidžia Karinai už nuodėmę, skaudžią ir 
nuostabią nuodėmę, - taip, kaip ji atleis tiems, kurie ją paže- 
mino. Tuomet ji nurimsta, pavilgo akis šaltu vandeniu, atgau- 
na savitvardą ir kaip mergina iš liaudies išmintingai suraukia 
antakius. 

Kai Jakas Teitis nesmagus praneša, kas įvyko, Erikas suži- 
no tiek, kiek, Jorano Persono manymu, jis turi žinot. Karalius 
sužino tik tiek, kad Karina netikėtai pamatė Nilso Sturės pa- 
žeminimą, ir dabar šalinasi Karinos kaip mokinukas, užklup- 
tas krečiantis išdaigą. Štai toks Erikas, — pokštas, kuris anks- 
čiau jį taip žavėjo, įgijo nelemtą reikšmę ir prislėgė jo sąžinę. 
Bet ar jis tai pripažins? Ne, jis susigūžia tamsiausiam darbo 
kambario kampe, kramto kumštį ir žiūri į Kariną šnairom, kai 
ši ateina. 

Tą vakarą Karina nepaiso Jorano Persono, nepaiso, nors 
sutrukdo svarbių valstybės reikalų svarstymą. Suraukusi an- 
takius, ji priglaudžia prie krūtinės sunertas baltas rankas ir 
sako: 

- Nilsas Sturė nenusipelnė tokio įžeidimo! 

Verčiau ji būtų skėlusi antausį suniurusiam ir gėdos grau- 
žiamam karaliui, bet šitaip elgtis nedera. Su karalium nevalia 
elgtis taip, kaip elgiasi įpykusi miestiečio žmona, kai užklum- 
pa vyrą krečiantį piktadarystę. Todėl Karina tik sviedžia kal- 
tinimą: 

— Tai menkina karaliaus garbę! 

Erikas krūpteli, bet sušiurkština širdį ir mėgina atsitiesti. 
Joranas Personas nužvelgia ir vieną, ir kitą apžiūriom akim 
ir mintyse pasvarsto, ar po visų protingų skaičiavimų Nilso 
Sturės pažeminimas vis dėlto nebuvo politiškai kvailas. Sąži- 
nė Jorano niekada negraužia, bet kvailumo jis negali pakęst. 
O Karinos, kaip paprastos moters, nuojauta jau anksčiau nuo- 
stabiai pasitvirtindavo. Kankiniu pavirtęs Nilsas Sturė turbūt 
pavojingesnis nei anksčiau. Joranas mintyse nusikeikia. 

— Ar aš turėčiau paglostyt Nilsą Sturę? - įbedęs į Kariną 
piktas akis, išdidžiai klausia Erikas ir pasičiupinėja aukso vė- 
rinį ant kaklo. 

Ji neviltingai papurto galvą, atsidūsta ir aprimsta, nors ver- 
da apmaudu dėl Eriko baisaus nenuovokumo. 

Joranas Personas paslapčia parodo popierius ant stalo ir, 
Karinai nepastebint, linkteli galvą. Erikas nudžiunga: dabar 
jis galės smogti skaudų smūgį - tikrai taiklų, nes kas ta Karina 
tokia, kad vertintų jo darbus? 

— Ką tu supranti apie politiką? - su švelnia panieka klausia 
jis, bet paskui su apsimestiniu lipšnumu pritaria. - Tebūnie! 
Suteiksim Nilsui Sturei paskutinę progą pelnyti mūsų prie- 
lankumą. Tegul jis keliauja pas Lotaringijos karalaitę tvarkyt 
mano piršlybų, tegul pargabena galų gale aiškų atsakymą. 

— Piršlybų? - dusliu balsu pakartoja Karina, rankos jai nu- 
svyra ir jos savikliova staiga prapuola. 

Akimirką ji buvo užmiršusi, kad Erikas Kaigidijs o dabar 
taip skausmingai suvokia, kad širdį sumaudžia. Vis dėlto iki 
šiol Erikas buvo toks supratingas, kad apie savo ketinimus 
vesti su Karina atvirai nekalbėdavo, nors Karina juos puikiai 
žino ir supranta jų politinį būtinumą. 

— Aišku! — sako Erikas ir, įsitikinęs savo pergale, žengteli 
arčiau. - Galų gale valstybė turi turėti karalienę, sąjungininkų 
ir sosto įpėdinį. Per ilgai delsiu. Reikia tai užbaigti. 

Kalbėdamas jis įdėmiai stebi Karinos veidą ir atrodo, "kad 
jam malonu kankinti Kariną. Nūsdamas ją dar labiau įskaudint, 
Erikas žengteli arčiau ir švelniai uždeda rankas jai ant pečių. 

— Nilsui Sturei bus atlyginta, kaip kad tu trokšti, - sako 
jis. - Ar aš galiu prieštarauti tavo valiai! — Ir žemai nusilenkia 
Karinai, kad ji nepamatytų jo džiaugsmingo veido. 

Bet Karina jo žodžių lyg negirdi. Ji pakelia galvą aukščiau 
irjos akys švyti labai skaisčiai. 

— Taip, - sako ji, - valstybei reikia karalienės, - aš tai puikiai 
suprantu. 

Ji apsisuka ir išeina iš derybų kambario, nes nenori, kad 
šiandien jos ašaras pamatytų karalius, juolab - nuo valdžios 
išsipūtęs, Joranas Personas ledinėm akim. 

Dabar ji žino: ji tik karaliaus sugulovė, jos laimę lemia įgei- 
dis. Todėl dienos lekia greitai kaip strėlės, todėl jos laimė tik 
trumpą laiką neužtemo. Žmonės šiandien išrėkė jai tiesą tūks- 
tančiais balsų, o karalius savo žodžiais ją patvirtino. 

Erikas, godus ir nepasotinamas, iki paskutinio lašo išvarvi- 
na karčius savo laimėjimo syvus Karinos kambary po puošnia 
priedanga, trokšdamas iki galo pajusti, kad jo valdžia ir pra- 
našumas neturi ribų. Bet šiąnakt Karinos kūnas neatsiliepia į 
jo glamones. | 


Nuo tol Erikas neturi ramybės. Naktimis jį kamuoja slogučiai, 
jis pabunda nuo savo šauksmo, todėl, užėjus tamsai, bergž- 
džiai stumia laiką žvaigždžių kambaryje, stebėdamas dangaus 
kūnų kelius. Kerštą žada planetos, blogi ženklai rikiuojasi Eri- 
ko kelyje, jis perblykšta, raukšlės tarp antakių ir skausmingi 
rėžiai prie lūpų gilėja. Greit, akimirksniu kaip sapnas pralėkė 
jo valdžios ir laimės metai. Jis atitoksta it apžilpęs svajotojas ir 
pamato, jog aplinkui viskas griūva. | 

„Tavo valdžiai ir laimei grėsmę kelia auksaplaukis vy- 
ras!“ - Berėjaus pranašystė pradeda jį graužt kaip tik tada, kai 

jis kaip kvailys tariasi amžiams sunaikinęs tą slaptą grėsmę. 
Ne, galbūt jis, pats nesusivokdamas, tik pakluso negailestin- 
gai žvaigždžių valiai, pažemindamas Nilsą Sturę bausme, 
už kurią Žmogus atleist negali — nei šiandien, nei ateity - ir 
jo slapta pagieža galų gale išvirs į darbus. Nerimo pagautas 
Erikas blaškosi po pilies kambarius, gąsčiodamas kiekvieno 
šešėlio, kiekvieno barkštelėjimo. Menka smulkmena jį įsiuti- 
na, jo įtarumas nelyg klastingas šuo, kuris, išgirdęs barkštelė- 
jimą, iškart sargiai pakelia galvą velniška ugnim degančiom 
akim ir iššiepia pageltusius dantis. 

Nes šitoks dabar Erikas. Viskas, ko jis imasi, lieka nebaigta, 
jausmai jį žilpina tuomet, kai reikia daryt didžius darbus, ir 
karūna per sunkiai slegia jo baltą kaktą. Kaip tik dabar jam 
reikia kuo didžiausios tvirtybės ir valios jėgos, kad genamas 
savo svajonės galėtų eiti šmėkšančios pergalės linkui. Pergalė 
jau beveik ranka pasiekiama, bet tuolaik Erikas pats sau ap- 
dumia akis. Jeigu jis būtų tikras tironas, ne tik įžūlus, bet ir 
tvirtas, nuosekliai griežtas, laisvai sau alsuotų, tai daugiau ir 
pamatytų aplinkui. Bet Erikas neturi savyje to plieno, iš kurio 
randas patvaldžiai. Ne pergalę jis regi, bet visos menkos klai- 
dos staiga užgriūva jį išsipūtusios, o pralaimėjimai vaizduotėj 
išdidėja. Valstybininko žvilgsnis užtemsta, jis painiojasi ne- 
reikšminguose dalykuose. 

Stebėdamas žvaigždes, Erikas baisinasi raganystės - slap- 
to ginklo, kuris dabar nukreipiamas į jį. Kas tas baugiai nuo- 
vokus, nežmoniškai gudrus priešas, kuris siausto jį kerais jo 
paties pily? Brangakmeniai nuo jo skeptro pradingsta pro už- 
rakintas lobyno duris. Kelias jam nubarstytas šiaudais ir iš- 
sigandę tarnai su šluotom visad bėga pirma jo ir juos šluoja. 
Bjauria raganiška išdaiga mėginama iš jo atimt ir vyriškumą, 
kad jis niekad nepradėtų įpėdinio, jeigu, nepaveiktas visų 
priešų pinklių, vestų kokią nors valdovę. Šios kryptingos sie- 
los apgulties jau neįmanu paaiškinti vien atsitiktinumų gran- 
dine. Erikas įdūksta ir taip išsigąsta, kad pratrūksta aklu nirš- 
tu, išgirdęs tarną nusičiaudint arba sukikenant. 

Dabar į patį Eriką atstatomas ginklas, kurį jis, lengvabū- 
diškai pasitikėdamas savim, troško išmėgint kare. Juk Rancau 
suskubo paskelbt visai Europai, kad Erikas naudojas drau- 
džiamais ginklais, baugiais kerais, nežiūrėdamas tarptautinės 
teisės ir net Dievo įstatymų. Sykiu su jo kariuomene veikia 
samdyti burtininkai — vieną tokį kariai paėmė nelaisvėn ir 
sudegino ant laužo. Keliuose, kuriais traukia Rancau, keistai 
prismaigstyta drožtinių lazdų, drykso balti burtininkų siūlai 
ir net rambūs jo kariai baidosi tamsos ir paslaptingų šiaurės 
miškų garsų bei riksmų. 

Juo lengviau Erikas pastebi ženklus ir tiki jais, kai kerai 
atgręžiami prieš jį patį. Tik vienas, vičvienas žmogus visam 
tamsėjančiam pasauly galėtų jį nuraminti ir suteikti ramų 
miegą. Bet apžilpęs, įtarimų susargdintas Erikas sušiurkština 
širdį ir šalinasi Karinos. Nes skaisčiai mėlynose Karinos akyse 
jis regi liūdną pasmerkimą ir jos kūnas jau neatsako į Eriko 
glamones. Bet Erikas šiurkština širdį ir nelaimingas aklinėja 
savo likties linkui. 


Ruduo užgniaužia džiaugsmą Žemėj, medžių lapų tvaskesį 
gesina lietūs, vakarais cypauja vėjarodžiai, aimanuoja audrų 
plakami stogai. Rudenį ponas Nilsas Sturė iškeliauja Lotarin- 
gijon, bet prieš kelionę pasklinda žinia, slaptų slapčiausias 
kvietimas, ir vakaro tamsoj į tuščią uolėtą salą prie Stokholmo 
suka valtys viena po kitos. 

Tuščioj žvejo trobelėj, atsirėmęs į kalkėm nubaltintą kros- 
nį, stovi Nilsas Sturė slapiu piktu veidu. Pavieniui ir po kelis 
žengia vyrai į trobelę: vienas juodu apsiaustu, kitas — žvejo 
apdaru, kai kurie - pilkom valstietiškom sermėgom apsitaisę. 
Bet iš po apdarų žybčioja kalavijai, visų rankos baltos, o išdi- 

džiai blyksinčios akys, valdingi veidai nepanašūs į tų, kurie 
sunkiai dirba jūroj arba sausumoj. Ne, didingiausio kraujo 
Švedijos ponai persirengę ir slaptais keliais renkasi į tuščią 
žvejo trobelę atsisveikint su paniekintuoju Nilsu Sture. Tuoj 
pat pramušama vyno statinė ir, alavo puodeliuose bei medi- 
niuose bokaluose pliskant ugniniam ispaniškam vynui, Žvejo 
trobelėje bendrais bruožais aptariamas būsimas maištas. 

Nes senieji dvejoja ir išmintingai saugosi, apskaičiuodami 
viską, ką blogiausiu atveju prarastų, tad metas jauniesiems 
veikti ir smogti, prieš akis neaiškiai regint tai, ką galima lai- 
mėti. Todėl juokiasi pagiežingas ir kerštingas Abrahamas 
Stenbokas nirčiu juoku, suniurėlis Klausas Flemingas tvirtai 
spaudžia Nilso Sturės petį, Ivaras Ivarsonas, Klasas Totas, 
Stenas Baneris, Bo Gripas, - vien didūs Švedijos aukštuome- 
nės vardai, kuriuos mini praeities ir minės ateities istorija, 
deda savo garbę ant pasiutiško žaidimo svarstyklių lėkštelės. 
Šluostydamas ūsus ir gudriai mintyse skaičiuodamas, kiek 
aukso uždirbs, stebi jų jaunatvišką užsidegimą vienaakis rai- 
tijos vyresnysis Jošua Jenevičius — svetimšalis kondotjeras, 
kuris samdo vokiečių raitelius į Švedijos kariuomenę. Šitam 
žaidime daug kas nuo jo priklauso, jis žino savo vertę, o ir 
jauni didikai šįvakar nesidera. 

— Gėriau Stokholme gėralą, r nuo kurio man graužia širdį, 
nematau džiaugsmo nei laimės šiam pasauly! - sako Nilsas 
Sturė, niauriu veidu stebeilydamas į taurę su krauju žėrinčiu 
tamsiu vynu. 

— Švedijos diduomenės gėda bus nuplauta krauju! - karš- 
čiuojasi Stenbokas. 

Ponai Flemingas ir Totas primena neabejotinai svarbiausią 
dalyką: suimtas hercogas Jonas šventai pažadėjo, tapęs ka- 
ralium, suteikt didikams visas ypatingąsias teises, kurių jie 
pareikalaus. Vynas jau ūžia galvoj, atsargumas užsimiršta ir 
net tamsioj juroj girdisi šauksmai vivat, kai jauni peda! kelia 
taures už kankinį Joną - būsimą karalių. 

Į plyšį tarp krosnies ir sienos iš lauko šmurkštelėjo rauplė- 

tas, klastingų akių pono Stenboko tarnas su kepure nuleistais 
graižais. Jis atidžiai klauso ir viską dedasi galvon. Kai Nil- 
sas Sturė sugrįš iš kelionės, kai Jenevičius Vokietijoj nusam- 
dys raitininkų, Kalmare bus pakelta maišto vėliava. Iki tol 
reikia rengti Žmones — parodyt jiems, jog kažkas vyksta, leist 
suprasti pavargusiems nuo karo, jog hercogas Jonas pasiren- 
gęs sudaryt garbingą taiką. Raitininkų vyresnysis Jenevičius 
glostosi ūsus, mąstydamas, kad vėjas šiąnakt nešioja auksą 
saujom. Turtingiausi Liubeko pirkliai taip pat mielai pravers 
geležim kaustytas pinigų skrynias, gal ir Danijos Frederikas, — 
nors, sako, jis godus, o ką jau kalbėti apie Lenkijos karalių, 
kurio mylima sesuo uždaryta Gripsholmo pilyje. Stipriau nei 
vynas kondotjerą svaigina auksas, bet šito jauni didžiūnai ne- 
turi žinot. Už senąją Švedijos laisvę jis kelia taurę su tokiu pat 
užsidegimu, kaip nepatyrūs jaunieji ponai. 

Rauplėtaveidis su kepure nuleistais graižais klausos prie- 
krosnio plyšy ir viską uoliai dedasi galvon. 


DEVINTAS SKYRIUS 


Naujųjų metų išvakarėse Erikas pradeda naują dienoraštį. 
Viršuje parašo A. D. 1567, o paskui pažymi kiekvienos dienos 
vyraujančių planetų ženklus ir konjunkcijas, kurios vyraus 
kitais metais. Niauru ir liūdna pilyje naujųjų metų išvakarė- 
se, prislėgti ir nublyškę vaikšto koridoriais tarnai. Negirdėt 
linksmų balsų nei muzikos, užjūrio muzikantai išsilakstę, net 
Herkulis nebedrįsta krėsti pokštų. Karaliaus plunksna krebž- 
da, tas krebždesys, rodos, girdėti visuose nebylios pilies kam- 
bariuose, o karalius vis labiau baisisi nelemtais Žvaigždžių 
ženklais. | 

"Šitai trunka ne vieną dieną. Mokytojas Berėjus vis skai- 
čiuoja, tyrinėja efemerides ir padeda karaliui. Tokiom blo- 
gom žvaigždėm Erikas dar nepradėjo nei vienų metų. Karina, 
Mauno duktė, sėdi šalia karaliaus liūdnom akim, sukritusiais 
skruostais, bet nusiminusi ji dar gražesnė nei anksčiau. Vis 
dėlto kažko trūksta, kažkas pražuvo, daina skamba tuštumoj, 
ugnis užgesus ir aukso taurė prie šaltinio numesta. 

Karina jau nebepyksta, nesisieloja dėl savęs nei dėl mažos 
dukrelės. Ji iš visos širdies trokšta tik pagelbėt ir, pasilenkusi 
prie nerimaujančio karaliaus, labai švelniai paglosto jam kak- 
tą. Bet žemė dreba Erikui po kojom, apie jį tvyro kerai ir jis 
jaučia, kad valdžia rankose gūra. Švelnumas ir gerumas jo jau 
neišgelbės. Įvyko kažkokia nepataisoma klaida, šiurpi netei- 
sybė, ir Eriką be paliovos kamuoja neramios mintys. 

Ne, net pavasaris neatneša džiaugsmo į Stokholmą. Šalyje 

siaučia badas, šilena nerimas ir iš lūpų į lūpas sklinda kalbos 
apie blogus ženklus. Žiemos pabaigoje tolimoj šiaurėj krauju 
nulijo sniegą ir plačios lygumos sutvisko raudonai. Ledams 
pajudėjus, jūros įlankėlėse plakasi galybė nugaišusių Žuvų. 
Snekėdami žmonės žvalgosi aplinkui, nebepasitiki kaimy- 
nais. Tėvai nepasitiki sūnumis, o meistrai - pameistriais, nes 
jau nėra Stokholme namo, kuriame netūnotų Jorano Persono 
šnipų. 

Bet Joranas Personas netiki ženklais. Tiesa, valdžia ir sėk- 
mė suapvalino jo skruostus, bet galva dirba puikiai, protas 
skaičiuoja blaiviau ir atidžiau negu anksčiau. Jis mato tai, ko 
Erikas jau nesupranta. Išmuša valdovo valanda, visa pribren- 
dę krauju imti valdžią, patvaldystė bus įtvirtinta galutinai 
ir aikštingoji diduomenė bus sugniuždyta. Bus tik liaudis ir 
karalius kaip liaudies patvaldys. Joranas Personas — naujojo 
šimtmečio vyras, jis parengia viską, kad, atėjus laikui, Erikas 
tiktai priimtų sprendimus ir veiktų. 

Bet ar sugebės Erikas veikti, kai ateis laikas? Pavasarį dve- 
jonės vis labiau graužia Joraną Personą - jį, šaltakraujį ir be- 
jausmį, apninka neramūs sapnai, jis įtariai stebi karaliaus nuo- 
taikų kaitą ir rūpesčių išvagotą kaktą. Kas per velnias, svarsto 
jis, nejau jis abejoja? Nes Erikas jau ir juo abejoja, abejoja jo 
nusamdytų šnipų pranešimais, pagal romėnų teisę kankini- 
mų suole išgautais prisipažinimais, blaškosi apniktas jausmų, 
neapsisprendžia. Nes Eriką labiausiai gniuždo savigrauža, — 
taip žemai smuko abejoklis Erikas, netekęs savo galios. 

Tad visą pavasarį Svedijos didikai suiminėjami ir atvirai, 
ir slapta. Abrahamas Stenbokas sukaustomas pančiais, Iva- 
ras Ivarsonas tardomas, ir jaunasis Erikas Sturė, kuris kita- 
dos džiūgavo gavęs pašaro prižiūrėtojo pareigas hercogo 
Jono piršlybų kelionėje, turi sumokėt už savo brolį. Karaliaus 
teismo popieriams nieko neprikiši, bet slaptasis Nilso Sturės 
sąmokslas rėpia taip plačiai, kad karalius nori atidėti bylą ir, 
baimindamasis atsakomybės, palieka ją spręst Luomams. Su- 
kandęs dantis, Joranas Personas graso kumščiu, bet jo pateikti 

įrodymai atsimuša į karaliaus dvejones ir niaurų nerimą. Ka- 
ralius jau neklauso ne tik Jorano Persono, bet ir Karinos, Mau- 
no dukters. Erikas dabar aklas - jis dabar savo proto kalinys. 

Šitaip ateina skaisti pavasario diena, kai tirpsta sniegas ir 
virš Stokholmo vėl suklykia gervės. Nuleistos galvos pakyla, 
jaunųjų krūtinės išsipučia ir liepsna plyksteli net seno žmo- 
gaus akys — didiko, kuris vieną savo sūnų matė paniekintą, 
jaunėlį — suimtą ir iškankintą, matė viso gyvenimo darbus 
bergždžiai sužlugus. Tądien joja karalius per Stokholmą, bet 
visi miesto namai saugomi ir vyrai su kepurėm nuleistais grai- 
žais gatvių kampuose, dairydamiesi aplinkui, budriai viską 
stebi. Joranas Personas užkirto kelią visiems netikėtumams. 
Jis, aišku, žino, kad pavasaris - kvailysčių metas, pavasaris — 
perversmų ir pavojingos nerimasties metas, tuolaik net mirti 
lengva, jei reikia mirt dėl laisvės. 

Koks dabar džiaugsmas Svantei Sturei iš grafo karūnos? 
Kretančia žila galva jis nužvelgia savo sūnų atvaizdus ir at- 
sidūsta. Pasimeldžia ir pasižiūri į grafienę Martą, - tiesi, rūs- 
čiu sustingusiu veidu, ji sėdi krėsle ir mezga nedrebančiom 
rankom. Grafienė Marta vilki gedulo drabužį, nes kitokiu 
nesirengia nuo tos dienos, kai Nilsas Sturė įjojo į Stokholmą 
raitas kuinu. Nilsas Sturė dar gyvas ir vykdo karaliaus skirtą 
užduotį Lotaringijoje, bet kai sugrįš, - jeigu sugrįš, - tėvas ne- 
abejoja, kad galės palaidoti tik kūną be galvos, o auksaplaukė 
Nilso galva, pamauta ant ieties, bus užkelta ant mūro liau- 
džiai pažiopsoti. | 

Lauke spinduliuoja pavasaris, virš Stokholmo klykia iš 
ilgesio užkimusios gervės ir liepsna įsižiebia senuko akyse. 
Jis iškelia galvą, nebedrebėdamas įžengia į ginklų kambarį 
ir paima nuo stovo arkebuzą. Savom rankom kruopščiai ją 
užtaiso, įberia reikiamą saują parako, įdeda riebaluotos vil- 
nos, prikemša į vamzdį akmenėlių ir geležies gabalėlių. Pas- 
kui sugrįžta su sunkia arkebuza rankoj ir pasikviečia tarną — 
raudonskruostį jaunuolį ištikimom žydrom akim ir kietai su- 
čiauptom lūpom. | 2: 

— Karalius šiandien jos per Stokholmą, - mąsliai sako Sturė 
ir įsakmiai pažvelgia jaunuoliui į akis. - Bet šis ginklas suge- 
dęs. Nešauna. Todėl noriu, kad nuneštum ginklakaliui patai- 
syti. 

Dvejodamas ir mindžikuodamas pažvelgia į jį jaunuolis 
ištikimom akim, o grafas Sturė įduoda jam sunkią arkebuzą. 
Grafienė Marta nustoja mezgus ir atsitiesusi rūsčiu sustingu- 
siu veidu pažvelgia į jaunuolį. 

— Jeigu norėsit su ginklakaliu išmėginti šautuvą, — labai 
mąsliai sako grafas Sturė ir kaip apmiręs pažvelgia jaunuo- 
liui į akis, - neužmiršk įberti į dėtuvę ganėtinai sauso parako. 
Tikiuosi, titnagas ir pintis veikia gerai ir įskels ugnį. Jeigu ne- 
veiks, patikrink pintį ir išaštrink titmagą. 

Jaunuolisišblykšta, nurausta, vėlišblykšta, žiūrėdamasį šei- 
mininką ištikimom akim. Dabar pavasaris ir jo krūtinė išsipu- 
čia - pavasarišką dieną sniegams tirpstant lengva mirti dėl se- 
nosios Švedijos laisvės. Senojo grafo veidas trūkteli, jis užde- 
da sunkias rankas jaunuoliui ant pečių ir sako: 

- Šiandien karalius jos per Stokholmą ir tegul Dievas pasi- 
gaili tavo sielos. Dabar eik! 

Jaunuolis išeina. Susidėjęs už nugaros rankas, aukštai iškė- 
lęs galvą, Svantė Sturė prisimena tą dieną, tą prakeiktą dieną, 
kai jis savom rankom įteikė karaliui Erikui jo tėvo kalaviją. 


Skardint trimitams, karalius Erikas joja per Stokholmą. Žmo- 
nės traukiasi jam iš kelio, puola į skersgatvius, vangstydamie- 
si jį akyse regėti. Miestiečiai uždarinėja langines gatvelėse, 
kuriom jis joja, o uždusę rūmų tarnai bėga pirm jo, šluodami 
nuo kelio visas šiukšles ir šiaudus, nes Erikas jų negali pakęs- 
ti. Jiems iš paskos žygiuoja asmens sargybiniai, atstatę alebar- 

das, įkandin žingine joja Erikas, o jį supa raita garbės palyda 
geležiniais šarvais. Šitaip joja per Stokholmą Erikas, kurį kita- 
dos vainikuotą karalium Žmonės džiaugsmingai sveikino. 

Pasikišęs po pažasčia arkebuzą, nerūpestingai žingsniuoja 
gatve raudonskruostis tarnas, delnu pridengęs jau rūkstančią 
pintį. Jis jau nusižiūrėjęs namo kampą, ant kurio rąsto gali- 
ma paremti ginklą, nes šakių neturi, bet užtat kaip reikiant 
pasidrąsinęs degtine. Todėl, kai artinas žirgų kanopų dunde- 
sys, šluotos šlapiam skersgatvy švykščia, džerška geležiniai 
asmens sargybinių šarvai, jis išpūtęs krūtinę Žingsniuoja ra- 
mus. | | 

Vyras su kepure nuleistais graižais delnu švelniai paliečia 
tarnui petį ir, blykstelėdamas akim, klausia: 

— Kur vaikinas nešasi ginklą? | 

Tarnas krūpteli ir smarkiai mosteli, bet susyk supuola bū- 
relis vyrų, pargriauna jį ant žemės ir atima iš rankų ginklą. 
Nemačiomis pintis užgesinama ant šlapios žemės. Paskui tar- 
nui sudaužoma galva, kūnas sutrypiamas kojom ir tarnui iš 
gerklės išsiveržia tik gargždus riksmas. 

Erikas žvalgosi į uždarytas langinės, šiurpulingai jusda- 
mas aplinkui tykant mirtį. 

— Kieno ginklas? —- subliūva jis asmens sargybinių kulia- 
mam vaikinui. 

Neverta klausti, - vaikinas jau atpažintas kaip grafo Sturės 
tarnas. 

— Ginklas sugedęs, nešaudo, - tikina jaunuolis. - Malonin- 
gasis ponas pasiuntė mane nunešti jį ginklininkui pataisyti ir 
aš einu pas jį. 

Net kankinimų suole jis daugiau nieko neišdaužia. Prieš- 
mirtinėse kančiose išsprogusiom ir nekaltom akim spokso 
ištikimasis tarnas Joranui Personui į veidą, bet daugiau nei 
žodelio neišdaužia, nors Joranas nuo kankinimų pereina prie 
viliojamų pažadų, žvangina jam prie ausies aukso kapšelį, 
čia keikdamas, čia meilikaudamas. Vaikinas neišduoda savo 
pono, - Švedija dar turi ištvermės ir širdies. 

Kas išaiškins tiesą ir kokia ta tiesa? Karalius abejoja dėl pa- 
sikėsinimo ir netiki tomis savo abejonėmis. Joranas irgi suglu- 
męs, nes arkebuza tikrai gerai užtaisyta, bet nešaudo. Dešimt 
kartų sušnypščia parakas dėtuvėje, bet ginklas neiššauna ir 
ginklininkas, išdėstęs protingas išvadas, patikina, kad ginklas 
sugedęs. Joranas iš tiesų sutrikęs ir kasinėjas paausį. Jis jau 
abejoja net savo vyrais. Nejau Sturių valdžia ir noras kenkti 
jau pasiekė jo artimiausiųjų būrelį? Kas galėjo sugadinti gin- 
klą, kai jis buvo išplėštas tarnui iš rankų? Tardymai vis dar 
trunka, bet niekas neiškyla aikštėn. 

Ir grafas Svantė Sturė suimamas. Rūsčiai įsidėbęs Joranui 
Personui į akis, jis viską šaltakraujiškai neigia. Vadinas, vyks- 
ta nematoma kova ir kovos užtaisas - jo gyvastis. 

Išblyškusiais skruostais, suknežintom rankom ir kojom 
tyso jaunasis tarnas surištas pančiais ant šlapių tamsaus rūsio 
akmenų. Bet grafienė Marta atsiunčia vaikinui žinią, kad jo 
tėvas su motina, kol gyvi bus, nepritekliaus nepatirs. 


Gegužės mėnesį Upsaloj susirenka valstybės Luomai. Bet Jo- 
rano Persono valksmas toks didelis, kad jis baiminas, jog tin- 
klas plyš. Grafai Svantė Sturė ir Stenas Eriksonas Leijonhuf- 
vudas - stambiausios žuvys ir taip spurda, kad Joranas ima 
šauktis šėtoną pagalbos. 

Šiomis niūriomis pavasario dienomis prieš kelionę į Upsa- 
lą tarp Karinos, Mauno dukters, ir Jorano Persono nusistovi 
keisti santykiai, labai panašūs į draugystę. Jie abu linki kara- 
liui gera, - kiekvienas savaip. Joranas nori, kad dėl Švedijos 
didybės kristų galvos, Karina nori, kad, Luomams patvirti- 
nus nuosprendį, karalius pritaikytų karaliaus malonės teisę, 
bet juodu apie tai nesikalba. Jorano pergalės džiaugsmas jau 

prapuolęs ir lemiamas Sekmines jis regi tartum juodą bedug- 
nę. Net didikų likimu Karina bemaž nesirūpina, ji mąsto tik 
apie karalių, nes karalius serga, - ji tai žino, - karalius serga, 
apniktas nežinios ir abejonių. 

Kai Erikas užtrunka žvaigždžių bokšte arba, apniktas 
kraupių reginių, blaškosi uždarame kambaryje ir nieko ne- 
priima, Karina ir Joranas ieško vienas kito draugės ir tuolaik 
savotiškai pradeda gerbti vienas kitą. Jųdviejų likimai susi- 
pynė neatpainiojamai ir juodu abu šitai jaučia. Joranas Per- 
sonas pakelia nuo grindų siūlų kamuolį, paduoda Karinai ir 
įsmeigia apžiūrų žvilgsnį į jos skaisčiai mėlynas, išmintingas 
akis tartum ieškodamas jose ramybės savajai - užkietėjusio 
budelio - sielai. O Karina mąsto apie Joraną, kuris, nors go- 
dus ir Žiaurus, gynė neturtėlius nuo galingųjų, kurio jaunystė 
nužaizdota pažeminimų ir kurio bjaurią motiną Žmonės va- 
dina ragana. 

Pasaulis juos abu kažkuo nuvylė, kažkuo, ko, Žmogaus 
matu matuojant, negalima nepaisyt. Vienam ir kitam žemė 
išslydo iš po kojų ir jie nesipriešindami leidžiasi srovės neša- 
mi į liktį. Todėl nuojauta juos traukia vieną prie kito ir keista, 
nesuvokiama draugystė juos susieja tuolaik, kai karalius savo 
darbo kambary kruvinai kandžioja kumštį ir šaukia, apsėstas 
abejonių slogučio. 

Nes karaliui viskas jau virsta sapnu, blogu, baugiu užkerė- 
tu sapnu. Tai, kas laiko Žmogaus mintis krūvoj, neišturi, ge- 
ležinis saitas nutrūksta ir viskas pabyra. Žmones jis suvokia 
kaip šešėlius, kurių užmačių jis nepermano, jis vis klausinėja 
tų pačių dalykų, užmiršdamas atsakymus, jo valia neatlaiko 
lyg per stipriai įtemptas lankas. Bet jis pats šito nesupranta, 
nes jį apsėdusi pikta dvasia valią keičia įnoriais, beprasmėm 
įkyriom mintim, jis taria, jog dar valdo save ir visa aplinkui, ir 
tuo įtikina net aplinkinius. 

Gegužė tais metais kaip reta karšta, laukuose žilpiai žaliuo- 
ja pasėlių kilimai, saulėj rausvuoja beržynai, aukštai mėlynam 
danguj skamba amžina vieversio daina. Bet artėjant Upsalai, 

artėjant nuosprendžiui ir bausmei, karalių perima tokia baisi 
nekantra, kad jis išlipa iš karietos, šoka ant žirgo ir pasileidžia 
lėkt pirma palydos. Tiesa dabar pasiekiama, - kaip ugnies 
stulpą jis regi tiesą rodant kelią ir, pentinais gindamas žirgą, 
lekia pirma visų. Galų gale paaiškės, kas jam linki bloga, o 
kas ištikimas, nors tariami įrodymai liudija priešingai. Išsiaiš- 
kinęs tiesą, jis galės apsispręsti ir veikti kaip kilnus ir teisin- 
gas valdovas. Todėl jis palieka Joraną Personą, kuris jam die- 
na iš dienos bergždžiai aiškino pagrindinę politikos taisyklę: 
tiesa nesvarbi, svarbu tikslas. Jeigu karaliui ir valstybei nau- 
dinga didikus sunaikinti ir sugriauti diduomenės valdžią — 
visai nesvarbu, kuo jie iš tiesų bus kaltinami, jei tik įrodysim, 
kad jie kalti. Ne, smarkiai purto galvą karalius ir joja pirm 
visų ieškoti tiesos. 

Asmens sargybiniai pentinais gena žirgus ir lekia iš pas- 
kos. Dunda kelyje kanopos, džerškindami šarvus it audros 
sūkuriai skrieja paskui karalių juodieji raiteliai. Bet karalius, 
žilpdamas nuo ugnies stulpo, nirčiai vejasi tiesą, visus pali- 
kęs. Asmens sargybiniai atsilieka, vieno jų žirgas suklumpa, 
griūva be dvasios, o Erikas joja keliu vienas - tas, kuris iki šiol 
baisinosi pasikėsinimo, krūpčiojo nuo kiekvieno bilstelėjimo, 
netikėto garso ir apsistatė asmens sargybiniais, vienas joja į 
Upsalą, kur, kupini nebylaus kartėlio, jo laukia suimti didžiū- 
nai, jų žmonos bei dukterys ir valstybės Luomai. 

Karalius pavargsta ir arklys pavargsta, visa rodos kaip 
blogas sapnas ir Erikas galų gale jau nesupaiso, kaip prara- 
do žirgą. Tik nutinka, kad karalius atkanka į Upsalą pėsčias, 
kaip elgeta, vieškelio dulkių apneštas, ir ilgai beldžia į pilies 
vartus, kol neišmanėlis sargybinis susivokia juos atidaryt. Per 
vėlai pakviečiama garbės sargyba, per vėlai didžiūnai atbėga 
jo pasitikt. Iš nuovargio ir įniršio užkimęs karalius juos sugė- 
dija ir užsidaro savo kambariuose. Ugnies stulpas dingo kaip 
šėtono užgaidi žaltvykslė ir jis, su visais drabužiais kritęs į 
lovą, užsidengia delnais veidą ir į skutus pentinais sudrasko 
brangų apklotą. 

Kaip baisus sapnas vėliau atrodo tos slogios dienos Upsaloje. 
Vieni nuo kitų atskirti mediniuose nameliuose laukia suim- 
tieji didikai teismo dienos: jaunesni - sukandę dantis, apmau- 
daudami, senieji gieda giesmes, atsidavę Viešpaties malonei. 
Jie kliaujasi valstybės Luomais, nes viskas turi išsispręst, - net 
nevilties slegiami, jie dar viliasi. Juodai apsitaisiusios, neby- 
lios sėdi jų žmonos bei dukterys savo buveinėse, buriasi apie 
grafienę Martą Sturę, ašarodamos ieško pas ją paguodos. Rūs- 
čiu sustingusiu veidu, tiesi, nepaleisdama iš rankų mezginio, 
sėdi Marta Sturė jų būrely, bet negirdi dejonių, neprisideda 
prie maldų, neišspaudžia nei ašarėlės. 

Reikia išklausyti Luomų nuomonę. Tvardydamas valią, 
sutelkęs visą gražbylystę ir iškalbą, karalius parengė kaltina- 
mąją kalbą, kurioje piktai ir negailestingai iškeliama tai, kas 
patvirtina suimtų didikų kaltumą. Joranas Personas jam pa- 
deda, o rašant ir kaltės įrodymams dėstantis nenuginčijama 
nuoseklia tvarka, Erikas valandėlę atgauna ramybę ir patiki, 
atradęs tiesą. Visi tie įrodymai ne menami ir ši kaltinamoji 
kalba atskleidžia tiesą. Bet vos baigusį rengti kalbą jį vėl peri- 
ma abejonė ir Luomų susirinkimo išvakarėse Erikas griebiasi 
paskutinio vaisto, šis akimirksniu sugrąžina pasitikėjimą sa- 
vim ir valdžios jausmą. Pramušamos vyno statinės, užgroja 
muzikantai ir ponas Berėjus su Joranu Personu vėl stebi pa- 
siutiškas gertynes. 

Nublyškusios iš skausmo ir pykčio, suimtųjų Žmonos ir 
dukterys savo buveinėse klausosi iš pilies sklindančios mu- 
zikos ir girtų erzeliojimo. Nejau karalius iš tiesų nelabojo ap- 
sėstas, kaip kalba žmonės? Koks kruvinas sukeistinis, koks 
šiurpus išsigimėlis užvaldė tą liauną kūną ir vaipo šitą gražų 
veidą! Drebančiom lūpom šnibžda moterys maldas. Rūsčiu 
veidu grafienė Marta mezga nekrutėdama. 

Pamatęs, kad karaliaus akys klydinėja, lūpos dreba, Joranas 

Personas galų gale atveda Kariną, idant ši nuramintų karalių. 
Bet pasigėręs jis jau neatpažįsta Karinos, o drebančiom lūpom 
kvatoja girtu juoku ir bejėgiškai smaigsto kalaviju stalviršį. 
Galų gale jį nuneša į lovą ir puota pasibaigia. Jam užmigus 
sunkiu, mirtinų miegu, Karina budi, o Joranas Personas karš- 
tom akim, šiepdamas dantis kaip vilkas spąstuose, stebeilija į 
spindulingą ugnį. Jau niekas negali žinoti, kas bus. 

Luomai renkas iškilmingai, bet neramiai gręžiojas, iš lūpų 
į lūpas sklinda maištingi šnibždesiai ir, išdidaus piktumo 
perimti, spokso susigaužę užsispyrę sermėgiai valstiečiai. 
Karalius vėluoja ir nerimastis stiprėja. Bet karalius vėluoja ne 
šiaip sau - jis pametė rūpestingai pasirengtą kalbą, rankraštis 
dingo ir niekas negali jo surasti. Kas tas paslaptingas priešas, 
įsigavęs į jo artimiausią aplinką ir neva niekingom smulkme- 
nom jaudinantis Eriką, kad tas padūksta? 

Galų gale Žinianešiai suskardena trimitais ir išblyškusiu 
veidu, neramiom akim pasirodo karalius. Nepaisydamas Jo- 
rano Persono persergėjimų, jis kalbės be rašto, - juk jis tenori 
išsiaiškint tiesą, nes vis tvirčiau tiki, jog, jį supa priešai, kurie 
jam linki bloga. O Luomų pareiga saugoti savo karalių ir jis 
kliaujasi Luomais taip pat, kaip ir suimtieji didikai. 

Bet vos karalius po ilgų pasirengimų pradeda kalbą, jį 
nutraukia pikti šauksmai. Jis atkragina galvą, akys plyksteli 
ugnim, bet vos pamini grafą Sturę, kyla baisus triukšmas. Pa- 
sigirsta trypimas, verte veria nepasitenkinimo stūgsmai, Luo- 
mų atstovai tirštai susigrūda į krūvą lyg vienas kito artumo 
priebėgon ir pradeda rėkti prieštaraujantys Jorano Persono 
šnipinėjimo ir kankinimo suolų tvarkai. | 

Eriko veidas nupilksta, lūpos dreba. Vadinasi, tiesa tokia? 
Jis žvalgosi aplink taip neryžtingai, praradęs visą išdidumą, 
kad Joranui Personui galų gale tai nusibosta, abejingu veidu 
jis įžūliai prieina prie karaliaus ir paragina jį baigt susirinki- 
mą, atidėti jį vėlesniam laikui. Valdžios išpūstas, bent kartą 
didus savo piktybe, žirgso Joranas Personas šalia karaliaus, 
žvelgdamas į Luomus, ir šaltakraujiškai dedasi galvon tuos, 

kurie garsiausiai rėkia. Nuraudę, pergalingai spindinčiom 
akim išeina didikai iš menės, nes, neišklausęs Luomų nuomo- 
nės, Erikas tikrai neišdrįs teisti suimtųjų. Bet paskiausiai iš- 
sliūkina užsispyrėliai valstiečiai susigūžę ir slogiai rūškani, — 
juk santarvėj valstybė kuriama, kivirčai skaldo ją, tad kara- 
liaus ir diduomenės nesutarimai liaudžiai lemia dar dides- 
nius vargus. Už didikų ir karaliaus ginčus galiausiai sumokės 
valstiečiai, mintija jie, ir pilko milo dengiamos nugaros dar 
labiau sulinksta. 

Vangiai derantis praeina viena, antra diena. Lauke karšta, 
gražu, pilies mūrai saulėje įšyla, ginklininkai ir jauni tarnai, 
kurie atlydėjo čia savo ponus, kurių neslegia valstybės vargai, 
vakarais renkasi prie mūrų ir į giraites, kur merginų prunkš- 
čiojimai ir šauksmai liudija siaučiant linksmybes. Krašte vyks- 
ta karas, o jauni visad alksta gyvenimo, dega poreikiu greitai 
pasiimti savo dalį, antraip bus per vėlu. Merginos prielankios, 
tad vaikinai įsidrąsina, o vyresnieji vargus trumpam užmiršta 
prie putoto alaus bokalo užeigose bei nakvynės namuose. 

Kol karštą dieną kaip žaibas kerta Žinia, kad iš Lotaringijos 
sugrįžo Nilsas Sturė. Neįtikėtina, nelaukta žinia ginte sugena 
visus iš miesto į pilį. Per grūstį silpnesnieji griaunami ant že- 
mės, unkščioja šunys, sunkiems batams minant letenas, akis 
išpūtę spokso Žmonės į putotą žirgą, kurį prieš parvedant į 
arklides apveda ratu aikštėje. Bet Nilso Sturės jau niekas ne- 
bepamato, nes jis iškart suimamas ir ginklininkai užsklendžia 
jį tam pačiam pastate, kuriame apsiašarojęs, nerimaudamas 
dėl karaliaus ir.valstybės sėdi senasis grafas Stenas. 

Dabar grafienei Martai iškrinta iš rankų mezginys, jos vei- 
das pradeda trūkčioti. Ką iš tiesų sau manė tas paikas vaikis, 
kišdamas galvą tiesiai vilkui į nasrus, kai motina guodės vien 
žinojimu, kad ponas Nilsas bent jau liks gyvas ir giminė, kad 
ir tremty, per jį bus pratęsta. Kodėl jis sugrįžo iš užsienio, juk 
žino, kad jo draugai suimti, o jis pats laikomas didžiulio są- 
mokslo galva? Ponia Marta atsistoja, vaikšto nerami po kam- 
barį, grąžo rankas, žvilgčiodama pro žalsvus langelius. 

Išdidus, iškėlęs galvą, Nilsas Sturė eina paskui ginklinin- 
kus, — iškėlęs galvą ir neslėpdamas atstumiančios paniekos jis 
priima Joraną Personą ir praneša negalėjęs įvykdyti karaliaus 
užduoties Lotaringijoje. Bergždžiai karalius tikisi tenykštės ka- 
ralienės, - pašaipus Nilso Sturės žvilgsnis aiškiau nei žodžiai 
atskleidžia, kad bent jau jis Lotaringijos dvare nemėgino taisyt 
padėties. Pats karalius nenori matyti Nilso Sturės, bijo, - taip jį 
pribloškė Nilso Sturės sugrįžimas. Juk jis ir Joranas jau seniai 
susitaikę su mintim, kad apkaltintas Nilsas Sturė savo noru pa- 
sirinks tremtinio dalią ir bus nuteistas už akių. 

Kodėl jis sugrįžo? Tai žino tik pats Nilsas Sturė ir Joranas, 
žvelgdamas į jo išdidų veidą, mato, kad šito net budelio Žny- 
plės ir replės išjo neištrauks. Lieka tik spėlioti. Gal Nilsas Stu- 
rė numatė, kad jo sugrįžimas geriausiai, įtikimiausiai įrodys 
jo nekaltumą. O gal, - baugi mintis, - gal jis žino ir ruošiasi 
kažkam, kas jam suteikia tokį pranašumą, kad gali dygiai šai- 
pytis iš Jorano. Gal jo sugrįžimas — kylančio maišto ženklas, 
O jį remia tokios galingos jėgos, kad ryžtasi guldyt galvą ant 
trinkos, nes tvirtai žino, kad kirvis niekada jos nenukirs. Jo- 
rano galva ūžia, apžiūriom akim jis dvilkčioja aplinkui ir jo 
veide jau nematyti įžūlios savitikos. 

Karalius kruvinai susikandžioja kumštį, veidas trūkčioja. 
Tik nekaltas grįžtų atsiskaityti už tai, ką nuveikė, - tokia iš- 
vada jam peršasi, ir Karina su ašarom ir maldom jam pritaria. 
Atrodo, kad ši mintis turėtų nubraukt šešėlius nuo jo veido, 
bet tiesą reikia išsiaiškinti, nes tik viską sužinojęs jis galės at- 
leist už viską ir pasigailėti. 


Bet žvaigždžių kalba negailestinga ir nepakeičiama. Nelaimių 
žvaigždė Saturnas valdo Nilso Sturės sugrįžimo dieną, o pas- 

kui ateina diena, kai Saulės padėtis tampa palanki priešams. 
Berėjus suniuręs žiūri į Eriką, kai šis drebančiom rankom var- 
to efemeridžių knygas, bergždžiai ieškodamas klaidos daug- 
kart atidžiai patikrintuose skaičiavimuose. Gydytojo Berėjaus 
akis pastebi tokius požymius Eriko ligos, kurios žemiškas 
„išmoningumas neišgydys. Apsėstojo niekas neišgydo, — net 
"Dievas, bet kartais Dievas tik mėgina žmogų, todėl leidžia 
piktai dvasiai gundyt jį. Tokiu atveju dar yra vilties. 

Ponia Marta jau netramdo savo skausmo, jos veido rūstį 
sutrikdė baisus sukrėtimas, tad rankos dreba, o akys išspro- 
gusios ir kupinos siaubo. Visą naktį ji kovojo su savo išdidu- 
mu, bet ar svarbu išdidumas, kai ant plauko kybo sutuoktinio 
ir sūnaus gyvybė. Ankstų rytą, kai pilies kieme rasa dar ne- 
nudžiūvus ir saulė dar nešildo, ji prašosi pas Kariną, Mauno 
dukterį, nori su ja pasikalbėt. 

Karina baisiai sutrinka. Ji užmiršta, kad turi aia ir kad 
vilki brangaus audinio apdarą. Ji vėl pavirsta basakoje miesto 
kareivio dukteria ir gąsliom akim tūpteli prieš griežtą ponią. 
Ji dar maža ką apsirengusi, bet nedrįsta kilmingos ponios gai- 
šint laukimu. Ant pečių išdrikusiais šviesiais plaukais ji nusi- 
gandus tūpteli ir priima grafienę Sturę. 

Kariną apima tikras siaubas, kai senoji ponia drebančiom 
lūpom atsiklaupia prieš ją ant kelių ir siekteli jos rankos, baus- 
damasi nuolankiai pabučiuot. Ji supranta, kad tai baisus pa- 
žeminimas išdidžiajai grafienei, kuri anksčiau žvelgdavo per 
ją kiaurai, tarytum jos nebūtų. Juk padoriai moteriai nedera 
matyt karaliaus sugulovės, bet ponia Marta dabar klūpi prieš 
ją, ir išsigandusi Karina bergždžiai mėgina ją pakelti už pa- 
žastų ir prašo atsisėsti. 

Išplėtusi ašarotas akis, Marta Sturė, vilkinti per ilgą laiką 
nudėvėtą gedulo drabužį, maldauja pasigailėt savo vyro ir 
sūnaus: 

— Karina, Mauno dukterie, karalius patikės jumis! Dėl jo 
liguisto įtarumo veltui prasilies tauriausias Švedijos diduo- 
menės kraujas! — Ponia Marta ir pati tiki tuo, ką sako: jokio 

sąmokslo nei pasikėsinimo nebuvo, tik vaikiškas lengvabū- 
diškumas ir karštos kalbos. Juk ir ginkladirbys paliudijo, kad 
arkebuza sugedus. 

Galų gale grafienė atsistoja. Karinos akys irgi žiba ašarom, 
kai ji patikina: 

— Būkit rami, kilnioji ponia. Nieko blosa jiems nenutiks. 
Karalius nepatvirtins nuosprendžio be Luomų sutikimo. Ka- 
ralius man pažadėjo būti gailestingas. 

Grafienė pamaži atgauna savitvardą. Kokia kvailė, kad 
lenkės šitai gražiai kekšei! Iš tikrųjų, net karalius neišdrįs ne- 
paklusti Luomams, 9 ponas Nilsas sugrįždamas visus ii 
jos veidas vėl surūstėjes, kai ji kelias nuo grindų, pilkais va- 
lydamasi nuklūpėtą sijoną. Moteriškai susmalsus ji net apsi- 
žvalgo kambary, kuris paskirtas Karinai, ir pastebi menkiau- 
sias smulkmenas, kurios kasdienės diduomenės moteriai, 
pripratusiai prie prabangos. Už šitą valandą tu dar sumokėsi, 
kekše, prisiekia ji pati sau, kai, vėl atitiesusi sustingusią nuga- 
rą, sušiurkštėjusiu balsu dėkoja Karinai. 

Karalius pažadėjo būti gailestingas, bet tiesą reikia išsiaiš- 
kint, nes Saulės padėtis tądien palankesnė priešams. Jis kovo- 
ja ne vien su pasalia išdavyste, bet ir su žvaigždėm. Tiesiai iš 
Berėjaus jis per kiemą nužingsniuoja į medinį pastatą pasikal- 
bėt su ponu Stenu. 

Rausvi saulės spinduliai krinta įžambiai ir dar nešildo. 
Užsimiegojęs ponas Stenas su naktiniais marškiniais atsikelia 
iš. lovos. Nors grindys šaltos, jis atsiklaupia prieš karalių ir 
ašarotom, apraudusiom akim patikina jį savo ištikimybe. Se- 
nasis ponas Stenas iš tiesų nieko neišduos. Jo ištikimybė tokia 
tvirta, kad niekas net nešnibžteli jam apie rezgamas pinkles, 
todėl jis, naivuolis, gali net prisiekti, kad niekas karaliui ne- 
linki bloga. Bet karaliaus akys laksto neramiai, jis nekantrau- 
ja ir senasis ponas vos spėja užsimest apsiaustą ant naktinių 
marškinių ir užsitraukt batus. Juodu sykiu turi pasikalbėt su 
grafu Sture. 

Senasis Svantė Sturė, kaip visi beširdžiai, kupinas šaltos 
paniekos silpnumui, vėl žiūri į akis karaliui. Karalius nori su- 
žinoti tiesą, karalius nusižemina ir atsiklaupia prieš grafą Stu- 
rę, mygdamas pasakyti tiesą ir prašydamas jo prielankumo. 
Geraširdis puskvailis senasis Stenas, pro apsiaustą kyšančiais 
naktiniais marškiniais, ašarojančiom akim, šypsodamas be- 
dante šypsena, klūpi šalia valdovo ir žvilgčioja čia į karalių, 
čia į grafą Svantę. Ir Svantė Sturė, nors dega gaižia panieka, 
atsiklaupia ir Dievu prisiekia, kad nei jis pats, nei jo sūnus 
nesusitepę jokiom klastom nei užmačiom, ir pažada karaliui 
visišką prielankumą dabar ir ateity. Vadinasi, tiesa tokia? Ar 
ponas Svantė prisiekia savo nemirtingos sielos pražūtim pra- 
garo ugny? Nejau tokia baisi jo neapykanta? Karalius žiūri į 
jį, staiga suniūra, atsistoja, nirčiai užsitraukia ant akių kepurę 
ir išeina. | 

Iš džiaugsmo ponas Stenas strikinėja silpnom kojom, sie- 
kia apkabinti poną Svantę, bet šis išdidžiai atstumia įkyruolį 
ir piktai įsako tarnui atnešti drabužius. Svantė iš lėto rengiasi, 
nerangiai kaip valstybininkas dėliodamas mintis ir skaičiuo- 
damas, o ponas Stenas sugrįžta į kambarį sušalęs ir nustebęs, 
pats su savim kalbėdamas ir vis taikinamai mostaguodamas 
rankom. 

Dangus dega giedru mėliu ir, saulei kylant, diena slogiai 
kaista tartum prieš audrą. Vienam pastate su ponu Stenu sėdi 
Nilsas Sturė - juodu skiria tiktai siena. Seniokiškai susmalsęs 
ponas Stenas priglaudžia ausį prie sienos ir išgirsta Nilsą Stu- 
rę giedant giesmę. | 


Tikrai, Nilsas Sturė gieda skambiu jaunu balsu, atlošęs auk- 
saplaukę galvą. Visą rytą pilies kiemas neramiai bruzdėjo ir 

Nilsas matė iš vieno pastato į kitą bėgiojant karalių su asmens 
sargybiniais. Bet Nilsas visiškai ramus, nes SP EEENS ir da- 
bar sodriu balsu gieda giesmes. 

Nes labai paprasta įminti Nilso Sturės sugrįžimo mįslę. Tai 
jaunystės mįslė - skausmingo išdidumo ir nepaprasto sąži- 
ningumo klausimas. Ponas Nilsas manė negalįs būt tautiečių 
budeliu, lygiai taip pat jis mano, kad Sturėms nedera pabėgti 
pamynus garbę ir palikti sąmokslo draugus bėdoj. Už savo 
darbus jis, aišku, pasirengęs atsakyti ir norėtų viešai išrėkti 
savo neapykantą ir panieką tironui į veidą, bet nevalia už- 
miršt draugų, kurie dėljo lindo į pavojų ir su kuriais išdidžio- 
je jaunystėje likimas jį susaistė. Todėl jis tyli. Jeigu reikės, jis 
prisiims visą atsakomybę, bet kol kas verčiau tylėti. 

Diena kaista. Nilsas Sturė gieda giesmę, mintydamas apie 
sakalų skrydį, žirgus bei kalavijų Žvangesį. Gyvenimas visa 
ko apstus ir turtingas, moterys jam šypsosi, bet gražesnis už 
gyvenimo džiaugsmą ir moterų .šypsnius —- vyro išdidumas, 
tad jis atlošia auksaplaukę galvą ir skambiai gieda giesmę. 

Suniuręs, protą pametęs klydinėja karalius apie pilį, užsi- 
smaukęs kepurę, ir niekas nesupranta jo trūksmingos kalbos. 
Svantė Sturė atsiklaupė prieš jį ir pagal visas naujosios politi- 
kos taisykles prisiekė melagingai, vadinasi, karalius niekada 
nesužinos tiesos. Dar liko Nilsas Sturė, bet ateina pusiaudie- 
nis, kol karalius įveikia savo užsispyrimą ir, lydimas areštinės 
viršininko bei asmens sargybinių, nužingsniuoja susitikt su 
auksaplaukiu vyru. 

— Ahaa, štai kur tu, tėvynės išdavike! - iš pykčio subjurusiu 
veidu pasveikina Erikas Nilsą Sturę. 

Nilsas Sturė lėtai atsistoja ir pažvelgia į karalių. 

— Nejaugi būčiau drįsęs grįžti, jei būčiau tėvynės išdavi- 
kas? — atsako jis, naiviai griebdamasis vičvieno sau pačiam 
naudingo įrodymo. Bet ir šis tik perpus teisingas, todėl su- 
sigėdęs Nilsas nusigręžia nuo karaliaus ir įsižiūri pro langą. 
Lauke šviečia saulė, po pilies kiemą, kaip per amžius, šmaižo 
čiurliai. 

Erikas šiurpiai surinka, jo rankos pradeda trūkčioti. Jora- 
nas Personas nusega jam nuo diržo durklą ir šaltakraujiškai 
įduoda į ranką. Erikas smogia, bet Nilsas Sturė krūpteli ir dur- 
klas susminga tik į ranką. Iš Eriko veido Nilsas Sturė supranta 
sulaukęs mirties dienos, o lauke šviečia saulė, šmaižo sidabru 
žvilgantys paukščiai. Jis akimirką susilpsta, suklumpa ant ke- 
lių, išsitraukia iš rankos durklą ir grąžina Erikui. 

Šis keistas gestas trumpai nuramina Eriką ir Joranas Perso- 
nas nekantriai mosteli ranka. 

— Sakyk, sakyk, ar išdavei! - bemaž verksmingai reikalauja 
Erikas. - Noriu žinoti tiesą. | 

Tuomet spindulingas išdidumo debesis vėl apsiaučia Nilsą 
Sturę. Jis supranta, kad karalius už jį silpnesnis, ir dabar, at- 
lošęs auksaplaukę galvą ir dygiai nusijuokęs karaliui į veidą, 
Nilsas Sturė parodys visiems Švedijos žmonėms, jog karalius 
budelis. Tuomet Erikui užtemsta akys. 

— Vis dėlto išdavei! - subliūva jis ir, iki rankenos suvaręs 
durklą Nilsui Sturei į krūtinę, puola pro duris. 

Joranas Personas asmens sargybiniams nurodo užbaigti 
darbą ir nuseka paskui karalių, bet nebepaveja, nes Erikas 
kaip pamišęs jau bėga per pilies kiemą vartų link. 

Ponas Stenas, kuris klausosi, prispaudęs ausį prie sienos, 
girdi vėl nutolstančius žingsnius ir ginklų žvangesį. Jis kažką 
šnibžda bedante burna ir, sunėręs rankas, stengias prisiminti 
viską, ką girdėjo, pridurdamas ir tai, ką padeda suprasti jo 
seniokiškas jausmingumas ir nuolankumas. Jį irgi purto mir- 
tinas siaubas, bet juk karalius jam pažadėjo prielankumą. 

Prie vartų perėjos stovi asmens sargybiniai. Karalius susto- 
ja ir apsižvalgo ieškodamas, kur slėptis, nes jis jau žino tiesą. 
Jis perskaitė tiesą Nilso Sturės veide. Jis išduotas, jo valdžia 
griūva, priešininkai taip įsitikinę pergale, kad Nilsas Sturė 
drįsta juoktis jam į veidą. Suglumę asmens sargybiniai prie 
vartų apsupa jį, o karalius stovi jų būry ir dreba. Joranas Per- 
sonas nubėga pas Berėjų, nes jam atrodo, kad karaliui, nužu- 
džiusiam Žmogų, labiausiai reikia gydytojo pagalbos. Berėjus 

vienplaukis atlekia prie vartų, atskuodžia ir areštinės viršinin- 
kas, įsitikinęs, kad Nilsas Sturė išleido dvasią. Joranas laikosi 
nuošaliau ir su šalta smalsa stebi karalių, svarstydamas, kas 
jam paskutinę akimirką suteikė jėgų lemtingam smūgiui. Nes 
dabar Joranui viskas pradeda aiškėti. 

Berėjus paduoda karaliui stiklinę su vaistais, Erikas dre- 
bėdamas žiūri į jį, bet jau nebepažįsta savo seno mokytojo. 
Jis regi tik klastingos rankos duodamą taurę nuodų ir ūmai 
garsiai surinka: 

— Užmuškit jį! 

Asmens sargybiniai krūpteli ir pasibaisėję susižvalgo. Bet 
areštinės viršininkas matė, kas nutiko Nilsui Sturei. Jis išsyk 
čiumpa arčiausiai stovinčio vyro kalaviją ir smeigia juo iš nu- 
garos Berėjui. Net neaiktelėjęs ponas Dionizijus susmunka ant 
kiemo grindinio, tada areštinės viršininkas smarkiai kinkteli, 
asmens sargybiniai atitoksta, nutempia Berėjaus kūną į šalį ir 
nukerta jo žilą galvą. 

Asmens sargybiniams atsitraukus, Erikas sučiuopia progą. 
Jis dar spės pasprukt. 

— Užmuškite visus, išskyrus poną Steną! - sušunka jis areš- 
tinės viršininkui ir bėga nuo pilies kalnelio, stabteli tik priešta- 
riai pamostaguoti rankom, kad niekas nesektų jam iš paskos. 
Tuo metu Joranas Personas jau nebevaldo padėties, bet įsiti- 
kinęs, jog areštinės viršininkas nesuprato karaliaus įsakymo, 
paaiškina, kad karalius nenori viešai kirsdinti nuteistų didikų 
dėl čia esančių jų giminaičių, bet išdavikus reikia išgalabyt 
nemačiom. Asmens sargybiniai klausosi, karštai alsuodami ir 
uosdami dirgią šilto žmogaus kraujo smarvę. Areštinės virši- 
ninkas įsako pūsti trimitus ir pilies vartai užsidaro. 

Bet tarp suimtųjų du ponai Stenai - ne tik senasis Leijonhuf- 
vudas, bet ir jaunasis Stenas Baneris. Sužvėrėję asmens sargy- 
biniai vykdo kruvinas užduotis —- uždarose buveinėse girdisi 
priešmirtiniai riksmai, ant grindų pliūpčioja kraujas, o arešti- 
nės viršininkas, kasydamasis paausį, mąsto ir svarsto. Galiau- 
siai jis dėl visa ko nusprendžia pasigailėti abiejų didikų Stenų. 

Iki protamsos darbas baigtas ir pilį užgula slogi mirties 
tyla. Joranas Personas trina sausus delnus ir tariasi pasiekęs 
pergalę. Jei tik karalius ryžtingai ir su geležine tvirtybe toliau 
tęs, ką pradėjęs, įsistiprins patvaldystė. Bet Joranui džiaugsmą 
užtemdo bloga nuojauta, nes karalius išėjo ir negrįžta. Niekas 
nematė jo nuo tol, kai jis lyg pamišęs nubėgo pilies kalneliu, 
o Jorano ausis tyloj pasiekia silpnas stuksenimas, kai Karina, 
Mauno duktė, neviltingai daužo kumšteliais duris, kurias Jo- 
ranas dėl visa pikta liepė užrakinti. 


DEŠIMTAS SKYRIUS 


Erikas jau neskiria, kur sapnas, kur tikrovė, bėga nesustoda- 
mas, bėga į miško tamsumą, kliuvinėja už šakų, veržiasi pro 
jas ir jo nesugausi. Piktos rykštės čaižo veidą, kelmai painio- 
jasi jam po kojų tartum kilpos, painių vaizdinių plakamas 
Erikas bėga mirtinai išsigandęs, genamas vičvienos protingos 
minties: apgauti persekiotojus ir paklaidinti! 

Jo jėgos begalinės, iki vakaro blandos jis bėga šniokštuoda- 
mas, inkščiodamas, sykiais prapliupdamas beprotiškų juoku 
nuo minties, kad gudriai apgavo išdavikus ir išplėšė iš jų ran- 
kų kerštą. Galų gale nusikamavęs jis įsigaužia į uolos spro- 
gymę, užmiega, bet pabunda griaudžiojant Paskutinio teismo 
dienai ir akinamai tvyksčiojant žaibams. Retai kada gegužės 
audra išlieja karštų dienų įtampą, todėl Erikas taria atėjus Pa- 
skutinio teismo dieną ir visas dreba uolos sprogymėje. Bet au- 
dra praeina ir iš blankios gegužės nakties į jį įsibeda žibančios 
akys, traškindamas medžius, nudrioksi briedis. Kiekvienas 
garsas Eriką verte veria. 

Rytas atgaivus ir Erikui mintys nušvinta, miške jis užeina 
galvijų taką ir pėdina juo, pasaliai dairydamasis aplinkui. Pa- 
sigirsta karvių varpeliai ir jis sutinka seną karvaganį, paikai 
išsišiepusį ir drožinėjantį peiliu lazdą. Duriamasis įrankis Eri- 
ką gąsdina, bet galvoje švysteli gudri mintis. Jis prispaudžia 
prie lūpų pirštą, linksėdamas galvą, pritykina prie senuko ir, 
mostelėjęs sau už nugaros, įsakmiai sušnypščia: 

— Mane vejasi! Pasimainykim drabužiais. 

Jis čia pat nusiplėšia aksominį švarką, numeta ant žemės 
kepurę. Senukas sutrikęs spokso į jį, bet nėmaž nesistebi. Jam, 
papaikusiam girių ir pasakų mokovui, nieko keista pasimai- 
nyt drabužiais, bet Erikas, užsimetęs nuskarusią sermėgą, 
pergalingai kikena. | 

— Dabar tave užmuš vietoj manęs! - nusivaipo jis ir, nuspy- 
ręs nuo kelmo toli miškan senuko peilį, puola bėgt. 

Bet Erikui prapuolus medžių tamsumoj paikasis karvaga- 
nis pašėlsta šokinėti iš džiaugsmo, čiupinėdamas auksinius 
drabužių dryžius ir delnu švelniai glostinėdamas suplyšusį 
aksomą. Gyventi verta: jis, karvaganis, nuo šiol dėvės aksomi- 
nį švarką ir šilkines kelnes. Kai pareis, kaimiečiams akys iš- 
sprogs. Ir, užmiršęs savo karves, jis nuskuodžia kaimo linkui. 

Šitokį jį Karina sutinka kelyje ir iš jo pirmučiausia išgauna 
užuominą, kur ieškoti karaliaus ir kokios jis dvasios būklės. 


Tamsiausiam valstiečių trobos kampe gūži Erikas ir varto akis, 
tardamas, kad pagaliau surado priebėgą, šeimininko gražiai 
pakviestas vidun. Maža mergaitė paduoda jam dubenį valgio, 
bet Erikas nedrįsta jo liesti. 

— Atleiskite visi! - be paliovos kartoja jis. - Atleiskite, ge- 
rieji Žmonės. | 

Ir jis kai ką sugalvoja: ištraukia aukso vėrinį, kurį, nusi- 
ėmęs nuo kaklo, įsidėjo į piemens sermėgos kišenę, ir ištie- 
sia jį mergaitei. Šiai akys sušvinta, droviai ji paima vėrinį ir 
užmiršta valgio dubenėlį, kurį padėjo ant grindų. Mergaitė 
nuskuodžia parodyti mamai nepaprastos dovanos ir Erikas 
godžiai čiumpa dubenėlį. 1 

Bet pats šeimininkas tvirtas ir rimtas stovi ant savo namo 
laiptelių. Jis žino, kad ieškomas kažkoks kilmingas ponas, ir 


150 


nusiuntė žinią ieškantiems, kurie jau trečia diena bergždžiai 
ūkauja girioje ir skardena trimitais. Čia jis pamato į kiemą įbė- 
gant Kariną išgąstingom akim. 

— Arjis čia? Jis serga ir nežino, ką daro! - grąžydama ran- 
kas klausia ir sykiu paaiškina Karina murzinais nuo ašarų 
skruostais. . 

Didžiulės nelaimės paveiktas valstietis rimtai linkteli ir nu- 
siveda Kariną į trobą. 

Erikas jau valgo iš dubenėlio, nes jį kamuoja baisus alkis, 
bet staiga šiurpiai surinka, numeta indą, parpuola ant kelių ir, 
sunėręs rankas, išbeldžia savo nepabaigiamą maldelę: 

— Pasigailėkite, gerieji žmonės! Atleiskite! 

Tokį jį suranda Karina ir mėgina prisiartint, švelniausiu bal- 
su vadindama vardu. Bet Erikas drebėdamas tik trauko nuo 
pirštų Žiedus ir siūlo kaip varganą išpirką. Karinos skruostais 
vėl ritasi ašaros. Kiek sutrikęs valstietis purto galvą. 

Bet svarbiausia, kad Erikas surastas ir kad jis gyvas. Kari- 
na nusišluosto ašaras ir joje sukyla nuo mažumės HEprNoŲ 
kentusios, paprastos moters stiprybė. 

— Juk matot, kad jis serga! — greitai sviedžia ji. - Jam reikia 
gydytojo, jis turi persirengt savais drabužiais. Nusiųskite Ži- 
nią į Upsalą. Karalius serga! 

— Karalius! — pakartoja rūstus valstietis, atšokdamas per 
žingsnį. 

Bet bergždžiai klausinėti nedera, tad jis puola ieškot sam- 
dinio ir susako jam, ką daryt. 


Netrukus paprasta valstiečio troba prisigrūda svetimų žmo- 
nių. Mokslingas gydytojas, pasidėjęs vaistų skrynelę, ruošia 
raminamąjį gėrimą. Erikas geruoju leidžiasi aprengiamas 

brangiais drabužiais ir neprieštaraudamas atsisėda į garbės 
krėslą prie stalo. Švelniai glostydama rankas ir kaktą, Kari- 
na įprašinėja jį valgyt. Erikas valgo, bet iš kiekvieno šaukšto 
pirma turi sriūbtelėt Karina, parodydama, kad maistas neuž- 
nuodytas. | | 

Bet iš valstiečio trobos eit nenori, o veste vedamas į karietą 
pradeda rėkti ir nertėti. Ne, jis ne karalius! Erikas atkakliai 
neigia esąs karalius. Ir tolydžio skausmingai pakartoja savo 
maldelę: 

— Atleiskite, gerieji žmonės, atleiskite! 

Nieko kita nesumąsčiusi, Karina pasiunčia atvežti iš Up- 
salos karaliaus valdžios ženklų ir prie židinio niūrąs šeimi- 
ninkas bei žioplys bernas išvysta keistą vaizdą. Troboje, ant 
prasto pušinio stalo, užtiesto aksomu, sužaižaruoja magi Šve- 
dijos karaliaus karūna su brangakmeniais. Bet Erikas jos ne- 
paliečia. | | 

— Ne, Erikas jau ne karalius! — aimanuoja jis. — Išneškite 
karūną! Ji degina, degina! 

> „Ašaros žvilga Karinos akių kertelėse. Mokslingasis dak- 
taras galų gale sumaišo stiprių raminamųjų, ir jie taip giliai 
įmigdo Eriką, kad jis nešamas karieton nepabunda. 


Iš pažiūros Erikas nušvinta, nustoja dejuot, jau užmiega ir be 
vaistų, bet budriai žvalgosi aplinkui. Gudrių pamišėlio min- 
čių apsėstas jis atkakliai tikina nesąs karalius. Jis mano šitaip 
pagaliau prisikasiąs prie tiesos ir priversiąs išsiduoti tuos, ku- 
rie jam linki bloga. Taryba tvarko valstybės reikalus ir pasiun- 
čia kariuomenę į Gotlandą kariaut su danais. Erikas tvirtina 
visus tarybos sprendimus, nužudytųjų didikų.artimieji gauna 
piniginį atlygį, Joranas Personas suimamas ir jam suverčia- 

mos visos karaliaus klaidos. Bet šitai išgirdęs Erikas tiktai nu- 
sikvatoja. | 

— Sėdėk dabar ant kamino, - tyčiojasi jis, - jau turbūt nu- 
svilai užpakalį. | 

Erikas neva supranta, kad Jonas nori pasiskelbt karalium, 
ir manosi sučiupsiąs jį vykdant savo kėslus. Jis be perstojo rei- 
kalauja surengt susitikimą su broliu Jonu, nūsdamas išgirsti 
tiesą iš jo paties lūpų. Bergždžiai Karina tikina, jog hercogas 
Jonas jau laisvas, atleido jam už kalinimą ir visa, kas nutiko. 
Erikas nori pats jį pamatyt. Jis ilgai vaitoja susupstytas į šla- 
pias paklodes, kuriom gydytojas nurodo jį kasdien globstyt, ir 
Karina galų gale surengia tą graudų susitikimą. 

Jonui nesmagu ir žmogiška užuojauta jo širdyje nustelbia 
per daugel metų susikaupusią neapykantą, kai jis pamato 
savo brolį pastėrusiom akim ir susivėlusiais plaukais. Ko- 
tryna atlydi Joną ir šaltu giedrumu nuožmiai spindinčiom 
paukštės akim stebi Eriką iš šalies. Bet Erikas išlipa iš lovos su 
naktiniais marškiniais, parpuola prieš Joną ant kelių ir gudra- 
galviškai maldauja: 

— Pasakyk tik tiesą! Tu dabar karalius? 

Susierzinęs Jonas irgi atsiklaupia, mėgina kuo aiškiausiai 
nupasakoti, kaip taryba rūpinasi valstybės reikalais, kol Eri- 
kas serga, ir visaip tikina nuoširdžiai prašąs atleidimo. Bet 
Erikas šito nenori girdėti, o tik purto galvą ir spiria: 

— Pasakyk tiesą! Tu dabar karalius? | 

Ta paika juokdarystė Jonui nusibosta, jis atsistoja, žvilgte- 
i į žmoną ir žemai nusilenkia, prašydamas leidimo išeiti. Ir 
Erikas atsistoja bjauriai suniurusiu veidu. Kotryna paslapčia 
pergalingai šypso ir giedrom paukštės akim stebi sutuoktinį. 
Jiems išėjus, Eriką pagauna tūžmas. 

- Jis meluoja, jis mane apgaudinėja! - šaukia Erikas. - Ir tu 
mane apgaudinėji, klastūne! 

Ir be jokio gailesčio, iš visų beprotiškų pajėgų telžia delnu 
Karinai per veidą. Ilgai užtrunka, kol Karina jį nuramina ir 
apglobsto šlapiom paklodėm. 

Pamaži Eriką apima noras pasinaudot valdžia, kurią visi jam 
vienas per kitą bruka tikindami, jog jis tebėra karalius. Visi 
su juo elgiasi taip, kaip su karalium, tai ko jis negali apsimest 
karalium ir išmėgint žmonių. Tai pagunda, kuriai jis ilgainiui 
nepajėgia atsispirt. Ir sykiu vis aiškiau suvokia, kad gal jis 
iš tiesų karalius, ir mėgina valdiniais atskirdamas teisuolius 
nuo nedorųjų. 

Ir Kariną jis išmėgino. Nuo jo smūgių Karinos kūnas nu- 
sėtas mėlynių, jis keikė Kariną visais žinomais keiksmais, ap- 
kaltino paleistuvavus net su pilies tarnais. Bet Karina nepai- 
so kaltinimų, jos rankos visad švelnios, balsas visad ramus ir 
meilus, kai ji kalbasi su savo pasiligojusiu vaiku. Karina atlai- 
kė išmėginimą, mąsto Erikas. Ir jį, užniktą nakties klaikybių, 
pagauna baisi baimė, kad Karina atsižadės jo, paliks jį, kad 
priešų pinklės jį išskirs su Karina. 

Dabar jis pirmą kartą išmėgins savąją - karaliaus - valdžią! 
Tvirtu, aiškiu balsu jis pareikalauja tučtuojau pakviesti arki- 
vyskupą. 0 

Arkivyskupas atvyksta šventiniu apdaru, užsidėjęs mitrą, 
iš pažiūros — pasitikintis savimi, bet širdies gilumoje dvejo- 
damas ir baimės perimtas. Jis tiria Eriko veidą, spręsdamas 
klausimą, kuris perskyrė tautą į dvi dalis: karalius apsėstas ar 
Dievo išmėginamas? Hercogas Jonas leido suprasti, kad brolis 
apsėstas ir neišgydomas. 

Bet Eriko veidas neatsako į tą klausimą. Karalius priima 
arkivyskupą tvarkingai apsirengęs, susišukavęs, jo veidas ne- 
surukęs, o švyti tramdomu juoku. Tik akys keistai išpūstos, 
įtarios. 

Visiškai ramiai ir draugiškai kalba karalius, maloningai 
paklausia garbiojo arkivyskupo apie sveikatą, pasiteirauja 
karo naujienų, - jas arkivyskupas mielaširdingai slepia, neno- 
rėdamas apsunkint jam širdies, - ir Erikas staiga iškloja savo 

reikalą. Jis nori, kad arkivyskupas tuoj pat - be liudininkų ir 
pažadėjęs besąlygišką slaptumą - sutuoktų jį su Mauno duk- 
teria Karina. | 

Arkivyskupas nusigąsta ir prieštariai sumosuoja rankom. 
Dabar jiš žino: Erikas apsėstas - šitai liudija ta keista šypsena, 
kuria švyti jo sustingęs veidas. Karalius apsėstas piktos dva- 
sios, pagalvoja arkivyskupas ir jau rengiasi išeiti. Bet Erikas 
įširsta. Vadinasi, jis ne karalius, jei jo įsakymas nevykdomas? 
Jis iškelia arkivyskupui sunkų klausimą, nes, šiaip ar taip, šis 
turi pripažint, jog Erikas - karalius. 

Karina irgi išsigąsta ir nusimena, išgirdusi Eriko valią. 
Prieš Dievą ji Eriko Žmona ir niekada jo nepaliks - ji tai prisie- 
kia, o Dievas jai atleis už nuodėmę. Arkivyskupas linkčioja, 
puikiai ją suprasdamas, ir sykiu gąstauja, ką Žmonės pasakys, 
jei pasklis žinia apie didžiausią karaliaus kvailystę. Tik šėtono 
apsėstasis gali įsivaizduoti, kad karalius gali įsakyt sutuokti jį 
su prastakilme sugulove. 

Bet Erikas aiškiai ir išraiškingai įrodinėja, kad apie tą san- 
tuoką niekas niekada nesužinos, jeigu pats arkivyskupas lai- 
kys liežuvį už dantų, ir visąlaik stebeilija į arkivyskupą šai- 
piom akim. Dūsaudamas ir dejuodamas arkivyskupas galų 
gale paklūsta ir įvykdo tą tuoktuvių išjuoką. Bet daro tai tik 
todėl, kad nenori jaudinti ligonio, ir taip, kad apeiga paliktų 
neteisėta. Nuolanki, ašarotom akim stovi Karina šalia kara- 
liaus ir klauso šventųjų santuokos žodžių, kuriuos arkivysku- 
pas skaito drebančiu balsu. Ji irgi puikiai supranta, jog, tai tik 
ligonio įgeidis, kurio niekas nelaikys teisėtu. Ir šią akimirką 
jaučiasi dar labiau pažeminta, negu Stokholmo turguj tądien, 
kai žmonės išvadino ją karaliaus šliundra. 

Ištrūkęs iš Eriko, arkivyskupas pasikviečia pasikalbėt ir 
Kariną ir pareikalauja jos užmiršti viską, kas nutiko, - laimei, 
nėra liudininkų. Ši santuoka, kurią arkivyskupas sudarė varu 
verčiamas, neteisėta tiek prieš žmones, tiek prieš Dievą. Kari- 
na turi su tuo susitaikyt. Bet arkivyskupas apstulbsta, kai Ka- 
rina, šitai išgirdusi, pratrūksta džiaugsmo ašarom ir dėkinga 

ilgai bučiuoja jo raukšlėtą ranką. Jis purto galvą, stebėdamasis 
keista moters prigimtimi. | 

Bet Erikas manosi pasiekęs savo — Karina jau niekada jo 
nepaliks, ir arkivyskupas jam pakluso. Vadinas, jis - karalius. 
Trokšdamas dar geriau pajusti savo valdžią, jis kitą dieną įsa- 
ko nukirsdinti nelaimėlį virėją Kristoferį, į kurio patiekalus 
gydytojas maišė vaistus, tad Erikas įtaria, jog jie užnuodyti. 
Asmens sargybiniai už rankų išvelka virėją, šiojo riksmas ve- 
ria visą pilį, bet jis lieka gyvas, Karina pasirūpina, kad jis būtų 
išgabentas į saugią vietą ir nepakliūtų karaliui į akis. Virėjas 
gauna ir atlygį už patirtą žalą bei gražią dovaną ir paskui už- 
eigose giriasi kadaise buvęs nukirsdintas, bet lig šiol tebesąs 
gyvas. | 

Erikas šito nežino, jis jau laiko save karalium, ir trapi savi- 
monė vėl atsigauna. Jo įsakymai vykdomi, vadinas, jis kara- 
lius ir jis vėl pradeda mąstyti. Štai kaip keistai susiklosto: jis, 
kuris mirtinai nuvarė žirgą, vydamasis tiesą kaip ugnies stul- 
pą, per melą vėl įgyja jėgų ir drąsos. Vadinasi, tik melas duoda 
peno ir šviesos? Vadinas, nesvarbu, kaip viskas vyksta iš tie- 
sų, svarbu, kaip atrodo. Tad Joranas Personas, kuris tvirtina, 
jog valdovo darbus lemia ne tiesa, o tikslai, taip pat teisus. 

Eriką keistai guodžia viltis, kad slapta, nežiniomis, Karina — 
jo Žmona, tad per santuoką jis iš valdžios aukštybių nusileido 
ligi paprasto Žmogaus ir pasivogė teisę į asmeninę laimę. Gi- 
liai susimąstęs, meiliom akim jis dažnai žiūri į Kariną, daugiau 
jos nemuša ir jai nepriekaištauja, o visada paklūsta jos valiai. 
Širdyje jis jau šiek tiek apgailestauja ir dėl liūdnos virėjo Kris- 
toferio likties, - gal vis dėlto valgis nebuvo užnuodytas, bet 
šita netikėta bausme jis sau įrodė tebesąs valdinių gyvenimo ir 
mirties viešpats. Ranka parėmęs skruostą, jis švelniai žvelgia į 
Kariną ir nuo mielaširdingo melo jo dvasios sveikata vėl pra- 
deda taisytis. 

Joranas Personas sėdi tamsioj kalėjimo vienutėj, kuri tik vi- 
durdienį kiek nublanksta. Kampuose šokinėja ir cypauja žiur- 
kės, akmeninėm sienom ritasi sunkūs vandens lašai, pro gele- 
žim apkaltas duris sykiais atsklinda skausmingų riksmų, nes, 
traukiant papildomus parodymus prieš jį, kankinimų suole 
apklausiami jo tarnai. 

Jo varžovai ir priešai, apskritai imant, taiko kankinimus pa- 
gal griežtas romėnų teisės nuostatas, nors anksčiau jie rėmėsi tik 
Švedijos paprotiniais įstatymais ir žmogiškumu, liedami nirštą, 
kad kraugerys Joranas naudojasi kankinimais, siekdamas savų 
tikslų. Dabar Joranas žabanguose ir galima vykdyt teisingu- 
Vis dėlto jo paties nekankina, bent kol kas, nes karaliaus sekre- 
toriaus, - kad ir buvusio, - kankinimų suole tampyti nedera. 

Vyrai su kepurėm nuleistais graižais taip pat vaikšto lais- 
vi ir tarnauja naujiems ponams - valstybės tarybai, — kaip ir 
anksčiau, jie samdiniai, bet dabar tarnauja dėl gero ir teisingo 
tikslo. Nes valstybės taryba vadeles laikys tvirtai ir, jei reikės, 
šmaukštels botagu. Svaigulingos valdžios svajonės jau regisi 
didžiūnams, tad jie elgias išdidžiai ir su hercogu Jonu, kuris 
nustebęs trina smilkinius, nes ranka pasiekiama valdžia pa- 
maži tolinasi, traukiasi vis tolyn. 

Švedijos karaliaus karūna išties lyg užkerėta! Kai Upsalos 
pilyje puikiausius ir drąsiausius vyrus asmens sargybiniai 
prigirdė kraujuje, baimintasi, kad nebus kam valdyti, o pas- 
kui tie, kurie niurzgėjo ir tyliai kurstė maištą, staiga atsidavė 
Erikui ir suskato uoliai ramstyt klibančią karūną - prilaikyti 
ją sergančiam Erikui ant galvos. Ak, tiesą sakant, dabar pats 
medžioklės metas, nes valdžią ir pareigas dalija karaliaus ta- 
ryba. Švedijos didikai net nesvajojo apie tokią laimę. Ir kaip 
teisuoliai, su ašaromis akyse jie paskleidžia liaudyje žinią, kad 
karalių ištiko didelė nelaimė, ta žinia norom nenorom sugrau- 

dina net pikčiausią širdį. Ne, karalius Erikas visai neblogas, 
jis niekada nebuvo blogas, tik ligonis. Kruvinais darbais ir 
nepakantumu nusikalto tik nedoras patarėjas, tūkstantį kartų 
prakeiktas kraugerys Joranas. Bet keršto valanda išmuš - sal- 
di ir palaiminga, reikia tik rūpestingai pasiruošti ir išvarvint 
džiaugsmą ligi paskutinio lašo. j 

Sėdi Joranas Personas kalėjimo vienutėj, kramsnoja apipe- 
lijusią duoną, užgerdamas sugižusiu alum, ir stingiai šypsosi, 
girdėdamas ištikimųjų skausmingus riksmus iš kankinimų 
rūsio. Jo žemės, namas, teisėtais ir neteisėtais būdais surink- 
tos lėšos nusavintos. Jo bjaurybę motiną žmonės primušė, nes 
ji patį saugo akmeniniai mūrai, per neramumus sudeginti jo 
slapti popieriai, kurie būtų užtraukę nešlovę daugiui valsty- 
bės ponų. Tuo pasirūpino vyrai su kepurėm nuleistais grai- 
žais, — naujų valdančiųjų ištikimieji samdiniai tikrai verti 
savo skurdaus atlygio, pasikeitus valdžiai. 

Joranas Personas prarado visus gyvenimo malonumus, bet 
labiausiai jo įdiržusią širdį graužia tai, kad prarado valdžią, 
nes jis gyveno tiktai dėl valdžios. Vis dėlto jo įžūlus veidas 
stingiai šypso. Jis dar gyvas, o lauke šviečia auksinė saulė. Li- 
kimas iš vargano studento kambariūkščio Vitenberge jį nu- 
sviedė prie karaliaus, su kuriuo drauge jie valdė, o paskui — 
kalėjimo vienutės tamsumon. Bet jis dar gyvas ir likimo deivės 
strėlinėse turės strėlių ir jo priešams. 

Joranas Personas trina sausus delnus, jo apžiūrios akys pri- 
prato prie tamsos, tad jis svaido į žiurkes kietą kaip akmenį 
duonos kriaukšlę, kol tos cypdamos išsilaksto į urvus. 


Karalius pasidarė neįprastai nuolankus ir švelnus, jo galvoj 
randasi naujų minčių ir jis jau nemąsto apie karaliaus teises, 

o tik apie priedermes liaudžiai ir valstybei. Matyt, jis buvo 
apžilpęs nuo valdžios ir sėkmės ir užmiršo, kad karalius turi 
būti valstybėje pirmas, bet ne ištaiga ir purpuru, o atsakomy- 
be ir rūpesčiu. Niūrios jo mintys, kai pradeda galvot apie pra- 
bėgusius metus, jie lyg pakriki sapnai vėl susidėlioja jo galvoj, 
sudarydami aiškią visumą. Tik Upsalos dienos skendi atmin- 
ties ūkanose ir jis suskanta droviai ir su baime klausinėti apie 
jas Karinos, nūsdamas galų gale ištrinti iš sapnų kruvinus 
žuvusiųjų šešėlius. Karina gailestingai jam papasakoja tiek, 
kiek mano esant būtina. Aimanuodamas karalius užsidengia 
delnais veidą, bet vis tiek reikalauja pasakyti viską. Sunėrusi 
rankas skreite, Karina apsiašarojusi papasakoja, vis pakarto- 
dama, kad žuvusiuosius didikus karaliaus teismas jau buvo 
pripažinęs valstybės išdavikais. Bet teisybės Erikas niekada 
nesužinos ir galų gale jis su tuo susitaiko. 

Bėga savaitės, mėnesiai - dienos sunkios ir slogios, bet tik 
kaip atstus šurmulys Eriką pasiekia išorės pasaulio įvykiai. 
Apylankom, atsargiai taryba jam dėsto tik tai, ką mano esant 
būtina, o Erikas nuolankiai tvirtina visus jam įteikiamus po- 
pierius, visus įsakus, paskyrimus ir nuosprendžius. Ericus 
Rex, - rašo jis pašlijom raidėm toje vietoje, kurią parodo įsak- 
mus pirštas, ir taryba ramiai svarsto diduomenės ypatingų- 
jų teisių bei laisvių išplėtimą ir teikimą karaliui tvirtinti. Su 
baime, bet diena iš dienos vis rūsčiau suraukdama antakius, 
žiūri Karina į geranorius tykiai atsirandančius didikus, kurie, 
čiupinėdami brangius vėrinius ant krūtinių, sukdami ūsus ir 
reikšmingai tarp savęs šypsodami, šnarina vieną popierių po 
kito bevaliam karaliui po akių ir savo nuožiūra naudojasi jo 
antspaudu. Karina visad būna šalia, Erikas nei akimirką nega- 
li jos paleisti, nes nujaučia ir bijo, kad be Karinos švelnumo ir 
šypsenos jis vėl paklius šešėlių valion. | 

Karina supranta: Erikas jau sveikas, jo protas šviesus, jis 
pasikeitė, jis geras, bet nebepasitiki savim. Todėl jis, bevalis, 
vykdo viską, kas jam liepiama: leidžiasi globstomas šlapiom 
paklodėm, girdomas karčiais, svaigiais vaistais ir pasirašinė- 

ja tarybos reikalavimus bei sprendimus. Nuo šiol Karina jau 
nebeduos karaliui vaistų, nors mokslingas daktaras gąsdina ją 
baisiom pasekmėm. 

Ilgas valandas prasėdi Erikas su liutnia rankose, skambina, 
įsistebeilijęs į tolį, ieško pirštais užmirštų melodijų. Kartais 
nusruvena kaip sidabras Eriko meilės dainos paklydusi me- 
lodija, senos studentų dainos atmaina, bet tą akimirką Erikas 
krūpteli, liutnios stygos džergžteli. Bet atrodo, kad jis ieško 
praeity gražiausia, ką jam gyvenimas davė, nes vis sugrįžta, 
vis dažniau sugrįžta ta melodija ir kaskart ji vis vientisesnė ir 
džiugesnė. 

Tokią valandą Karina nukukina galvą ir karštos ašaros su- 
vilgo jos suskirdusias rankas. Nes baltosios dailiosios Karinos 
rankos vėl pasidarė raudonos ir šiurkščios. Ji pati nori skalbti 
karaliaus drabužius, savom rankom ruošt karaliui valgį, - pa- 
prastą, sotų, kuris suteiktų jam sveikatos, ilgai valgiusiam per 
daug prigardintus, nesveikus skanumynus. Karaliui ji sykiu 
tarnaitė, motina, žmona, naktimis ir meilužė, nes su neviltin- 
gu karštumu Erikas tamsoj griebias to, kas jam gyvenime liko, 
ir Karinos kūnas pagailiai, geraširdiškai atsiliepia į įjo liūdnas 
glamones. Karalius vėl miega ramiai. 

Šitaip sveiksta karalius. Jis jau veda baltų žirgų raitelių 
būrį per Stokholmą, sosto menėje priiminėja svečių šalių pa- 
siuntinius ir ramiu, tvirtu balsu skaito iš popieriaus tai, ką, 
tarybos manymu, jiems derėtų pranešti. Baikščiai ir su nuos- 
taba žiūri pasiuntiniai į karalių, apie kurio niršias žudynes 
šiurpiausi gandai sklando visoje Europoje, dairosi į ginkluo- 
tus sargybinius ir, išėję iš pilies, su palengvėjimu atsidūsta, 
atsargiai čiupinėdamiesi kaklus. Bet visa Erikas tai daro ne- 
norom ir tik iš pareigos. Valstybės reikalus tvarkant jis — tik 
bedvasis kūnas, kurį taryba kartais atgaivina, kad pasipuoš- 
tų karališkais valdžios ženklais ir pabūtų prašmatnia didikų 
darbų iškaba. 

Bet kiek taryboje galvų, tiek nuomonių - valstybėj labai su- 
stiprėjo nesantarvė, užgesus ją telkiančiai valiai, visi kovoja 


Ž 


160 


su visais, kivirčydamiesi dėl pirmumo, ir paskutinis kursty- 
mas buvo nuožmesnis nei pirmasis. Danijos samdyti kariai, 
įsiveržę į turtingiausius Švedijos kraštus, grobia, žudo ir de- 
gina, plėšikai Baltijos jūroje skandina brangius krovinius ir iš 
Gotlando rytuose į Stokholmą plūsteli pabėgėlių būriai. Su- 
maištis perima Žmones, nes neturtėliai jau neturi ko griebtis, 
siekdami teisingumo, laisvės vardu klesti savivalė ir atrodo, 
kad visa aplinkui žlunga. 

Bet karališkojo parko gilumoje, paukščių namelyje gieda 
sparnuočiai, augalai ir krūmai nenustoja žalumo. Papūga ki- 
miu balsu šaukia mažąją Kariną, o iš laisvės ilgesio ir kartėlio 
pasišiaušęs varnas tūžmiai tyli, vis žvangtelėdamas grandi- 
nėle ant kojos. Ten karaliui gera, ten jis vis dažniau atkliūna 
lyg ieškodamas prarastos jaunystės, atsisėda ant dailiai išdro- 
žinėto suolelio ir žiūri, kaip Karina lesina paukščius ir valo 
narvelius. 

Karina, Mauno duktė, dar nesulaukusi pilnametystės, bet, 
atrodo, kad jau nugyvenusi daugel metų. Nuo jos dvelkia 
šiltu subrendusios moters švelnumu ir nuoširdžia išmintim. 
Joks kartėlis negraužia Karinos, ji jau nebegalvoja apie save 
ir savo likimą. Karalius vėl jos, - tvirčiau nei kada anksčiau, 
o gyvenimas jai turi prasmės tik gyvenant dėl karaliaus. Jos 
kūnas dar grakštus ir dailiai juda, jos krūtinė teikia palaimin- 
gą užmarštį nuliūdusiam vyrui, bet po jaunystės apgaulaus 
ir deginančio svaigo jos meilė pavirto giliu, šiltu jausmu, kurį 
geriausiai išreiškia pasiaukojama ištikimybė. 

Krašte tvaska ruduo, po lietaus nutamsintas ražienas stri- 
kinėja liūdnos varnos, maži paukšteliai, palikę lizdus, išskri- 
do pakėlę savo sparnus, karo, nederliaus ir ilgesio per anksti 
susendinfos moterys bergždžiai spigina akim į ugninius sau- 
lėlydžius, laukdamos sugrįžtant vyrų, kurie turbūt niekada 
jau nesugrįš. Vieną dieną paukščių namelyje Karina, Mauno 
duktė, keistai nutamsusiom akim pasižiūri į karalių ir paukš- 
čiams čiulbant tyliai ištaria: 

— Laukiuosi, Erikai. Gal bus sūnus! 

Karaliaus galva kresteli, slapus veido stingulys atlėgsta ir 
pirmąkart tos neapsakomai niaurios ir liūdnos akys gyvai su- 
švinta. Švelniai ir atsargiai jis apkabina Kariną ir jo galva paky- 
la, kai pro patikliai prie krūtinės prigludusią Kariną stebeilija į 
nežinomą rytdieną. Sūnus, įsisvajoja jis, Karina, Mauno duktė, 
mano žmona, pagimdys man sūnų. Jo akys giedrai sutvaska ir 
vis išdidžiau kyla galva, nukukinta kaltės. 

Bet Gotlando pabėgėliams, kurių turtingiausieji Stokhol- 
mo sidabrakaliams užstatė paskutinius šaukštus, ir skarma- 
luotiems varguoliams, kurie išsekę duoneliauja po namus, 
nusibodo tarybos delsimas ir neryžtingumas, apgaulūs karo 
vadai ir bailiai antstoliai. Mes - laisvi Švedijos žmonės, šaukia 
jie, ir turime teisę išklot savo bėdą pačiam karaliui, nežiūrėda- 
mi didžiūnų valdžios. Karalius turi sužinoti apie valdančiųjų 
apgaulumą ir liaudies negandą - kas žino, galjau deramasi su 
jutais dėl turtingiausių Švedijos kraštų. 

Bruzdėjimas Stokholmo gatvėse vis didesnis, dūžta val- 
dančiųjų langai, tarybos nariai ginčijasi, nesutardami, kaip 
numaldyti liaudį. Vienas reikalauja kaip skolą skurdžiams 
dalyti maisto, kitas piktai siūlo griebtis lazdų ir alebardų. Tuo 
tarpu tolydžio tirštėjanti minia plūsteli pilies linkui. Prie jos 
prisideda ir ginkluoti kariai bei padorūs Stokholmo mies- 
tiečiai, kurie jaučiasi valdžios dirte diriami. Minia darosi vis 
grėsmingesnė, triukšmauja prie pilies mūrų ir šaukia: 

— Žmonės nori pamatyt karalių! Tegyvuoja karalius Erikas! 

Sargybiniai prie vartų dvejoja, purto galvas, grėsliai atsta- 
to ietis, bet jie neturi atsakingo vado, o sargybos viršininkas 
baiminasi kraujo praliejimo ir po valandėlės žmonės, nusukę į 
šoną ietis ir išstumdę į šalis sargybinius, įsiveržia į pilies kiemą. 
Bėgte, greitai atsirita minia į pilies kiemą, bet tada žingsniai lė- 
tėja, balsai aptyla, daugis nusitraukia kepures, droviai žvalgy- 
damiesi aplinkui. Neapsakomas, niūrus pilies nebylumas juos 
apmalšina, bet nieko pikta jie nesiekia, tad ir vėl kyla šauksmai: 

— Karalius Erikas! Karalius Erikas! Žmonės nori pamatyti 
karalių! 

Tiesą sakant, sklinda miglotas gandas, jog valdantieji su- 
ėmė taurųjį karalių, kuris žmonėms visada vien gera linkėjo. 
Gal jie nužudė karalių Eriką ir tik aprengtą vaškinę lėlę, o ne 
karalių laiko soste, kaip kad kalbama. Tarnai sprunka iš kie- 
mo ir užsklendžia pilies duris. Žmonės įsikarščiuoja, šauks- 
mai virsta erzeliu. Tuomet praradęs savo pareigas mažasis 
Herkulis, atgintas bjaurių darbų dirbt į virtuvę, kur jį su sam- 
čiu vaikosi virėjas ir tarnaitės žŽnaibo, meta lupamas ropes ir 
išlenda pro ankštas rūsio dureles. 

- Žmonės nori pamatyti karalių! — šaižiai rėkia jis, striki- 
nėdamas voro kojelėm ir šniurkščiodamas iš džiaugsmo, kad 
pagaliau vėl galės krėst išdaigas. 

— Jūsų valia! - sucypia jis, grūmodamas virtuviniu peiliu, ir 
veda žmones prie paukščių namelio. 

Traškėdama griūva daržo tvora ir nevaldoma minia patrau- 
kia per meistro Alaro brangių augalų ežias, išalkusieji plėšia 
saujom sudžiautus plaukuotus gėlių svogūnėlius ir ryja juos, 
stebeilydami aplinkui. 

Per neregių paukščių amžiną čiulbesį karaliaus ausis pa- 
siekia minios triukšmas ir garsūs stūgsmai. Jis atstumia Kari- 
ną, Mauno dukterį, ir neramiai apsidairo lyg ieškodamas, kur 
pasislėpt. 

— Karalius Erikas! Karalius Erikas! - griaudėja minia kaip 
jūra siaučia ir Erikas tarytum girdi neapykantą, įniršį, Žžiau- 
rumą. | 
Sunėrusi rankas, Karina, Mauno duktė, žiūri išplėstom 
akim į karalių ir meldžias mintyse, nes suvokia, jog išmušė 
lemtinga valanda. Ar ištvers karalius, ar atlaikys vėl atsigavus 
jo valia? 

Neramiai, kaip į kilpą įkliuvęs žvėris, dairosi karalius ap- 
linkui, o minios šurmulys stiprėja. Erikas pažvelgia į Kariną. 
Jos išblyškusiam veide jis mato nepaprastą švelnumą, pasi- 
aukojamą meilę ir tvirtą tikėjimą. Į jį žiūri jo Žmona, ta, kuri 
pagimdys jam sūnų, ir Eriką pagauna smarkus ir stiprus, pir- 
mutinis ir iškilniausias vyro troškimas apsaugot savo myli- 

miausius. Jis išdidžiai iškelia galvą ir akys skaisčiai tviska, kai 
jis vienas ir beginklis tvirtai žengia prie durų pasitikt įniršu- 
sios minios. Jis perveikė save, jis vėl karalius. 

Bet minia nei įtūžus, nei įniršus, — priešingai, nei manė jis, 
žmonės atėjo ne kaltininko kraujo, o prašyti karalių pagalbos. 
Pirmutiniai pasitraukia karaliui iš kelio, suklumpa, visi nusi- 
ima kepures, ūmai nuščiūva ir stiebiasi jį pamatyt, patikliai, 
viltim degančiom akim. Karalius gyvas, karalius jiems padės, — 
gerasis karalius Erikas. Herkulis užsikiša už nugaros virtuvinį 
peilį ir staiga pasislepia minioj. 

— Ko norite iš manęs, Švedijos žmonės? - tvirtu balsu klau- 
sia karalius. - Kas mane šaukė? 

Žmonės valandėlę tylomis dairinėjasi, kuris pradės kalbėt, 
paskui vėl visi kartu pratrūksta šaukti, nes kiekvienas nori 
išliet karaliui savo bėdą ir rūpestį. Pakrika minia baisiausiai 
erzeliuoja. Moterys už vyrų nugarų kelia alkanus vaikus, nu- 
skriaustas kareivis nusivelka švarką ir parodo karaliui klai- 
kiausiai nurykščiuotą nugarą, senukas, kuriam samdyti kariai 
smagindamiesi išrovė liežuvį, šiurpiai mykia, pražiojęs neby- 
lią burną. Karalius iškelia rankas ir, kai žmonės vėl nuščiūva, 
sako: 

— Kalbėkite po vieną! 

Tuomet tarp pirmutinių atsistoja sermėga apsitaisęs vals- 
tietis liūdnom, sustingusiom akim ir drebančiu iš jaudulio 
balsu sako: | 

- Šalis skursta, pone karaliau! Tuoj jutai atsiras prie Stok- 
holmo vartų, jeigu niekas nepagelbės. 

Stambaus kūno pirklys švarutėliu švarku su blizgančiom 
alavinėm sagom, gniauždamas delne kepurę, žiūri tiesiai ka- 
raliui į akis. 

— Plėšikai išgrobia visus į Stokholmą plaukiančius laivus, — 
paaiškina jis. — Stokholmo pirkliai jau neišgali mokėti mokes- 
čių. Krašte trūksta visokio maisto, bažnyčia stokoja Komunijos 
vyno, ir parako jau negalim pasigaminti. | 

Nurykščiuotasis kareivis degančiom akim sušunka: 

— Kariuomenei reikia vado, nestokojančio drąsos kovoti! 
Pakart visus didikus, kurie tik savo algų ir dienpinigių Žiūri, 
o ietys rūdija, kareiviai vaikšto basi! 

Ir sulysęs studentas išdrįsta išsibrukti iš minios. 

 - Svetimose šalyse nusamdyti kariai plėšia mūsų žemę, — 
karštligiškai paaiškina jis, greitai apsidairydamas aplinkui. — 
Diduomenė engia liaudį, nežiūrėdama įstatymo nei teisingu- 
mo. Štai kokia tiesa, pone karaliau. 

Vyrams už nugarų šniurkši pravirkusios moterys. 

— Pirmučiausia pabėgėliai turi gaut duonos! - skubinai pri- 
duria studentas ir atsitraukęs įsimaišo į minią. 

— Duonos! Duonos! — sutartinai pratrūksta moterys ir silp- 
niausi vyrai ir šurmulys vėl virsta erzeliu. 

Erikas žiūri kiekvienam iš jų į akis ir kiekvienas jaučia, kad: 
karalius mato būtent jį ir imsis jo rūpesčio. Vis aukščiau kyla 
karaliaus galva, skaisčiai tviska akys. 

— Vadinas, tikite manim, Švedijos žmonės! - sako jis iš jau- 
dulio užkimusiu balsu. - Pripažįstat mane savo karalium? 

Tada žmonės patiria šį tą laimėję ir pasiekę. Minia sugriaudi 
džiaugsmu, lekia aukštyn kepurės, aidi šauksmai „tegyvuoja“ 
ir arčiausiai stovintys vyrai parklumpa bučiuot karaliui rankų. 
Sunėrusi ant krūtinės rankas, žilpdama nuo džiaugsmo ašarų, 
žiūri Karina nuo paukščių namelio tarpdurio į karalių - kara- 
lių, kuriam ji pagimdys vaikelį, galbūt sūnų. Bet karalius nori 
dar kažką pasakyti žmonėms. | 

— Labai sirgau, - nuolankiai ir atvirai taria jis. - Šėtonas 
savo pinklėm buvo apžilpinęs mane. Bet aš vėl sveikas ir ku- 
pinas jėgų. Jau šiandien bus atverti karaliaus sandėliai, kad 
visi pabėgėliai gautų savo dalį, atsižvelgiant į atsargų kiekį 
ir pagal sudarytą sąrašą. Išvysim danus iš miesto, atstatysim 
sugriautus kaimus! O kai sugrįšiu... 

Erikas nutyla, įsistebeilija į tolį ir, stipraus jo žodžių skam- 
besio užkerėta, vilties nušviesta palūžusiųjų minia vėl pra- 
trūksta džiaugsmu. Ir jau retas kuris girdi, kai Erikas sudrė- 
kusiom akim tyliai prataria: 

- O kai sugrįšiu, Švedija turės karalienę! 

Bet Karina tai girdi ir jos džiaugsmą temdo neaiški baimė 
ir skaudus nusivylimas, kai karalius per džiūgaujančią mi- 
nią žengia pilies linkui. Vadinasi, tik tada, kai serga, karalius 
vien jos? Vadinas, vėl, apsvaigęs nuo valdžios, jis pirmučiau- 
sia mąsto apie užjūrio valdoves? Bet gal neramiais laikais tik 
tai išgelbės Švediją, pamano Karina, susitvardo ir, sunėrusi 
rankas, dėkoja Dievui, kuris sugrąžino PAC karaliui sveikatą 
ir galią. 


VIENUOLIKTAS SKYRIUS 


Taigi valstybės taryba staiga susizgrimba, kad valdžia ima slys- 
ti iš rankų, susipriešinusiai diduomenei dar nesusivienijus dėl 
bendro reikalo. Vičvienas žmogus vėl vadovauja valstybei, ne- 
sąžiningi antstoliai ir godūs mokesčių rinkėjai netikėtai atlei- 
džiami, karalius klauso žmonių skundų ir seikėja teisingumą. 
Jo dienos vėl kupinos karštligiškos skubos, jis įtempia visas 
jėgas ir jo valia nepašlyja. Taisomi pabūklai, karaliaus sandė- 
liuose kaupiami ginklai ir maisto atsargos, ir diduomenė vėl 
privalo vykdyt sunkią pareigą šaliai. 

O dar ir Joranas Personas paleidžiamas į laisvę. Jo veidas 
sukritęs, smakras apžėlęs susivėlusia barzda, nuo šviesos at- 
pratusios akys dar greičiau laksto. Bet jo rambi širdis nė kiek 
nesuminkštėjus, stingus kaip šešėlis jis vėl stovi prie karaliaus, — 
tik juo vienu Erikas gali besąlygiškai pasikliauti, — ir pikto 
keršto perimtas iš padilbų žvelgia į akis tiems, kurie troško jį 
pažeminti ir nugalabyti. Jis vienintelis dar geba surinkti karui 
reikiamų lėšų daugel metų priešo skurdintoje, nepriteklių ken- 
čiančioje, savų ir svetimų plėšiamoje valstybėje. Bėda įstatymų 
neskaito, o ir karaliaus akis visko neaprėpia. Joranui Personui 
teisingumas reiškia valstybės ir karaliaus naudą, tad jis nesi- 
varžo. 

Būgnams dundant liaudis sužino, kad Joranas Personas — 
sąžiningas ir doras žmogus, kuris kentė skriaudą bei nuoskau- 
das dėl priešų pinklių, kol karalius sirgo. Kaip menką atlygį 
karalius suteikia jam didiko titulą ir kalėjimo vienutės atmi- 

nimui jo herbą papuošia trys plytos. Dunda būgnai Jorano 
Persono Tegelio garbei, sukandę dantis ir nublyškę, žmonės 
tylomis klauso, bet nei vienas nepaprieštarauja, nes vyrai su 
kepurėm nuleistais graižais veikia mitriai. Pats Joranas Perso- 
nas negailestingom akim stingiai šypso. Lygiai taip čia galėtų 
dundėt mirties bausmės būgnai, pamano jis, nes jau per daug 
nesikliauja valdžios tvarumu ir liaudimi nepasitiki. 

Vis dėlto minia džiūgaudama apsupa karalių tą Žiemos 
dieną, kai jis išveda savo juoduosius raitelius iš miesto ir pirm 
jo plasta karo vėliava. Kepurės lekia aukštyn, aidi šauksmai, 
liaudis dar turi vilties, nes jai užvis baisiausias Danijos sam- 
dytų karių siautėjimas. Vien juodus griuvėsius, ištryptus lau- 
kus ir sočius varnų pulkus palieka Rancau kariauna. 

Karalius išjoja į karą. Bet paprastam kareiviui, kuris avi 
nudrengtus batus ir kurio nuogą kūną tik driskanos dengia, 
nėra baisesnio daikto nei žiemos karo žygis. Vis dėlto įvyks- 
ta stebuklas. Vargšai apiplėšti valstiečiai įnirtingai puldinėja 
pasalomis iš miškų ir keliuose, kol karaliaus būriai atskuba 
pagalbon. Priešai patiria tiek pat nuostolių, kaip ir užpuoli- 
kai, tad samdyti kariai ima niurzgėti: į priešišką šalį jie atkako 
tikrai ne kovoj baisia Žūtim žūti, o lengvai pasiplėšti ir vedami 
aistros žudyti. Švedijos vyrai netikėtai šėlte pašėlo ir puldi- 
nėja, nepaisydami jokių garbingų karo papročių. Karaliaus 
žirgo plunksnų kuodas plasta Švedijos kariuomenės priešaky, 
priešams laidant ugnį, ir samdytus karius apima prietaringa 
baimė. Po paraliais, turim kovot prieš velnio apsėstą karalių, 
garsas apie jo Žiaurybes eina per visą Europą! Tironas Erikas, 
kuris nesigaili net savų ir nedvejodamas imasi budelio dar- 
bų, nepasigailės ir jų, nei vienos sielos. Rancau traukiasi taip 
skubinai, kad kariuomenės sunkiaginkliai nespėja iš paskos. 
Erikas veja priešus tik su savaisiais arkebuzininkų pulkais, jie, 
kasdien matydami apiplėštos gimtinės baisybes, nei dieną, 
nei naktį neduoda ramybės sprunkantiems danams. 

Danijos kariuomenė per sieną nustumiama į Skonę ir galų 
gale švedai gali atsiteist. Netrukus į žiemos dangų pakyla Ble- 

kingės ir Skonės valstiečių namų liepsnos, šaltą orą suvirpina 
moterų ir vaikų klyksmas ir tvirtos ąžuolų šakos sugirgžda 
nuo pakaruoklių kūnų. Siausmui nėra galo ir nesibaigiančios 
baisybės sušiurkština karių širdis. Rūsčiu veidu, suniurusiom 
akim veda karalius savo kariuomenę Halmstado link, spigina 
šaltis, prunkščia juodas žitgas, linguodamas galvą su plunks- 
nų kuodu, tolydžio tvoksteli gaisro liepsnų karštis karaliui 
į veidą. Karas negailestingas: sulysę arkliai tempia Švedijos 
linkui vežimus, kaupinus prisiplėšto grobio, ir išprievartau- 
tų moterų riksmai aidi sykiu su kraujo ragavusių karių juoko 
pliūpsniais prie stovyklos laužų. 

Kol polaidis nutraukia žygį ir kariuomenė turi grįžti namo. 
Halmstadas lieka danams, bet atėjus pavasariui sugrįžta ka- 
ralius, o pirm jo lekia daugybė pergalės žinių. Šalikelėse bū- 
riuojasi žmonės: kraštą kamuoja skurdas, namų stogų šiau- 
dais šeriami galvijai, kurie gaišta garduose, nepastovėdami 
ant kojų. Ar karalius parneša taiką? Vilties nušviestom akim 
"žmonės žiūri į savo karalių, bet ne, - taikos nebus iki lemia- 
mos pergalės. Žmonės turi kaupti jėgas dideliems vargams ir 
ruoštis naujiems mokesčiams bei sunkumams. Šitai paskel- 
bus, sveikinimo šauksmai nuščiūva, galvos nunyra ir atšakiai, 
tyla atsitvėrę, net nemosteldami stebi žmonės prajojantį kara- 
lių. Piktoji dvasia jį tebevaldo, mąsto dažnas, bet neišdrįsta to 
pasakyti viešai. 


Ir atėjus pavasariui Erikas parjoja į Stokholmą išretėjusio as- 
mens sargybinių būrio priešaky. Pažliugusiose gatvėse švie- 
čia skaisti saulė ir Erikas spinduliuoja džiaugsmu. Jis Žino: 
Karina, Mauno duktė, pagimdė jam sūnų. Jis pats grįžta kaip 
nugalėtojas, jis įrodė esąs karalius, nes nedrebėdamas, drą- 

siai stojo prieš priešo ugnį ir pats vedė raitiją. Jis girdėjo piktą 
kulkų švilpimą, patrankų sviediniai šalia jo draskė vyrus. Jo 
pergalės vėliava nuskarus ir sumirkus krauju, bet garbės nu- 
skaistinta ir jis dabar Švedijos žmonėms parves karalienę. 

Aplamdytais šarvais, išsekusiais žirgais joja juodieji raiteliai 
paskui karalių. Pirm jų nešamos pergalės vėliavos, bet giedrą 
pavasario dieną dar aiškiau matyti jų pačių kančios ir skurdas, 
kitados ištaigaus ir klestinčio Stokholmo nuosmukis ir skurdas. 
Gatvių pakraščiuose lūkuriuojantys žmonės sykiais pratrūks- 
ta linksmais šauksmais, sveikindami pargrįžtančius. Karalius 
kaskart pakelia ranką, atsakydamas jiems nušvitusiu veidu, 
širdies džiaugsmu spinduliuojančiom akim. Erikas nurimęs ir 
džiaugiasi mažu, nelygindamas nūdienos su praeitim. 

Šitaip ateina didi valanda, kai karalius pamato savo sūnų. 
Nekantraudamas, nepersirengęs puola jis į Karinos, Mauno 
dukters, kambarius ir suklumpa ant kelių prie lopšio. Jauna 
mama jam šypso apsiašarojusi, nublyškusiu veidu. Atsargiai, 
labai tyliai pasilenkia Erikas prie karališkojo lopšio ir pažvel- 
gia į skaisčiai mėlynas vaikelio akis, kuriose dar atsispindi 
dangus. Bejėgiai, gležni sūnaus piršteliai nepaprastai stipriai 
apsiveja apie jo tvirtą pirštą ir Erikui iš krūtinės išsiveržia 
verksmas. 

— Mano sūnus! —- sušnibžda jis ir, pakėlęs galvą, juostan- 
čiom akim įsistebeilija į tolį. — Jis bus vardu Gustavas, kaip 
mano tėvas, ir iš manęs perims Švedijos karūną! 

— Karūną? - išsigandusi pakartoja Karina ir suneria rankas. 
Nieko panašaus ji negalvojo, užtat su baikščia prieštara iške- 
lia kūdikį iš lopšio ir stipriai priglaudžia sau prie krūtinės. 

Bet Erikas švelniai apkabina Kariną ir galų gale išduoda 
savo svajonę, kuri sušvito jam siaubo ir proto užtemimo bai- 
siausiom dienom. Apkabinęs Žmoną ir sūnų sykiu, jis taria: 

— Pažadėjau Švedijos žmonėms duot karalienę, kai sugrį- 
šiu. Danai atmušti nuo sienų, Švedijos laisvė apginta. Luomai 
turės pripažinti mano sūnų sosto įpėdiniu, o tu, Karina, tu 
būsi karūnuota Švedijos karaliene! 

Karina taip išsigąsta, kad dreba visu kūnu. 

— Ne, ne! - sušunka ji. - Šito negali būti, - prastakilmė nie- 
kad netaps Švedijos karaliene. Man gana sūnaus ir meilės, ka- 
rūna man kelia siaubą. 

"Bet džiaugsmu nutviskęs Erikas vėl ją apkabina. 

— Nejau nesupranti, Karina! Aš noriu žmonos iš savo tau- 
tos. Tu - mano žmona, verta karalienės karūnos. Tauta mane 
už tai mylės. Kas man rūpi svetimų šalių valdovės! Noriu būti 
geras savo tautos karalius ir tu man padėsi. Anksčiau delsiau, 
dvejojau, bet pagaliau prieš mane nudriko šviesus kelias. Da- 
bar Žinau, ko noriu! 

- Žinai, ko nori! — stebeilydama pro šalį, dusliai pakartoja 
Karina, stipriai, motiniškai glausdama sūnų. | 

Dėl karūnos jos gyvenime rados visas blogis, daga ir skaus- 
mas. Nejau karūna galų gale visai sugriaus jos gyvenimą? Bet 
karalius žino, ko nori, o karaliui ji negali prieštaraut. 


Gavęs žinią, jog karalius Erikas Stokholme prie puotos sta- 
lo kaip sutuoktinę atsivedė Kariną, Mauno dukterį, ir keti- 
na įteisinti savo sūnų kaip įpėdinį, hercogas Jonas kurį laiką 
tartum netenka proto ir nepajėgia suregzti nei vienos aiškios 
minties. Ateina žalia vasara, Stokholme jau ruošiamasi karū- 
nuot karalienę, išvijęs iš šalies danus, Erikas, sutelkęs naujų 
pajėgų, kariauja Estijoj. Jo laivai išveja iš Suomijos įlankos plė- 
šikus ir, pasak Žinių, kurių gauna Jonas, visur liaudis jį su- 
tinka džiaugsmingais šūksmais. Viskas, viskas tikrai pražuvo. 
Hercogo Jono svajonę tapti karaliumi įvykių banga išsyk be 
pėdsakų nuplovė lyg ant kranto vaiko pastatytą smėlio pilį. 
Erikas turi sosto įpėdinį ir, atrodo, valdžią rankose laiko tvir- 
čiau negu anksčiau. 

Pailgo, tamsaus veido, giedrom paukštiškom akim Kotry- 
na Jogailaitė žiūri į savo begalį sutuoktinį. Vyro beprasmis 
mikčiojimas ir vangumas sukelia jai tokį tūžlų nirštą, kad ji 
trepsi maža kojele, abiem rankom peša jam plaukus ir taip ap- 
skaldo ausis, kad ausyse sugaudžia varpai ir skausmo ašaros 
sušoka į akis. | 

— Koks tu vyras! - bara gražioji Kotryna. - Netikša ir be- 
valis! Bailys, paleidžiantis iš rankų kiekvieną gerą progą. Tu 
liurbis, Jonai, Gustavo sūnau. - Ir dar piktesnių žodžių pasa- 
ko Kotryna apie savo vyrą, kol galų gale piktumu sugrąžina 
jam protą. 

Bet ką dabar pakeisi? Diduomenė praleido tinkamą pro- 
gą, - Erikui susirgus, Jonas siekė tapti laikinuoju valstybės 
valdovu, didžiūnai lengvai galėjo jį patvirtinti. Bet manė ap- 
sieisią ir be jo, valdžia juos apsvaigino ir dabar jau viskas per 
vėlu. 

O Karina, Mauno duktė - Eriko sutuoktinė! Kažkodėl Jo- 
nui mintys sukas taip, kaip Erikui. Iki šiol nieko panašaus 
nėra buvę, ir kaip tik dėl to labai sunku įvertint staigmeną. 
Gal iš tiesų Erikas, pakeldamas į karalienes paprastą moterį, 
susisaisto su liaudim nenutraukiamais saitais, - tad diduome- 
nės valdžiai sudie! Juk liaudis bus pamaloninta, kad Erikas 
veda išjos kilusią merginą, nesidairo į svetimų šalių valdoves, 
į išvaizdžias Švedijos iškilios diduomenės moteris. 

Kotryna, kurios gyslomis teka išdidus ir ūmus Lenkijos 
valdovų kraujas, Kariną, Mauno dukterį, laiko varžove dėl 
Švedijos karalienės karūnos ir jos karūnavimą laiko įžeidimu, 
antausiu, baisiu pažeminimu. Bet bergždžiai ji grąžo baltas 
rankas, bergždžiai drasko brangius nėrinius nuo aksominio 
apdaro rankovių, bergždžiai bara ir silpnuolį vyrą. Nes jau 
nieko nebepakeisi. 

Paskui ateina dar baisesnė naujiena, .nuo kurios nirštas 
iškart virsta stingdančiu siaubu ir tamsus, pailgas Kotrynos 
veidas nupilksta. Atsitraukus ledams, į Stokholmą vėl atkako 
caro Ivano pasiuntiniai ir grasina Švedijai karu, jeigu Erikas 

galų gale neištesės duoto pažado ir neduos jam Kotrynos Jo- 
gailaitės. Taip dilga Ivanas gaut kaip įkaitę priešo seserį, kad 
nusispjovė į visus garbingus Maskvos didžiųjų kunigaikščių 
papročius ir tariasi su Švedijos karalium be tarpininko - Nau- 
gardo vietininko, kaip buvo įprasta anksčiau. Juk Maskvos 
valdovas net karalių Gustavą laikė per prastu derėtis tiesiai. 
Bet Erikas — kas kita, garsas apie jį susmalsino Ivaną, jis ypač 
palankiai vertina šį Švedijos valdovą, kuris, pagautas pykčio, 
beregint išpjauna savo didikus. Jis tai puikiai supranta, - jis 
pats smagumo dėlei sykiais nujoja prie kurių nors Maskvos 
vartų ir daigoja su kuoka visus atvykėlius, kurie jam negražūs 
pažiūrėti. 

Todėl į Stokholmą vėl atkanka Maskvos pasiuntiniai su 
savo smailiagalėm kepurėm, brangiais kailio durtiniais, švy- 
luodami aukso vėriniais. Jie gudriai glostosi ilgas barzdas ir 
dėsto savo reikalą. Caras Ivanas jau rūstauja! Jeigu negaus 
Kotrynos, kils karas, - tai paskutinis caro žodis! O jeigu gaus, 
pripažins Švedijos karūnos teisę į Vokiečių riterių ordino pali- 
kimą Estijoje ir Livonijoje, netgi pagelbės savo pulkais Erikui 
kovose su priešais. 

Susiėmęs už galvos, Jonas lakstinėja pirmyn atgal po kam- 
barį ir bejėgiškai aimanuoja. Kotryna iš siaubo nupilkusiu vei- 
du stebeilija į jį. Nors jie žino Eriką iš dalies pažadėjus atiduot 
Kotryną, iki šiol jautėsi saugūs, — ypač Jonui išsivadavus ir 
atgavus ankstesnes teises. Eriko pažadas buvo tik gudrybė ir 
Jonas neįsivaizduoja, kad Erikas išdrįstų padaryt tokį baisų ir 
nesuvokiamą dalyką, kuris nuteiks prieš jį visus krikščionis. 

Bet kas dabar bus! Erikas visiškai nenuspėjamas. Vyras, ku- 
ris pakelia į karalienes sugulovę, gali pasielgt ir dar blogiau. Ir 
Kotryna, ir Jonas puikiai-suvokia, kokia baisi pagunda Erikui 
caro Ivano pasiūlymas. Ar Erikui rūpi Europos nusiteikimas 
ir visuotinė nuomonė? Juk visuotinė nuomonė neparengs ka- 
riaunos ir nenusamdys karių su juo kariaut. 

— Iškeliausim iš šalies! - galų gale karštai KusBre A Jo- 
nas. - Abu pabėgsim! Pamėginsiu įkalbėt ir Magnusą su Kar- 

lu prisidėt prie mūsų. Švedijoj jau nesaugu nei vienam her- 
cogui. | 

Šitaip jis nusprendžia. Mažajėgis Jonas pasirengęs pasi- 
duoti po pirmos nesėkmės. Piktumu žaižaruojančiom paukš- 
tės akim Kotryna trepsi koja, keikiasi kaip vyras ir skelia an- 
tausį savo silpnavaliam sutuoktiniui. 


Stokholme karaliaus pilyje vėl skamba muzika. Skiautiniu 
drabužiu apsitaisęs Herkulis vėl painiojas visiems po kojų, 
linksmai tilindžiuodamas juokdario varpeliais. Karūnavimo 
šventė jau čia pat, virtuvėj triūsia gerokai daugiau pagalbi- 
ninkų, o kieme tvyro nuostabus kepsnių kvapas, kuris sutrau- 
kia prie vartų visus Stokholmo elgetas ir tie godžiai uostinėja 
orą. 

Karinos, Mauno dukters, kambaryje išdidus heraldikas, 
aukso ir sidabro dažais išsiterliojęs pirštus, rodo jai savo dar- 
bą. Ši nenuvokia, ką pasakyti, ir liūdesio apniauktu žvilgsniu 
droviai prašo karalių pagalbos. Erikas giedrai nusišypso ir, 
atsitraukęs nuo sūnaus lopšio, prieina pažiūrėti. Jis parodo 
dantytą karūną herbe ir paaiškina Karinai jos reikšmę. Baks- 
teli mėnulio pjautuvą mėlynam dugne - Karinos ženklą, nes 
Herkulio sumanytas žodžių žaismas su Karinos vardu kursto 
karaliaus vaizduotę. Užtat Karina nuo šiol - Mėnulio duktė, iš 
Mėnulio atsiradus, tamsus mėlynas dangus - jos valdos. 

Šitaip aiškina karalius ir heraldikas nusišypso, pagarbiai 
nusilenkia ir, valydamas dažais išteptus pirštus į kelnes, mąs- 
liai ir gosliai pažvelgia į gražuolę Kariną, kurios žavumas iš 
tikro įstabus, jeigu užkerėjo karalių. Nei vienas doras žmogus 
tuo nėmaž neabejoja. Aišku, kad Karina užkerėjo karalių, ti- 
kriausiai ji kalta ir dėl karaliaus trukios ligos, kuri jį galutinai 

įstūmė raganos valdžion. Bet graži, tarpi ragana šita jaunoji 
karalienė motina, kurios akys liūdesio aptrauktos, o šypsnys 
apgauliai drovus. | | 

Į kambarį užsuka ir Joranas Personas, nuo ilgo kalėjimo 
sulysęs ir išblyškęs. Patrynęs sausus delnus, jis labai pagar- 
biai nusilenkia Karinai ir atsiprašo už sutrukdymą. Joranas 
vėl vilki tik paprastą, juodą karaliaus sekretoriaus apdarą. 
Apsirengęs jaunystės ir pirmųjų valdžios metų prastas, su- 
nešiotas drapanas ir net kalavijo nesegi, nors didiko rangas 
įpareigoja jį nešiotis. Joranas Personas pasidarė nepaprastai 
švelnus, kuklus ir jo griežtos lūpos bemaž išdykėliškai šypso, 
kai praneša: 

— Atvyko karališkosios aukštybės Karinos, Mėnulio duk- 
ters, karūnavimo svečiai iš Uplando! 

Pagaliau džiaugsmas kaip saulė nušviečia Karinai veidą. 

— Mano dėdės atkeliavo! - nudžiunga ji, nejučia plodama 
delnais. 

Vis dėlto ji ne vičviena pasauly, jai irgi buvo leista pasi- 
kviest į karūnavimą svečių - vargšus giminaičius iš Uplando. 
Tėvas, ilgai negalavęs po Stokholme kilusio triukšmo, mirė 
tuolaik, kai Erikas sirgo. Mirė palūžęs, didelės gėdos prislėg- 
tas, kai priešiška minia sulaužė jo alebardą ir aplamdė puikų 
antkrūtinį. Karina per vėlai sužinojo apie jo mirtį, bet ir tada, 
kai sužinojo, dukteriška širdgėla nenustelbė susirūpinimo dėl 
nelaimingo karaliaus. Tėvas nesulaukė jos garbės dienos, bet 
tėvo brolius, neturtingus dėdes iš Uplando, ji pasikvietė į ka- 
rūnavimo šventę. Karina taip nekantrauja juos pamatyti, kad 
išbėga guviai iš kambario kaip vaikas plodama delnais. Gie- 
drai šypsodamas karalius žiūri jai pavymui ir, priėmęs heral- 
diko darbą, rankos mostu jį atleidžia. | 

Joranas Personas, likęs dviese su karalium, maloniai pa- 
žvelgia į jį savo šaltom akim. Jis jau seniai pametęs viltį ir net 
nemėgina protingom dingstim įkalbinėti Eriko. Veržli srovė 
jau neša juos abu ir jokia žmogiška jėga jau nesulaikys liki- 
mo, kuris nepermaldaujamai ir negailestingai ritasi į juos. Net 

žvaigždės karaliui nerūpi, jis apsisprendė ir nesileidžia glu- 
minamas net grėslaus ugninio dangaus rašto. 

Joranas Personas pats kilęs iš liaudies ir vaikystę nugyve- 
nęs tarp vargšų. Jis nieko gera nemano apie liaudį ir puikiau- 
siai nuspėja, ką liaudis pasakys, kai karalius lieps karūnuoti 
savo sugulovę. Bet Joranas Personas daugiau nieko nesako, 
jis tyli. Kam gadinti be reikalo karaliaus šviesų džiaugsmą ir 
viltį, kol ji tvari? Nuostabiai malonus pasidarė Joranas Per- 
sonas. 

Bet pavirtęs stingiu karaliaus šešėliu jis atkakliai dirbo 
savo darbą. Ir šįryt įsakė už piktų kalbų skleidimą ir liaudies 
kurstymą Stokholme sulaikyti tulžingą Gotlando valstietį, 
kuris iš liūdesio sustingusiom akim žmonėms šnekėjo, kad 
neverta grįžt į sunaikintą kraštą. Ir vieną garbingą Stokhol- 
mo pirklį sulaikyt įsakė, mat tas švarku su alavo sagom ap- 
sitaisęs Žmogėkas tiesiai įrodinėjo, kad valstybė lekia skra- 
džiai žemės, nes jos vadeles laiko šėtono apsėstas karalius. 
Miesto tarybos rūmų kalėjimo rūsyje taip pat sėdi pabėgęs 
kareivis, kuris nurykščiuotas turbūt išėjo iš galvos ir stačiai 
paisto kvailystes apie įsivaizduojamą skriaudą, tikindamas, 
jog pats karalius pažadėjo jam atlygint. Sėdi ten ir džiūsna 
studentas - tikrai gudrus lapinas, kuris labai atsargiai skleidė 
išdavikiškas melagystes, tvirtindamas, kad Jonas - vienintelė 
valstybės viltis. 

Vis dėlto šitom smulkmenom Joranas Personas nevargina 
karaliaus. Jis tik pasako: 

— Hercogai nesirengia važiuot į karūnavimą! 

— Juk jie buvo pakviesti ir pažadėjo atvažiuoti, - kiek su- 
niuręs nusistebi Erikas. 

Joranas nesmagus trina sausas, kaulėtas rankas. 

— Pasklido gandas, kad jie rengias bėgti iš šalies, - sako jis ir 
skuba nuraminti: - Uostams nurodyta sukliudyti tą užmačią. 
Bent jau Varbergo pilis jų neįsileis, jeigu jie mėgins pasiekti 
Angliją arba žemyną. | 

— Et, gandas! - atsako Erikas, treptelėdamas koja į minkštą 

kilimą. - Mano broliai negali neatvykt į karūnavimą. Tai būtų 
įžeidimas! — Tokia nesąmonė jam kelia šypseną. 

— Taip pat sklinda kalbos apie liaudies kurstymus Gotlan- 
de, - atsargiai tarsteli Joranas Personas. | 

- Erikas jau juokiasi. 

— Niekai! - atvirai atrėžia jis. - Liaudis mano pusėje, nes 
liaudies duktė bus vainikuota kaip karalienė. 

Tuomet ir Joraną Personą Tegelį suima nevaldomas juokas. 
Jei dievai nori sužlugdyti, smogia aklumu, pamano jis, bet 
neapsakomą kartėlį ir bergždžią meilę sudeda tiktai į vieną 
Žodį: 

— Liaudis! Ar liaudim galima tikėti?.. 

Jis staiga apsisuka ir išeina iš kambario, kad neprišnekėtų, 
ko nereikia. Jam pasirodžius, miesto kareiviai ir vyrai su ke- 
purėm nuleistais graižais jau negali sulaikyt lekiančių akme- 
nų, bet karaliui tai nerūpi. Tegul liaudis rausia sau duobę, ku- 
rion ją diduomenė kaste užkas, mąsto Joranas Personas. | 

O tuo laiku Karina, Mauno duktė, pilies menėje priima ka- 
rūnavimo iškilmės svečius. Širdis krūtinėj plasta kaip nera- 
mus paukštelis ir, pažvelgusi pro duris, ji netikėtai susidrovi. 
Ten, prašmatnioj menėj, — tarp aksomo, auksinių žvakidžių 
ir margų gobelenų, - stovi trys vargšai Uplando valstiečiai 
su savo sermėgom, apautais ir, sukiodami rankose kepures, 
varžliai dvilkčioja į šalis, baisiausiai priblokšti karališko gra- 
žumo. O nuošaliau, tarytum sargas, juos priekaištingai stebi 
rūmų valdytojas Svenas ir rauko nosį nuo stiprios jų drabužių 
ir batų smarvės - sveiko žemės kvapo, kuris jį labai žeidžia. 

Nuoširdus džiaugsmas perveikia Karinos baikštų drovu- 
mą ir ji kaip vaikas įpuola menėn. 

— Mano dėdės! Mano brangūs dėdės! - šūkteli ji, abiem 
rankom spausdama jų didelius įdiržusius gniaužtus. 

Ir apkabintų, jeigu suniurėliai valstiečiai apkabinimo nelai- 
kytų nederamu jausmingumu. 

Dėdės žvilgčioja vienas į kitą, mindžikuoja, vyriausias dro- 
viai kosteli. Šelmiškai šypsodama Karina mosteli į duris ir į 

menę įžygiuoja abu taurininkai puošniais švarkais, aptemp- 
tom drobinėm kelnėm, - vienas neša sidabrines taures, kitas 
rankose laiko vyno ąsotį. Atsargiai, čia į Kariną, čia į Žiban- 
tį sidabrą žvilgčiodami, čiumpa dėdės vienas po kito taures. 
Dideliuose gniaužtuose taurių net nematyti, kai pliskėdamas 
kaip kraujas iš ąsočio liejasi kvapnus, stiprus ispaniškas vy- 
nas. Karina, būsima Švedijos karalienė, žemai tūpteli prieš 
juos ir pasveikina: 

— Sveiki atvykę, brangūs dėdės! 

Tik tada jie dvejodami pakelia taures ir šliurpteli saldaus 
ugningo gėrimo. Ir dėdė Andersas jau pradeda šypsotis, glos- 
tosi barzdą ir sako: | 

- Išvaizdi mergina tapai, Karina! Panaši į savo motiną. Gra- 
žu, kad nesigėdiji vargšų giminaičių! 

Karinai išsiplečia akys, - kaip ji gėdysis giminaičių! Ji pati 
drebėjo ir drovėjos, baimindamasi iš dėdžių lūpų išgirsti pik- 
tą nuosprendį, kurį kitados išgirdo šaukiant minią. Bet ar 
dėdės šito gėdysis, - dar ko! Juk valstiečiai pripratę matyti 
sykiu poros santuoką ir vaikų krikštynas. Ar tai gėda! Kraujas 
už vandenį tirštesnis, - aišku, kad dėdės palaikys savo brolio 
dukterį, jeigu reikės. 

— Tu tikrai net karaliui tinki! - patvirtina dėdė Mikelis. Vy- 
nas išmuša raudoniu jo apžėlusius žandus, kai jis nužvelgia 
Kariną. - Tiesa, galėtum būti storesnė, nes tapsi pilies šeimi- 
ninke, bet suprantu, kad čia, Stokholme, valgis liesas. 

Dėdės linkčioja galvom, - jie tai supranta. Bet iš šeiminin- 
kės storumo sprendžiama apie namų gerovę, todėl dėdės iš- 
reiškia šiokį tokį susirūpinimą dėl Karinos laibumo. 

— Valgyk daugiau sviesto! - maloniai pataria dėdė Ander- 
sas. - Turi valgyt sviesto, lašinių, ruginės duonos ir tikrai pa- 
storėsi. 

Karina skambiai juokiasi, bet nejučia skruostais plūsteli 
ašaros. Dėdės ją myli, rūpinasi ja, jie tokie geri, o ji, ilgai vie- 
natvėj tvėrusi, dabar per jautriai priima gerų širdžių malonią 
šilumą. 

— Eikšekit! —- pakviečia ji. - Karalius padovanos jums šven- 
tinius drabužius. Bažnyčioj jums paskirtos garbingos vietos. 


Giedrą liepos dieną Stokholmo katedroje karūnuojama Švedi- 
jos karalienė. Miestas šventiškai išgražintas, plazda vėliavos, 
karaliaus įsakymu namai papuošti žalumynų pynėm. Išvaka- 
rėse pats Erikas nunešė mažąjį sūnelį į bažnyčią, arkivysku- 
pas iškilmingom apeigom sutuokė Kariną, Mauno dukterį, su 
karalium ir po tuoktuvių priedanga jos sūnus tapo teisėtu ka- 
raliaus sūnumi, Švedijos karalystės sosto įpėdiniu prieš Dievą 
ir prieš žmones. 

Sunkiai griaudi patrankos ant pilies mūrų, kai Karina, 
Mauno duktė, vainikuojama karūna. Pasaka išvirsta į tikrovę. 
Basakojė miesto kareivio duktė tampa karaliene. 

Katedroje vyrauja mirtina tyla. Girdisi tik tolimi, grėslūs 
patrankų griausmai. Karinos, Mauno dukters, dėdės varžlūs 
stovi savo garbingose vietose, gręžioja galvas ir gūžčioja pe- 
čiais, išvarginti keistų, ankštų dvaro drabužių, ir nėmaž nesi- 
žavi švelniu aksomu nei trapiais rankogalių Olandijos nėrinių 
raukiniais. Dirgliai, bijodami suklupti, spaudžia prie kastuvo 
ir mėšlo šakių pripratusiom rankom kalavijus, kuriuos jiems 
prijuosė kaip didikams. Ir visai nesistebi, kad šalies kilmingi 
ponai ir ponios, tarp kurių juos pastatė, atsitraukė, palikę ap- 
linkui tuščią pusratį. | 

Bet prasidėjus karūnavimo apeigai juos, kaip visus papras- 
tus Žmones, apėmė nepaprastas maldingumas prieš dievišką 
stebuklą, o kai Karinai galų gale uždeda karūną ir viskas pa- 
sirodo tikra, jie nejučia giliai atsidūsta lyg iš sapno pabudę. Iš 
baimės ir jaudulio nutamsusiom akim Karina pakyla, atgrę- 
žia į žmones šviesiaplaukę galvą su žibančia karūna ir dėdė 

Andersas jau kelia ranką ir Žiojasi sušukt pasveikinimą. Bet 
ranka nusvyra ir burna užsičiaupia — tokia grėsli aplinkui . 
stingdanti tyla. Švedijos kilmingieji net neketina sveikint ka- 
rūnuotos kekšės. 

Karalius suraukia antakius, skeptrą laikanti ranka nirčiai 
mosteli tartum panūdus vičvienu judesiu nulenkti prieš save 
užsispyrėlių galvas. Bet karalius apsigalvoja, šypsodamas 
pažvelgia į Kariną, pasiūlo karalienei ranką ir iškilmingai 
veda per bažnyčios vidurinę navą. Lauke susibūrę žmonės 
tikrai pasveikins karalienę su džiaugsmu. Pažai greitai suima 
už kraštų raudono aksomo apsiaustą su šermuonėlių kailio 
apvadais ir žengia paskui karalienę. Tolumoje dar dusliai ir 
grėsliai drioksi patrankos ir visų galvos atsigręžia. Paslapčia 
niūrodami, neapykanta degančiom akim, šaipiai išsiviepę ste- 
bi Švedijos kilmingieji savo karalienę ir apsėstąjį karalių. 

Negausiam žmonių būry prie bažnyčios matyti Žinianešiai 
su trimitais ir vėliavom, juodašarviai asmens sargybiniai bei 
ginklanešiai su blizgančiom alebardom. Lėtai veriantis baž- 
nyčios durims, pasigirsta trimitai, skambiai ir džiaugsmin- 
gai nusklinda per aikštę jų garsai. Bet veltui tarnai žmonėms 
mėto pinigėlius, veltui skardena trimitai. Sveikinimo šūksnių 
negirdėti. Karaliui vedant gražuolę karalienę, Žmonės spygso 
į ją nebylūs, nublyškę ir baisios baimės kupinom akim. Tik 
miesto skurdžiai, raiši seniai ir luošos senės, atkišę užpaka- 
lius, tūpčioja prie pinigų. 

Neapsakomai suniuręs žiūri karalius į skystą žmonių būrį. 
Stokholmo miestiečiai užsidarę namuose, tik prievarta, pa- 
klusdami įsakymui, išpuošė namus bei gatves ir tik didžiausi 
smalsuoliai bei vargšai atėjo į aikštę. Bet ir jie bijo, bijo ka- 
raliaus, kurio sielą valdo šėtonas, ir šviesiaplaukės raganos, 
dabar su žibančia karūna išdidžiai stovinčios šalia jo. Visus 
sustingdė prietaringa baimė. Jeigu Karina, Mauno duktė, iš- 
tiestų ranką, Žmonės kaip besmegenių galvijų banda pultų 
bėgti, trypdami ir stumdydami vieni kitus. 

Tokia tyli Karinos, Mauno dukters, didžioji valanda. Karū- 

nąji gavo dovanų nuo karaliaus, jos nesiekdama, niekada apie 
ją net nesvajojusi. Basakojė kareivio duktė, kuri kitados žiemos 
pabaigoje išmaldavo kaimynų duonos, šiandien tapo pirmą- 
ja Švedijos ponia. Ji lygi su valdovėm, už jas pranašesnė, nes 
meilės pakelta į karalienes. Šykščioj bažnyčios perėjos šviesoj 
jos veidas tvaska įstabiu grožiu, kai ji - su karūna - pažvelgia 
į Žmones skaisčiai mėlynom akim, sukaupusi visą švelnumą, 
kad bent kas tiktai šį kartą šūktelėtų ją pasveikindamas - ne 
dėl jos pačios, o dėl karaliaus. Nes karaliui nevalia nuliūsti. 

Patrankos nutilo. Skaisčią, vėjuotą liepos dieną aidi tik 
pikti Katedros kuosų riksmai, — išgąsdintos patrankų šūvių 
ir virstančių dūmų kamuolių, jos neramiai skraidžioja apie 
bokštus. Nežemiškai garsus jų pikta lemiantis karkimas. Ra- 
ganų paukščiai sveikina raganą. Paskui nuo 2 pasigirsta 
atlekiančio žirgo kanopų dundesys. 

Staiga minia persiskiria. Paklaikusiom akim, išplėtęs šner- 
ves, įlekia į aikštę putotas Žirgas, raitelio genamas iš pasku- 
tiniųjų. Nusigandę žinianešiai atšoka į šalis ir prie pat baž- 
nyčios vartų nušliuožia nuo Žirgo pavargęs pasiuntinys, 
sustingusiom kojom užkrypuoja laiptais aukštyn ir puola ant 
kelių prieš karalių. Prakaitas ir dulkės nujuodino įtampos 
perkreiptą jo veidą, iš po šalmo matyti per skruostą ant kaklo 
nusiurenęs sukrekėjusio kraujo dryžis. Įnirtęs nuo persekioto- 
jų baimės ir mirties grėsmės, jis pratrūksta garsiai rėkt, užmir- 
šęs, kad žinia slapta: 

— Hercogai Gotlande pakėlė maišto vėliavą! Vadstenos pi- 
lis jau prarasta. Jie skubina Stokholmo link! 

Joranas Personas iš bažnyčios nuslinko į vartų perėjos prie- 
blandą. Jis visai ramus trina delnus. Jau pratrūko, pamano sau. 

Bet karaliaus veidas persikreipęs neatpažįstamai ir šiurpia 
ugnim dega jo akys, kai jis spiria Žinianešiui, tas nusirita laip- 
tais žemyn ir lieka tysoti aikštėje be dvasios. Tie, kurie tuomet 
mato karaliaus veidą, jau neabejoja, kad karalius apsėstas šėto- 
no, kaip slapčia šnekama, žmonės staiga praplyšta klyksmais, 
pasileidžia lėkti kaip patrakę ir aikštė akimirksniu ištuštėja. 


181 


Sugrįžusi į savo kambarius, Karina, Mauno duktė, žiūri į sū- 
nelį, kuris miega karališkam lopšy kietu vaiko miegu. Apsil- 
pusi ji atsisėda ant lovos krašto po siuvinėta lovos priedan- 
ga, lėtai nusiima nuo galvos karūną ir pasideda šalimais ant 
lovos. Ji ilgai žiūri į miegantį sūnelį, kambarys sublįsta, kai 
įstriži saulės spinduliai ima kristi pro langą, nutvieksdami 
kambarį kruvina šviesa. Karina krūpteli ir pažvelgia į karūną. 
Ši akyse išdidėja ir nuo sėdančios saulės spindulių jos auksas 
ir brangakmeniai užsidega grėslia ir baugia mirties šviesa. 

Kariną, Mauno dukterį, ima krėst drebulys ir ji, įbedusi 
akis į karūną, pamaži slenka į lovos kojūgalį. Vakaro šviesoj 
po žibia lovos priedanga krauju plėvoja Svedijos karalienės 
karūna: paleistuvės karūna paleistuvės soste. 


DVYLIKTAS SKYRIUS 


Rugsėjį Stokholmas jau apsuptas ir įsisiautęs maištas kaip 
šiaudus šluoja iš kelio paskutines užtvaras. Jokios naudos iš 
Luomų pareiškimo, kuriame hercogų užmačia pavadinama 
tėvynės išdavimu, jokios naudos iš bebaimės kovos ir išma- 
nios vadystės, kai atsimeta ištisi pulkai ir karaliaus kariauna 
kas rytą vis retesnė. Liaudies apmaudas ir nepasitenkinimas 
šėtono apsėstu karalium jau pernelyg didelis. Supylę grūdus 
į aruodus, valstiečiai, nors ginkluoti tiktai šakėm, dedasi prie 
hercogų kariuomenės, bausdamiesi išvyt apsėstąjį ir raganą iš 
"Švedijos sosto. | 
Hercogai nestokoja pinigų — jų kariaunos nekintamą bran- 
duolį sudaro geležim šarvuoti samdiniai. Ir Švedijos didikai 
užsiplieskia grumtis ginklu už išskirtines teises ir laisves, ku- 
rias Jonas jiems šventai pažadėjo ir laidavo. Jis platina liau- 
džiai pareiškimus, jo šnipai netrukdomi viešai juos skaito ir 
čia, Stokholme, nes, mėginant juos suimti, įtūžę Žmonės tvark- 
darius išvaiko akmenim ir lazdom. Savo brolius į vestuves 
ir karūnavimą Stokholme karalius Erikas kvietė tik dėl pro- 
os išžudyti juos, aiškina Jonas. Dėl savo gyvybės ir senosios 
Švedijos laisvės hercogai dabar paėmė valdžią į savo rankas, 
trokšdami pagaliau pelnytai nubaust Joraną Personą - tą nie- 
kingą, klastingą išdaviką ir kraugerį, dėl kurio kaltės galiau- 
siai Švediją ištiko visos negandos. 
Mat hercogai nenori menkint karaliaus garbės ir savo pa- 
reiškimuose Eriko nekliudo, bet raštiškus pareiškimus lydi 

žodiniai paaiškinimai ir šnibždesiai. Juk negali soste sėdėt 
šėtono apsėstasis, kurio darbų niekas negali nuspėt ir kuris 
suteršė savo karališką garbę karūnuodamas sugulovę. Tokią 
kalbą liaudis geriausiai supranta. Šėtono pinklės ir paleistu- 
vės kerai - aiškiausi ir suprantamiausi žodžiai, politiniai pa- 
aiškinimai ir įtikinėjimai Žmones glumina. Todėl valstiečiai 
su džiaugsmu čiumpa šakes, o Stokholmo miestiečiai namie 
aštrina geležinius lazdų antgalius. 

Hercogai dar neįsiveržė pro Stokholmo vartus, bet ant 
Brunkebergo gūbrio baugiai plazda jų vėliavos, rikiuojamos 
sunkiosios patrankos miestui apšaudyti. Karaliaus vyrai 
Stokholmo gatvėse apmėtomi akmenimis, naktis po nakties 
vis labiau retėja karaliaus kariuomenė ir kasdien iš hercogų 
stovyklos laksto slapti pasiuntiniai ir derasi, kad miestas pa- 
siduotų. | 

Erikas pats vadovavo savo kariaunai ir, neviltingo niršto 
pagautas, vedė savo raitelius į pergalingus susirėmimus, bet 
jokios naudos. Todėl jis užsidaro savajame žvaigždžių kam- 
baryje — nuo Karinos vėl grįžta prie žvaigždžių. Rugsėjo dan- 
guj šviečia pragaištinga žvaigždžių žinia ir Erikas su astrolia- 
bija tik mirtį bei pražūtį jose įskaito. 

Joranas Personas užkopia į bokštą pasikalbėti su karalium, 
nes jau seniai burbantys ir maištingi miesto kariai stebisi ka- 
raliaus trukiu nebuvimu ir šneka, jog jis kraunasi brangeny- 
bes, bausdamasis slapta sprukt iš pilies. Joranas neįprastai 
tylus ir romus šitom nerimastingom ir baisiom dienom, jo 
rūsčią širdį smelkia apmaudas tik dėl to, kad sprendimas 
vilkinamas. Karalius ilgai žiūri į jį, paskui keistai nusišypso 
ir sako: | 

— Atspėk, ką perskaičiau žvaigždėse, Joranai Personai? 

Šis nekantriai gūžteli pečiais. Žvaigždės - silpnųjų paguo- 
da ir pražūtis, gudrus ir stiprus tiki tik tuo, ką regi savom 
akim arba tvirtai čiuopia delne. 

"-Iki atsimainys mėnulis, - sako karalius, stebeilydamas į jį 
išplėstom akim, — vienas iš mūsų - tu arba aš - mirs! 

Tuomet ir Joranas Personas krūpteli ir valandėlę jam pasi- 
dingoja, kad jis vėl sėdi ant nutrinto universiteto suolo Viten- 
berge ir klausosi Melanchtono ugningo balso per žvaigždžių 
matematikos paskaitą. Jaunas būdamas, jis irgi kiauras naktis 
tyrinėdavo žvaigždes, stengdamasis perprasti dangaus slap- 
taraštį, kol jam tai pakyrėjo, ir pavasarišką naktį jis verčiau 
leisdavos klajoti su linksmais draugais po miestą ir vilgė vyne 
apipelijusį plutgalį, jeigu kas nors pavaišindavo vynu. Kieta- 
širdis Joranas krūpteli, bet paskui jo veidas vėl nušvinta šyp- 
sena ir jis ramiai atsako: 

— Tebūnie! Taigi atiduok mane jiems, karaliau Erikai. Taip 
bus geriausia! 

Pasiūlymas neatsitiktinis ir nieko bendra su žvaigždėm 
neturi, tai tik sutapimas. Savo gudria galva apmąstęs ir pa- 
svėręs likusias galimybes ir atomazgą, Joranas suprato, kad 
iš tiesų įmanus dar vienas kelias, tiesa, nepatikimas kaip šiau- 
das, bet vis tiek vertas išmėginti. Jeigu karalius atiduotų jį 
hercogams, gal jie kaip nors susitaikytų? Juk hercogų pareiš- 
kime žmonės pirmučiausia nuteikiami prieš jį, tad, jį sučiu- 
pe, hercogai paliks tuščiom ir neturės dingsties reikšt nepasi- 
tenkinimo, o pasirodys kaip paprasčiausi maištininkai, jeigu 
toliau kovos. | 

Išsigandęs Erikas traukiasi atatupstas, atsisako, o Joranas 
vėl piktai surinka: 

— Atiduok mane! Taip bus geriausia! 

Jo rambią širdį gąsdina tik sutapimas. Ar gali būti, kad 
žvaigždės karaliui liudija tą patį, ką jis pats mintyse rezgė? 
Gal vis dėlto Dievas ir pragaras, sušunka vienišas balsas juo- 
doj jo sieloj. Ir, patvirtindamas savo silpnumą, jis puola ant 
kelių prieš karalių, mušas kumščiais į krūtinę ir pašaipos bei 
paniekos perkreiptu veidu įžūliai kvatoja: 

— Atiduok mane! Ko vertas Joranas niekingasis... Joranas 
kraugerys... jeigu karalius išsigelbės! 

Jis bent jau ištikimas, ir kai jo svajonė apie patvaldystę kaip 
stiprų liaudies raidos laidą, žlunga, jis gali sumokėti už ją visą 

kainą, sumokėt krauju, kuriuo turi sumokėti už svajonę apie 
valdžią vyras, kilęs iš liaudies, nors kilmingieji išsisuka su 
mažesnėm aukom. Jis žiūri karaliui į veidą ir džiaugiasi, kad 
tas delsia ir kankinas, nors puikiai žino, kad karalius sutiks. 
Juk Erikas silpnas, o silpnumas sužlugdo ir išmintingiausius 
apskaičiavimus. Bet ir silpną jį Joranas Personas myli. Ir, norė- 
damas įkvėpti jam stiprybės, įžūliai nusijuokia: 

— Jo didenybė teikiasi vėl užkelti ištikimąjį Joraną ant ka- 
mino. Šitas užpakalis tikrai atlaikys ugnies kibirkštis. 

Norėdamas prajuokinti karalių, Joranas Personas atkiša 
užpakalį ir garsiai pliaukšteli per jį. 


Štai taip Stokholmo prastuomenė sulaukia saldžios keršto 
dienos, kai Joranas Personas aptriušusiu sekretoriaus apdaru 
vedamas per miestą hercogams, kad šie savo tūžmą išlietų ant 
jo ir paliktų karalių ramybėj. Jau prie aikštės Joranas atrodo 
apgailėtinai, nes jį vedantys miesto kareiviai, kurie matė dėl 
Jorano draugus skęstant savo kraujuose ir išleidžiant dvasią, 
kurie patys išgyveno mirties klaiką, pasinaudojo proga - pri- 
mušė jį ir suplėšė jo drabužius. Pasklidus žiniai, žmonės puo- 
la aikštėn, - ir mažas, ir senas trokšta tai pamatyt. 

Rudens vėjas plastena ant virvės karaliaus sukabinėtus 
hercogų laiškus, ištikimybės priesaikas ir šventus patikini- 
mus, kuriuos šie dabar įžūliai laužo, bet žmonės jų jau nepri- 
simena. Lekia akmenys, švilpia lazdos, skraido arklių mėšlo 
gurvoliai, stumdydami ir trypdami vienas kitą, žmonės brau- 
nas taip arti, kad galėtų spjauti Joranui į veidą. Miesto karei- 
viai juokiasi ir su džiaugsmu leidžia žmonėms pramogauti, o 
Joranas Personas net nesidangsto galvos. 

Bet vidur aikštės, priėjęs prie šnarančių pergamentų ir vėjo 

blaškomų hercogų antspaudų, jis staiga ištrūksta iš kareivių 
rankų ir nirčiai surinka: 

— Paklausykit manęs, Stokholmo žmonės! 

Jis taip surinka, kad, rodos, plyš plaučiai, žmonės staiga 
nustoja erzeliot ir iškelia rankas, reikalaudami tylos, nes daž- 
nam smalsu, ką pasakys kruvinasis Joranas. 

Sugniaužęs kumščius, niršto ir beviltiškos meilės perkreip- 
tu veidu Joranas mosteli į hercogų laiškus ir išrėkia žmonėms 
savo politinį testamentą — tą tikėjimo išpažinimą, už kurį ko- 
vojo: 

— Stokholmo žmonės! Netikėkit hercogų ištikimybės prie- 
saikom. Netikėkit diduomene! Didikų priesaikos ir pažadai 
neverti net popieriaus, ant kurio jie surašyti! 

Žmonėms tiek gana, jie pratrūksta šaukt ir jų šauksmas 
virsta tolydžiu, džiaugsmingu baubimu: 

- Hercogams! Hercogams! Veskite Joraną hercogams! 

"Joranas iškelia kumščius į dangų ir iš įstangos pamėlusiu 
veidu perrėkia prasčiokų staugsmą: 

— Prakeikta tauta! Jūs dar pasigailėsit, kai didžiūnai nudirs 
jums kailį! | 

Arčiausiai stovinčiam miesto kareiviui atrodo, kad jau 
gana tų Žaidimų, ir alebardos kotu jis trenkia Joranui per 
veidą. Joranas Personas daugiau nieko nesako, o ramiai lei- 
džiasi tempiamas toliau. Žmonės spjaudo, svaido akmenis ir 
džiaugsmingai kaukia: 

— Hercogams! Hercogams! 

Joranas nieko neatsako ir hercogams, kai šie, kumščiais grū- 
modami, jį įžeidinėja, - sykiu ir silpnaprotis Magnusas, mėg- 
džiodamas Joną ir jaunąjį hercogą Karlą. Bet hercogai nedelsia. 
Ant Brunkebergo gūbrio skubinai sukalama didžiulė kankini- 
mų pakyla, kad matytųsi pilyje. Ir staiga, be jokių derybų ir 
susitarimų tarp kovojančių pusių nusistovi paliaubos. Niekas 
nesulaikytų Stokholmo prastuomenės plūsmo iš miesto Jorano 
Persono bausmės dieną, ir visi gynėjai susmalsę, su džiaugsmu 
kopia ant pilies mūrų žiūrėti kraugerio mirties. 

Bergždžiai dešimčių būgnų dundėjimas aplink bausmės pa- 
kylą stelbia skausmingus riksmus, kai du budeliai, paranki- 
niams laikant trūkčiojančią auką, šaltakraujiškai, ramiai stoja 
dirbt savo žiauraus darbo. Raiti ant žirgų hercogai stebi juos 
tylomis, ir gražaus, pailgo veido Kotryna Jogailaitė stybteli, 
kad geriau matytų, prisiminusi trinkos bildesį, kitados girdė- 
tą Turku pilies blįstančiam kieme. Jos giedros paukštės akys 
žiba begailiu džiaugsmu. 

Joranas Personas iš tiesų rėkia taip šiurpiai, kad per būgnų 
dundesį girdėt pily, ir ant gūbrio tirštai susigrūdusią minią 
purto šaltas drebulys. Joranas - paprastas žmogus, išdidumas 
jo riksmo nesulaiko, jeigu rėksmas bent kiek palengvina pra- 
gariškus skausmus. Bereik svarstė Joranas Personas Tegelis, 
ar iš tiesų anapus yra Dievas ir pragaras. Pragarą jis pereina 
jau Žemėje, iki nelaimėlė dvasia palieka jo niekingą kūną. 

Budeliai kūjeliais išmaniai, pamaži traiško kiekvieną jo 
kaulą, atidžiai suka kiekvieną sąnarį, saugodamiesi pražudyt 
gyvybę. Kankynė ant Brunkebergo gūbrio trunka keletą va- 
landų, kol stiprus balsas nutyla ir virsta verksmingu cypimu. 
Budeliai uoliai žiūri, kad Joranas neprarastų sąmonės, ir tar- 
pais nutraukia darbą. Galų gale suirzta net hercogas Jonas ir 
žvilgteli į Kotryną, kurios susižavėjęs veidas ir be atvangos 
spygsančios paukštės akys jam kelia siaubą, tad jis mosteli 
pirštine. Tik tada viena po kitos nukapojamos Joranui Perso- 
nui rankos, kojos, galiausiai ant pakylos dunksteli galva ir jo 
kančios pasibaigia. 

Hercogas Karlas apsisuka ir, pašokdinęs žirgą, šaltakrau- 
jiškai pasileidžia į Jorano Persono motiną, - tą bjaurią raganą, 
kuri, ištiesusi rankas, putniais skruostais riedančiom ašarom, 
maldauja leidimo bent sūnaus kūno liekanas palaidoti kapi- 
nėse. Globstydama rankom šlykščią galvą ji žūsta po žirgo 
kanopom. Hercogai išjoja, o Jorano kūno liekanos ir galva pri- 
kalama ant bausmės rato varnams sulesti. 

Šitaip pasibaigia svajonė apie patvaldystę be diduomenės, 
svajonė apie Švedijos didybę ir viešpatavimą Baltijos jūroje. Iš 

liaudies kilęs vyras už tą svajonę atiduoda viską, kai jo kūno 
liekanas, prikaltas prie bausmės rato, šudrasko varnai. 


Be abejonės, Jorano auka buvo bergždžia, - plūstanti upė nu- 
neša šiaudą, — o jis tik nekantriai skubino likimą. Hercogai 
nenori taikytis, jie net nesidera, kol Erikas nepasiduoda. Pa- 
trankos jau griaudi, sviediniai trupina bokštus, drebina mū- 
„rus, pilis dreba, dundant lekiantiems akmenims. Orą nuodija 
kalkių dulkės ir parako dūmai, sužeistieji ir mirštantieji vis 
nešami į pilies menes, jau seniai paverstas ligonine. 

Asmens sargybiniai ir ginklininkai keikiasi, atsisako ipt 
ant mūrų ir ketina kelti maištą. Kam bergždžiai kovot? Kam 
aukoti gyvybes dėl apsėsto karaliaus, raganos ir paleistuvės 
sūnaus? Herkulis nertėja aplinkui kaip pamišęs, apkvaitęs 
nuo kraujo smarvės, dundesio ir parako dūmų, bado yla už- 
pakalius pabūklininkams, linksantiems prie patrankų, ir juo- 
kom išpila sviediniams gesinti atidėtą kibirą vandens į arke- 
buzininkų dagčių krepšį. Šito jau per daug! Pečiuitas asmens 
sargybinis susyk čiumpa už sprando tą bjaurų išsigimėlį ir 
teškia į gleimėtą tvirtovės griovio vandenį taip, kad purslai 
pašoka. Herkulis iškyla į paviršių, rėkia, mirties gresiamas, 
bet ir kiti jau įsitraukę į žaidimą - mėto akmenis, bado alebar- 
dom ir vėl nugramzdina juokdarį po vandeniu, taigi jis galų 
gale prašampa. Jau lengviau! Žegnodamiesi, atlėgusiom šir- 
dim, paskutinįkart sugrįžta vyrai prie pabūklų. 

Karina, Mauno duktė, su krepšiu vaikšto po pilies menes. 
Grindys nuklotos kruvinais šiaudais, sūžeistieji aimanuoja, 
šaukiasi kunigo, gargaliuoja mirštantieji. Karina girdo ligo- 
nius vynu, tvarsto žaizdas. Uždeda vėsų delną klejojančiam 
vaikinui ant kaktos, ramina svetima kalba kažką kuždantį 

samdytą karį. Ji nusivilko karalienės drabužius ir apsitaisė 
paprastu, juodu apdaru. Geros, patyrios jos rankos padeda 
kenčiantiems, ji nedreba, stojusi pagelbėti barzdaskučiui ir 
budeliui, kai šie dirba kruvinus gydytojo darbus. Ligonių 
operacijoms Karina be jokių dvejonių atiduoda visas pilies 
vyno atsargas, bet sužeistieji, nors mirtinai nugirdyti, vis tiek 
baisiausiai stūgauja raižiais balsais, kai kertama ranka ar koja 
ir, pagal gydymo meno taisykles, strampgalys pamerkiamas į 
verdantį aliejų. Karina pamato karo siaubą ir niekad nepatirs 
karo teikiamos garbės ir pergalės svaigulio. 

Stiprios paprastos moters rankos nedreba, bet širdis krūp- 
si ir Karina kvaišinas nepabaigiamais darbais, kad negirdėtų 
baisaus sąžinės priekaišto, jog visa tai per ją. Ji kalta! Jei Erikas 
nebūtų padaręs jos karaliene, šito niekada nebūtų. Baisi kaltė 
įsismelkia į Karinos, Mauno dukters, sielą tomis siaubo ir mir- 
ties dienomis, kai karšti patrankų sviediniai drebina mūrus ir 
liepsnos verčia dūmų kamuoliais pastatus kieme. 

Šito kaltės jausmo nenumaldo mintis, kad ji niekad nepra- 
šė karūnos, kad apie ją net nesvajojo. O dabar karalius tik 
dėl jos praras viską — valstybę, gal net gyvybę. Nes pergale 
Karina jau nebepajėgia tikėti, - dienąnakt ji girdi tik karštinės 
galuojamų sužeistųjų rėksmingus kliedesius, niaurius gyvų- 
jų akių priekaištus ir piktus keiksmus. Karaliaus ji bemaž 
nemato. Giliai įdubusiom akim, baisaus piktumo svilinamas 
karalius tūno žvaigždžių kambaryje arba vaikšto ant mūrų 
nuo parako dūmų pajuodusiu veidu, kalkių dulkių numar- 
gintais drabužiais ir kalbina karius, tie gręžia jam nugarą, jis 
pats taiko patrankas, nes tie, kurie jas užtaiso ir šaudo, tik 
bergždžiai blaškos pusnuogiai, ir karalius sau vis svarsto, 
iš kur hercogai gavo pinigų ištisai kariaunai apginkluoti ir 
maištui parengti. 

Ne, karaliaus Karina jau nebemato šitom siaubo ir mirties 
dienom, kai hercogų šnipai jau atsigauna iki pat pilies ir visų 
gynėjų veiduose matyti noras pasiduoti. Užtat sosto menėje 
ant kruvinų šiaudų paguldomas sviedinio sužalotas vaikinas. 

Barzdaskutys purto galvą, nebenorėdamas prie jo kišt rankų. 
Stipriai sukandęs dantis, nuo užeinančios karštinės blizgan- 
čiom akim, guli ant šiaudų jaunuolis, tapęs vyru. Pasilenkusi 
arčiau, Karina tarytum atpažįsta jį. Ir akimirksniu viskas pra- 
puola, o vėl vasara, niaurioje skaitykloje piktai zirzia kama- 
nė, bet lauke it sidabriniai kamuoliukai šmaižo juodi čiurliai. 
Pilies kieme aidi Virginijos juokas ir ką tik nuo arklo atvestas 
jaunas valstietis išsižiojęs žiūri į atšokantį stebuklingą indiš- 
ką kamuolį, tada ateina karalius, šelmiškai priglaudžia prie 
lūpų pirštą ir numuša kamuoliu mokytojui nuo galvos aukštą 
kepurę, o paskui nuveda jam Kariną. Ak, Karina puikiai prisi- 
mena tą atvirą, kvailoką vaikino veidą ir pasišiaušusius šiau- 
'dų gelsvumo plaukus. Šalmas spaudė galvą, vaikinas trynė 
šarvų nuslėgtus pečius. 

Liūdesio ir neapsakomo ilgesio ašaros užlieja Karinai akis, 
kai, visa aplinkui užmiršusi, ji pasilenkia prie to mirštančio- 
jo. Didelės, karštligės liguistai nutviekstos akys tam karo su- 
sendintam, vargų sumenkintam ir kaip akmuo sustingusiam 
kario veide įsibeda į ją ir blyksteli, nes atpažįsta. Atrodo, kad 
akimirką mirštantis žvelgia į negrįžtamą praeities svajonę, bet 
paskui jo veidas persimaino, antakiai susiraukia ir žibančios 
akys kažko išsigąsta. Su didžiausiom pastangom karys atlošia 
galvą ir vos girdimai suburbuliuoja: | 

— Raganos kamuolys... graži ragana! 

Karina krūpteli, atitraukia delną nuo kančioj degančios kak- 
tos. Karys neramiai blaškosi, vangstydamasis raganos rankos, 
bet jėgos apsilpsta, akys užsimerkia ir, tampomas skausmų, 
jis jau nesibaimina, kad neapdairią valandą ragana jo gyvastį 
nutemps į pragarą. | 

Ragana priglaudė jam prie kaktos tvirtą ranką ir mirštantis 
karys pamaži pajunta, kaip kūną — nuo pat kaktos — užlieja 
palaimi ramybė. Jis lyg supasi.ore, nebejusdamas po savim 

nešvarių šiaudų, jo kūnas lyg išnyksta ir neapsakoma laimė 
sutirpdo jo sukritusio veido rūstumą, kai jis vėl atmerkia akis. 
Mirtis išvaduoja iš kūno kančių ir apžilpina akis paskutine 

regimybe, paskutiniu palaimingė kvaišuliu. Bet klejojančiam 
kariui atrodo, kad tai dėl raganos baltos rankos ir dėl šio pa- 
laimingo kvaišulio jis su džiaugsmu ŽEnESŲ į pragaro ugnį. 
Bet paskui ir šitai pasimiršta. 

— Aš gyvas! - vargiai suveblena jis. - Namai... grūdai! 

Ir jo gęstančios akys regi rugių lauką vilnijant atgaivin- 

ame vasaros vėjyje. Amžinu mėliu švyti gležnos rugiagėlės 

Švedijos laukuose tada, kai vėsta karo be laiko susendinto 
jaunuolio kakta po Karinos, Mauno dukters, delnu. Karaliaus 
svajonė išvedė jį iš rugių laukų ir gaivius lino marškinius pri- 
vertė pakeisti į geležinius šarvus. Veltui, veltui, neviltingai 
mąsto Karina, nes nenuvokia, kad jokia būtybė veltui nenu- 
skęsta laiko vandenyne. Nes tik kraujas apvaisina svajones ir 
perduoda jas kitoms kartoms, — kai reikėjo, Švedijos didybė 
buvo kuriama ant tūkstančių ž žuvusiųjų kūnų. 

Karina linkso, visa ką aplinkui užmiršusi, bet staiga pašo- 
ka, išsigandusi tylos. Šiurpus siaubas sklinda nuo atšalusios 
kaktos ir iš sublindusių akių, sužeistųjų aimanos ir vaitojimas 
keistai nuščiuvo, nesigirdi šūvių, patrankų griausmų nei strė- 
lių zvimbimo. Umai visi puola bėgt iš menės, ir Kariną pa- 
griebia srautas, barzdaskutys numeta peilį ir gyslų spaustuvą, 
budelis stipriais pečiais skinasi kelią pro silpnesniuosius, net 
sužeistieji linkstančiom kojom ir rėplomis veržiasi lauk. Visi, 
kurie gali pakrutėt, braunasi prie langų ir ant mūrų. 

Nes giedrą dangų staiga perskrodžia beprotiškas puolimo 
trimitų skardas, trata šimtai būgnų ir hercogų kariuomenės 
daliniai lyg spalvotos dėmės traukia rudeniškais laukais Stok- 
holmo mūrų link. Puolimas prasidėjo. Bet dūmų ant mūrų jau 
nematyti, kilpinių lankų Žvangesio jau negirdėti, arkebuzi- 
ninkai užgesinę dagtis ir šventiškai pasipuošę miesto tarybos 
nariai tyliai, ramiai atidaro hercogams pietinius vartus. Lyg, 
tolimas ošimas pilyje išsyk sugaudžia iš slogulio išsivadavu- 
sių žmonių džiaugsmingi šūksniai, be perstogės skardena tri- 
mitai, ir Stokholmo miestiečiai pamano stebuklingai atsitrau- 
kus pražūtį, plėšimus ir gaisrus. 

Karalius, kaip ir kiti, nebylus stebi tą gražų reginį. Ir at- 
pažįsta brolių pavidalus priešakyje begaliniu srautu į miestą 
vilnijančios kariaunos, - auksinį Jono šalmą ir jauną, valingą 
ir negailestingą Karlo veidą. Taigi jis pagaliau išduotas, viskas 
žlugo. Tuomet karalius tūžmiai surinka: 

- Žirgą! — sušunka taip, kad pilis aidi. - Ar Erikas dar gali 
kuo nors pasikliaut? - šaukia jis ir, žvangčiodamas geležiniais 
šarvais, jau bėga žirgų kiemo link. 

Suglumę žvalgosi vienas į kitą dūmų nujuodinti, išprakai- 
tavę ir išsekę pilies gynėjai. Saujelę vyrų pagauna nepaprastas 
paskutinio mūšio svaigas. 

— Ericus, Ericus Rex! — sušunka ponas de Mornėjus, jau Ži- 
las samdytas karys, prancūzas, kurį grėsmė ir neganda greit 
uždega. 

Jis eina paskui karalių į Žirgų Kiedis pirm savęs stumda- 
mas porą dvejojančių asmens sargybinių. Juk jie prisiekė kara- 
liui ištikimybę, ir susyk prie bėgančiųjų vienas po kito dedas 
vyrai. Šalmais ir šarvais aptaisyti žirgai lyg keisti, šiurpulingi 
pasakų baisūnai kieme jau pabalnoti. Žlegėdamas ir girgždė- 
damas iš karto nusileidžia keliamasis tiltas, atsiveria galingi 
vartai ir dundėdamas žvangėdamas nedidelis karių būrys su 
karalium priešaky leidžiasi į paskutinį, beviltišką puolimą. 

Ak, vis dėlto graži karaliaus Eriko paskutinė valdymo die- 
na. Ranką prie širdies pridėjusi, nublyškusi kaip mirtis Žiūri 
nuo pilies mūro Karina, Mauno duktė, į tą niekingai menką rai- 
telių būrelį, kuris pašėlusiu greičiu pradingsta miesto gatvėse, 
vedamas karaliaus, raito žirgu su margu plastančių plunksnų 
kuodu. 

. Staiga kyla neapsakoma maišatis ir suirutė Didžiojoje aikš- 
tėje, kurią užėmęs Stenas Eriksonas Leijonhufvudas. Mat se- 
nasis ponas Stenas dar nusėdi ant žirgo ir jam, kaip kilmin- 
giausiam, skirta šita garbinga užduotis. Suglumęs, amžinai 
ašarojančiom akim, jis dairinėjasi skaisčioj rudens šviesoj ir 
spigiu seniokišku balsu duoda įsakymus kariams. Išbėgu- 
sios atnešt samdytiems svetimšaliams kariams alaus ir duo- 

nos, moterys klykdamos krinta po žirgų kojom, pėstininkai 
kaip padūkę lekia slėptis į pastatus, arkebuzininkai smaigs- 
to į žemę šakes ir šaudo aklai, keldami vis didesnį siaubą. Ir 
pagalbos šauksmų, krioksmo ir erzelio maišalienėj per aikštę 
paskutinį kartą nusklinda negausaus, mirties ir pralaimėjimo 
kurstomo vyrų būrio karo šūkis: 

— Ericus, Ericus Rex! 

Karaliaus kalavijas svaido žaibus, greta karaliaus joja po- 
nas de Mornėjus, kuris, džiugaus kovinio įkvėpio pagautas, 
staiga užtraukia dainą, ir raiteliai krauju prasiskina kelią iki 
bažnyčios laiptų, kur išsigandęs nubėgo ponas Stenas. 

— Pasiduok, karaliau Erikai! — šaižiai sušunka ponas Ste- 
nas. — Pasiduok! Hercogai dovanos gyvybę ir bus gailestingi. 

Senasis išmintingasis ponas Stenas supranta, kad per šimtų 
šimtais gausesnes priešo pajėgas karalius skinasi kelią baus- 
damasis pasiduot. Erikas mosteli asmens sargybiniui, kuris 
joja šalimais. 

— Užmušk tą senį! - šūkteli ir asmens sargybinis, žvangin- 
damas geležiniais šarvais, klusniai nušoka nuo žirgo, užbėga 
laiptais aukštyn ir kerta kalaviju nusimetusiam šalmą ir bergž- 
džiai rankas keliančiam ponui Stenui, tas krinta negyvas, be- 
maž nesuvokęs, kas dedasi. Štai taip pražūtin puldamas ka- 
ralius Erikas žudo išdavikus ir sąžinė dėl Upsalos Žudynių 
jo jau negraužia. Baigta, su ponu Stenu taip pat jau galutinai 
atsiskaityta, neviltinga piktdžiuga degančiu veidu Erikas už- 
sėda ant žirgo, norėdamas apsidairyti aplinkui. 

Aikštė jau pustuštė, tik šen ten, priešmirtinių traukulių tam- 
pomi, raičiojasi, per gatvių mulvynę rėplioja samdyti kariai 
miesto pastatų linkui. Bet kariaunos vyresnieji jau atitokę ir 
stūgsmais bei keiksmais gena savo vyrus krūvon. Jau švilpia 
strėlės geležiniais antgaliais, arkebuzininkai daužo namų lan- 
gus, nusižiūrėję apšaudytinus plotus. Aikštę drebina artėjan- 
čių Žirgų kanopos, pėstininkai nuleidžia ietis ir tvirtom gretom 
stojasi į priekį. Ponui de Mornėjui įkarštis kautis staiga atlėgsta 
ir, gužtelėjęs pečiais, jis pažvelgia į karalių. Asmens sargybinis 

nutempiamas žemėn, kai su visa ginkluote vargiai ropščiasi ant 
žirgo, ginklai žvanga vis garsiau, sunkiai ir nuostolingai skina 
paskutiniai juodieji raiteliai karaliui kelią atgal į pilį. 

Bet ponas de Mornėjus pastebi raitelių būrio priešaky jo- 
jant pažįstamą vyresnįjį karį ir jam pasiduoda, nes gyvenimas 
iš samdyto kario reikalauja ir pasiutiškos drąsos, ir išmintin- 
go atsargumo. Ir kalaviją jis gali pasilikti sau, o pasidavęs jis 
sveikinamas su džiaugsmu. Sluostydamas apmaudo ašaras, 
ponas de Mornėjus paima į rankas kruviną pono Steno galvą 
nuo bažnyčios laiptų ir patikina visom išgalėm stengęsis su- 
kliudyt paskutinę karaliaus žmogžudystę. Ponas Stenas ste- 
beilija į jį užgesusiom akim, lygiai paiku veidu kaip gyvas bū- 
damas ir neužginčija jo žodžių. Su dėmesinga pagarba ponas 
de Mornėjus vėl paguldo jį ant laiptų ir iš pažįstamo vyres- 
niojo kario gertuvės kaip reikiant trūkteli už greitą pergalę. Ir 
jei jį pradeda graužt sąžinė, tai guodžia suvokimas, kad ateity 
karaliui slaptų draugų reikės labiau negu lig šiolei. Gyvas šuo 
verčiau negu negyvas liūtas, mintija jis sau ir nusijuokia, čiu- 
pinėdamas žylančius ūsus. 


Sustingus ir mirtinai nublyškus žiūri Karina, Mauno duktė, 
nuo mūro į miestą, įsiklausydama į kiekvieną barkštelėjimą, 
kol galų gale dar labiau išretėjęs sugrįžta į pilį raitelių būrys: 
šlubčiojančiais žirgais, nukukinę galvas, o ausyse dar zvimbia 
strėlės, bet pražūtinga arkebuzos kulka jau ant tilto pakerta 
dar vieną raitelį. Pirmutinis vėl joja karalius, bet išdidėliškas 
plunksnų kuodas ant žirgo galvos nukniubęs, o kakle stirkso 
nulūžusi strėlė. Išvydusi karaliaus veidą, Karina užsidengia 
delnais akis, - toks jis šiurpus. | 

Iš reto, vangiai pilyje vėl sugriaudi patrankos ir arkebu- 

zininkai nenoriai kelia šautuvus ant šakių, taikydamiesi į 
priešus, kurie atsivijo raitelius ligi pat mūrų. Vėl pakėlusi gal- 
vą, Karina pažvelgia į tvirtovės griovį ir pamato iš tamsaus 
vandens į ją dėbsantį Herkulį išpurtusiu, klaikiai išsiviepusiu 
veidu. Herkulio kūnas iškilęs plūkauja gleimėtam vandeny ir 
atrodo, kad juokdarys pergalingai šaiposi kartu su kuprotu 
neūžaugos kūnu nusinešęs mirtin savo šiurpiąją paslaptį. | 

Mat slapto priešo pilyje nebėra. Jau niekas nebarstys šiau- 
dų koridoriuose, kuriais karalius vaikšto, niekas jo kamba- 
riuose nebeslapstys drožtinių lazdų ir įrankių, baugių tam, 
kuris išmano raganystę, niekas nebelies lobyne galingais už- 
raktais užrakintų skeptro brangakmenių. Bet kas iš to, viskas 
jau pražuvo, ir šiurpus Herkulio veidas pergalingai vypso iš 
tvirtovės griovio. Kaip nuo aukos, nemačiom užkluptos tam- 
soje, jis nuo istorijos nuslepia savo kaltę ir paslaptį mirtimi. 

Piktais riksmais ir garsėjančiu erzeliu sutinkamas karalius 
ir paskutiniai ištikimi jo bendražygiai arklidžių kieme. Drau- 
gai nutempia vyrus nuo žirgų, atima ginklus ir muša juos. Visi 
sutartinai šaukia, kad mūšis baigtas, ir drąsiausi parsidavėliai 
vienas per kitą puola į vartų bokštą, parbloškia vartų sargą ir 
nuleidžia tiltą. Karalius daugiau nesipriešina, karalius neišta- 
ria nei žodžio, jėgos jį apleido. | 

Bejausmis ir susilpęs, jis leidžias pilies kunigo aptaisomas 
karaliaus valdžios ženklais ir su ginkluota palyda eina į Kate- 
drą pasiduoti hercogui Karlui. Karina, Mauno duktė, susisu- 
pusi juodu apsiaustu, nešina mažuoju Gustavu, žengia paskui 
karalių, likdama su juo ir pralaimėjimo valandą. 

Rudens vakaras jau meta ilgus šešėlius, kai jie eina pro 
lūkuriuojančius karius ir suplūdusią smalsuolių minią. Dan- 
gaus pakraštys dažosi vakaro krauju, purpuru srūva ant pil- 
kų, išdaužytų karaliaus pilies mūrų. Žmonės nusiteikę tyčio- 
tis, triukšmauti — vyrai atsinešę lazdas, berniūkščiai prisirinkę 
akmenų ir purvo gurvolių. Bet apsaugos karių pagalbos ne- 
prireikia, kai Erikas su karūna, purpuriniu karaliaus apsiaus- 
tu ir skeptru rankoje žengia pasitikt likimo. Karališka garbė 

užčiaupia minią, skaisti karūna dar švyti Erikui ant galvos. 
Niekas nešaukia, nebado jo lazdom ir akmenų į jį nemėto, o 
nuščiuvusi, be atvangos tirštėjanti minia tylomis slenka pas- 
kui palydą ir sausakimšai susigrūda bažnyčion. Spaudžiasi 
leisgyviai prie vartų, prie kolonų ir prie sienų, bet neaikteli. 
Tvyro pražūtingai grėsli laukimo tyla. 

Tuomet suskamba bažnyčios varpai. Karalius Erikas pa- 
skelbė pasiduosiąs tik hercogui Karlui, pasikliaudamas jo 
šaltu teisingumu ir jaunumu. Todėl hercogas Karlas priima jį 
bažnyčioj pažiūrėti mandagiai, sustingusiu bejausmiu veidu, 
jokiu mostu neišreikšdamas pergalės džiaugsmo. Smalsiai, 
išpūtę akis stebi vyresnieji kariai, Švedijos didikai ir prastuo- 
liai kiekvieną krustelėjimą prie didžiojo altoriaus. Hercogas 
Jonas su savo sutuoktine Kotryna laikėsi nuošaliai ir dabar 
piktdžiuga perkreipia gražų, išpuoselėtą Jono veidą, nes il- 
giau tvardytis jis nepajėgia. Hercogas Karlas, jaunesnysis 
brolis, suplanavo visus veiksmus ir juos atliko, savo geleži- 
ne valia privertė jį, užuot gėdingai sprukus, griebtis maišto 
kaip paskutinio šiaudo ir atvedė į pergalę už nuslėptas lėšas 
nusamdytą kariuomenę ir savanorių būrius, ir dabar išmušė 
Jono valanda. Juk jis vyresnis ir karūna priklauso jam. 

Jis taip nirčiai žengteli į priekį, kad pastumia Karlą į šalį. 
Jonas sustoja visai prie pat Eriko - veidu į veidą, tada telžia 
delnu nugalėtam broliui per vieną, per kitą skruostą, čiumpa 
nuo galvos karūną ir iš susilpusios rankos išplėšia skeptrą. 

Kraujas plūsteli Erikui į veidą, jis smarkiai atsivėdėja, bet 
tą akimirką budrūs kariai sugriebia jį už rankų. Pagaliau žmo- 
nės pratrūksta rėkt kaip pašėlę, bažnyčia sugaudžia neapy- 
kantos krioksmu. 

— Erikas žmogžudys! Erikas kruvingalvis! - šaukia ir stau- 
gia Žmonės, kariai nuplėšia nuo Eriko karališkąjį purpurą ir 
atsitraukia, pasikišę jį po pažastim kaip grobį. 

Išsigandusi kraugeriškų liaudies riksmų, Karina su kūdi- 
kiu ant rankų nejučiom prasibrauna į priekį ir prisiglaudžia 
prie Eriko lyg radus savo sūnui priebėgą. 

— Tu tfkrai garbingai elgiesi, broli Jonai! - sako Erikas susil- 
pusiu balsu. — Bet daugiau nekankink manęs nežinia. „Dakys 
ką man suruošei? 

Žmonės staiga nutyla, kai, Jonui pergalingai mostelėjus, 
galiūnas kalvis, iš jaudulio išpūtęs akis, išeina į presbiteriją, 
vilkdamas iš paskos grandines, šiurpiai žlegančias ant akme- 
ninių bažnyčios grindų. Erikas krūpteli, išblykšta, bet Karina 
stipriai suspaudžia jo ranką ir jis neištaria nei žodžio. Kai kal- 
vis pasilenkia taikyti geležinių pančių ant Eriko kojų, Kotry- 
na Jogailaitė netikėtai prapliumpa šaižiu juoku. Laukimo per- 
smelktoj tyloj jos liguistas juokas skamba baugiai ir žmonių 
minia išgąstingai subruzda. Bet Kotryna pailgu tamsiu veidu 
ir giedrom paukštės akim juokiasi, jos pergalingas ir šiurpus 
juokas skardi po bažnyčios skliautais, kai apie Eriko kojas ap- 
siveja slėgūs pančiai. 

Suodinas kalvio sūnus atneša į presbiteriją žarijų indą, 
dumples, priekalą, kūjį, pradeda pūsti ugnį ir per rudeniškai 
šaltą bažnyčią paplūsta šilumos bangos. Jonas žiūri į brolį ir 
taip spaudžia karūną, kad kraštai giliai įsirėžia į delnus. Her- 
cogas Karlas šaltakraujiškai stebi pradėtą apeigą ir tik su di- 
džiulėm valios pastangom užgniaužia norą pagelbėt kalviui, 
nes iš sumišimo šis dirba negrabiai. Prityrusį ir griežtą herco- 
gą piktina negrabi gaišatis, jam pačiam maga čiupt stipriom 
rankom kūjį ir, atmetus simbolinę apeigos prasmę, žiūrėti tik 
jos vykdymo. | 

O bažnyčioj kalvis amžiams Eriko kojas apkala grandinė- 
mis su didžiuliais svarmenim. Dusliai dunksi kūjis į priekalą, 
liudydamas, kad nuo šios dienos Erikas — kalinys iki gyvos 
galvos. Su kiekvienu smūgiu Karina krūpteli, baimindamasi, 
kad negrabus kalvis kūju suknežins Erikui kaulus. Bet Erikas 
stovi nukukinęs galvą ir siekteli Karinos globėjiškos rankos. 
Tik ranka rankon su gerąja Karina jis perkęs šią baisiausio pa- 
žeminimo valandą. 

Ir žmonės spygso tylomis, nes paprastas žmogus tik 1 vie- 
nąkart gyvenime gali pamatyt bažnyčioj kaustomą karalių. Ir 

Kotrynos juoko jau negirdėt, su priekabiu pavydu ji Žiūri į 
juodu apdaru apsitaisiusią Kariną, Mauno dukterį, nes nie- 
kina jos prasčiokiškai šviesius plaukus, grakštų kūną, stam- 
bias pėdas ir plaštakas. Bažnyčioje girdėt tik kūjo žvangesys 
ir jo daugiabalsis atgarsis. Kotrynai tai turbūt didi gyvenimo 
valanda, todėl ji pergalingai juokėsi, bet, žvangant kūjui, jos 
džiaugsmas tolydžio slopsta, jai pasidingojusi pergalė su- 
gūra. Aistrus valdžios ir keršto laukimo malonumas niekad 
neprilygsta jo patenkinimui. Kotryna tai suvokia, bažnyčiai 
vis niauriau blausiantis ir tik žerplėjančioms ir plyksinčioms 
anglims nušviečiant sustingusių Žmonių pavidalus. 

Ir Kotryna jaučia: laukimo metai ją susendino, o du gim- 
dymai subjaurojo — tą, kuriai nevalia subjurti, — jos veidas 
nusėtas rudų dėmių ir oda vysta, nors puoselėjama pačiom 
brangiausiom ir išmaniausiom priemonėm. Kažkada, kai iš- 
didusis Ursus Finlandicus nešė ją Suomijos hercogystės linkui, 
ji apie tai nemąstė. Apie Lenkijos karaliaus sesers amžių per 
piršlybas jaunikis negalvojo, ir pirmųjų santuokos metų lai- 
mės svaigulys užmaršino tai, kad Jonas dvylika metų už ją 
jaunesnis. Tada tai nebuvo svarbu, tada metai ją, išmintinges- 
nę ir protingesnę, darė pranašesnę už silpną ir lengvabūdį su- 
tuoktinį. Bet dabar, žiūrėdama į Kariną, Mauno dukterį, dar 
nė dvidešimties neturinčią, o jau spėjusią patirti meilės svaigą 
ir nusivylimą ne tik mergiškom svajonėm, bet ir karalienės 
karūna, Kotryna, nors plūsta panieka, suvokia, kad Karina, o 
ne ji laiko nuostabųjį jaunystės skeptrą. Gražiausi ir tarpiau- 
'si metai Karinai dar prieš akis, palyginti su Karina, Kotryna 
sena, o jos gražumas dirbtinis, jos, kaip moters, žavesys - jau 
tik akių dūmimas. 

Kotryna Jogailaitė laimėjo didįjį žaidimą, kūjo smūgiams 
žvangčiojant tamsėjančioj bažnyčioj, Švedijos karalienės ka- 
rūna jai ranka pasiekiama, o jos varžovė stovi pažeminta ir 
vieniša šalia grandinėmis kaustomo sutuoktinio. Bet Kotryna 
jau nesidžiaugia savo pergale, keršto svaigas išgaravo, ir auk- 
saplaukis Jonas metai iš metų šals ir tols nuo jos, verždama- 

sis prie jaunystės. Ar daug džiaugsmo tuomet-teiks valdžia 
ir karalienės karūna? Giedras paukštės akis netikėtai užlieja 
apmaudo ir kartėlio ašaros. Pergalingo džiaugsmo valanda 
neverta jos svajonių apie valdžią. Staiga ji piktai mosteli ir per 
zakristiją išeina iš bažnyčios. Tartum bijodamas, kad kas nors 
paskutinę akimirką atims karūną, Jonas stipriai spaudžia ją 
rankose ir net nepastebi, kad Kotryna išėjo. 

"Bemaž tą pat akimirką suprakaitavęs kalvis suodinom 
rankom atsistoja ir klausiamai pažvelgia į hercogą Karlą. Šis 
nekantriai kinkteli galva, pats pasilenkia ir dalykiškai, ramiai 
patikrina pančius ant Eriko kojų, pakilnoja rankom grandinę 
ir supratingai trūkteli. Nors suglumęs, kalvis nepriekaištingai 
atliko darbą. Karlas vėl pritariamai linkteli ir mostu įsako sar- 
gybiniams išvesti Eriką. 

Rankom prisilaikydamas pančius, sverdinėdamas nuo jų 
sunkumo, žengia amžinasis kalinys paskui sargybinius. Ka- 
rina mėgina jį paremti, viena ranka prie krūtinės globdama 
mažąjį sūnelį. Ji norėtų padėti Erikui nešt sunkius geležinius 
kamuolius, bet nedrįsta imt jų iš karaliaus rankų. 


Rudens vakaras juosta, tamsiam danguj sužibo žvaigždės, bet 
šiąnakt Stokholme niekas nemiega, o gatvėse plasta dervos 
deglai ir triukšmingos karių gaujelės vaikšto iš vieno namo 
į kitą. Stokholmo miestiečiai turbūt manė, jog, taikiai atida- 
vę miestą, išvengs plėšimų ir smurtavimo, bet jie labai klydo. 
Samdyti kariai reikalauja savo dalies, o budintys kareiviai, 
kuriems hercogas Karlas nurodė tramdyti pikčiausius tvar- 
kos pažeidėjus, tik juokiasi ir traukias atokiauj.jei triukšmas 
ir pagalbos šauksmai pasigirsta labai arti. Netrukus tvarkos 

mais kursto šiuos laužt vartus ir langines. Kai kur dangų jau 
rausvina gaisro atošvaistė, nes plėšikaujantys kariai padegi- 
nėja namus, kurie jiems nepatinka. Aukštai į dangų kyla lieps- 
nos nuo Jorano Persono namų ir vyrai su kepurėm nuleistais 
graižais išmoningai kursto aklą karių kerštą. 

Tad hercogas Jonas, tenkindamas kerštingą tuštybę, valdovo 
kelią pradeda lemtingiausia politine klaida. Barzdoti caro Iva- 
no pasiuntiniai nusivelka kailinius apsiaustus, nusiima aukš- 
tas kepures ir ramiai sugula ilsėtis, tikėdami diplomatijos tei- 
kiamom prieglobsčio teisėm. Bet vidur nakties Jono vyresnieji 
kariai su eiliniais išlaužia vartus ir įsiveržę ištempia iš lovų iš- 
didžius bojarinus, sumuša juos iki mėlynių, atima drabužius, 
auksinius vėrinius, žiedus ir garbės ženklus ir galop, išginę 
vienmarškinius į naktį, padega bjaurų namą. Už šį pažeminimą 
Ivanas Rūstusis niekada neatleis. 

Bet Gerto Kantoro vyninė linksmai erzeliuoja, į mėnulį pa- 
našaus veido šeimininkas šypso, suprakaitavęs pila bokalus 
ir ponas de Mornėjus, vis gerdamas už savo naujuosius drau- 
gus, nugriūva po stalu. Tarpais šaižiai surinka mergina, kurią 
samdyti kariai čia atsitempė jėga, ir tada visi sutartinai pra- 
trūksta nevaržomu juoku. Lamdomi bokalai, trankomi stalai, 
laužomos kėdės, bet Gertas Kantoras tik šypso ir trina rankas, 
nes jis, senas užeigos šeimininkas, žino, kad šiąnakt auksas 
kapšeliuose nesilaiko ir nuostolio jis nepatirs. Jau ir kivirčai 
sprendžiami — žvangėdami kryžiuojas kalavijai ir netrukus 
savo kraujo baloj prie pastalėj miegančių didikų susmunka 
vienas škotas už tai, kad, beprotiškai nusikaušęs, gyriojo savo 
gimtinę. Bet vėl stoja ramybė, nes vynas visus sutaiko, ir vėl 
skamba muzika, o vėjavaikės merginos puldinėja iš vieno glė- 
bio į kitą, ir Gertas Kantoras geraširdiškai šypso niekados ne- 
senstančiu, apskritų kaip mėnulis veidu. 

Kol iš keršto darbų sugrįžęs vienas vyresnysis karys grie- 
bia Gertą už k:ūtų, rūsčiai pažvelgia į akis ir paklausia: 

— Juk tu nuolat svečiuodavaisi pilyje ir buvai kruvingalvio 
Eriko numylėtinis? 

Gertas Kantoras taip suglumsta, kad nejučia persižegnoja. 

— Dieve sergėk, - paprieštarauja jis nublyškusiu kaip mė- 
nulis veidu. - Vargu ar kas to kruvino tirono, liaudies kankin- 
tojo, nekentė labiau nei aš! Prisiekiu: Švedijos laisvė Gertui 
Kantorui visados buvo brangesnė už gyvybę. 

Jis pamaži mandagiai atitraukia įgrisaus vyresniojo kario 
rankas nuo kaklo ir įpila į jo taurę brangiausio vyno, gudria 
galva sau sumąstęs dvigubai atsiimt už šitokį storžieviškumą. 
Nesusipratimas užmirštas, apvalus Gerto veidas vėl įrausta, 
rėkia iškankinta mergina, vynas taškos ant stalų. Bet anapus 
vyninės sienų atkovotos laisvės garbei į dangų kyla gaisrų 
liepsnos ir namų kiemuose stingsta nugaluotų miesto gyven- 
tojų kūnai. 


TRYLIKTAS SKYRIUS 


Kaip išmatuoti laiką — apgaulų ir sraunų, kurio nesulaikysi, 
kaip ir smulkaus smėlio, tyliai šiužančio laikrodyje. Kiekvie- 
nas žmogus laiką išgyvena skirtingai, kiekvienas matuoja laiką 
tuo, ką pasiekė, ir, akimirką stabtelėjęs atsigręžt atgal, žmogus 
pamato, kokie ilgi ir turiningi jo veiklos bei darbų kupini metai, 
tačiau tie metai, kai nieko nenutiko, kai nepažengta pirmyn, 
pralėkė kaip mirksnis, nepalikę jokio pėdsako. Jaunam vyrui 
ilga, mėnesį užtrukusi kelionė, joje pažinti žmonės, atmainūs 
vaizdai ir potyriai, vėliau atsigręžus, atrodo kaip keleri me- 
tai. Kaliniui kiekviena akimirka mirštama ir ilga, nekantrumas 
keičia viltį ir nusiminimą, bet po visko atrodo, kad kalėjimo 
retai lėkte pralėkė tuščiai ir beprasmiškai. Pats gyvenimas 
nieko vertas, o verta tik tai, ką mums tenka patirti. 

Dar devynerius metus nugyvena karalius Erikas, bet nugy- 
vena juos paniręs į savo sielą ir kitų žmonių nejaudindamas. 
Jo pasaulis, veiklaus Žmogaus gyvastingas pasaulis, dabar tik 
nedidelis kalėjimo kambarys ir iš esmės nesvarbu, ar retkar- 
čiais jam nuima pančius, ar jis valgo keptą paukštieną iš si- 
"puodelio, ar vilki švarius drabužius, ar kankinamas nešvara. 
Kai laisvės nėra, kaliniui visa vis tiek ir jam rodosi, kad jis 
viskuo kamuojamas, ir lengvatos jam — tik tariama paguoda. 
Tiktai Karina Erikui iš tiesų svarbi. Kol Karina su juo ir kol jis 
gyvena meilės pasaulyje, jokie pažeminimai, gėda nei prie- 
varta nėra tokie baisūs, kad jis negalėtų pakelt. 

Bet laikas taip pat veikia Eriko labui. Veltui Jonas juodina 
jo gerą vardą ir išmaniais raštais sunaikina paskutinį jo gerą 
darbą. Karalius, — net ir įkalintas, - visuomet turi sąjunginin- 
kų. Kol bus gyvas, tol jis bus atsarginis žaidimo ritinėlis aukš- 
tosios politikos Žaidime, net jei jis pats to nežino, — kas, kad 
Erikas kilnojamas iš vienos pilies į kitą, kas, kad jo kambario 
langai užmūrijami ir jį, karalių, sargybos viršininkai erzina ir 
veda iš kantrybės. Erikas kels grėsmę valstybei tol, kol bus 
gyvas. 

Jo sapnuose gaudžia miškai, jis atmerktom akim regi le- 
kiant žirgus ir lazgančius jų kuodus, jo svajonėse plasta vė- 
liavos, žiba karūna. Oi, kaip skaudu ir pikta tada atitokti am- 
žino kalėjimo prieblandoje, matyti tas pačias sienas, suvokti, 
jog laisvas jau nebūsi, niekada nebeišvysi Viešpaties žydro 
dangaus. Kas, kad kumščiu daužysi akmeninį mūrą, kas, kad 
tužmastingai liesi bejėgiškumą. Sulauksi tik piktos sargybinių 
pašaipos, ir kalinys vien pats save žaizdoja, piktai įžeidinėda- 
mas tą vienintelę, kuriai dar leidžiama kalėt drauge su juo. 

Bet laikas bėga, bėga nesustodamas, smėlis laikrody šiuže- 
na ir atsigręžus atgal matyti, jog metai SA Sme nepaliko jokio 
pėdsako ir prabėgo be prasmės. 


Karina, Mauno duktė, su savo vaikais gyvena Turku mieste, 
žemoje trobelėje netoli pilies. Kalėjime Erikui ji pagimdė dar 
vieną sūnų, bet dėl šviesos ir gryno oro stokos vaikelis sunyko 
ir numirė. Vis dėlto Karina norėtų palengvint Erikui niauraus 
kalėjimo liūdesį, bet tai jau uždrausta. Leidžiama tik valandą 
iki vakarinio varpo pabūt pas Eriką ir dėl šitų valandų Erikas 
gyvena, šitos trumpos valandos ir jos gyvenimui suteikia ti- 
krą prasmę. 

Šiandien Karina giraitėje prie Auros upės priskynė glėbį 
ievų ir palaimingai svaigi jų kvapsnis persmelkia kalėjimo 
kambario tvankumą. Išblyškus, liūdesio apniauktom akim 
žiūri Karina į Eriką, kuris sėdi su liutnia rankose ir spokso 
pro grotuotą langą. Sykiais liutnia neviltingai skambteli, bet 
garsai nedermingi, be melodijos, Erikas tik timpčioja stygas 
lyg nūsdamas liutnia išlieti savo širdies ilgesį ir kančią. Metai 
jau sugniuždė jo karališką stotą, laikysenos išdidumo neliko, 
o nuo ilgų kalėjimo metų, slogaus oro ir saulės šviesos stokos 
baltas sukritęs veidas baugiai nupilko. Bet Erikas dar gyvas, 
turi knygų ir liutnią ir dar rašo, tardamas, kad jo laiškus ir 
ginamąsias kalbas kaip atsaką į įžeidžius Jono raštus pasau- 
lis kada nors išvys. Karina žiūri į jį liūdnom akim, nes ievos 
Eriko nepaguodė, o jas pamatęs jis tik neviltingai timpčioja 
liutnios stygas ir nieko nereginčiom akim žiūri į grotas, už 
kurių laisvė. 

Kol numeta liutnią ir, nuovylio smelkiamas, suima delnais 
Karinos rankas. 

— Papasakok, Karina! — prašo jis. - Papasakok, kokia da- 
bar vasara! Papasakok, kaip kvepia žolė, kaip vėjas išpučia 
išplaukiančių laivų bures! 

Karina su palengvėjimu atsidūsta ir pradeda pasakot. Ji 
pasakoja, kaip ant upės kranto Žaidžia mažasis Gustavas, 
kaip Sigrida daro jam karnų laivelius. Apie karves, girdomas 
pakrantėj vakarais, ir apie debesis, vasaros vėjyje genančius 
vienas kitą. Erikas klausosi ir šypso sopulingu veidu. Paga- 
vi ir laki vaizduotė valandėlę jį užmaršina, o Karina pasakoja 
apie menkus kasdienio gyvenimo nutikimus, vaikų žaidimus 
ir šnekas, pasakoja karštligiškai, kad Erikas nesuspėtų prisi- 
minti nieko bloga. Juk būna ir skaudžių dienų, kai Eriką apsė- 
da įtarimai. Erikas mato jos gražumą, kurį paprastas apdaras 
daro dar magesnį - kaip deimantą, kuris pigiame apsode dar 
skaisčiau sužėri. Tada Erikas suniuręs pasmalsauja apie žmo- 
nes, su kuriais ji susitinka anapus mūrų - ten, kur jis niekad 
neištrūks, ir apie vyrus, kurie ją kalbino. Už kiekvieną dienos 

valandą ji atsiskaito tardytojui, Kuris visuose -atsakymuose 
ieško melo ir apgaulės, kol šis, pavydulingo niršto perimtas, 
suspaudžia jos rankas taip, kad jas nusėja mėlynės, ir išvadina 
ją paleistuve ir svetimautoja. Todėl Karina šneka karštligiškai, 
pasakoja apie vaikus, vasarą ir Erikas nusišypso. Šiandien Eri- 
kui valanda praėjo smagiai ir Karina pEguAS šituo džiau- 
giasi. 

Tuomet Erikas tą džiugulį nutraukia. 

„— Mūsų sūnus - karaliaus sūnus, - sušnibžda jis, vartyda- 
mas pamišėlišku džiuguliu degančias akis. - Luomai negali 
iš jo atimti teisės į karūną. Pagal Dievo ir žmonių įstatymus, 
jis — vienintelis tikras Švedijos sosto įpėdinis. Karina... — Iš 
įkarščio Erikas geležiniais pirštais suspaudžia Karinai ran- 
ką. — Jei tik būsi man ištikima, vieną dieną sugrąžinsiu tau 
karalienės karūną. Karaliaus Eriko dar neužmiršo! Liaudis... — 
dar kartą dusliai pakartoja jis ir įsistebeilija priešais save, pri- 
siminęs, kaip liaudis atsisveikino su Joranu Personu. 

Karina kresteli galvą. Kvailelis Erikas dar mano suviliosiąs 
ir sulaikysiąs ją žibančia karalienės karūna. Galia, stipresnė 
už karūną, sieja jos likimą su Eriko liktim. Karūna į jos gyve- 
nimą atnešė tik nuopuolį, negandą ir pražūtį. Užvis didžiau- 
sia Karinos svajonė — gyvent su Eriku, nors ir kalėjime, kad 
tik leistų. ( | 

Tuosyk niauriame pilies kieme liūdnai suskardi trimitas, 
skelbdamas, kad metas gesinti žiburius ir Karina turi pasku- 
sreitai pabučiuoja Eriką ir jėga išsiveržia iš jo slėbio, nes nu- 
rodymų privalu laikytis, — šitai lemia jų kasdienius susitiki- 
mus. Bet Erikas kas kartą ją sulaiko lyg skirdamasis paskutinį 
sykį, lyg su Karina nuo jo trauktųs pats gyvenimas. Jųdviejų 
išsiskyrimą kaskart smelkia liūdesys ir Karinos akyse SYDĖ2 
ašaros. 

Kai Karina įžengia į žemą trobelę, jos pasitikt atbėga Gus- 
tavas, apkabina jai kelius, ir Sigridos rimtas veidelis giedrai 
nusišypso. 

— Mama, mama! - nudžiugęs šaukia Gustavas, Karina pai- 
ma jį ant rankų, stipriai prisiglaudžia smerkdama save už tai, 
kad turi viską, ko širdis geidžia, o Erikas - nieko. Sena suomė, 
kurios keistą kalbą Karina pamažu pradeda suprasti, linkso- 
dama prie stalo, avikirpėm žirklėm kerpa nublukusį aksomą. 
Ji nesuspėja pasveikinti Karinos - taip įnikus kerpa audinį 
pagal Karinos nubrėžtas linijas. Ji kerpa seną staltiesę - pa- 
skutinę pradingusios prabangos skiautę, Karina iškart pasii- 
ma nuo stalo iškarpas, parklumpa ant kelių ir, taikindama jas 
Gustavui, pažada: 

— Pasiūsiu tau tokį drabužį, koks pridera karaliaus sūnui. 

Rimtuolė Sigrida stebi, kaip mama dirba, bet nepavydi 
Gustavui, kuris dėvės aksomo apdarą. Ji pati vaikšto basa, jos 
rankutės įdegusios, grublėtos ir, nevaikiškai įsisvajojusi, ji ste- 
bisi, kad karaliaus dukters gyvenimas labai skiriasi nuo to, 
kurį apsako pasakos. Juk ji karaliaus duktė, - kas, kad segi tik 
nunešiotą pilką sijoną. | 

Tos suomiškos nakties baltumoje, kai vaikai ir tarnaitė jau 
miega, Karina prie lango siuva. Tuomet pasigirsta tylus beldi- 
mas į duris ir Karina krūpteli, nes naktinis apsilankymas gera 
nežada, - ji tai jau patyrė. Už durų stovi keistas susigaužęs 
vyras, veidą prisidengęs kepurės graižu. Jis apsidairo lyg bai- 
mindamasis šnipų, šmurkšteli vidun, ir Karina atpažįsta poną 
de Mornėjų, kuris dėljos leidosi į pavojingą kelionę Suomijon. 
Karinai širdis krūtinėje sustingsta ir ji nenudžiunga pama- 
čiusi pažįstamą veidą. Tylomis, nepasisveikinusi, ji palinks- 
ta apklostyti Gustavo, kuris miega, priglaudęs kumštelį prie 
skruosto, šiltoje troboje nusispardęs apklotą. 

Ponas de Mornėjus nusitraukia kepurę, nusimeta apsiaus- 
tą, nerūpestingai įžengia vidun ir paima nuo suolo nebaigtą 
Gustavo drabužį. 

- Žiū, Švedijos karalienė siuva sūnui apdarą iš senos stal- 
tiesės, — pašaipiai sviedžia jis. 

Bet Karina negirdi pašaipos, ji nujaučia kažką bloga, nujau- 
čia pinkles, kurios anksčiau lėmė tik nelaimes, ir piktai sako: 

— Ašjau ne karalienė. Ir niekad nenorėjau būti karaliene. 

Ponas de Mornėjus žvalgosi aplinkui: jo veidas išdidėliškai 
atsainus, žilstantys ūsai nudažyti, žvilgsnis toks pat ugningas 
ir viliūgiškas, ir per trobą jis žengia tvirtai kaip jaunas. O akis 
pagauna didelę valstietišką viryklę, vandens auseklį, indaują 
su alaviniais bokalais, nosis įtraukia šviežios duonos kvapo, 
nes dieną troboje buvo kepama duona. 

— Keista, - sako jis. - Gyvenat skurde, Karina, Mauno dukte- 
rie, o juk turit karaliaus Eriko lobį. - Labai įdėmiai ir skvarbiai 
jis pasižiūri į Kariną ir pasitaiso: - Bent jau Žinot, kur tas lobis. 

Ne pirmą kartą Karina girdi kalbant apie lobį. Lobynas 
buvo tuščias, kai hercogai užėmė Stokholmo pilį, sklido gan- 
dai apie krūvas sidabro luitų, kainingus brangakmenius, ku- 
riuos Erikas pirkiojo visoje Europoje, pilnas aukso statines, 
kurias per apsiaustį Erikas paslėpė kažkur netoli pilies. Visi 
tarnai ir vyresnieji kariai paliudijo, jog kai kuriom dienom 
per apsiaustį Erikas kažkur prašapdavo. Karina taip pat buvo 
apklausta ir Kotryna Jogailaitė grasino jai Eriko kankinimais 
siekiant išsiaiškint tiesą. Todėl ji sudreba kaskart, kai pamini- 
mas lobis. | | 

— Nėra jokio lobio! - šiurkščiai atkerta ji. - Jums ir visiems 
kitiems jau anksčiau tai sakiau. Nėra jokio lobio. 

Juk iš tiesų jokio lobio nėra, — Karina tai puikiai žino. Eri- 
kas tom valandom, per pilies apsiaustį, kai neva slapstė lobį, 
skaičiuodavo žvaigždžių kambaryje arba būdavo pas Kariną 
su sūnumi, ir tuomet jį trukdyt buvo draudžiama. Sidabro 
luitai ir brangakmeniai taip pat seniai išleisti karams, nors 
Erikas, norėdamas išlaikyti pasitikėjimą valstybe, visiems lei- 
do suprasti, kad bėdos atveju jis turi lobį. Lobyne laikinais 
"tarpsniais būdavo saugomos sidabro siuntos iš Salos, tuomet 
Erikas rodydavo jį pilies svečiams, taip pat užsienio pasiunti- 
niams, tie ir paskleidė Europoje gandą apie jo slaptus turtus. 
Jis buvo padirbdinęs statinaičių, kurios stovėjo tuščios ir tik jų 
dangčiai buvo kaupinai užpilti auksinais, tad svečiai many- 
davo, kad jos pilnutėlės. Užtat gandai ligi šiolei nenurimsta, 

ir karaliaus Eriko lobis traukia drąsuolius bei godūnus. Ponas 
de Mornėjus irgi nenurimsta. 

— Kvailė! - sviedžia jis ir mėgina nusijuokt. - Veltui neigiat, 
nes visa šalis žino tiesą. Nejau nesuvokiat, kad traukiu grės- 
mę savo garbei ir net gyvasčiai vien susitikdamas su jumis. 
Bet nuveikiau kai ką daugiau. Prancūzija pasirengus mus pa- 
remti ir, gavęs pinigų, aš kaipmat surinksiu kariauną. Kad ir 
kaip gudriai paslėptas lobis, mes jį tikrai iškasim, jei tik žino- 
sim, kur kasti. - Ponas de Mornėjus nutyla, žvilgsniu smalsiai 
perveria Kariną ir tartum atsainiai priduria: - Meistras Alaras 
spėja, kad prie sugriauto paukščių namelio? 

— Nėra jokio lobio, - nekantriai pakartoja Karina, baimin- 
damasi, kad Gustavas pabus, jeigu jie pradės kalbėt garsiau. 
Taip pat abejoja, ar senutė suomė kambario gale iš tiesų mie- 
ga, ar klausosi. Karina nenorėtų, kad tai prietaringai moterė- 
lei kiltų kokių nors keistų minčių. 

— Et! - plyksteli ponas de Momėjus ir nusikeikia. — Juk Ži- 
not, kad galit manim pasitikėti, Karina, Mauno dukterie. Pagal- 
vokite apie karalių, kuris bergždžiai gęsta kalėjimo vienutėje. 
Pagalvokite apie valstybę, nes tuoj išmuš teisybės valanda. Di- 
duomenė galuoja liaudį, kunigai įsibaiminę dėl tikrojo tikėjimo. 
Vis dėlto pagalvokite apie valstybę, Karina, Mauno dukterie! 

Bet Karina atkakliai iškėlusi galvą ir į jį nežiūri. Tada po- 
nas de Mornėjus prieina prie pat jos, pasilenkia taip arti, kad 
Karina užuodžia jo išpuoselėtų ūsų ir odos salsvą kvapą, ir, 
kreivai šypsodamas, sušnibžda: 

— Karina! Kad patikėtumėt manim, atskleisiu paslaptį, kuri 
"gali nuritint man galvą nuo pečių. Žinokit, kad hercogas Kar- 
las neabejingas šiems sumanymams. Jam pakyrėjo Jono įgei- 
džiai, diduomenės valdžia jį erzina, be to, nepaprastai smalsi- 
na lobis. Jei ko nors imasi, hercogas Karlas veikia ryžtingai, ir 
ne pirmąkart jam tektų rengti maištą. Laisvė ir valdžia kara- 
liui, Karina! Turtas ir karūna jums! Pagalvokit apie tai, Karina, 
Mauno dukterie... 

Blizgančiom akim jis karštai alsuoja ir nenuleidžia žvilgs- 

nio nuo Karinos. Karina nenuspėjama, ponas de Mornėjus sa- 
kytumei lošia kauliukais su likimu, nes nieko nenumatysi. Ir 
prievarčiu balsu tėškia - išmeta paskutinę kortą: 

— Po tėvo karūna priklauso jūsų sūnui Gustavui! Kvailom 
abejonėm atimat iš jo karūną, Karina, Mauno dukterie. Kada 
nors Gustavas jus už tai keiks! 

Šis kaltinimas užgauna Karinai širdį. Karina dabar labai 
jautri, nes jos kūnas neramus. Akys jai priplūsta ašarų ir, A 
žydama rankas, ji suaimanuoja: 

— Betgi nėra jokio lobio, pone de Mornėjau! Jau šimtus ska 
tų jums tai sakiau. Nėra jokio lobio! 

Staiga ponas de Mornėjus aprimsta. Kelionė buvo sunki, 
visąlaik kamavo šnipų baimė, jis Žino, kad net ir šis namelis 
slapta stebimas. Kiekviena čia praleista akimirka griauna sau- 
gumą, kurį jis su nenuveikiama kantrybe apie save kūrė. Nu- 
siminęs jis sučiuopia apsiaustą, apsigobia juo pečius, stipriai 
trūkteli ant akių platų kepurės graižą. 

— Kada nors gailėsitės, kad nepasakėt, Karina, Mauno duk- 
terie, - sako jis ir su panieka mosteli aplinkui. - Ar šitaip turi 
gyventi karalienė? 

"Tada Karina įširsta. 

— Nejau nesuvokiat, kad aš laiminga, - bemaž surinka ji. — 
Man nesvarbu, turtinga aš ar vargšė, jeigu galiu kas dieną jį 
matyti, jeigu galiu kas dieną jį lankyti. Man gana mažo na- 
melio čia, Suomijoje, kurios nepasiekia didikų pinklės. Gal 
gailestingasis karalius Jonas dar atlyš ir skirs mums namelį 
su sodu kokiam atokiam užkampy, kur gyventumėm drauge, 
visų užmiršti. Man daugiau nieko nereikia, jei tik galėsiu jį 
turėt. Maldauju - negriaukit šitos laimės, pone de Mornėjau! 

Ponas de Mornėjus niekinamai nusišypso. 

— Manot, kad ilgai galėsit jį turėti, kvaila moteriške? — pasi- 
šaipo jis. - Nejaugi nesuvokiat, kad jūs turite per daug vaikų — 
per daug neteisėto karaliaus palikuonių. Aš tik svarstau, ar il- 
gai jūs juos turėsit. 

Karinai nespėjus nei žodžio ištart, jis išeina. Bergždžiai Ka- 

rina nuo durų tiesia ranką jam pavymui baltoj vasaros nakty, 
melsdama, kad jis atsiimtų tuos baisius žodžius. Tik po ku- 
rio laiko Karina apmirus ir išblyškus grįžta šilton trobon ir 
suklumpa prie Gustavo lovelės. Karaliaus sūnus miega, su- 
gniaužęs mažą kumštelį po rausvu skruosteliu, ir karštos Ka- 
rinos ašaros pabyra ant jo paprasto apkloto. 


Ir karalius Jonas svarsto: ar ilgai? Jis nekantriai lūkuriuoja 
Kotrynos persirengimo kambaryje Stokholmo karaliaus pily, 
žvelgdamas į žmoną, kuri ant nuogo kaklo matuojasi olando 
juvelyro pasiūlytąjį vėrinį. Kokios bjaurios tos rudos dėmės 
ant jos tamsios odos, su pasidygėjimu pamano Jonas. Ilgai ne- 
tversiu, jeigu susiraukšlės jos kaklas, nors tepamas visokiais 
vaistingų žolių tepalais. Bet balsu piktai pasako: 

— Nebus man laimingos dienos, kol žinosiu, kad jis gali 
kada nors išeit į laisvę. Tie susivėlę prastuolių kunigai kursto 
valstybėj neapykantą, o pinigai ir pažadai išdavikais paverčia 
net patikimiausius sargus. Tegu jį paraliai, tą brolį Eriką! 

Ne pirmą kartą Kotryna girdi tokias bevalio Jono šnekas ir 
verkšlenimus, todėl nesijaudina. Ji žiūri į blizgančius brangak- 
menius ant rusvos odos ir su mauduliu ir pavydu prisimena 
Dianą de Puatjė, kurios slaptus grožio puoselėjimo pamoky- 
mus ji su beviltišku aistrumu vykdo diena iš dienos. Gražuolė 
Diana už Prancūzijos karalių buvo vyresnė dvidešimčia metų 
ir meilės svaiguliu vergė jį ne vieną dešimtmetį. Jau būdama 
Kotrynos amžiaus, Diana išdrįso užsisakyti savo nuogos por- 
tretą, nes buvo nuostabaus grožio. Nublyškusi iš piktumo, 
Kotryna numeta vėrinį, nusprendusi net dėl brangakmenių 
daugiau neapnuoginti kaklo. Būtinybę reikia verst privalu- 
mu, todėl nuo šiol ji tenkinsis ispaniška rauktine apykakle. 

Nuo šiol lengvabūdiškas odos nuogumas karaliaus rūmuose 
bus nepriimtinas. Ji piktai grįžteli į Joną ir sako: 

— Prisimink Turku pilies valdovo menės gobeleną. Ar nega- 
na prisižiūrėjai jo per pilies apsiaustį? Absalomas! 

Jonas krūpteli, išblykšta ir sukanda dantis, kaip visada, pa- 
sisukus kalbai apie brolžudystę. 

— Ne, ne! - atremia jis. - Be niekur nieko negalim jo Žžu- 
dyti. Žudyti brolį... ne, niekada! - Jis pamąsto ir drebėdamas 
tyliai priduria: - Tiesa, sargybiniams duoti nurodymai - tiks- 
lūs nurodymai, ką daryti vienu ar kitu atveju. Jeigu jį mėgins 
pagrobti, barzdaskutys perpjaus rankų ir blauzdų gyslas. Ne- 
tikėto užpuolimo atveju uždusins jį pagalve. Bet nėra man lai- 
mingos dienos, nes jau nebepasitikiu nei vienu sargu. 

— Manai, kad, išėjęs laisvėn, jis tavęs pasigailės? — klausia 
Kotryna, giedrom paukštės akim šaipiai žvelgdama į silpnuo- 
lį vyrą. Prisidengusi kaklą, ji jaučiasi geriau ir sužvalėja, nes 
tuomet atgyja veidas, nuo vaistingųjų žolių tepalų pavirtęs 
gražia kauke. — Žinai jį sakius, kad verčiau jis kitados būtų 
liepęs tavo galvą padėti tau tarp kojų. Be to... - Kotryna kiek 
dvejoja, tirdama Joną žvilgsniu. - Girdėjau, kad kai kurie nuo- 
dai nepalieka pėdsakų. Nuo jų mirštama įprasta mirtim ir ne- 
gyvėlį galima ramiai palikti žiūrėti liaudžiai. Romoje... 

Ji nutyla, žvilgsniu perverdama Joną. Prie popiežiaus sosto 
dėl vienintelio išganingo tikėjimo nuveikiama ir daugel kitokių 
dalykų, Kotryna neabejoja, kad jos nuodėmklausys, išmintin- 
gas, beturtis jėzuitas, paliudytų, jog ir brolžudystė įvykdyta dėl 
Dievo garbės, jei šito reikalautų Šventojo sosto politika. Bet Jo- 
nas neryžtingas ir nepabaigia nei vieno darbo. Net jo liturgija, 
kuria pats džiaugiasi kaip gudriu sprendimu, tik kelia prieš jį 
eretikų kunigų kurstomą liaudį, o Katalikų bažnyčiai šitai ne- 
patinka. 

— Romoje!.. — smarkiai nurausdamas sumikčioja Jonas. — 
Mums nereikia Romos patarimų! - Jis dirgliai krusteli ir ma- 
lonių kvapų prisotintas sunkus kambario oras jį staiga supy- 
kina, kaip senstelėjusios moters artumas. 

— Išgabensim jį iš Turku! —- nusprendžia jis. - Suvis atskir- 
sim nuo pasaulio. Sargybiniams duoti nurodymai! - Jis su pa- 
lengvėjimu atsidūsta ir išeina iš kambario, o Kotryna tėškia 
savo sidabrinį veidrodį į brangią tepalo dėželę ant gražinimo- 
si stalelio ir veidrodis sudūžta į druzgus. 


Daug sykių Erikas keliamas iš vieno kalėjimo į kitą. Nerami 
Jono valia gainioja jį iš vieno šalies krašto į kitą, kol jam vieto- 
vės ir aplinka, kurioje būna, susimigloja, laikas atminty susi- 
jaukia. Jo kojos vėl sukaustomos grandinėmis, iš jo atimamos 
knygos, popierius ir net liutnia, jo kambarių langai užmūrija- 
mi ir ateina diena, kai iš jo galutinai atimama Karina. Vaikai 
jau atskirti nuo Karinos ir atiduoti slapta auginti svetimiems, 
bet iki šiol Karinai buvo leidžiama lydėt karalių. Nuo šiol ir 
šitai uždrausta. 

Šiandien Karina apsivelka gedulo drabužius, kuriuos vil- 
kės visą gyvenimą - taip, kaip kitados užsispyrėlė ponia Mar- 
ta. Apsivilkusios juodą apdarą, jos veidas atrodo smulkus, 
išblyškęs, skaisčiai mėlynos akys švyti švelnumu ir neapsa- 
komu liūdesiu. Net dviese jie pabūt negali, nes mūrininkas, 
kuris turi visam laikui užmūryti dar vieno kalinio kambario 
langus, čia pat deda plytas ir maišo skiedinį, o prie durų raktų 
ryšulį nekantriai žvangina įtarus prižiūrėtojas. Iš Eriko atima- 
mas net tikėjimo džiaugsmas. Erikas žino tik tiek, kad Karina 
atskiriama nuo jo, bet ar kada nors galės ją pamatyti, nežino. 
Įžūlus pašalinių buvimas jį slegia, jis gėdijasi savo skarmalų 
ir nešvaraus kūno, nuo jo trenkia bjauria nelaisvės smarve. 
Išdidumas neleidžia jam prisiliesti prie Karinos, nukukinęs 
galvą jis stovi sukaustytas grandinėmis ir nesugrąžinamos, 
nepamainomos akimirkos veržliai lekia prošal. 

- Tai pats Žiauriausias Jono nusikaltimas, — galų gale slo- 
giai išspaudžia Erikas. - Žmoną iš vyro, vaikus iš tėvo jis ati- 
ma ir aš šito baisiojo nusikaltimo jam neatleisiu, nors reikėtų 
atiduot gyvybę. Nėra man gyvenimo be tavęs! 

Nesibjaurėdama kalinio skarmalų, Karina prisiartina prie 
jo, pasistiebia, mirksėdama akimis, kad nepabirtų ašaros, nes 
nori būt drąsi, suteikt drąsos ir Erikui. Karaliui nevalia rodyt 
silpnumo, pašaliniams šaltai stebint jo kančią. 

"—- Jie niekad mūsų neišskirs! - atsako Karina ir švelniom 
lūpom pabučiuoja apžėlusį kalinio skruostą. — Žinok, nors 
manęs pačios nebus, širdis visada bus su tavim. Aš kasnakt 
ateisiu į tavo sapnus, Erikai, viskas bus taip, kaip anksčiau. 
Žinok, kad kiekvieną akimirką galvoju tik apie tave! 

Erikas stipriai prisiglaudžia Kariną, gramzdindamas savin 
kiekvieną jos dailaus veido bruožą. Nelaisvės dienų ilgesio 
išsekintas jis pabučiuoja Kariną, nūsdamas visam gyvenimui 
įsiminti jos švelnių lūpų palytėjimą. Iš krūtinės išsiveržia dus- 
li aimana, kai Karina visu kūnu prisiglaudžia lyg amžiams 
susiliedama su juo. 
pašaukia iš koridoriaus miesto kareivius. Karina nenori su- 
teikti pikto džiaugsmo Jono pakalikams jėga atplėšt karalių 
nuo žmonos. Ji nuramina Eriką, mirksėdama ir stengdamasi 
šypsotis, atsitraukia ir išeina į koridorių iškėlusi galvą. Gele- 
žim kaustytos durys žlegėdamos užsidaro ir Erikui gyveni- 
mas užgęsta. Jis jau nebepajėgia valdytis ir siutinga prigimtis 
vėl prasiveržia, jis riaumodamas bloškias į duris kaip bepro- 
tis, kruvinai daužo kumščius į geležim kaustytas duris, kol 
nusikamavęs susmunka ant grindų ir užsidengia rankom 
galvą. 

Muūrininkas, atsargiai ir net baimingai stebėjęs tą susitiki- 
mą, vėl pradeda kramtyti sakų gumulą, paima plytą, tėkšteli 
skiedinio ir uždeda plytą ant kylančio mūro, kuris Erikui jau 
iki gyvenimo galo atims dangų ir saulės šviesą. 

Laikas bėga, dėl karaliaus Eriko Švedijoj į pjuvenų pilnus bu- 
delių krepšius bumbsi galvos, o nuo karaliaus Jono nė aki- 
mirkos neatstoja šmėkla, todėl jis naktimis dažnai pašoka iš 
miegų, išpiltas baimės prakaito. Karina nežino, kur jos vai- 
kai, tad nusižeminusi puola ant kelių prieš Kotryną Jogailaitę, 
prašydama jos, kaip Žmonos ir motinos, leist drauge su vyru 
kęsti bausmę ar bent jau atsiimt vaikus. 

Kotryna perveria ją akimis ir su piktdžiuga pastebi, kad 
jaunoji Karina per trumpą laiką pavirto sene, vargana sene 
ištinusiom nuo darbo rankom, kančios ir liūdesio raukšlių iš- 
vagotu veidu. Ji pagalvoja apie Eriko niaurų Erbihiuso pilies 
kalėjimo bokštą su užmūrytais langais ir mintyse svarsto, ar 
jos beviltiška ir pažeminta meilė ganėtinai stipri, kad išlaiky- 
tų ją drauge su Jonu tokiam bokšte ir ji kalėjimo maldautų 
kaip malonės. Kotryną nusmelkia pavydas, kai pagalvoja apie 
meilę, kokios ji niekad nepatyrė. Juk ją mylėjo tiktai laimės ir 
šviesiom dienom, o Jonui kalint juodu labiausiai siejo valdžios 
ir keršto troškimas. Todėl ji šiurkščiais žodžiais įžeidinėja Ka- 
riną ir priekaištauja už nedėkingumą, garbstydama karaliaus 
Jono gailiaširdystę, nes jis paliko brolį gyvą. Karina turi būti 
dėkinga už tai, kad kas mėnesį gauna nedidelę piniginę šalpą, 
ir už tai, kad gyvena Suomijoj. 

Bergždžiai Karina mėgina apkabinti jos kelius, nes Kotryna 
pasidygėjus liepia ją išvaryt ir nuo tol atsisako ją priimti. Kari- 
na grįžta į savo namelį. Ji ištremta į Suomiją - atokų karalystės 
kraštą, kad visi ją užmirštų. Bet Suomijoj ji visą laiką neišbūna, 
o vis grįžta į Stokholmą, kur bergždžia prašytis priimamai ka- 
raliaus arba laukt slaptų žinių apie vaikus ir perduot jiems lin- 
kėjimų. Visas menkas lėšas ji išleidžia toms bergždžioms ke- 
lionėms, o kai neištenka pinigų kelionei prekiniu laivu arba ją 
sugrąžina į laivą Stokholmo pakrantėje, plaukia buriniais žve- 
jų laivais per Alandų salyną. Audros ir mirties baimė jos ne- 

sulaiko, už kelionę ji dirba žvejų darbą ir, kaip žvejų žmonos, 
nuolankiai ridena silkių statines Stokholmo Žuvų turguje. 

Ne, jau niekas jos nebepažįsta. Niekas nenumano, kad tas 
pilkas gobtuvas dengia liūdesio ir bergždžio ilgesio nuka- 
muotą karūnuotos Švedijos karalienės veidą. Juodos duonos 
žiauberę ji gardina tiktai druska, kad galėtų sumokėti tiems, 
kurie jai suteikia Žinių apie sūnelį ir kartais jai meluoja ir ap- 
gauna, kartais pašiepia ir drasko motinišką širdį, tvirtindami, 
jog Gustavas ją užmiršo. Ji rezga bergždžius, beviltiškus pla- 
nus pagrobti sūnų ir pradėti naują gyvenimą kokioj nors sve- 
čioj šaly. Bet negali palikti Švedijos, kol Erikas gyvas ir dar turi 
vilties jį pamatyti. Gal karalius atlyš, gal šalyje kas nors nutiks 
ir viskas pasikeis. Stipriom paprastos moters rankom Karina 
ritina silkių statines Zuvų turguje, sykiais net nusijuokia, nes 
užvis karščiausia ir patvariausia - mylinčios moters viltis. 

Bet Erbihiuso pilies bokšte, amžinoj nelaisvės juodumoj 
blikčiojant spingsulei, supančiotas karalius Erikas vartinėja 
nepaprastų Švedijos karalių istoriją. Šią knygą jam leista pa- 
silikt, bet jis jau neskaičiuoja tų praeities karalių, kaip kitados, 
kai pats nusistatė esąs keturioliktasis Erikas. Jis žiūrinėja kny- 
gos paveikslėlius ir šypsosi paika pamišėlio šypsena. Jo jau ne- 
trikdo šiaudinio gulto smarvė, jis nepastebi, kad kūną dengia 
skarmalai, nejaučia kraujasiurbių gėlimo. Mediniu pagaliuku 
jis paišo paveikslėlius, - sumaišo lempos suodžius su riebalais 
ir braižioja neištrinamus atvaizdus ant knygos lapų. Nupiešia 
šarvuotą karį su kuoduotu šalmu, žirgus lekiant kaip pašėlu- 
sius, nupiešia moterį, o jai ant galvos - karalienės karūną. 

Jis taip įnikęs į piešimą, kad negirdi sargybinio, kai šis, 
žvangindamas skląsčius, atidaro duris ir atneša jam medinį 
puodelį su valgiu. Toks atstangus, nuo tikrojo pasaulio atribo- 
tas, miglotas pamišėlio pasaulis, kurį susikūrė Erikas, nūsda- 
mas nuo trikdančių garsų apsaugot savo sielą. Jis pašoka tik 
tada, kai sargybinis, piktai patraukęs knygą, pradeda žiūrinėt 
jo nupieštus paveikslėlius. Erikas mėgina atsiimti knygą, bet 
dėl neprievalgio ir nejudrumo neturi jėgų. Žvairakis, karpuo- 

to veido sargybinis pratrūksta laukiniu juoku ir, rodydamas 
vieną paveikslėlį, klausia: 

— Kas čia? Karalienė? Karina, Mėnulio duktė? 

Jis pamėgo Mėnulio dukters pravardę, kai sykį išgirdo ją, 
prisigerinęs prie Eriko. Jis dar kartą nusikvatoja, suardyda- 
mas palaimingus laisvės vaizdinius, ir Eriką pagauna pamišė- 
liškas nirštas. Sargybiniui nespėjus susivokti, Erikas čiumpa 
puodelį su valgiu, trenkia juo sargybiniui per galvą taip, kad 
„sriuba aptaško sienas ir nuo puodelio sprogio sargybinio ne- 
švariam skruoste atsiveria žaizda. Sargybinis išsigandęs nusi- 
braukia veidu siurenantį kraują, o tada jau Erikas nusikvatoja 
pergalingu bepročio juoku. 

Sargybinis pasvarsto, ar trenkt atgal, bet sugalvoja geresnį 
būdą atsikeršyt. Jis išviepia bjaurią burną ir geltonus dantis ir, 
apsimesdamas draugingas, neva pagailestauja: 

— Bereik savo Karinos paveikslą paišai, vargšeli! Dvaro di- 
džiūnų draugėj ji tave seniai užmiršo. Žinai kekšę! Išsidabi- 
nus, išsičiustijus, šokinėja iš vieno glėbio į kitą. Veltui dėl jos 
sielojies! 

Erikas įsmeigia į jį baisia ugnim degančias įkritusias akis. 
Bet ant sargybinio jis jau nešoka, o baisiom mintim puola nai- 
kinti širdy susikyrto Karinos paveikslo ir jį taip drasko bevil- 
tiškas kalinio pavydas, laisvės troškimas ir bergždžia meilė, 
kad pratrūksta šaukt ir daužyt kaktą į stalo kraštą. Sargybinis 
išsiviepia, smalsiai žvairuodamas į jį, paima tuščią puodelį ir 
išeina, rūpestingai užsklęsdamas paskui save duris. Eriką len- 
gva suerzinti, apniktas įtarimų ir vienatvės, jis pasidarė pati- 
klus ir šiek tiek praskaidrina niaurų sargybinio darbą. 

Bet iškamuotas Erikas kuria vaizdinius Karinos, kuri paža- 
dais, pagundom, o gal prievarta tolinama nuo jo. Karina gra- 
ži, - jis tai geriausiai žino, - ir dar jauna! Ar jis gali pasikliauti 
atmainia moters prigimtimi, kai aplink tiek daug pagundų? 
Baisiuose Eriko vaizdiniuose Karina kvatoja keisto vyro glė- 
byje, jį bučiuoja, ir Erikas iš įniršio daužo kaktą į stalo kraštą 
taip, kad iššoka gumbų, ir kruvinai susikandžioja kumštį. 

Ilgai trunka, iki tąnakt jį priveikia miegas, o miegas atne- 
ša laimę ir išsivadavimą. Ilgai trunka, iki viskas vėl jo galvo- 
je užtemsta ir kalinio kambario tamsoj jis grįžta į pamišėlio 
netvarų rojų, kuriame amžinai šviečia saulė, švelniai šypso 
skaisčiai mėlynos akys ir liutnios garsai prikelia nemarią stu- 
dentų dainą. 


KETURIOLIKTAS SKYRIUS 


Vėl ruduo ir į Stokholmą plauko žvejų laivai. Ir nuo tolimų 
uolotų Suomijos krantų pro Alandų salas plauko laivai, kimš- 
tinai prikimšti silkių statinaičių, naminio milo ir medinių 
indų, kuriuos vargšai pakrančių gyventojai išpjaustinėjo ir 
išgražino saviškom ryškiom spalvom. Jūra šniokščia ginda- 
ma žalzganas putotas keteras, dangum lekia pikti debesys, 
naktys dabar neperregimai juodos, tik retsykiais pro debesų 
plyšelį spįsteli vieniša žvaigždė. Bet Stokholmo salyne vėjas 
nurimsta, šviečia saulė ir į žydrą dangų neria pažįstamas iš- 
didus Trijų karūnų bokštas. Stokholmo bokštų auksas blizga 
kaip svajonė rudens ryto vaiskumoj ir, kai žvelgia į juos, Kari- 
nos skaisčiai mėlynose akyse sužimba ašaros. 

Karinai, Mauno dukteriai, jau nereikia stengtis apsirengti 
taip, kaip rengiasi Žvejų Žmonos, nes geresnių apdarų ji ne- 
turi. Nuo vargų ir rūpesčių surūstėjęs jos veidas įdegė rudai 
dairantis į saulę, akių kampučiuose įsirėžė raukšlelių. Ji at- 
rodo kaip paprasta moteris, vėjo ir saulės nugairinta oda, o 
jos rankos nuo darbo gyslotos ir šiurkščios. Sįkart po žvejų 
burinio laivo deniu sukrauti ir jos krepšiai — kaip kitados ji 
neš į Žuvų turgų auksingų riešutų, 0 už nuaustus audinius 
ji tikisi uždirbti tiek, kad pajėgtų sumokėt už žinią apie Gus- 
tavo buvimo vietą, kad darkart, nors iš tolo, pamatytų sūnų. 
Gustavas turbūt užaugo ir po tiek išsiskyrimo metų Karina 
jau nenumano, kaip jis atrodo. Šiemet Gustavui sukaks de- 
vyneti. 

Lapkričio mėnesį Karinai bus dvidešimt aštuoneri. Tad jos 
nugara dar nesukumpus, pilko apdaro dengiamas kūnas sti- 
prus ir gražus. Taip, net po šiurkščiais apdarais jos oda balta, 
švelni ir šiltais vakarais ją suima toks dagus meilės troškulys, 
kad ji balsu šniurkščioja dėl savo vienišumo. Juk ji sukurta mei- 
lei, meilė ją, dar nesubrendusią, pavertė moterim, meilė kitados 
ją vainikavo Švedijos karalienės karūna. Net veidrodžio ji ne- 
beturi, bet kartais pasižiūri į savo veidą vandens paviršiuje ir 
liūdnai pagalvoja, kad, ko gera, pernelyg subjuro ir Erikui ji jau 
neparūptų, jeigu Viešpats dar leistų jai pakliūt pas Eriką. Bet 
jos kūnas sako ką kita, kūnas šaukiasi vyro ir vaikų, dega neap- 
sakomu ilgesiu, nes ji ištekėjusi moteris, motina ir gražiausiais 
metais gamtos paskirtis eina perniek. Bet dabar ji vėl plaukia į 
Stokholmą ir miesto bokštai sutvaska prieš akis, kai pilkas lai- 
vas įplaukia į sąsiaurį. Todėl ji šypsosi pro ašaras, nes jau atsi- 
dūrė arčiau Eriko, ir širdyje jai vėl įsižiebia bergždžia viltis. 

Vėl Karina, Mauno duktė, gūži Žuvų turgaus erzelyje ir 
seikėja riešutus prieštarioms ir kivirčnioms miestietėms šei- 
mininkėms. Pro šalį eina kareiviai, vienas meta į ją klausiamą 
žvilgsnį ir piršte peršasi jai šypsena. Žvejai prapuola aikštės 
kampe niūksančioj aludėj ir žilagalvis, nuo tarnystės nušalin- 
tas kunigas mėgina rėžti kalbą liaudžiai, bet miesto kareiviai 
nuveda jį šalin. Karina gūži prie savo krepšių, apimta gimti- 
nės ilgesio, guviai, smalsiai dairinėjasi aplinkui. 

O uosto sandėlių sienas ramsto saujelė skarmaluotų dy- 
kaduonių ir vienas jų atsiskyręs ryžtingai žengia prie Kari- 
nos. Karinai tarp antakių įsirėžia raukšlė ir ji prisitraukia ar- 
čiau krepšius, nes puikiai pažįsta tuos kaimiečių apgavikus, 
tuos benamius kartuvių varnus, vagis ir nuo bausmių besi- 
slapstančius valkatas, kuriuos sykiais, neradę geresnių, prie- 
varta samdosi laivynas ir kariuomenė. Bet vyrui priėjus arčiau 
Karina pradeda drebėti, nes jai pasirodo, kad tai vaiduoklis. 
Juk ji žino, kad ponas Karolis de Mornėjus - vyno gėrovas 
ir kondotjeras - jau seniai nuteistas ir nubaustas už valstybei 
priešišką veiklą. Bet vyras, kuris atsainiai žingsniuoja jos link, 

užsismaukia ant akių nunešiotą kepurę nuleistais graižais, — 
pono de Mornėjaus vaiduoklis, nors nusiskutęs ūsus, o baltas 
ir išpuoselėtas veidas juodai nudegęs. Akimirką juodu žiūri 
vienas į kitą nepratardami nei žodžio, paskui vyras nerūpes- 
tingai paima iš krepšio saują riešutų ir nusvirdinėja sau. 

Baugūs prisiminimai užplūsta Kariną, ji jau nebeturi ramy- 
bėsirvisą dieną rūsčiai ir įtariai stebi žmonių minią, ieškodama 
to veido. Temsta rudens vakaras, ji sėdi savo nakvynės vietoj — 
ant sandėlio laiptų, jau žybsi žvaigždės, tvarte liūdnai mūkia 
karvė, vėjyje šnara sausa kiemo žolė. Tuomet iš tarpunamio 
tįsteli šešėlis ir, netaręs nei žodžio, prisėda šalia. Karina su- 
stingsta, nesitraukia atokiau, nors ją kausto baimė. 

— Lobis! - sušnibžda šešėlis kimiu nusmukėlio balsu ir Ka- 
rina supranta, jog ponas de Mornėjus gyvas, nes kam numirė- 
liui sidabras ir auksas. 

— Jūs gyvas, pone Karoli! —- sako Karina, pasitraukdama į. 
šalį ant sandėlio pakopos. 

Ponas de Mornėjus šiurkščiai nusijuokia. Vyras, kuris per 
daug žino apie hercogą Karlą, būdamas ganėtinai gudrus, 
gali išvengt budelio trinkos. Jo gyvenimas pasikeitė — vagis 
ir plėšikas nukirsdintas vietoj jo, bet jis turi gyvent vagies ir 
plėšiko gyvenimą, jeigu ketina likti Švedijoje. Jis pasiliko, nes 
širdį jam graužia ir sekina lobis. Todėl jis šnibžda palūžusiu 
balsu ir gargždžiai juokiasi, rodydamas savo rankas, kurios 
kitados buvo švelnios ir baltos, laikė kalaviją, o dabar nuo 
virvių tempimo ištinusios, įjuodusios nuo dervos ir purvo. Ir 
pečiai nusmukę, o atsainus, drąsus ir skaistus akių blizgesys 
išblėsęs. Ponas de Mornėjus jau pasenęs, bet tikėjimas lobiu jo 
sielai teikia stiprybės. 

— Nėra jokio lobio! — ryžtingai kerta Karina, bet šiurkštu- 
mo jos balse jau negirdėt. Keista pagunda ją kursto, kartais 
ir jai norisi, kad lobis vis dėlto būtų - aukso, už kurį vėl gali- 
ma nupirkti padėjėjų, kariuomenę, laisvę ir karūną tam, kuris 
prarado viską. 

Ponas Karolis pašnibždom nusikeikia. 

— Greit ateis ta valanda, - sako jis. —- Įstatymo nesaugomas 
kartuvių varnas išgirsta tokių dalykų, kurių kilmingi ir dori 
žmonės niekada negirdi. Žinau, kad iš Romos į Stokholmą at- 
keliavo mokytas alchemikas ruošt atjaunėjimo vaistų karalie- 
nei Kotrynai. Bet ne vien tokius vaistus jis moka gamint. Jeigu 
jauna Žmona panūsta atsikratyti savo vyro, jeigu vėjavaikis 
sūnus trokšta tėvo palikimo, jeigu brolis neapkenčia brolio, — 
tik turėk ganėtinai aukso ir tas, kuriam linki mirties, mirs 
prigimta mirtim. Neilgai trukus ir karalius Jonas pas 
mokslingojo meistro pagalbos. 

Nusigandus Karina sugriebia pono Karolio ranką. Bet į jis 
piktai ištraukia ją ir apsižvalgo tamsiame kieme. 

— Jono Mišių knyga baigta! - sušnibžda jis. - Kai susirinks 
Luomai, dvasininkija paskelbs sprendimą dėl šėtono Raudo- 
nosios knygos*. Liaudis bruzda — reikia tik pinigų, sutarto 
ženklo ir kils maištas. Jonas irgi šitai puikiai žino, todėl kara- 
lius Erikas jau neilgai gyvens. 

— Oi, kam jūs mane kankinat, pone Karoli! - suaimanuoja 
Karina. - Nėra jokio lobio! 

Derva ir alum prasmirdęs ponas de Mornėjus pasilenkia 
prie jos. 

— Turbūt Žinai, gražioji Karina, Mauno dukterie, kad tavo 
vyrą nukamavo - pavertė bepročiu! - sako jis. - Turbūt Žinai, 
kad sargybiniai, trokšdami įsiteikti savo ponui, jau mėgino jį 
nugaluoti smurtu ir alkiu? Bet tu vis tiek jo nepasigaili, nors 
ganėtų tiktai tavo žodžio! 

Sudėjusi delnus, Karina sunkiai dūsauja. Pagunda didelė ir 
ji negali atsispirti. Todėl dvejodama atsako: 

- O gal tik vienas Erikas težino lobio vietą! Gal Erikas man 
nepasakė, bijodamas, kad dėl lobio būsiu smaugiama kanki- 
nimų suole! 

Ponas de Momėjus karštai atsidūsta. 


* 1577 m. buvo patvirtinta nauja liturgika, paprastai vadinama Raudonąja knyga 
(pagal viršelį). 


222 


— Vadinas, lobis vis dėlto yra! - su neapsakomu palengvėji- 
mu sako jis ir balse justi pragiedrulis anuometės drąsos. Kari- 
na nuščiūva, bet ponas Karolis šito nepastebi, nes įkaitęs rez- 
ga sumanymą. - Meistras Alaras! — sako jis. - Meistras Alaras 
pasirengęs skirt šiam reikalui visas savo santaupas. Jis pati- 
kės, jeigu Karina, Mauno duktė, patvirtins, kad lobis yra. Jis 
pats sakė tada patikėsiąs ir pasiryšiąs guldyt galvą, nes žino, 
jog Karina, Mauno duktė, nemoka meluoti. 

Karina krūpteli. 

— Ne, Karina, Mauno duktė, nemoka meluoti, - dusliai pa- 
kartoja ji, nuleidusi įdiržusias rankas į skreitą, nes rudens va- 
karas vėsus ir krečia šaltis. 


Tad žvejų laivas išplaukia į Suomiją be Karinos, Mauno duk- 
ters, 0 ji paslapčia įsikuria prastos šlovės namelyje anapus 
miesto mūrų. Anksčiau jame gyveno budelis, todėl žmonės 
vakarais apeina jį atstu ir nesistebi jame mirksinčiais žiburė- 
liais nei namelio link tykinančiais šešėliais. Karina susitiko su 
meistru Alaru, nusislėpusiu turtuoliu sodininku smailia barz- 
dele, kuris iki šiol nemoka deramai švediškai kalbėt. Meistras 
Alaras ja patikėjo ir už jo pinigus pono Karolio nusamdyti Ži- 
nianešiai jau keliauja po šalį, rinkdami nepatenkintų kunigų 
vardus, ir skleidžia liaudžiai negerus gandus. Meistras Ala- 
ras kol kas sumoka išlaidas — niurzga ir dejuoja, bet vis dėlto 
moka, nes jam, seniui, žibantis lobis žadina geidulį, stipresnį 
ir už mirties baimę. 

Nemažai laiko prabėga perniek ir Karina dažnai meldžiasi, 
grąžydama rankas ir regėdama baisius vaizdus nuodų, šiur- 
pios mirties ir pragaro ugnies, kurion ji savo sielą nusmerkė 
mėlaginga priesaika. Nes be švenčiausios ir tikriausios prie- 

saikos senasis prancūzas nepatikėjo net Karina, Mauno duk- 
teria. Bet Karina, kuri niekuomet nemokėjo meluoti, pasidarė 
sumani melagė, nes ji meluoja gelbėdama savo vyro gyvastį, 
vaikus ir meilę. Ji jau moka susakyti, kiek sidabro, aukso ir 
brangenybių sudaro lobį, ir nesuklysta kartodama melą. 

Bet laikas bėga bergždžiai, ponui Karoliui renkant patikimus 
karius pagrobti Eriką iš Erbihiuso pilies. Sargybos viršininkas, 
miesto kareiviai ir kalėjimo sargai nepaperkami ir vykdo gau- 
tus nurodymus, baimindamiesi dėl savo galvų, todėl ponas Ka- 
rolis nedrįsta jų papirkinėti, kad nekiltų gandas apie mėginimą 
išvaduot karalių. Blogiausia, kad maištas turi pratrūkt tą pačią 
valandą, kai narsūs vyrai išvaduos Eriką, o savanorių būriai tu- 
rės kovoti, kol į pagalbą atskubės kariai iš žemyno, nusamdyti 
už Eriko lobio pinigus. Iš tiesų nedaug ką nuveikia ponas Karo- 
lis, bet jis jau kartą nukirsdintas, kaip ir virėjas Kristoferis, ku- 
ris juokina žmones, už pinigus aludėse bei nakvynės namuose 
rodydamas savo kaklą. | 

Miškai nujuosta, žemė tamsėja ir balų pakraščius rytais 
traukia ledukas. Laikas bėga. Ir pasnyguriuoja retom pilkš- 
vom snaigėm, tad į Stokholmą jau renkasi Luomai. Galų gale 
žemę nukloja tikrasis sniegas, bet šiemet jo maža, - žengiant 
palieka juodos pėdos ir jūra užšąla vėlai. Ponas Karolis keikia- 
si ir dervuotom rankom pešioja žilas sruogas. Jis norėtų viską 
atidėt pavasariui, nes maištas paskęs kraujuje ir sužlugs, jei- 
gu pagalba greitai neatkaks, o tik jūrai atsivėrus bus galima 
samdytus karius atplukdyt į Švediją. Bet Karina nerimauja, 
slapstosi ir tūno užsidariusi, jos jėgos senka, ji sapnuoja blo- 
gus sapnus, baiminasi dėl Eriko. Ji vis lenda į akis, prašinėja 
pono Karolio, ir meistras Alaras, apakintas godumo, priside- 
da prie Karinos, nes būgštauja, kad Erikas numirs, amžiams 
į kapą nusinešdamas lobio paslaptį. Ponas Karolis dvejoja, 
irzta, dvasininkai vis tariasi dėl karaliaus Jono Raudonosios 
knygos ir atrodo, kad tinkamas metas slyste išslys. 

Šitaip ateina vakaras, ir sąmokslininkai ima rinktis į buvu- 
sią budelio trobelę, norėdami iš pačios Karinos lūpų išgirsti 

patvirtinimą, kad lobis - ne pramanas, ir pažadą dėl jo dalies, 
jeigu užmačia pasiseks. Tamsų vakarą be mėnulio pasaliai ir 
apdairiai iš miesto vienas paskui kitą tykina trobelėn vyrai. 
Dvilkčiodamas į šalis, įsėlina rauplėtaveidis vyras su kepure 
nuleistais graižais, paskui jį įšliaužia jaunuolis su zuikio lūpa, 
ir nušalintasis kunigas dedasi prie pinklininkų, tad netrukus 
ankštoje trobelėje susigrūda dešimt vyrų. Paties meistro Alaro 
nėra, nes niekam nevalia žinoti, kad jis kuo nors prisideda prie 
"sąmokslo. 

Karina žiūri į tuos nedorybių ir nusikaltimų pažymėtus 
veidus, godžias kumpas nosis ir randuotus skruostus, apgau- 
lias akis ir neramias žudikų rankas. Širdis jai krūtinėje stings- 
ta, drąsa gęsta. Vadinas, taip žemai ji puolus, kad savo garbę 
ir gyvybę atiduoda tokiems pašlemėkams. Ponas Karolis dy- 
giai nusivaipo iš jos abejonių ir tyliai tarsteli, kad vien iš vei- 
dų matyti juos neturint ko prarasti. Todėl jie pasirengę šitam 
žaidime užstatyti galvas dėl visos sumos. 

— Kaip į juos kreiptis? —- dvejodama klausia Karina, dirgliai 
spausdama sudėtus delnus. 

Ponas de Mornėjus jai pašnibžda ir Karina pradeda: 

- Ištikimi Švedijos vyrai! - Bet tie žodžiai ją taip nuliūdina, 
kad ji nutyla ir vėl prabyla tik tada, kai ponas de Mornėjus 
piktai kumšteli: - Jūsų karalius įkalintas! Jūsų karalius kenčia! 
Jo gyvybei gresia pavojus. Reikia išgelbėti karalių dėl Švedi- 
jos senosios laisvės, dėl tikrojo tikėjimo. Ir jis gausiai atlygins 
tiems, kurie jį gelbės. 

Įžūliai, priekabiai, geismingai žiūri pašlemėkai į Kariną, 
mindžikuoja, niuksi vienas kitą, šaiposi, kol murmesys įsi- 
siaučia ir randuotaveidis akiplėšiškai paklausia: 

— O lobis? Papasakok mums apie lobį! 

Ir kiti ugningai jam pritaria: 

— Taip taip, o lobis? 

Karina ir vėl sako: 

- Ištikimi Švedijos vyrai! - Ir pati savęs neapkęsdama, nuo 
pažeminimo degančiom akim tęsia: - Juk jūs žinot, kad Kari- 

na, Mauno duktė, niekada nemelavo. Lobis yra. Dešimt stati- 
nių aukso! 

Ponas de Mornėjus patvirtindamas linkteli galvą ir vyrų 
veidai prašviesėja. Karina pakelia kumštį ir niršiai rėžia: 

— Kur paslėptas lobis, žino tik karalius Erikas. Išlaisvinkit 
jį, ir kiekvienas gausit savo dalį. 

— Dešimt statinių aukso! - priblokštas pakartoja randuota- 
veidis. 

Murmėdami, iš jaudulio kliuvinėdami už slenksčio, išeina 
vyrai, pasirengę lįst į kilpą dėl karaliaus, laisvės ir tikrojo liu- 
teriškojo tikėjimo. Ponas de Mornėjus juokiasi, plekšnodamas 
sau per šlaunis. 


Lydymo krosnyje žioruoja nuodėguliai ir mažytė beždžio- 
nėlė, piktai tarškėdama ir šiepdama svečiams aštrius baltus 
dantis, gūži prie pat šiltos krosnies. Tarp niūrių šešėlių skers- 
vėjis pamaži judina ant lubų pakabintą džiovintą krokodilą. 
Tamsiaveidį maurą, kuris atidarė duris, šiaurės nakties šaltis 
galuoja taip pat kaip ir mažąją beždžionėlę. Tik maurui išėjus, 
Jonas nusimeta kailinį apsiaustą ir atsisėda suniuręs kaip ber- 
niūkštis, varu verčiamas atlikti nemalonią užduotį. Kotryna 
atginė jį pas alchemiką, atvykusį iš Romos, nes nusikaltimą 
juodu turi vykdyti drauge. Jėzuitų valia Jonas pats turi tartis 
su mokslinčium meistru. Į pilį alchemiko jis negali kviest, nes 
tai pakurstytų negeras kalbas, o šiomis lemtingomis dienomis 
Jonas vengia visokių nemalonių gandų. Todėl tamsiausiom 
žiemos jaunaties valandom jis persirengęs ėjo su Kotryna į 
rūsį, kurį alchemikas pavertęs savo dirbtuve, bet jį erzina šitas 
teatro vaidinimas. 

Laukimas ir savotiška aplinka Kotrynos neslegia — dygiai 
šypsodama ji smalsiai žvalgosi aplinkui. Ji čia ne pirmą kartą, 
nes šis žinovas jau pagamino jai nemažai grožio tepalų pagal 
ispanų ir arabų slaptą mokymą ir pakeitė jos mitybos tvarką. 
Ligi šiol viskas buvo nekalta, bet jau kalbėtasi ir apie meilės 
gėrimą, pagardintą ispaniškom muselėm ir skalsėm, kad Jono 
prigesusi aistra vėl suliepsnotų. Vis dėlto apie tai Jonui Žinoti 
nevalia. Šypsodama žiūri Kotryna giedrom paukštės akim į di- 
delius tiglius, distiliavimo indus ir spalvotus molinius dubenis. 
Beždžionėlė viauksi, šiepdama dantis, Jonas sėdi suniuręs, bet 
turi laukti meistro. 

Galų gale tamsumoj atsiveria durys ir Jonas nevalingai 
pašoka, nes alchemikui už nugaros juodumą nutvieskia keis- 
ta, nežemiška pragaro liepsna. Liepsna prapuola, durims 
užsivėrus, o prie jų prieina vyras, užsidėjęs odinę kepurėlę, 
apsijuosęs odine prijuoste su Zodiako ženklais ir pentagra- 
mom, užsimovęs juodas, dėmėtas pirštines. Jonas ketina iš- 
lieti piktumą dėl ilgo laukimo, bet liežuvis burnoje sustings- 
ta, kai šviesa nutvieskia vyro veidą. Nes tai ne žmogaus, o 
šėtono veidas, atmušantis šviesą kaip apsiblausęs veidrodis. 
Tik tada, kai alchemikas nusiima stiklinę kaukę, dengiančią 
jam burną, šnerves ir akis, Jonas susivokia ir jį vėl pagauna 
pyktis. 

— Garuojantis gyvsidabris pavojingas ir pražūtingas, - kaip 
niekur nieko mandagiai sako alchemikas lyg pasiaiškindamas, 
kodėl buvo prisidengęs kauke, ir sykiu maldydamas svečių ne- 
rimą, kurį nežinėliams turi sukelt aplinka. 

— Ne vienas numirė nuo jo garų. 

Jonas nekantriai krusteli, pažvelgia į Kotryną lyg prašyda- 
mas pagalbos, žiojasi kažką sakyti, bet paskui piktai ištraukia 
iš kišenės odinį kapšelį, atlaisvina raištelius ir žvangindamas 
pažeria ant stalo krūvą auksinų. Alchemikas tartum nemato 
jų, tik pakelia prieš šviesą indą su grūstuvu, pasižiūri į bliz- 
gius, grėsmingus kristalus, paskui tylomis susmulkina juos 

grūstuvu ir galiausiai suberia baltus padulsvėjusius miltelius 
į emaliuotą dėželę. 

— Mors naturalis, - sako jis, nusimauna pirštines ir ramiai 
padeda dėžutę prie akinių. - Įprasta mirtis, tiesa, skausminga, 
bet mirtis visada skaudi. 

Suraukęs antakius Jonas pasižiūri ; Kotryną, paskui nu- 
kreipia akis į alchemiką ir piktai paklausia: 

— Manotės žinąs, ko atėjau? 

Alchemikas raminamai sumosuoja rūgščių nudegintom 
rankom. 

— Perskaičiau žvaigždėse, — ramiai atsako jis. - Kol mėnulis 
tinkamas, turėjau su dangaus pagalba paversti gyvsidabrį į 
tikrą mirtį. Tai darydamas alchemikas pats lenda kilpon, ir 
man nerūpi jūsų pinigai, nes aš, mEmaacis iš tarnų, vykdau 
įsakymą iš aukščiau. 

Jis sukryžiuoja rankas ant krūtinės, žiūri į Es bereikš- 
mėm akim ir žemai nusilenkia Jonui. Degančių anglių švie- 
soj markata rėkčioja iššiepus dantis, iš šešėliuoto šalčio staiga 
išnyra juodas mauras melzganu veidu, tada Jonas pagriebia 
dėžutę ir greit įsikiša kišenėn. 

Tą pačią naktį alchemikas iškrausto savo rūsį ir, kai Kotry- 
na mėgina susisiekt su juo dėl pažadėto meilės gėrimo, paaiš- 
kėja, kad mokslinčius meistras dingo iš Stokholmo taip pat 
greit ir paslaptingai, kaip atvyko. | 


Erbihiuso pilyje karpuotaveidis kalėjimo sargas gyvena be- 
veik taip pat skurdžiai kaip ir jo kalinys. Vis dėlto pakurta 
krosnis šildo niūrų skliautuotą kambarį ir sargybinis sėdi su- 
sigaužęs ant lovos krašto, šnairai dėbčiodamas į žmoną - jau 
seną, rėksmingą ir bjaurią, kuri maišo ant viryklės verdančią 

žirnienę. Pro duris kyšteli miesto kareivis, godžiai patraukia 
gardaus sriubos kvapo, sargybinis krūpteli ir greitai įsikiša į 
kišenę emaliuotą dėžutę, kurią čiupnojo pirštais. 

- Žiūrėk, kad būtų riebi! - surinka jis žmonai. - Kalinys dvi 
dienas skundėsi, kad pilvą skauda ir prasto valgio jau negali 
valgyt. 

Žmona iš aukšto įtariai dėbteli į jį, nusistebėdama, kad 
vyras, daugiausia užpelnantis iš kalinio maitinimo, šiandien 
taip rūpinasi virtuvės reikalais. Bet ji dar labiau nustemba, kai 
pasirodo sargybos viršininko atsiųstas liokajus Matsas ir pa- 
skubina: 

— Greičiau neškit kaliniui valgyt! Jis jau antra diena skun- 
džiasi pilvo skausmais. 

Kas ligi šiol paisė Eriko kruvingalvio skundų, pagalvoja 
moteris ir išdidžiai dvilkteli į vyrą. Kylant pilnačiai pilies kie- 
me kaukia šunys ir ją apima prietaringa baimė. Čia kažkas 
dedasi, numano ji, ir karaliaus sekretorius nelauktai atvyko. 
Tinginys ir išlepėlis sargybos viršininkas staiga pasidarė toks 
veiklus! Su įžūlia pašaipa liokajus Matsas pauosto žirnienę, 
o karpuotaveidis kalėjimo sargas drebėdamas prakaituotam 
delne gniaužia mažą emaliuotą dėžutę. 

— Lauk iš čia, boba! - šiurkščiai šūkteli jis, kai Žmona nuka- 
bina nuo kablio samtį. 

Jai išėjus, jis sklidinai pripila į medinį puodelį žirnienės 
ir, žvilgčiodamas aplinkui, iškrato dėžutę į žirnienę, o tada, 
kaip patarta, rūpestingai ir ilgai maišo. Sekretorius sakė, kad 
karalius Erikas skundėsi pilvo skausmais, — nors pats sargybi- 
nis ničnieko nepastebėjo, - ir dabar jam į valgį reikia įmaišyti 
vaistų, - taip paaiškinta sargybiniui. Bet jo rankos dreba, todėl 
sriuba teliūškuojasi, kai jis galų gale paima medinį puodelį, 
ruošdamasis nešt į bokštą. Padu greitai ištrina ant nuvaikš- 
čiotų medinių grindų išsilaisčiusią sriubą, kad nelyžtelėtų ka- 
tė, ir, pasišviesdamas žibintu, kopia stačiais laiptais aukštyn. 

Nakvynės namuose ant stalo virpčioja lajinė žvakė, laikrody- 
je pamaži siurena smėlis, o nuo niūrios pilies atstu per visas 
sienas sklinda grėslus šunų kaukimas. Karina gniaužo suner- 
tas rankas ir neviltingai meldžiasi. Ar gali melas išvirst į gera, 
svarsto ji. Bet balsu pasako: 

- Šunys kaukia mirtį! 

Ponas de Mornėjus prisijuosia kalaviją, - jis jau nebevilki 
nudriskusio apdaro, — ir su pasigėrėjimu nužvelgia dailius 
rankovių ir apykaklės nėrinius, kuriuos dūsaudamas nupirko 
meistras Alaras. 

— Šunys kaukia prieš mėnulį! —- niekinamai atitaria jis. — 
Mėnulis kyla, bet kai nusileis, kas nors atrakins mažuosius 
vartelius. Taip nutarta. Mažieji varteliai netyčia paliks ne- 
užrakinti ir už tai niekas nieko negalės apkaltint, jei mums 
nepasiseks. Bet šiąnakt mums seksis ir šunys iš tiesų kaukia 
mirtį. Pažadu - šiąnakt keletas vyrų pakratys kojas. 

Jis šiurkščiai nusijuokia, o kalba jaudriai tartum per daug 
išgėręs, ir tai tiesa - ponas de Mornėjus kauštelėjęs, kauštelė- 
jęs nuo savo šlovės, kuri sugrįš daugeriopa, kauštelėjęs nuo 
valdžios, nes šiąnakt jis valdo likimą. Švedijos karaliaus karū- 
na linguoja ant jo kalavijo smaigalio. Šią naktį galų gale išmuš 
didžioji kondotjero gyvenimo valanda, kuriai jis ligi šiolei 
ruošėsi. Karieta paruošta, žirgai pabalnoti. Nustatytą valan- 
dą vyrai susirinks prie mažųjų vartelių ir kiekvienas atliks iš 
anksto iki mažiausios smulkmenos aptartą užduotį. Sargybos 
viršininkas nespės įvykdyti slaptų nurodymų, apie kuriuos 
ponas Karolis Karinai neužsiminė, nes ji ir šiaip per daug bai- 
minasi dėl Eriko. 

Ir Karinai ši naktis turėtų būt vilties ir palaimingo lauki- 
mo kupina, bet šiąnakt ją, tiek kentusią ilgesį, kamuoja tik 
slaptinga baimė. Sidabrinė pilnatis negailestingai nutvieskė 
snieguotas lygumas ir juodus pilies bokštus. Kariną, Mėnulio 

dukterį, vainikuoja tik spindulingoji mėnulio karūna. Karina 
krūpteli, išgirdusi tolimą šunų kaukimą, ir išdžiūvusiom lū- 
pom, degančiom akim meldžiasi, stipriai sunėrusi rankas, iki 
smėlis laikrody subyra. 

Ji nežino, kad sąmokslininkai, laukdami, kol nusileis mė- 
nulis, iš visų pusių tykina mažųjų vartelių link, bet pilyje stai- 
ga kyla triukšmas, niauriuose languose sužimba žiburiai, po 
kiemą ima lakstyti žmonės ir dervos deglai nušviečia vartų 
perėją, nes liokajus Matsas išjoja parvežt parapijos dvasinin- 
ko, kad tas padėtų pilies kunigui išklausyti mirštančio Eriko 
išpažintį. Bergždžiai keikiasi ir žvangina kalaviju ponas de 
Mornėjus, nirčiais keiksmais drąsindamas nusamdytus val- 
katas pamėginti paskutinį sykį. Vienas po kito jie išsilaksto 
savo keliais, o ponas de Mornėjus, nusiplėšęs nuo apykaklės 
brangų nėrinį, taip trypia kojom, kad sausas sniegas dulka, ir 
pragaro bedugnėn nusmerkia bergždžią, nelaimingą ir skau- 
dų savo gyvenimą. 


O karalius Erikas guli mirties guolyje ir baisi sopulių daga 
jau tolsta rimsta. Niaurų kambarį užlieja mirties iškilnumas, 
karaliui pakreikiama švarių šiaudų ir Židinio ugnies šiluma 
nutirpina šarmą nuo sienų, nes bokšto kambaryje aukšto dva- 
sininko šaldyti nederėtų. Užėjus šiurpiems skausmams, pilies 
kunigas jau suteikė mirštančiajam Viešpaties komuniją, bet 
aukštojo dvasininko uždavinys sunkesnis. Į pilį atvykusio ka- 
raliaus Jono sekretoriaus įsakymu jis turi priversti mirštantįjį 
gailėtis už visas nuodėmes ir atleisti savo priešams. Karalius 
pareikalaus raštiško paliudijimo. Todėl kunigai neryžtingai 
žvilgčioja vienas į kitą, ir aukštasis dvasininkas vienodu balsu 
nekantriai vis kartoja klausimus. 

Bet Erikas jam neatsako. Karalius Erikas tik tyso savo guo- 
lyje ant šiaudų išplėtęs akis. Užėjus skausmams, jis kruvinai 
susikandžiojo lūpas, bet kūną tampantis mėšlungis rimsta ir 
mirštantįjį ūmai užlieja palaima. Skaistūs, laimės kupini pra- 
bėgusio gyvenimo paveikslai slenka pro jo gęstančias akis ir 
kažkur, kažkur jį pasitinka mėlynakė mergaitė nuogom įru- 
dusiom blauzdom. Todėl prie lovos linkstančio kunigo balsas 
jam girdis tik kaip grisus aidas bekraštėj tolybėj. 

— Ar patiki sielą Viešpačiui Dievui, - vienodu balsu kartoja 
kunigas. —- Per savo sūnų jis pasigaili didžiausio nusidėjėlio. 
Ar nuolankiai ir iš visos širdies gailiesi dėl visų nusižengimų 
ir atleidi, prašydamas prielankumo tų, kuriems nusikaltai? 

Pagaliau Erikas krusteli guolyje ir kunigai suklūsta. Bet Eri- 
ko veidą užlieja keista mirties giedra, jis nusišypso ir suveblena: 

— Karina... mažoji Karina! 

Jam švelniai švyti skaisčiai mėlynos akys. Karalius nebūna 
neteisingas, šnibžda Karina. Tykų kaip veidrodis ežerą skro- 
džia valtis, liutnia prikelia karaliaus Eriko meilės dainą. Para- 
pijos kunigas nekantriai mosteli ir tarnybos draugui sako: 

— Atsakymas labai neaiškus. 

Jis vėl pasilenkia ir šiurkščiai išrėkia Erikui į ausį tuos pa- 
čius klausimus. Nuostabus paveikslas susidrumsčia, liutnios 
garsai nutolsta, nepažįstamas balsas rėkia nesuvokiamus žo- 
džius. Erikas neramiai sujuda ir, norėdamas atstumti tą, kuris 
jam trukdo, suveblena: | 

— Taip, taip, iš visos širdies! 

Parapijos kunigas su palengvėjimu nusišypso, o pilies ka- 
pelionas karštai palinksi galva. Nei vienam jų Erikas daugiau 
nerūpi ir mirčiai tebetvyrant parapijos kunigas paprašo sargy- 
bos viršininką rašymo reikmenų ir atidžiai, sverdamas žodžius 
pradeda regzt laišką karaliui Jonui, patikindamas, kad mirties 
valandą karalius Erikas noriai ir iš visos širdies maldavo prie- 
lankumo tų, kuriems nusikalto būdamas gyvas. Galop parapi- 
jos kunigas patenkintas pabarsto raštą smėliu ir nurodo kape- 
lionui pasirašyt savo ranka. 

Taigi tuo metu, kai Erikas išleidžia dvasią, šalia nieko nė- 
ra. Bet jam ir nereikia nieko, nes visas kančias numaldanti, 
gailestingoji mirtis paskutinėmis akimirkomis leido jam kaip 
sapną be jokių šešėlių darsyk išgyvent gražiausias valandas. 
Jis nesigaili, kad sunkiausio slogulio ir liūdesio valandą su 
sargybinio mediniu puodeliu nuolankiai priėmė mirtį. Visą 
gyvenimą baisinęsis nuodų, jis vien iš neramių sargybinio 
akių ir drebančių rankų permanė likimą. Bet jis nenorėjo 
prieštaraut sargybiniui, kaip kad nenorėjo prieštarauti kuni- 
gui, ir mirtis už tai atlygino jam palaimingais reginiais. Kaip 
žadėjusi, į jo paskutinį sapną jaunumu ir meile žydinti atkan- 
ka ir Karina, Mauno duktė. Todėl karalius Erikas - belaisvis, 
skarmaluotas — mirties valandą šypso, liutniai skambinant ne- 
marią studentų dainą. 

Nakvynės namuose ant stalo pastatyta lajinė žvakė sudegė 
ligi galo, smėlis laikrodyje subiro, skirtas laikas baigėsi. Kari- 
na išblyškus stingso paryčio šviesoj ir blankus Žiemos rytas 
vis labiau niaukia jos neviltį. Paskui pradeda sunkiai mušt 
bažnyčios varpai ir ponas de Mornėjus, kuris galų gale su- 
grįžta perkreiptu veidu ir prasmirdęs alum, jau gali jai nieko 
nesakyti. | 

— Karalius Erikas mirė! - surinka ponas Karolis, nusikeikęs 
taip trenkia nereikalingą kalaviją ant grindų, kad tas sužvan- 
ga, ir pasičiumpa ąsotį su vynu. 

Karina nieko neatsako, bet jos rankos per naktį buvo taip 
tvirtai sunertos, kad pati sustirusių pirštų ji atnerti nepajėgia. 


Karina, Mauno duktė, jau nebepamatė gyvo karaliaus Eriko, 
bet niekas negali jai sutrukdyti pamatyti savo vyrą mirusį, pa- 
liktą Vesteroso katedros presbiterijoje žmonėms pasižiūrėti. 

Karalius Jonas suteikia progą paskutiniams abejokliams įsiti- 
kint, kad palaikai iš tiesų Eriko ir kad jis miręs įprasta mirtim. 
Nes, kaip buvo žadėta, ant jo kūno nėra mėlynių, pabrinkimų, 
o ant lūpų - pūslių nei kitokių įprastus nuodus liudijančių 
žymių. | 

Dar didesnė malonė suteikiama Karinai, nes sykiu ji gali 
paskutinį kartą pamatyti sūnų, iki šis amžiams bus nuo jos 
atskirtas ir išsiųstas mokytis į Lenkiją, kad jo vaikiškoje šir- 
dyje nebeliktų net gimtos šalies prisiminimo ir jis pamirštų 
savo kalbą. Tiesa, sūnaus likimo Karina dar nenumano, - toks 
maloningas karalius Jonas, — todėl tik godžiai dairosi ant ka- 
tedros laiptų, abejingoj minioj ieškodama pažįstamų vaikiškų 
bruožų. Į bažnyčią plūstantys smalsuoliai neatpažįsta Karinos, 
vilkinčios paprastą apdarą. Prabėgo ištaigos dienos, ir ji labai 
pasikeitusi. O liaudis papratus matyti ją, vilkinčią paleistuvės 
mėlyną aksomą, su perlų papuošalais ir sidabrinėm žvaigždu- 
tėm, todėl niekas net akies nepakreipia į skurdeną, ilgesingom 
akim lūkuriuojančią ant apsnigtų bažnyčios laiptų. 

Galų gale storžievis vienuolis, kaip sutarta, atveda glež- 
ną berniuką. Gustavui jau dešimt metų, bet neapsirinkantis 
motinos žvilgsnis jo baltame, baikščiame veide ir apžiūriose 
akyse pamato apleisto ir neprižiūrėto vaiko atsilikimą nuo 
bendraamžių. Gustavas įbeda į vienuolį klausiamą žvilgsnį ir 
nenorom leidžiasi apkabinamas svetimos moters, kai ši par- 
klumpa ant snieguotų laiptų ir šiltais bučiniais nuberia jo vei- 
dą. Bet vienuolis piktai skubina Kariną, tad ši paima atšakią 
vaiko ranką ir vedasi jį bažnyčion. | 

Sušalęs ir išvargęs miesto kareivis prie karsto nepasitem- 
pia, kai su Žmonių srautu, vedina vaiku, prieina moteris juo- 
dais drabužiais. Jau daug lankytojų jis matė, laidė sąmojus 
drauge su jais, juokėsi prie mirusiojo. Jis neišskiria šios moters 
iš minios. Geriau prisimena senioką iš Dalarnos, kuris mėgino 
peštelėti Erikui barzdą. 

Bažnyčios iškilnumas, žingsnių aidas akmeniniame kori- 
doriuje, margi langų stiklai mažam berniukui atima žadą. Ka- 

rina mato, kad ant juodų neštuvų pastatytas karstas sukaltas 
iš neobliuotų lentų. Aprengtas šiurkščiu aksomu jame guli ka-' 
ralius Erikas vaškiniu, neatpažįstamai sulysusiu veidu. Mies- 
to kareivis krūpteli, kai Karina pasilenkia pabučiuot aukštos, 
baltos numirėlio kaktos. Lūpom palietusi mylimojo kaktą, 
Karina pajunta šiurkštų ir stingų mirties šaltumą ir tik tada 
ilgas ir tuščias persekiojamos našlės gyvenimas. 

Karina atsiklaupia prie karsto. Šalia pražiojęs burną į mi- 
rusįjį stebeilija nusigandęs Gustavas. Lyg grėslus šešėlis, ne- 
paisydamas žmonių piktų žvilgsnių, jiems už nugarų laukia 
svetimšalis vienuolis. 

- Tai tavo tėvas, Švedijos karalius! - sako Karina sūnui. - 
Niekada jo neužmiršk! 

Tik tiek ji palieka savo sūnui — svarbiausią žinią, kurią šis 
turi įsidėti į vaikišką širdelę, ir Žmonos gedulas bei motinos 
švelnumas sumenksta prieš tą žinią. Suėmusi už pečių, Kari- 
na rimtai pasižiūri sūnui į akis ir pakartoja: 

— Niekada jo neužmiršk! 

Gustavui pradeda virpėti lūpos: keista, skubi kelionė, sve- 
tima moteris, iškilmės, baugus numirėlis, — visa tai jo vaikišką 
širdelę užlieja niauriu liūdesio nuvokimu. Vienuolis vėl sti- 
priai suima Gustavo ranką ir jaunas atviro veido vyresnysis 
karys, kuriam įsakyta lydėti Kariną, irzdamas dėl nemalonios 
užduoties, įžengia į bažnyčią. Jis laiko rankoje karaliaus laiš- 
ką, kurį gavo dar prieš kelionę ir apie kurį dabar turi pranešt 
Karinai. Glostinėdamas švelnius ūsus, šiek tiek užsikirsda- 
mas, jis nuraudusiu veidu paaiškina: 

— Jo maloningoji didenybė teikėsi padovanoti našlei Liuk- 
sialos dvarą Suomijoje. Privalau jus tenai palydėti, kai tik bus 
tinkamas oras ir sąlygos keliaut. 

Bet Karina negalvoja apie karaliaus maloningumą nei iš- 
vilties persmelkta, išdidžiai paklausia: 

— O mano sūnus? 

Vyresnysis karys, vengdamas Karinos akių, sutrikęs žvilg- 
teli į vienuolį. 

— Vaikas liks čia, - galų gale suveblena jis ir nusigąsta, kad 
tuoj kils apmaudus kivirčas. Didžiūnui nederėtų verkiančio 
vaiko jėga plėšti motinai iš glėbio. Juolab kad žmonės piktai 
žiūri į vienuolį ir tikrai gali kilti triukšmas. 

Bet Karina jam nesipriešina. Ji vėl atsiklaupia ant šaltų kaip 
ledas bažnyčios grindų, apkabina sūnų, priglaudžia skruostą 
prie menko sūnaus skruostelio ir drebančiu balsu sušnibžda: 

— Būk drąsus, Eriko sūnau Ši Neužmiršk, kad tu 
karaliaus sūnus! 

Nes niauriausiom gyvenimo valandom Karina niekad ne- 
nugrimzdavo į liūdesį. Kaip visada, ji ir dabar rūpinasi kitais. 
Širdis nepaprastai atlėgtų, jeigu ji pravirktų ir praverkšnotų 
ligi gyvenimo pabaigos, bet Karina tik akimirką priglaudžia 
skruostą prie sūnaus ir atsitraukia nuo jo amžiams. Vienuolis 
greit nusiveda Gustavą ir, iškėlusi galvą ir ašarom žibančiom 
akim, Karina išeina su jaunuoju kariu. Išsižiojęs kaip paikšis 
žiopso miesto kareivis jam pavymui, o žioplinėtojai vėl pra- 
deda grūstis apie karstą. 

Išėjęs ant bažnyčios laiptų, jaunasis 58 su palengvėjimu 
atsidūsta ir linksmai sako: 

- Dabar palydėsiu jus į Stokholmą, o atsivėrus vandenims — 
į Suomiją. - Jis skaisčiom akim drąsinamai pažvelgia į Kariną ir 
paragina: - Eime, ponia Karina! Karieta laukia. 

Ramią žiemos dieną iš miesto namų kyla į dangų dūmų 
stulpai, kariui iš burnos eina garas, kažkur atstu linksmai su- 
rinka trimitas. Karina nuo bažnyčios laiptų žiūri prieš save 
nieko nematančiom akim. Veidą jai muša karštis ir ji nejaučia, 
kaip šaltis gnaibo skruostus. 

— Į Suomiją! - tyliai pakartoja ji ir, visoms viltims galų gale 
pavirtus pilkom plėnim, tas žodis ją keistai, slaptingai guo- 
džia. 

Ji prisimena gelzganą Auros upės vandenį ir tankiai suau- 
gusius gluosnius pakrantėse, prisimena pilkas uolotas salas, 

šypsančius ežerus krašto gilumoje ir graudžius skynimus. 
Duonos ten uždirbt sunkiau negu kitur, o karvę meška gali 
pagriebti net miesto ganykloj, tad žmogui gana rūpesčio sa- 
vim ir jis pames pradėtą kovą. Suomija suteiks jai prieglobstį, 
užmarštį ir paguodą. Ten, neištaigingame valstietiškame dva- 
re, ji nugyvens gyvenimą kaip paprasta, stropi ir darbšti mo- 
teris. Pati būdama nuskriausta, ji rems engiamuosius, šluostys 
ašaras našlaičiams ir po daugelio metų, saulėlydžiui auksinant 
veidrodinį ežero paviršių, ji, atstumtoji Švedijos karalienė, iš- 
keliaus amžinybėn, visų vargšų laiminama. 

Jaunasis karys nekantriai trepena šąlančiom kojom ir žvilg- 
čioja į Kariną, svajodamas apie nakvynės namų šilumą ir pu- 
totą alų. Karina, Mauno duktė, atitiesia nugarą ir, iškėlusi gal- 
vą, bažnyčios laiptais Žengia pirmuosius ilgo kelio žingsnius. 
Ir jaunasis karys skaisčiom akim pamato keistą reginį: Karina, 
Mauno duktė, šypsosi, ragana, išskirta su sūnum, ant bažny- 
čios laiptų šypsosi, atsitraukusi nuo sustingusio velionio vyro 
kūno, ji grįš į Suomiją, iš kurios jos protėviai į karaliaus miestą 
kitados išvyko laimės ieškot. 

Garsiausio suomių rašytojo Mikos Waltario (1908-1979) pir- 


masis roman anas, > Karina, Mauno duktė“, parašytas 1942-aisiais, 
pasakoja apie "nepaprastą nepaprastos moters gyvenimą. Da- 
bar, kai pasaulyje vis daugiau moterų kopia į aukštus politi- 


nius postus, ši knyga įgyja netikėto aktualumo. 


| Karina - istorinis asmuo. Karina - „mergaitė iš liaudies“, 
gimusi. 1550 metais, patyrė ir neturtą, ir dvaro puošnumą, ir 
karūnos sunkumą ant savo galvos, ir permainingą karališką 
laimę. Atskirta nuo vaikų, nekenčiama ir niekinama, netekusi 
vyro, Švedijos karaliaus, ji narsiai ir ištvermingai gyvena toliau 
kaimyninėje Suomijoje. Tik jau visai kitaip... 

„Karina, Mauno duktė“ - tai paminklas moters grožiui, kan- 
trybei ir sumanumui. Rūsti Šiaurės atmosfera, pilkas“ Švedijos 
dangus ir nesvetingi rūmai, nuauksinti karaliaus Eriko XIV 
meilės atspindžių, kovos dėl valdžios, nepalankios žvaigždžių 
ištarmės ir pilies kieme besiliejantis kraujas - Visa tai Mika 
Waltaris supina į jaudinančio pasakojimo kamuolį. 

Šešiolikto amžiaus Švedijos ir Suomijos istorijos fragmentas, 
papasakotas per karalienės Karinos, Mauno dukters, gyveni- 
mą, atgyja skaitytojo akyse - negailestingi, žiaurūs ir įspūdingi 
buvo karaliaus Eriko XIV valdymo metai. Kaip gyva iškyla ir 
Karina, mylinti, sumani, nepalaužiama - žemiška ir tikroviška. 
Ne veltui jos, palaidotos Turku katedroje, atminimas iki šiol 
gerbiamas abiejose šalyse. | 

